
Prefaţă la prima ediţie din 1947 


Cu vrerea şi cu ajutorul milostivului şi atotputernicului 
Dumnezeu, putem da la lumina tiparului al doilea volum din 
Filocalia, cuprinzând câteva din scrierile Sfântului Maxim 
Mărturisitorul. 


Împlinirea acestei fapte, în greutăţile timpului de faţă, se 
datoreşte dragostei ce s-a trezit în poporul nostru faţă de 
această carte. E o dragoste care a cuprins până şi pe 
vrednicii tipografi ai Tipografiei Arhidiecezane din Sibiu, 
care cu mare însufleţire, îndoindu-şi puterile de muncă şi 
lucrând chiar şi peste orele de serviciu, au reuşit să culeagă 
acest volum în timpul record de o lună de zile. 


În mod special sunt dator să mulţumesc: 


Î.P.S. Mitropolit al Ardealului Dr. Nicolae Bălan, care a 
acceptat tipărirea acestui volum în Tipografia Arhidiecezană 
şi, cu larga înţelegere ce-o arată necontenit oricărei fapte de 
cultură, a promis angajarea a cel puţin 


300 exemplare din acest volum pentru bibliotecile 
parohiale; 


PS. Episcop al Oradiei Dr. Nicolae Popovici, care, cu 
entuziasmul şi cu promptitudinea ce-l caracterizează, a 
ajutat efectiv la tipărirea acestui volum prin suma ce mi-a 
trimis-o deodată pentru 200 exemplare din vol. |, ed.Ill, 
datorită căreia am putut plăti o parte din hârtie, şi prin 


acontul apreciabil ce mi l-a pus la dispoziţie pentru 250 
exemplare din volumul de faţă, cu ajutorul căruia am achitat 
o parte din cheltuielile tiparului. 


Prin asigurarea ce mi-a dat-o că va merge cu acest număr 
de exemplare până la tipărirea completă a operei, 


P.S. Sa îmi va fi un îndemnător şi un susţinător principal la 
tipărirea tuturor volumelor. 


Ajutorul hotărâtor la tipărirea acestui volum l-a dat însă 
iarăşi bunul meu fost student, ieromonahul Arsenie de la 
mânăstirea Brâncoveanu. Datorită abonamentelor masive ce 
le-a procurat P.C. Sa, am putut face faţă unor greutăţi ce se 
ridicau ca munţii în calea tipăririi acestui volum. P.C. Sa 
poate fi numit pe drept cuvânt ctitor de frunte al Filocaliei 
româneşti. După imboldul ce mi l-a dat necontenit la 
traducerea acestei opere, acum susţine cu putere neslăbită 
lucrarea de tipărire. Dacă Dumnezeu va ajuta să apară 
întreaga operă în româneşte, acest act va rămâne legat într- 
o mare măsură de numele P.C. Sale şi de mişcarea religioasă 
pe care a trezit-o în jurul mânăstirii de la Sâmbăta de Sus, 
pe cele mai autentice baze ale tradiţiei ortodoxe şi cu 
mijloacele cele mai curate duhovniceşti, ale învăţăturii 
stăruitoare şi ale dragostei de suflete. 


Fericit că am putut da la iveală acest al doilea volum, rog 
pe bunul Dumnezeu să-mi ajute să pornesc îndată, încă în 
vara aceasta, la tipărirea celui de al treilea volum, care va 
cuprinde marea scriere a Sf. Maxim Mărturisitorul: 


„Răspunsurile către Talasie". O parte din hârtia necesară 
este asigurată, fiind obţinută de la fabrică înainte de 
recentele urcări, prin râvna PC. Părinte loan Cărpinişan de la 
Petreşti - Alba, care mi-a pus pe deasupra în chip gratuit o 
cotă la dispoziţie. 


În faţa minunii care se realizează prin tipărirea acestei 
cărţi în vremuri atât de grele, am simţit cu adevărat ceea 


cea spus Apostolul: „Când slăbesc, atunci sunt tare" (II 
Corinteni 12, 10). Cu adevărat puterea lui Dumnezeu întru 
neputinţe se arată. Drept aceea, binecuvântat şi lăudat să 
fie Domnul pentru toate. 


Preamărească-L prin viaţa lor toţi cei ce vor citi această 
carte. 


Bucureşti, Înălţarea Domnului, 1947 Prot. Dr. Dumitru 
Stăniloae 


Prefaţa traducătorului la ediţia a 
doua a primelor patru volume 


Întrucât primele patru volume din Filocalia s-au tipărit la 
Sibiu în anii 1947-1948 într-un număr de exemplare restrâns 
şi de aceea s-au epuizat curând, mi-am dat acordul editurii 
Harisma să le tipărească într-o a doua ediţie. Scrierile 
cuprinse în colecţia Filocalia, ajunsă până la volumul 12, au 
fost foarte căutate prin faptul că descriu un drum progresiv 
al vieţii duhovniceşti, cu recomandări din cele mai concrete. 
Drumul acesta este cel al curăţirii omului de patimile ce-l 
închid în egoismul satisfacţiilor trecătoare, închis orizontului 
vieţii spirituale mereu mai bogate şi veşnice. Şi el nu este un 
drum inventat de om ci este calea înfăţişată de viaţa lui lisus 
Hristos şi în care poate înainta cel ce crede în El. Hristos 
însuşi este personificarea acestei «căi» sau, mai bine spus, 
E| însuşi este «calea» şi a înainta în ea e una cu a înainta în 
El spre ţinta desăvârşirii la care a înălţat El umanitatea 
asumată 


prin biruirea cu răbdare a slăbiciunilor şi patimilor noastre 
primite de bunăvoie şi a suportării cu iubire a duşmanilor 
până la răstignire având ca rezultat învingerea morţii şi 
veşnicia ca viaţă fericită a Lui ca om şi a celor care se vor 
alipi Lui prin credinţă. 


Programul vieţii descrise în Filocalia este un program 
hristologic. Este trăirea lui Hristos din puterea lui Hristos pe 
care îl au trăitorii în ei prin rugăciune tot mai deasă. Este 
calea spre cea mai înaltă nobleţe omenească, este singura 
cale care promovează unirea oamenilor între ei în Hristos, 
opusă dezbinărilor care aduc atâta suferinţă omenească. 


Separarea operei lui Hristos de lucrarea Lui ca om - unită 
cu colaborarea omului - a început să fie făcută mai târziu de 
scolastică prin împărţirea prea strictă în Teologia Dogmatică 
şi Morală. S-a spus că Dogmatica are să reprezinte ce e 
Dumnezeu în Sine şi ce a făcut El pentru om, iar Morala ce 
are de făcut omul. S-a trecut peste faptul că ceea ce face 
omul nu face singur, ci face întărit de Hristos şi de Duhul Lui 
cel Sfânt. De aceea în sensul teologic apusean nu există nici 
un fel de scrieri care să descrie, asemenea celor Filocalice, 
drumul omului în Hristos sau al lui Hristos în om, de felul 
Filocalie. În catolicism nu se ştie de o energie necreată a lui 
Hristos lucrând în om şi întărind lucrarea omului spre a-l face 
să înainteze tot mai mult în Hristos. Despre o astfel de viaţă 
în Hristos nu se vorbeşte nici în Reformaţiune nici în 
grupările neoprotestante. După catolicism Hristos ne-a 
mântuit, dând prin cruce satisfacţie lui Dumnezeu pentru 
jignirea adusă Lui de păcatele oamenilor, terminându-şi cu 
aceasta lucrarea mântuitoare şi retrăgându-se în cer, lăsând 
pe pământ un înlocuitor care să împartă oamenilor meritele 
câştigate de Hristos prin satisfacția adusă de El. 


În Reformaţiune se merge mai departe negându-se 
aproape complet Tainele în care catolicismul nu mai vede 
lucrarea  necreată a lui Hristos. lar în grupările 
neoprotestante se neagă chiar crucea lui Hristos ca mijloc de 
mântuire şi de biruire a morţii, ba i se refuză lui lisus chiar 
numele de Hristos contrar faptului că şi L-a dat EI însuşi (Mt. 
16,16-17), nume care-L arată ca Fiul lui Dumnezeu. 


De aceea toate aceste forme apusene ale creştinismului se 
mulţumesc să laude pe lisus ca pe cineva distant care le-a 
adus sau le va aduce iertarea de păcate, fără să vadă în El 
pe lucrătorul mântuirii şi al sfințirii în EI, trăit într-o unire tot 
mai mare prin rugăciune, dar şi prin efortul lor de a se 
asemăna tot mai mult Lui prin ştiinţa lor de a folosi puterea 
Lui spre a creşte în unire şi asemănare cu El. 


Preot Prof. Dr. D. Stăniloae Sf. Paşti ale anului 1992 


Sfântul Maxim Mărturisitorul 
Viaţa. 


Sf. Maxim Mărturisitorul s-a născut la anul 580 în 
Constantinopol, dintr-o familie nobilă şi a avut parte de o 
educaţie aleasă. Pe la anul 610 împăratul Eraclie l-a chemat 
la curte, încredinţându-i slujba de prim secretar. Dar încă 
după trei sau patru ani a părăsit postul şi a intrat în 
Mânăstirea Chrysopolis (azi Scutari) de pe ţărmul opus al 
Constantinopolei. Mai târziu a călătorit mult. Pe la începutul 
anului 632 se găsea în Africa, împrietenit cu monahul 
Sofronie, viitorul patriah al lerusalimului. Acesta începuse 
lupta împotriva noii erezii monoteiste ce-şi făcea apariţia la 
orizont. 


Patriarhul  Sergie din Constantinopol dăduse sfatul 
împăratului Eraclie să caute să câştige pe monofiziţii de la 
graniţa răsăriteană a imperiului, pentru a se putea sprijini 
pe ei împotriva amenințării perşilor. Împăcarea trebuia să se 
facă pe baza unui compromis care, lăsând pe al doilea plan 
problema celor două firi în Hristos, obliga cele două partide 
să admită o singură lucrare în El. Dintre episcopii ortodocşi a 
fost câştigat pentru această idee Cyrus din Phasis, care la 
630 a fost ridicat pe scaunul de patriarh al Alexandriei. La 
633 se încheie pactul formal în acest sens între ortodocşi şi 
monofiziţi. 


Dar Sofronie sesiză cel dintâi pericolul acestui compromis. 
El se prezentă patriarhului Cyrus şi-l rugă în genunchi să 
renunţe la publicarea pactului. Nereuşind, se duse la 
patriarhul Sergie din Constantinopol, de la care obţinu ca cel 
puţin să nu se vorbească nici de o lucrare nici de două în 
lisus Hristos. Potrivit acestei învoieli, Sergie publică la 634 o 
epistolă sinodală. Îndată după aceasta Sofronie ajunse 


patriarh la  lerusalim. Sergie se adresă papei Onoriu, 
cerându-i să consimtă cu epistola lui sinodală şi cu trecerea 
sub tăcere a chestiunii de este o lucrare sau două în lisus 
Hristos. Papa se declară de acord cu Sergie, admițând că în 
lisus Hristos este o singură voinţă. (Vezi: Dr. Heinrich 
Straubinger, Die Christologie des Maximus Confessor, Bonn, 
1906, p,7). 


Îndată îşi publică însă şi Sofronie epistola sa sinodală 
(634), în care în fond face distincţie clară între cele două 
lucrări în Hristos, fără să spună apriat că sunt două. În 
următorii patru ani a domnit o relativă linişte. Frământările 
încep cu putere abia la 638, când împăratul Eraclie publică 
aşa numita Ecthesis, prin care, poruncind de asemenea 
tăcere asupra chestiunii de este o lucrare sau două în 
Hristos, dispune ca toţi să mărturisească o singură voinţă în 
El. 


În lupta pe care aderenţii dreptei credinţe o pornesc acum 
împotriva acestui decret împărătesc se angajează cu toată 
puterea şi Maxim. Ba întrucât patriarhul Sofronie moare 
tocmai în anul în care apare «Ecthesis», Maxim devine 
conducătorul acestei lupte. Între 642 - 645 el dezvoltă în 
Africa o activitate intensă pentru întărirea episcopilor de 
acolo împotriva ereziei. «El este sufletul mişcării care 
porneşte din Africa pentru păstrarea curată a credinţei» 
(Straubinger, op. cit., p.8). 


În iulie 645 poartă în Cartagina o mare dispută cu Pyrrhus, 
fostul patriarh monoteist al Constantinopolei, în prezenţa a 
numeroşi episcopi. În acelaşi timp ia parte la mai multe 
sinoade în Africa, convocate la îndemnul lui pentru 
osândirea monoteismului. La sfârşitul anului 646 e în Roma, 
unde rămâne până la 649, determinând pe papa Martin să 
convoace sinodul din Lateran, prin care de asemenea se 
condamnă monotelismul. 


La 648 împăratul Constantin Il ( 641-668) dăduse un nou 
decret, prin care oprea sub grea pedeapsă de-a se mai 
discuta dacă în Hristos este una ori două lucrări şi voințe 
(Typos). Maxim şi papa Martin au fost primele victime ale 
acestei dispoziţii. La 653 Maxim este arestat şi adus la 
Constantinopol, unde, fiind condamnat, la 655 e exilat la 
Bizija în Tracia. O nouă audiere încă în acelaşi an la Bizija 
are ca urmare trimiterea lui în Perberis. La 662 fu adus din 
nou cu Atanasie apocrisiarul roman şi cu un alt Atanasie, 
ucenic al său, la Constantinopol pentru o audiere. Întrucât 
nu vroiau să tacă asupra chestiunii de este în Hristos una 
sau două lucrări şi voințe, li se tăie în faţa mulţimii limba din 
rădăcină şi mâna dreaptă, ca să nu mai poată comunica 
adevărul nici cu graiul, nici în scris. Astfel se adeveri din nou 
că fiecare părticică din dogmele Bisericii s-a impus prin 
sângele celor ce au fost gata să-şi dea viaţa pentru 
mărturisirea ei, fiind o chestiune de viaţă, nu o simplă 
speculație teoretică. Cei trei fură trimişi apoi într-un al 
treilea exil în ţara Lazilor, pe coasta răsăriteană a Mării 
Negre, unde Maxim, rămas simplu monah până la sfârşitul 
vieţii trecu în acelaşi an, în ziua de 13 august, la Domnul în 
urma chinurilor suferite, în vârsta venerabilă de 82 ani.l 


1 Pentru această scurtă notă biografică am folosit: VGrumel, Maxime de 
Chrzsopolis ou Maxime le Confesseur, in Dictionnaire de Theologie catholique, 
tom, X, Premiere partie, p.448-459 ; Acelaşi, Notes d'histoire et de chronologie 
sur la vie de Saint Maxime le Confesseur, Echos d'Orient, 26 (1926 ) p.24-32 ; 
R.Devreese. Lazie de St. Maxime le Confesseur et ses recensions, Anal Boll. 
1923, p. 5-49 ; Acelaşi, Le texte grec d l'Hzpomnesticon de Theodore Spoudee, 
Anal. Boll. 53 (1935), p. 49-80 ; Dr. Heinrich Straubinger, Die Christologie des 
Maximus Confessor, Bonn, 1906; Hans Urs vo n Balthasar, Kosmische Liturgie, Fr. 
i. Br. (Herder) 1941, P Peitz, Martin | und Maximus Confessor, Beitrăge zur 
Geschichte des Monothelitenstreites in den Jahren 645-648 , în Historisches 
Jahrbuch 38 (1917 ) 213 - 236,429458 ; V Grumd, Recherches sur lhistoire du 
monothelitisme, în Echos d'Orient, 29 (1929), 31 urm.; R. Devreese, La fin 
inedite d'une lettre de Saint Maxime; un baptame force des Juifs et des 
Samaritaines U Charlage en 632, în Rev. de Sciences Religieuses 1937, 25-35 În 
special prin lucrările lui Grumel şi Devreese a fost depăşită lucrarea lui E 
Montmasson, Chronologie de la vie de Saint Maxime le Confesseur, Echos 


d'Orient 13 (1910 ) 145-154 . Am mai consultat 0. Bardenhewer, Geschichte der 
altkirdil Literatur, Fr. i. Br., Herder, V Ban d p. 28-36. 


Scrierile Sf. Maxim şi ordinea lor 


Ordinea cronologică a scrierilor Sf. Maxim aproape că n-a 
format un obiect pentru cercetătorii vieţii lui, până la Hans 
Urs von Balthasar, care a stabilit cu oarecare aproximaţie 
datele la care au fost alcătuite unele dintre ele, în studiul 
său: Die «gnostischen Centurien» des Maximus Confessor 
(Fr. i, Br., Herder, 1941, p. 149-156). 


1. Una dintre cele mai timpurii scrieri a Sf. Maxim este 
«Cuvântul Ascetic»2 


2. Acesteia îi urmează imediat «Cele 400 capete despre 
dragoste», adresate amândouă aceluiaşi Elpidie.3 Cel dintâi 
este o pledoarie scurtă şi simplă pentru nevoinţele ascetice, 
scrisă ca pentru nişte începători. Felul simplu în care e scrisă 
nici nu ne lasă să bănuim măcar pe adâncul gânditor şi 
sistematizator din scrierile de mai tărziu. lar «Capetele 
despre dragoste» sunt după cum mărturiseşte însuşi Sf. 
Maxim în introducere, excerpte din scrierile Părinților 
anteriori, stilizate şi ordonate personal. De aceea P. Viller a 
greşit când l-a judecat pe Sf. Maxim numai pe baza unor 
texte scoase din aceste «capete», declarându-l lipsit de 
originalitate.* Ele de fapt trădează o anumită dependenţă 
verbală de Evagrie Ponticul, dar nu după ele trebuie judecat 
Sf. Maxim. De altfel chiar şi în acestea, dincolo de apropierile 
verbale, se revelează liniile unei concepţii de marcă 
personală.> Tot din acest timp datează, după Balthasar: 


2) În Migne P G. 90, 911-958 , unde poartă titlul latinesc "Liber Asceticus". O 
dă m ca prima în acest volum. 


3) În Migne P G. 90, 959-1073 cu titlul Capita de Charitate şi în Filocalia greacă 
vol. | (ed II pe care o am eu la dispoziţie, la pag. 201 - 232). E a doua din acest 


volum. O traducere germană a lui Liber Asceticus a dat Garbas, Breslau 1925. Eu 
n-a m avut-o la îndemână. De asemenea nu mi-a parvenit pană acum, deşi am 
comandat-o, nici traducerea franceză recentă: Centuries sur la charite. Introd. et 
trad. de I. Pegon, 1945, in-12 , 175 pg., Paris, Editions du Cerf. 


4) P Viller, Aux Sources de la spiritualită de S. Maxime, Revue d'Ascese et de 
Mzstique (1930), 136-184 , 239-268 , 331-336 . La fel susline ]. Hausherr în art 
“Ignorance Infinie", din Orientalia Christiana Per. 1936, p. 357 urm. că Sf. Maxim 
e cu totul tributar lui Evagrie socotind ca şi acela (şi ca Origen) că mintea nu 
trebuie să iasă din sine ca să cunoască pe Dumnezeu, cu m susține Dionisie 
Areopagitul, după care Dumnezeu e mai presus de minte şi de legile de 
înțelegere, aflându-se în tenebrele unui extaz supramintal, al unei necunoaşteri, 
ce e în afară de orice cugetare. Dup ă Hausherr, la baz a scrisului Sf. Maxim ar 
sta pe toată linia imanentismul şi naturalismul mintal şi rațional al lui Evagrie. 
Din Dionisie nu are decât adausuri verbale, neasimilate în fondul cugetării lui. 
Da r H.U.v. Balthasar a evidențiat în 'Kosmische Liturgie" sinteza originală pe 
care a făcut-o Sf. Maxim între Evagrie şi Areopagitul. 


5) Aşa declară de pildă Hans Urs vo n Balthasar, Die "gnostischen Centurien", 
p. 1, nota 3. 


2) 


3. Quaestiones et Dubia $ şi 


4. Tâlcuirea psalmului 597 , întrucât nici în ele nu se 
observă nici o urmă din disputele hristologice. 


5. Balthasar consideră «Cele 100 capete gnostice», 
editate de Epiphanovici în «Materiale la viaţa şi operele lui 
Maxim Mărturisitorul» (Kiev 1917 133-36), după un 
manuscris din Moscova, chiar mai vechi decât scrierile 
pomenite, poate ca prima scriere a lui Maxim, întrucât n-ar 
trăda încă nici o influenţă a scrierilor areopagitice, ceea ce 
nu mai e cazul cu nici una din celelalte scrieri ale lui Sf. 
Maxim. În schimb ea n-ar trăda o influenţă evagriană mai 
mare decât celelalte. 


Scrierile de până aici par să fi fost alcătuite înainte de 
626, când fuge din mânăstirea sa (poate Chrysopolis ), 


împreună cu ceilalţi monahi, din faţa năvălirii perşilor. 


6. Între 626 şi 632 ( când se află cu Sofronie în Africa ) 
trebuie să fi fost scrise cele 4 epistole către loan, episcop al 
Cyzicului, prin care îl roagă să adune la sine pe monahii 
împrăştiaţi din mânăstirea sa şi pe fostul egumen George. 
Maxim e departe peste mări de loan. 


7. Se poate ca ceva înainte de aceste epistole, Maxim în 
călătoriile sale să fi petrecut câtva timp la loan şi să fi citit şi 
discutat împreună pe Grigorie de Nazianz. În urma acestei 
lecturi comune Maxim a plecat, iar loan l-a rugat din 
depărtare să-i tâlcuiască locurile întunecoase din Grigorie de 
Nazianz. Aşa s-a născut partea a doua din «Ambigua»> (P.G. 
91, 1061-1417), cea cu mult mai extinsă decât prima (P. G. 
91, 1032-1061) şi care a fost scrisă înainte de prima, având 
un caracter exclusiv ascetic-mistic, spre deosebire de partea 
primă (ulterioară), care dezbate problema lucrărilor din lisus 
Hristos. Partea a doua, mai veche, trebuie să dateze de pe la 
630, la începutul petrecerii lui Maxim în Africa, înainte de 
izbucnirea disputei monotelite. 


6) PG.90, 785-856, Ea 4-a din acest volum. 
7) PG.90 , 855-872. 
8) Ep. 28-31, PG.91, 620-625. 


Prima parte a acestei scrieri, cea de mai târziu, e adresată 
egumenului Toma, un prieten al lui Talasie. Din epistola 40 ? 
se vede că acela îl rugase pe Maxim să alcătuiască această 
parte a scrierii şi cererea lui fusese sprijinită şi de Talasie, ba 
poate fusese chiar însoţită de o scrisoare a lui Talasie. 
Această parte a scrierii se ocupă cu lucrările din lisus 
Hristos. Se vede că ea datează de prin 634, după ce 
izbucnise disputa monotelită. Dar faptul că Maxim, deşi 
susţine că lucrarea aparţine în mod necesar firii şi chiar 
defineşte firea, totuşi nu vorbeşte apriat de două lucrări în 


Hristos ci doar de o «lucrare îndoită» (dittin energeian 
I056D), arată că a fost scrisă în timpul "armistiţiului dintre 
634-638. El spune aici că nu se "poate vorbi simplu de o 
lucrare în Hristos (l057B), dar cele două lucrări se 
întrepătrund şi lucrează unitar (1052B), în sensul termenului 
areopagitic: lucrare teandrică (1057 A). 


E felul în care scriu şi Sergie şi Sofronie în epistolele lor 
sinodale din 634, în urma acordului din acel an de a nu vorbi 
nici de două lucrări, nici de una. Altfel va scrie Sf. Maxim 
după 638, când Ecthesis-ul împăratului Eraclie îl provoacă la 
luptă pe faţă. Deci această parte din «Ambigua» trebuie să fi 
fost scrisă la scurt timp după 634, în nici un caz nu înainte 
de 638. 


8. În timpul dintre alcătuirea părţii mai vechi (a doua) şi a 
celei mai noi din «Ambigua», trebuie să fi scris Sf. Maxim 
cealaltă mare operă a sa: Răspunsuri către  Talasie 
(Quaestiones ad Thalasium, P. G. 90, 243-786),10 în care 
lămureşte în sens mistic-ascetic 65 de locuri grele, pe carei 
le trimisese prietenul său egumenul Talasie. Această operă 
trimite în răsp. 39 (P .G. 393B) la un loc din partea a doua 
din Ambigua (1389-1392D). 


9 )PG.91, 633 C- 636C. 


Deci e scrisă după aceasta. Pe de altă parte încă nu 
cuprinde nici o aluzie la disputele monoteliste, ceea ce arată 
că e mai veche ca partea întâi din Ambigua. Opera aceasta, 
care are acelaşi caracter fundamental ca şi partea a doua 
din Ambigua, a fost scrisă deci după 630 şi înainte de 633, 
probabil pe la 631-633. 


9.-10. «Mystagogia» sau explicarea Liturghiei (P.G. 81, 
657-718)11 şi «Scurtă tâlcuire la Tatăl Nostru» (P. G. 90, 871- 
910), trebuie să dateze tot din anii 631-634, mişcându-se în 


acelaşi cerc de idei ca şi în «Ambigua» şi Răspunsurile către 
Talasie. 


11. «Cele două sute capete despre cunoaşterea lui 
Dumnezeu şi iconomia întrupării Fiului lui Dumnezeu», sau 
cum o intitulează alte manuscrise: capetele gnostice (PG. 
90, 1084-1176),12 sunt considerate de la Balthasar ca 
alcătuite după «Ambigua» şi «Quaestiones ad Thalasium» 
dar totuşi nu mai târziu de 634. Ele dezvoltă anumite teme 
din cele două opere mari ale lui Maxim, dar nu ar trăda şi o 
influenţă mai mare a lui Origen, ceea ce ar arăta că au fost 
scrise în timpul şederii lui Maxim la Alexandria, când va fi 
citit din nou operele aceluia. Despre această operă Balthasar 
zice că e una «din cele mai adânci şi mai importante din 
câte a produs Teologia mistică a grecilor peste tot».13 


10 ) Opera aceasta va ocupa vol. III din Filocalie. 


11 ) Tradusă de noi în '"Revista Teologică", Sibiu, 1934, Nr. 3-4 , 6-8. 0 
traducere în italiană o dă R. Cantarella, San Massimo Confessore. La Mistagogia 
ed altri scriti in "Testi Christiani", Firenze 1931. lar o traducere franceză e 
publicată în "Irenikon" 1935. 


12 Un studiu remarcabil al lor, împreună cu o traducere rezumativă a fiecărui 
cap. ne-a dat Hans Urs vo n Balthasar, Die "gnostichen Centurien" des Maximus 
Confessor. Fr.i.Br., Herder, 1941. O ediţie critică a lor a promis în 1928 (Bzzant. 
Zeitschrift 28 (1928 ) 67), F. Skulella. No i o dă m în acest volu m ca a treia de la 
p. 125. 


13 "... dieses Wer k zu m Tiefeten un d theologisch 
Bedeutsamsten gehort, was die spătere mzstische 
Theologie der Griechen uberhaupt hervorgebracht 
hat". op. cit.,p.4. 


12. A lui Maxim trebuie să fie şi scurta scriere «Ad 
Theopemptum Scholasticum» (P .G. 90, 1393-1400), căci 
două din cele trei locuri evanghelice explicate în ea sunt 


explicate şi în alte scrieri ale Sf. Maxim ( «Celui ce te loveşte 
peste obrazul drept...» în Quaest. et Dubia; Inter. 24; P.G. 90, 
804; «Nu mă atinge» în Capit. gnost. II, 45; P. G. 90, 1145). 


Celelalte opere în formă de sentinţe care circulă sub 
numele Sf. Maxim, nu sunt ale lui. Astfel nu sunt ale lui 


«Loci communes» (P .G. 91, 721-1018).1+ «Capita alia» în 
număr de 243 în P. G. 90, 1401-1462) au fost dovedite de 
Disdier ca având de autor pe llie Ecdicul din sec. XI sau 
XII.15 «Cele 500 capete referitoare la teologie şi economie, 
virtute şi păcat » (P.G.90, 1177-1392) sunt în cea mai mare 
parte o compilaţie din operele Sf. Maxim de prin sec.XI.16 
Nu-i aparţin lui Maxim nici cele cinci cărţi «De trinitate» (P.G. 
28; 6-1285), tratatul «De anima» (P.G. 91, 1139-1176), o 
mare parte din scoliile la Dionisie Areopagitul şi «Capita 
Practica», editate de Epifanovici, op. cit., p, 56-60. 


14 A se vedea la Bardenhewer, op. cit., p.33. 


15 Aceasta a demonstrat-o întâi W. Soppa, Die diversa capita unter den Schrif 
ten des  heiligen Maximus  Confessor in deutscher  Bearbeitung und 
quellenkritischer Beleuchtung (Dresden 1922; Diss) iar mai târziu independent 
de el, M. Th. Disdier, Une oeuvre douteuse de St. Maxime le Confesseur, in 
Echos d'Orient 34 (1941 ) 160-178 . Această operă este o compilație din alte 
scrieri ale lui Maxim, având ca autor probabil pe Antoine Mellisa din sec. XI. Cea 
mai mare parte din aceste capete sunt extrase mai mult sau mai puțin literare 
din Quaestiones ad Thalasium şi din scoliile ce o însoțesc, care nu par să fie ale 
lui Maxim. De pildă de la Cent. 1, cap. 49 pân ă la Cent. V, cap. 61 inclusiv din 
opera amintită. Cent. | , cap. 7-17 sunt compilate din Centuria gnostică de la 
Moscov a cap, 1-7; Cent. |, cap.15 din Marc u Ascetul PG. 65, 1064 C; Cent. |, 
26-47 incl. din Ep. despre dragoste (PG. 91, 396-408 ) şi din alte epistole (din 
PG. 91, col 580, 613, 629, 637, 640, 641); Cent.V, 72, 70-10 0 din Ambigua, iar 
V, 62-69 din Dion. Areop. şi scoliile la Dion. Areop. (PG. 3 şi 4). 


16 A se vedea la Hans Urs vo n Balthasar, Die Kosmische Liturgie, p.47, iar 
despre scoliile la Dionisie Areopagitul studiul aceluiaşi: Das Scholienwerk des 
lohannes von Sczthopolis, în Scholastik XV , 1 (1940) 16-38. 


O altă grupă de scrieri ale Sf. Maxim o constituie tratatele 
dogmatic-polemice, unele împotriva monofizitismului, altele 


împotriva monotelismului. Ultimele au fost alcătuite în 
partea din urmă a vieţii Sf. Maxim, după 640. O serie din 
acestea a fost editată de Combefis sub titlul «Opuscula 
theologica et polemica» (PG. 91, 9-286). De mare 
importanţă este «Discuţia cu Pyrrhus> (P.G. 91, 286-354). 


Colecţia de scrisori păstrate numără 45 numere (PG. 91, 
363-650), dintre care multe au cuprins dogmatic sau 
ascetic-mistic. 


Învățătura "Sf. Maxim. 


"Viziunea lumii, pe care ne-a lăsat-o Maxim Mărturisitorul 
în scrierile sale, este mai mult decăt într-o privinţă culmea şi 
bilanţul cugetării greceşti, atât a celei teologice şi mistice, 
cât şi a celei filosofice" (Hans Urs von Balthasar, Kosmische 
Liturgie, p. 1). Scrisul lui este o sinteză grandioasă şi 
personală a marilor curente filosofice ale antichităţii şi a 
principalelor idei patristice. 


Origen şi Evagrie, în ceea ce au ireproşabil, se întâlnesc 
cu Dionisie Areopagitul şi cu Grigorie de Nyssa şi de Nazianz 
elementele acceptabile din platonism cu cele din 
aristotelism, topite într-o largă viziune proprie, dominată de 
Logosul care a coborât prin întrupare până în cele mai de jos 
şi a străbătut prin înălţare, cu omenitatea Lui dincolo de 
toate, cuprinzându-le pe toate; ca pe toţi cei ce vreau să-i 
mântuiască, îndumnezeindu-i. 


În sinteza Sf. Maxim se dă o importanţă nemicşorată 
omului, lumii şi lui Dumnezeu. Propriu zis tema Sf. Maxim 
este urcuşul (anabasis) omului spre îndumnezeire.Il? Dar 
urcuşul acesta nu se poate face decât prin curățirea de 
patimi şi prin cunoaşterea în duh a raţiunilor lumii, care sunt 
primele două trepte ce anticipează pe ultima şi a treia: 
unirea cu Dumnezeu şi contemplarea în lumina lui directă a 
raţiunilor tuturor lucrurilor. 


Omul are atâta valoare la Sf. Maxim încât toate sensurile 
Scripturii el le raportează la viaţa lăuntrică a insului, 
neabătându-se nici o clipă de la tâlcuirea antropologică sau 
ascetic-mistică a Scripturii. El revine necontenit la 
descrierea facultăţilor sufleteşti ale omului, a funcţiunii lor 
conforme cu firea sau contrară firii, a ispitelor de la duhurile 
rele şi a sugestiilor bune de la Dumnezeu şi îngeri, care 


pătrund în viaţa sufletească, a stărilor şi deprinderilor 
lăuntrice de toate nuanțele ce se nasc în urma înrâuririlor ce 
se produc şi a funcţiunii într-un fel sau altul a puterilor 
sufleteşti. Răspunsurile către Thalasie ne dau sub acest 
raport un material psihologic considerabil. 


17 Josef Lossen, S.I., Logos und Pneuma im begnadeten Menschen, Munster, 
i. W. 1941. 


Dar viaţa aceasta lăuntrică a omului nu se desfăşoară în 
mod izolat, ci într-un contact sau într-un raport necontenit al 
omului cu lumea. După cum ia omul o atitudine sau alta faţă 
de lume, se modifică funcțiunea facultăţilor lui sufleteşti şi 
stările lui lăuntrice, care la rândul lor se manifestă apoi în 
atitudinile lui ulterioare. 


Omul e dotat cu percepţie sensibilă (simţire) şi cu minte, 
ca cele două organe de sesizare a realităţii. Însuşi faptul că e 
dotat cu acestea arată că omul nu e făcut ca o fiinţă ce 
poate trăi separat de orice altă realitate. Prin simţire 
sesizează cele văzute, prin minte cele nevăzute. Normal este 
ca simţirea să fie numai un prilej prin care raţiunea ca 
funcţie discursivă a minţii să ia cunoştinţă de raţiunile 
divine ce se ascund în lucruri. Aşadar simţirea trebuie să 
stea în slujba minţii. Când nu se întâmplă aceasta simţirea 
lucrează singură, nepreocupându-se decât de aspectul 
văzut, frumos la vedere şi gustos la mâncare, al lucrurilor; 
sau îşi subordonează raţiunea, care în loc de-a struni 
simţirea, de-a o călăuzi, îi făureşte argumente pretins 
raţionale pentru această comportare, şi născoceşte moduri 
de satisfacere a dorințelor ei. Lumea devine astfel pur 
materială. lar facultăţile sufleteşti s-au abătut de la firea lor. 
Astfel simţirea n-a mai rămas percepţie sensibilă obiectivă, 
ci a devenit "“simţire" afectată în mod exagerat de plăcere şi 
durere. Puterile sufleteşti ale poftei şi iuţimii, menite să 
dorească cele spirituale şi să lupte pentru ele, îşi pun 
energia lor la dispoziţia simţirii şi astfel omul pofteşte cu 


tărie ceea ce place simţirii şi urăşte cu toată puterea ceea ce 
e dureros pentru simţire, raţiunea aducând argumente 
pentru căutarea plăcerii şi fuga de durere şi născocind 
modalităţi pentru aflarea plăcerii şi evitarea durerii. Dar 
efectele acestei orientări sunt multiple: pe de o parte lumea 
se îngustează pentru om numai la cele văzute şi materiale, 
iar nemaivăzându-se raţiunile divine din lucruri, nu se mai 
străvede nici Dumnezeu; pe de altă parte în om totul 
reducându-se la lucrarea simţirii sau punându-se în slujba ei, 
omul se unilateralizează, devenind întreg numai simţire, 
poftă şi mânie, sau numai patimă şi iraţionalitate. Cu alte 
cuvinte ansamblul lume-Dumnezeu în continuă lărgire, se 
reduce pentru om, legătura acestuia cu el se slăbeşte şi se 
împuţinează, împuţinându-se şi viaţa lui lăuntrică. Cu cât 
uită mai mult de Dumnezeu, cu cât neglijează mai mult 
lumea, cu înţelesul ei larg, cu atâta se sărăceşte şi se 
denaturează şi viaţa omului. Păcatul, departe de-a însemna 
o afirmare şi o lărgire a omului şi a legăturilor lui cu lumea, e 
o diminuare a omului şi o îngustare a lumii. lar mântuirea 
din păcat departe de-a însemna o preocupare a omului 
exclusiv de sine şi de Dumnezeu şi eventual o îngustare a 
omului, e o lărgire a lui prin activarea legăturilor cu lumea 
eliberată şi repusă în orizonturile ei tot mai lărgite şi prin 
această lume cu Dumnezeu. Omul păcătuieşte şi se 
mântuieşte devenind duh, adică privind lumea din adâncul 
unei vieţi străbătute de Duhul dumnezeiesc.18 


18 Nu e locul aici de-a ilustra această scurtă 
prezentare la tot pasul cu citate. Dă m numai unul care 
cuprinde toate ideile de pân ă aici: "Primul om, 
pierzând mişcarea spre scop a facultăţilor naturale, a 
ignorat cauza sa... Astfel călcând porunca şi ignorând 
pe Dumnezeu şi amestecându-şi toată puterea mintală 
în toată simţirea, a îmbrăţişat cunoştinţa compusă şi 
stricăcioasă a celor sensibile ce duce la patimă şi s-a 
asemănat dobitoacelor necugetătoare... şi căzând la 


iraţionalitate, a schimbat funcţia cea după fire a 
raţiunii într-una contrară firii. Introd. la Quaest ad 
Thalas. P.G. 90, 253. 


În această legare a fiecărui pas al destinului omenesc de 
lume, se manifestă caracterul larg, cosmic al viziunii Sf. 
Maxim. 


Ridicarea omului la Dumnezeu trebuie să treacă prin faza 
unei reveniri a lui la starea de natură. Simţirea trebuie să 
devină pură percepţie sensibilă, iar raţiunea trebuie să-şi 
recâştige fermitatea ei obiectivă. Din tot sistemul Sf. Maxim 
se desprinde o mare încredere în fire şi în raţiunea firească. 
Totul e făcut de Dumnezeu conform unei raţiuni şi toate se 
înţeleg şi se săvârşesc normal conform unei raţiuni. Numai 
patima «e iraţională, pentru că n-a făcut-o Dumnezeu. 
Poruncile divine îşi au raţiunile lor, păcatul provine 
totdeauna dintr-o despărţire a voii de raţiunea firii, iar 
virtutea din restabilirea acordului între voie şi raţiunea 
firii.19 «Căci nimic nu este irațional în raţiunea firii»20 . Dar 
îndată ce voia se hotărăşte să lucreze conform cu raţiunea 
firii, nu mai e singură, ci are harul dumnezeiesc în ajutor. De 
aceea o stare a naturii pure, separată de harul dumnezeiesc, 
nu există în concepţia ortodoxă. «lar dacă nimic irațional nu 
se află în raţiunea firii, pe drept cuvânt îndată ce voia se 
mişcă conform raţiunii firii, primeşte lucrarea lui Dumnezeu 
într-ajutor».21 E şi firesc să fie aşa o dată ce raţiunile firii 
sunt de origine divină şi lucrurile sunt purtate în mişcarea 
lor naturală de energiile proniatoare ale lui Dumnezeu. 


Astfel, în concepţia Sf, Maxim, mişcarea naturală care 
însufleţeşte întregul univers şi fiecare făptură e un impuls 
dat firii şi susţinut în ea de Dumnezeu în calitate de cauză şi 
ţintă finală a ei. Mişcarea nu e un efect al căderii de la 
Dumnezeu ca în concepţia lui Origen, ci ţine de însăşi firea 
celor create, manifestând aspiraţia acestora de la existenţa 


simplă la existenţa fericită şi la existenţa fericită veşnică.22 
Atât de pozitiv priveşte Sf. Maxim dezvoltarea creaţiunii în 
ansamblul ei, încât după El însuşi Dumnezeu care nu e 
pentru şi în Sine, nici început, nici ţintă finală, nici interval 
mişcător între acestea două, ca unul ce nu se dezvoltă spre 
nimic, fiind nelimitat din veci; se face pentru lume acţiune 
ce mijloceşte între început şi ţinta finală, sporind şi 
adaptându-se potrivit cu diferitele faze pe care le parcurge 
lumea, în sânul lumii, dar totuşi neidentificate cu natura ei 
creată, sunt ascunse ca forţe efective energiile divine; 
trecând prin toate fazele de dezvoltare ale ei. Aceasta e 
Providența divină: «Dumnezeu nu este pentru Sine, pe cât 
putem noi cunoaşte, nici început, nici mijloc, nici sfârşit... 
Începutul  existenţelor, mijlocul şi sfârşitul lor este 
Dumnezeu ca cel ce le face pe acestea, nu ca cel ce le 
suferă. Căci e început ca Făcător, mijloc ca Proniator şi 
sfârşit ca Cel ce le circumscrie» (Cap. gnost. |, 1, 10; PG. 90, 
1084, 1088). Dumnezeu le conduce dinlăuntru ca putere 
eficientă şi din afară ca ţintă atractivă pe toate în 
dezvoltarea lor spre îndumnezeire şi El fiind Unul, toate sunt 
legate prin El întreolaltă. «Toate există în împreunare cu 
toate, fără confuzie, în temeiul legăturii unice şi indisolubile 
în care le ţine începutul şi Cauza unică şi ocrotitoare, căci 
legătura aceasta covârşeşte şi acoperă toate relaţiile 
particulare văzute în toate după firea fiecărui lucru, nu 
alterându-le şi desfiinţându-le şi făcându-le să nu mai fie, ci 
copleşindu-le şi arătându-le mai presus de toate, cum apare 
întregul faţă de părţi sau mai bine zis cauza întregului, în 
temeiul căreia se arată şi există atât întregul cât şi părţile 
întregului» (Mistagogia, PG. 91, 665; Trad, în Revista 
Teologică, 1944; Nr. 3-4, p.170). 


19 "Astfel unindu-se voia cu rațiunea firii, se produce împăcarea lui Dumnezeu 
cu firea". Tâlcuire la Tatăl nostru, PG. 90, 901. 


20 Ibid. 


21 Ibid. 


22 "Mişcarea e putere naturală". "Ţinta finală a mişcării celor ce se mişcă este 
însuşi cel ce se află în existenţa veşnic fericită, precu m Acela e şi începutul ei, 
adică Dumnezeu, care e atât dătătorul existenței cât şi Dăruitorul existenţei 
fericite, ca început şi țintă finală (sfârşit). Căci din El ave m şi puterea de-a ne 
mişca pur şi simplu ca din început (principii), şi felul cu m ne mişcăm ca țintă 
finală". Ambigua, PG. 90, 1073. 


Cel ce le ţine toate la un loc şi le călăuzeşte atât pe planul 
mai general al Providenţei, cât şi pe planul mai special al 
mântuirii este Dumnezeu prin Logosul şi Duhul Sfânt, adică 
Rațiunea divină ca Rațiunea cea mai generală ce 
îmbrăţişează toate raţiunile făpturilor şi viaţa divină, prin 
care se susţine şi se înalţă calitativ viaţa tuturor.23 


De aceea înălţarea spre treapta cea mai înaltă a 
existenţei, spre îndumnezeire nu se poate face decât prin 
Logos. El este substanţa sau tăria ce lucrează în virtuţi, este 
calea omului întărit în virtuţi, ce nu se abate nici la dreapta 
nici la stânga.24 


E| este uşa care deschide lumea cunoştinţei celor ce au 
străbătut bine calea virtuţilor.25 Cel ce se înalţă din faza 
întâi a purificării de patimi şi a dobândirii virtuţilor, la 
cunoaşterea raţiunilor divine din lume, tot în mediul 
Logosului înaintează, întrucât aceste raţiuni sunt razele 
Raţiunii. Raţiunile acestea nu pot fi văzute însă decât în 
duh; după lucrarea de purificare, deci este o cunoaştere 
harică şi ca atare are în ea ceva intuitiv. Cel ce le vede pe 
ele vede şi dincolo de ele. Ele sunt «oglinzi» ale 


23 „Cuvântul dumnezeiesc e ca apa ce străbate în felurimea plantelor şi în 
animale, în cei ce se adapă din El pe măsura puterii lor, în chip activ şi gnostic, 
arătându-Se în virtuți ca un rod, după calitatea virtuţii şi cunoştinţței fiecăruia". 
Introd. la Quaest ad Thalas. PG. 90, 248. "Duhul Sfânt nu lipseşte din nici o 
făptură, mai ales din cele ce se împărtăşesc de rațiune", Quaest, ad. Thalas. 
9.13; PG. 90, 297. Vezi şi Tâlcuire la Tatăl nostru, PG . 90, 892. 


24 Cap. gnost. II, 68; PG. 90, 1156, 


25 Ibid. II, 69. 


Logosului. Rațiunea discursivă şi privirea intuitivă se 
întâlnesc şi se armonizează26 . 


Dar pe măsură ce omul progresează, prin purificare, în 
cunoaşterea raţiunilor tot mai generale ale lumii, el se simte 
într-o armonie tot mai deplină cu ansamblul Universului. 
Căci înaintează în cunoaşterea Raţiunii supreme, din care 
pornesc toate raţiunile tuturor şi căreia îi sunt subordonate 
toate. În primul rând el se ridică din dezbinarea faţă de 
oameni, refăcând unitatea firii omeneşti, sfâşiată prin 
păcat.27 Ajunsă la privirea directă a Logosului, mintea vede 
toate făpturile în mod unitar şi simplu în E1.28 


Deci până în Dumnezeu e însoţită mintea individuală de 
ansamblul creaţiunii, si nici atunci aceasta nu dispare, ci 
devine şi mai luminoaă, aşa cum lucrurile dintr-o cameră, 
când vine lumina soarelui peste ele, se văd mai clare decât 
atunci când sunt scufundate în întuneric. 


Dacă totuşi Sf, Maxim afirmă, în acord cu întreaga mistică 
răsăriteană, că mintea trebuie să devină «goală» de toate 
vălurile impresiilor şi ideilor din lume, pentru a vedea pe 
Logosul «gol», neacoperit de vălurile simbolurilor create,29 
aceasta nu înseamnă decât că acestea trebuie să se 
deplaseze din centrul privirii, spre periferie, spre a fi văzut în 
centru Logosul şi numai pe laturile lui, în lumina răspândită 
de El, raţiunile legii şi ale firii, reprezentate prin Moise şi Ilie. 
Ca pregătire pentru scoaterea lui Dumnezeu pe primul plan 
al vederii e necesară, pentru o vreme, uitarea înţelesurilor 
lucrurilor. Dar pe urmă ele pot apărea şi apar de fapt, fără 
pericol, scăldate în lumina curăţitoare şi unificatoare a 
Logosului. 


26 Tâlcuire la Tatăl nostru, PG. 90, 853D. 


27 Firea omenească propriu zis e una, oamenii se deosebesc prin opiniile şi 
înclinațiile voii lor (ăiț&c). Când voia fiecăruia se pune în acord cu firea din el se 
restabileşte acelaşi fel de voire cu toți, deci se reface unitatea firii. Tâlcuire la 
Tatăl nostru, PG. 90, 901. Vezi şi Introd la Quaest. ad, Thalas., PG. 90, 256. 


28 Cap. gnost. II, 4, 


29 "Deci e trebuinţță de multă ştiinţă ca străbătând mai întâi dincolo de 
acoperămintele cuvintelor din jurul Cuvântului, să vede m cu mintea goală pe 
Cuvântul curat stând de Sine", Cap. gnost. II, 73. 


Dar ridicarea de pe treapta a doua, a contemplării lui 
Dumnezeu în mod indirect prin raţiunile lumii, la treapta a 
treia, a contemplării directe a lui Dumnezeu, nu se mai face 
prin puterile naturale ale minţii şi voinţei omeneşti, ajutate 
de har. Această ridicare nu se poate realiza decât prin 
energia exclusivă a lui Dumnezeu, după oprirea puterilor 
umane. 30Aceasta este îndumnezeirea omului, după moartea 
mistică a puterilor lui naturale.31 Aceasta este Duminica 
vieţii îndumnezeite, după Sâmbăta odihnei de puterile 
naturale şi după cele 6 zile de lucrare naturală a vieţii de 
aici. Prin trecerea noastră în ziua a 7-a a odihnei de puterile 
naturale, însuşi Dumnezeu se odihneşte de activitatea 
creată pe care o susţine în noi, de lucrarea proniatoare, ca 
susținătoare şi călăuzitoare a activităţii naturale a lumii 
create, iar prin ridicarea noastră la activitatea necreată, ale 
cărei subiecte devenim, însuşi El revine la activitatea Sa 
exclusiv necreată dinainte de a fi lumea.32 Mai bine zis nu 
exact la aceea, căci atunci nu existau subiecte create după, 
natură, la nivelul cărora trebuie oricum să se află activitatea 
dumnezeiască pe care ele o vor avea atunci, identică 
calitativ, dar nu şi cantitativ, cu activitatea lui Dumnezeu 
însuşi. 


30 Cap.de Char. II, 62. 


31 Cap. gnost. II, 88. "Numai Dumnezeu mai apare atât prin suflet cât şi prin 
trup, însuşirile naturale fiind biruite prin covârşirea slavei". 


32 Cap. gnost. II, 47: "Odihna de Sâmbăta a lui Dumnezeu este adunarea 
tuturor celor create la El. Atunci activitatea lui atotdumnezeiască ce a creat-o în 
chip negrăit se odihneşte de lucrarea naturală din ele. Căci Dumnezeu se 
opreşte din lucrarea naturală din fiecare făptură, prin care se mişcă fiecare lucru 
în mo d natural, când 


În această oprire a activităţii noastre create şi primire a 
activităţii necreate divine, noi suntem însoţiţi nu numai de 
Logosul providenţial, care după ce a creat lumea şi a 
dezvoltat-o până la limita puterilor ei, acum se odihneşte ca 
să revină la exlusiva activitate necreată, ci şi de Logosul 
întrupat, care moare cu noi, rămânând aşa în ziua Sâmbetei, 
şi învie cu noi în Duminica fără de sfârşit.33 Propriu zis, dacă 
Logosul nu s-ar fi întrupat să moară şi să învie împreună cu 
noi ca om, n-am fi putut ajunge nici la Sabatul creaţiunii şi la 
ziua a 8-a a îndumnezeirii, fiind opriţi de păcat. lar 
Dumnezeu n-ar fi putut avea satisfacția de-a trece la această 
odihnă, după încheierea în mod fericit a lucrării Sale în 
legătură cu creaţiunea. Logosul îşi desăvârşeşte opera în 
legătură cu lumea ca Hristos. Prin Hristos ne împlinim 
destinul nostru, ne îndumnezeim. 


Mistica Sf. Maxim este o mistică hristologică, fără să 
înceteze de a fi un sistem atotcuprinzător, în care lumea 
intră şi se valorifică pentru veci în toată amploarea ei.3% 
primind fiecare, pe măsura sa, lucrarea dumnezeiască, va 
pune capăt lucrării sale naturale în juru | lui Dumnezeu". 


33 Cap, gnost |, 60 ; "Cel ce s-a împărtăşit de odihna de ziua a 7-a a lui 
Dumnezeu cea pentru noi, se va împărtăşi şi de lucrarea Lui din ziua a 8-a, adică 
de învierea cea mistică, lăsând şi el în mormânt giulgiurile şi ştergarul de pe 
cap, pe care, văzându-le vreun Petru sau loan, cred că s-a sculat Domnul". 


34 Desigur o prezentare atât de sumară e departe de-a reda bogăția 
sistemului Sf Maxim. Poate Dumnezeu ne va ajuta să înfățişăm cânava într-un 
studiu amplu concepția lui. 


Ale celui dintre sfinţi, Părintele nostrum 
Maxim Mărturisitorul 


Cuvânt Ascetic 
Prin întrebări şi răspunsuri 


Fratele-Bătrânul3> 


Fratele a întrebat pe bătrânul zicând: rogu-te, Părinte, să- 
mi spui, care a fost scopul întrupării Domnului? 


- Şi bătrânul răspunzând a zis: mă mir, frate, că, deşi auzi 
în fiecare zi simbolul credinţei, mă mai întrebi despre 
aceasta. Totuşi îţi spun că scopul întrupării Domnului a fost 
mântuirea noastră. 


- lar fratele a spus: în ce fel, Părinte? 


-Şi a răspuns bătrânul: Omul fiind făcut la început de 
Dumnezeu şi aşezat fiind în Rai, a călcat porunca şi prin 
aceasta a căzut în stricăciunea morţii. Pe urmă, fiind cârmuit 
prin Providența felurită a lui Dumnezeu generaţie după 
generaţie, a stăruit totuşi să sporească în rău, fiind dus de 
feluritele patimi ale trupului, până la deznădejdea de viaţă. 
Din această pricină Fiul cel Unul Născut al lui Dumnezeu, 
Cuvântul cel mai dinainte de veci, care este Dumnezeu 
Tatăl, izvorul vieţii şi al nemuririi, ni s-a arătat nouă celor ce 
şedeam în întunericul şi în umbra morții. 


Întrupîndu-se din Duhul Sfânt şi din Fecioara Maria, ne-a 
arătat chipul unei vieţuiri de formă dumnezeiască. 


35 Dup ă textul din Migne PG. 90, 911-958. 


Şi dându-ne porunci sfinte şi făgăduind Împărăţia 
cerurilor celor ce-şi vor rândui viaţa după ele şi înfricoşând 
cu chinurile veşnice pe cei ce le vor călca, iar mai pe urmă 
suferind patima mântuitoare şi înviind din morţi, ne-a dăruit 
nădejdea învierii şi a vieţii veşnice. "Prin aceasta a dezlegat 


osânda păcatului strămoşesc al neascultării şi a desfiinţat 
prin moarte stăpânirea morţii, ca «precum în Adam toţi mor, 
aşa în El toţi să se facă vii».3€ Suindu-Se apoi la cer şi 
şezând de-a dreapta Tatălui, a trimis pe Duhul Sfânt, ca 
arvună, a vieţii şi spre luminaria şi sfinţenia sufletelor 
noastre, ca şi spre ajutorul celor ce se nevoiesc pentru 
mântuirea lor prin păzirea poruncilor Lui. Acesta este scopul 
întrupării Domnului, spus pe scurt. 


2 Şi fratele a zis: Ce porunci trebuie aşadar să împlinesc, 
Părinte, ca să mă mântuiesc prin ele? Aş dori să aud aceasta 
pe scurt. lar bătrânul a răspuns: Însuşi Domnul a spus după 
înviere Apostolilor: «mergând învăţaţi toate neamurile, 
botezându-le în numele Tatălui şi al Fiului şi al Sfântului 
Duh, învăţându-le să păzească toate câte v-am poruncit 
vouă» .37 


Prin urmare tot omul, care s-a botezat în numele Treimii 
Dumnezeieşti şi de viaţă făcătoare, trebuie să ţină toate câte 
a poruncit Domnul. Din această pricină Domnul a împreunat 
păzirea tuturor poruncilor cu dreapta credinţă, ştiind că nu e 
cu putinţă să-i aducă omului mântuirea numai una dintre 
ele, despărțită de celelalte. De aceea şi David, având 
credinţa cea dreaptă, a zis către Dumnezeu: 


«Spre toate poruncile Tale m-am îndreptat; toată calea 
cea nedreaptă am urât-o» .38 Căci toate poruncile Domnului 
ni s-au dăruit nouă împotriva a toată calea cea nedreaptă. 
De vom nesocoti aşadar fie şi numai una, ni se va deschide 
îndată calea păcatului, opusă ei. 


36 1 Corinteni | - 22 . 
37 Matei 28, 19-20. 
38 Psalmi 118, 129; Luc a 10, 19. 


3. Şi a zis fratele: Dar cine poate, Părinte, să împlinească 
toate poruncile, care sunt aşa de multe? A răspuns bătrânul: 
Cel ce imită pe Domnul şi merge pe urmele Lui. Şi a zis 
fratele: Şi cine poate să imite pe Domnul? Doar Domnul a 
fost Dumnezeu, chiar dacă s-a făcut om. lar eu sunt om 
păcătos, robit de zeci de mii de patimi. Cum pot aşadar să 
imit pe Domnul? Şi a răspuns bătrânul: Nimenea din cei 
robiţi de materia lumii nu poate să imite pe Domnul. Dar cei 
ce pot zice: «lată noi am lăsat toate şi am urmat [ie», 
aceştia primesc puterea să-L imite pe El şi să împlinească 
toate poruncile Lui. Zice fratele: Toată puterea? Răspunse 
bătrânul: Auzi-L pe El zicând: 


«lată v-am dat vouă putere să călcaţi peste şerpi şi scorpii 
şi peste toată puterea vrăjmaşului; şi nimic nu vă va vătăma 
pe voi»3%.. 


4. Această putere şi stăpânire primind-o, Pavel zice: 


«Faceţi-vă următorii mei precum şi eu al lui Hristos»40. 
Sau iarăşi: «Nu este acum osândă asupra celor ce sunt în 
Hristos, care nu umblă după trup, ci după duh»+1. Sau iarăşi: 
«lar de sunt ai lui Hristos, au răstignit trupul împreună cu 
patimile şi cu poftele lui»12. Şi iarăşi: «Mie lumea mi s-a 
răstignit, ca şi eu lumii»+3. 


39 Lc. 10, 19. 
40 Filipeni 3, 17. 
41 Roman i 8, 1. 
42 Galateni 5, 24 
43 Galateni 6, 24. 
5. Despre această stăpânire şi ajutor proorocind David a 


zis: «Cel ce locuieşte întru ajutorul Celui Preaînalt se va 
odihni sub acoperământul Dumnezeului cerului. Şi va zice 


Domnului: ajutorul meu eşti şi scăparea mea, Dumnezeul 
meu, şi întru El voi nădăjdui»"*. lar puţin după aceea: 


«Peste aspidă şi vasilisc vei păşi şi vei călca peste leu şi 
balaur, căci va porunci îngerilor Săi pentru tine, ca să te 
păzească pe tine în toate cărările tale»*. lar cei ce se lipesc 
de trup şi iubesc materia lumii, ascultă, ce aud de la Acela: 
«Cel ce iubeşte pe tatăl său, sau pe mama sa, mai mult 
decât pe Mine, nu este vrednic de Mine! 46 


lar după puţin: «Cel ce nu ia crucea sa ca să-mi urmeze 
Mie nu este vrednic de Mine» (Luca 14, 33). Şi: «Cel ce nu se 
va lepăda de toate avuţiile sale nu poate să îmi fie ucenic» 
(Luca 14, 33). Aşadar cel ce vrea să se facă ucenicul Lui şi să 
se afle vrednic de El şi să primească de la El putere 
împotriva duhurilor răutăţii se desface de toată legătura 
trupească şi se goleşte de toată împătimirea după cele 
materiale şi aşa ia lupta cu vrăjmaşii nevăzuţi pentru 
poruncile Lui, precum însuşi Domnul ni S-a făcut pe Sine 
pildă, ispitit fiind în pustie de către căpetenia lor, iar după 
ce a venit în lume, de către cei stăpâniţi de acela. 


6. Şi a zis fratele: Dar sunt multe, Părinte, poruncile 
Domnului; şi cine poate să le ţină minte pe toate, ca să se 
nevoiască pentru toate? Şi mai ales eu, care sunt puţin la 
minte? De aceea aş vrea să aud un cuvânt scurt ca, ţinându- 
mă de el, să mă mântuiesc prin el. Şi a răspuns bătrânul: Cu 
toate că sunt multe, frate, ele sunt cuprinse într-un singur 
cuvânt: «Să iubeşti pe Domnul Dumnezeul tău din toată 
puterea ta şi din tot cugetul tău: şi pe aproapele tău ca pe 
tine însuţi»17. Cel ce se străduieşte să ţină acest cuvânt 
împlineşte toate poruncile. Dar cel ce nu s-a desfăcut, 
precum s-a zis mai-nainte, de împătimirea după cele 
materiale, nu poate să iubească cu adevărat, nici pe 
Dumnezeu, nici pe aproapele. Căci este cu neputinţă ca 


cineva să se lipească şi de cele materiale şi să iubească şi pe 
Dumnezeu. Aceasta este ceea ce zice Domnul: 


«Nimenea nu poate să slujească la doi Domni! »+8 Sau: 


«Nimeni nu poate să slujească lui Dumnezeu şi lui 
Mamona»49. Căci în măsura în care mintea noastră se 
alipeşte de lucrurile lumii, e robită de ele şi nesocoteşte 
porunca lui Dumnezeu, călcând-o. 


44 Psalmi 90, 1-2. 
45 Psalmi 90, D-13 . 
46 Matei 11, 37. 

47 Marc u 12, 30. 
48 Matei 6, 24. 

49 Luc a 16, 13. 


7. Şi a zis fratele: de care «lucruri» zici, Părinte? Răspunse 
bătrânul: De mâncări, de bani, de avuţii, de slavă, de rudenii 
şi aşa mai departe. Şi zise fratele: Dar Părinte, nu Dumnezeu 
le-a făcut pe acestea? Şi nu le-a dat oamenilor spre folos? 
Cum porunceşte atunci să nu se mai îngrijească omul de 
ele? Răspunse bătrânul: Sigur că Dumnezeu le-a făcut şi le-a 
dat oamenilor spre întrebuințare. Şi bune sunt toate cele 
făcute de Dumnezeu, ca folosindu-ne bine de ele, să-i 
mulţumim lui Dumnezeu. Dar noi fiind slabi şi trupeşti la 
înţelegere, am ales mai mult cele materiale în loc de 
porunca iubirii, şi îngrijindu-ne de ele, ne războim cu 
oamenii. Se cuvine deci să punem iubirea de orice om mai 
presus decât cele văzute şi decât însuşi trupul. Căci ea este 
semnul iubirii de Dumnezeu, precum însuşi Domnul arată în 
Evanghelie: «Cel ce mă iubeşte pe Mine, zice, păzeşte 


poruncile Mele»50. lar care este porunca pe care păzind-o îl 
vom iubi pe El, auzi de la El când zice: «Aceasta este 
porunca Mea, ca să vă iubiţi unii pe alţii»51. Vezi că iubirea 
întreolaltă întemeiază iubirea de Dumnezeu, care este 
plinirea a toată porunca lui Dumnezeu? De aceea 
porunceşte să nu se îngrijească de avuţii, ci să se lepede de 
toate ale lui, tot cel ce doreşte să-l fie ucenic. 


8. Şi zise fratele: Fiindcă ai zis, Părinte, că trebuie să, 
punem iubirea faţă de tot omul mai presus decât toate cele 
văzute şi decât trupul nostru însuşi, cum pot să iubesc pe 
cel ce mă urăşte pe mine şi se întoarce de la mine? Şi cum 
pot să-l iubesc dacă mă pizmuieşte şi mă înţeapă cu ocări şi 
îmi întinde vicleşuguri şi îmi pregăteşte curse? Mi se pare, 
Părinte, că acest lucru este prin fire cu neputinţă, însăşi 
supărarea silindu-ne în chip firesc să ocolim pe cel ce ne-a 
supărat. Răspunse bătrânul: Târâtoarelor şi fiarelor, purtate 
încolo şi încoace de fire, le este într-adevăr cu neputinţă să 
nu se ferească de cel ce le aduce durere. Dar celor făcuţi 
după chipul lui Dumnezeu şi cârmuiţi de rațiune şi 
învredniciţi de cunoaşterea lui Dumnezeu, care au primit 
legea de la El, le este cu putinţă să nu ocolească pe cei ce-i 
supără şi să iubească pe cei ce-i urăsc. De aceea şi Domnul 
spunând: «lubiţi pe vrăjmaşii voştri, faceţi bine celor ce vă 
urăsc pe voi...» şi celelalte, nu le-a poruncit ca pe nişte 
lucruri cu neputinţă, ci ca pe unele cu putinţă. Căci altfel nu 
ar pedepsi pe cel ce calcă această poruncă. Şi însuşi Domnul 
ne arată aceasta prin fapte, ca şi ucenicii Lui, care toţi s-au 
străduit pentru iubirea aproapelui până la moarte şi s-au 
rugat cu căldură pentru cei ce i-au ucis pe ei. Noi nu putem 
să iubim pe cei ce ne urăsc, fiindcă suntem iubitori de 
materie şi de plăcere şi le punem acestea mai presus de 
poruncă. Ba de multe ori ocolim din pricina acestora şi pe 
cei ce ne iubesc, fiind mai răi ca fiarele şi târâtoarele. De 
aceea, neputând păşi pe urmele lui Dumnezeu, nu putem 
cunoaşte nici scopul Lui, ca să primim puterea. 


9. Şi zise fratele: lată, Părinte, eu am lăsat toate, familie, 
avuţie, desfătări şi slava lumii, şi nu mai am nimic în viaţă 
decât trupul. Dar pe fratele care mă urăşte şi mă ocoleşte 
nu-l pot iubi, deşi mă silesc în fapt să nu răsplătesc răul cu 
rău. Spune-mi deci ce trebuie să fac, ca să pot să-l iubesc 
din inimă, chiar dacă mă necăjeşte şi-mi întinde tot felul de 
curse. Răspunse bătrânul: Este cu neputinţă să iubească 
cineva pe cel ce-l necăjeşte, chiar dacă se arată a se fi 
lepădat de materia lumii, dacă nu cunoaşte cu adevărat 
scopul Domnului. lar dacă din darul Domnului va putea să-l 
cunoască şi se va sili să umble potrivit cu el, va putea să 
iubească din inimă pe cel ce-l urăşte şi-l necăjeşte, precum 
şi Apostolii, cunoscându-L, l-au iubit. 


10. Deci zise fratele: Te rog, Părinte, să-mi faci cunoscut 
care a fost scopul Domnului? Răspunse bătrânul: De vrei să 
cunoşti scopul Domnului, ascultă cu luare aminte. Domnul 
nostru lisus Hristos, fiind Dumnezeu prin fire şi primind să se 
facă om pentru iubirea de oameni, născându-se din femeie, 
s-a coborât sub lege, după dumnezeiescul Apostol, ca 
păzind porunca întocmai ca un om, să desființeze osânda 
cea veche a lui Adam. Ştiind aşadar Domnul că toată legea 
şi proorocii atârnă în aceste două porunci ale legii: «Să 
iubeşti pe Domnul Dumnezeul tău din toată inima ta şi pe 
aproapele tău ca pe tine însuţi», s-a grăbit să le păzească 
întocmai ca un om de la început până la sfârşit. Dar diavolul, 
care a amăgit de la început pe om şi avea de aceea 
stăpânirea morţii, văzându-L mărturisit la botez de Tatăl şi 
primind ca om pe Duhul înrudit din ceruri şi mergând în 
pustie ca să fie ispitit de el, a pornit împotriva Lui tot 
războiul, doar va putea cumva să-L facă şi pe El să pună 
materia lumii mai presus de iubirea lui Dumnezeu. Ştiind 
prin urmare diavolul că trei sunt lucrurile în jurul cărora se 
învârteşte tot ce-i omenesc, adică mâncările, avuţia şi slava, 
prin care a prăvălit totdeauna pe om în prăpastia pierzării, 
cu aceste trei l-a ispitit şi pe EI în pustie. Dar Domnul nostru, 


arătându-se mai presus ca ele, a poruncit diavolului să plece 
îndărăt. 


11. Neputând deci să-L facă să calce porunca iubirii de 
Dumnezeu, prin cele ce | le-a făgăduit, s-a străduit pe urmă, 
după ce a venit în lume, să-L facă să calce porunca iubirii de 
aproapele, prin toate câte a uneltit, lucrând prin nelegiuiţii 
iudei. În acest scop, în vreme ce Acela învăţa căile vieţii şi 
zugrăvea prin fapte chipul vieţuirii cereşti, vestea învierea 
morţilor şi făgăduia viaţă veşnică şi Împărăţia cerurilor celor 
ce cred, iar pe cei necredincioşi îi înfricoşa cu pedeapsa 
veşnică şi, spre întărirea spuselor Sale, arăta minunatele 
semne  dumnezeieşti, chemând mulțimile la credinţă, 
diavolul îndemna pe nelegiuiţii Farisei şi Cărturari la 
feluritele meşteşugiri împotriva Lui, ca neputând răbda 
încercările, cum credea el, să înceapă a uri pe cei ce-i 
întindeau viclenii şi aşa să-şi ajungă ticălosul scopul lui, 
făcându-L să calce porunca iubirii de aproapele. 


12. Dar Domnul, ca un Dumnezeu, cunoscând gândurile 
lui, nu a urât pe Fariseii puşi la lucru de el (căci cum ar fi 
făcut-o, fiind prin fire bun?), ci prin iubirea faţă de ei, bătea 
pe cel ce lucra prin ei, iar pe cei purtaţi de el nu înceta să-i 
sfătuiască, să-i mustre, să-i osândească, să-i plângă ca pe 
unii ce puteau să nu se lase purtaţi de el, ci răbdau de 
bunăvoie să fie purtaţi din pricina nepăsării. 


Blestemat de ei se purta cu îndelungă răbdare, pătimind 
se arăta îngăduitor şi le arăta toate faptele iubirii, iar pe cel 
ce lucra prin ei îl bătea cu iubirea de oameni faţă de cei 
purtaţi de el. O, minunat război! În loc de ură arată iubirea şi 
răpune pe tatăl răutăţii prin bunătate. În acest scop, 
răbdând atâtea rele de la ei, sau mai adevărat vorbind 
pentru ei, s-a străduit până la moarte în chip omenesc 
pentru porunca iubirii şi, dobândind biruinţa deplină 
împotriva diavolului, a primit cununa învierii pentru noi. 


Astfel noul Adam a înnoit pe cel vechi. Aceasta este ceea ce 
zice dumnezeiescul Apostol: «Aceasta să o cugetaţi întru 
voi, ceea ce şi în Hristos lisus...»52 ş.a.m.d. 


13. Acesta a fost aşadar scopul Domnului, ca pe de o parte 
să asculte de Tatăl până la moarte, ca un om, pentru noi, 
păzind porunca iubirii, iar pe de alta să biruiască pe diavol, 
pătimind de la el, prin Cărturarii şi Fariseii puşi la lucru de el. 
Astfel prin faptul că s-a lăsat de bunăvoie învins, a învins pe 
cel ce nădăjduia să-L învingă, şi a scăpat lumea de 
stăpânirea lui. În felul acesta "Hristos a fost răstignit din 
neputinţă"53, neputinţă prin care a omorât moartea şi «a 
surpat pe cel ce avea stăpânirea morţii»”*; in felul acesta 
era şi Pavel slab prin el însuşi şi «se lăuda întru neputinţele 
sale, ca să se sălăşluiască în el puterea lui Hristos»55. 


14. Cunoscând chipul acestei biruinţe, el zicea scriind 
Efesenilor: «nu este lupta noastră împotriva sângelui şi a 
trupului ci împotriva începătoriilor, stăpâniilor, ş,a.m.d.»56 

52 Filipeni 2, 5. 
53 II Corinteni 13, 4. 
54 Evrei 2, 15. 
55 II Corinteni 12, 9. 


56 Efeseni 6, 12. 


Şi le porunceşte «să îmbrace platoşa dreptăţii, coiful 
nădejdii, pavăza credinţei şi sabia Duhului», ca cei ce poartă 
războiul cu vrăjmaşii nevăzuţi să poată stinge toate săgețile 
cele aprinse ale vicleanului. Arătând cu fapta chipul războirii 
zice: «Eu deci aşa alerg şi nu orbeşte. Aşa mă lupt, nu 
bătând văzduhul, ci strunesc şi supun trupul meu, ca nu 
cumva vestind altora, eu însumi să ajung de lepădat». Şi 
iarăşi: «Până în ceasul de faţă, flămânzim şi însetoşăm, goi 
umblăm şi primim bătăi»58 . Sau iarăşi: «în osteneală şi în 
muncă, în privegheri prea adesea, în frig şi dezbrăcaţi, 
lăsând la o parte cele din afară»5?. 


15. Astfel luptă împotriva dracilor, care lucrează în trup 
plăcerile, alungându-i prin neputinţa trupului său. El ne 
arată însă prin fapte şi chipul biruinţei împotriva dracilor 
care luptă ca să aducă pe credincioşi la ură şi de aceea 
stârnesc împotriva lor pe oamenii mai nebăgători de seamă, 
ca ispitiţi fiind prin aceştia, să-i urască şi să calce porunca 
iubirii. Zice aşadar Apostolul: «Ocărâţi fiind, binecuvântăm; 
prigoniţi noi răbdăm; huliţi, noi mângâiem; ca nişte 
lepădături ale lumii ne-am făcut, ca gunoiul tuturor până 
astăzi».60 Dracii au pus la cale ocărârea, hulirea şi prigonirea 
lui, ca să-l mişte la ura celui ce-l ocărăşte, îl huleşte şi-l 
prigoneşte, având ca scop să-l facă să calce porunca iubirii. 
lar Apostolul, cunoscând gândurile lor, binecuvânta pe cei 
ce-l ocărau, răbda pe cei ce-l prigoneau şi mângâia pe cei 
ce-l huleau, ca să depărteze pe dracii care lucrau acestea şi 
să se unească cu bunul Dumnezeu. lar pe dracii care lucrau 
acestea îi bătea prin acest chip al luptei, biruind pururea 
răul prin bine, după asemănarea Mântuitorului. Astfel a 
slobozit toată lumea de sub puterea dracilor şi a unit-o cu 
Dumnezeu el şi ceilalţi Apostoli, biruind prin înfrângerea lor 
pe cei ce nădăjduiau să învingă. Dacă deci şi tu, frate, vei 


urmări acest scop, vei putea să iubeşti pe cei ce te urăsc. lar 
de nu, este cu neputinţă. 


57 | Corinteni 9, 20 - 27. 
58 | Corinteni 4, D. 
59 | Corinteni 4, D. 


60 | Corinteni 4, 12 - 14. 


16. Si zise fratele: Cu adevărat, Părinte, aşa este şi nu 
altfel. De aceea Domnul hulit fiind şi pălmuit şi celelalte 
pătimindu-le, câte le-a pătimit de la iudei, a răbdat, 
compătimindu-i pe aceia ca neştiutori şi rătăciţi. De aceea a 
şi spus pe cruce: «Tată, iartă-le lor, că nu ştiu ce fac». lar 
viclenia şi amăgirea diavolului şi a căpeteniilor lui le-a biruit 
pe cruce, luptând cu ei pentru porunca iubirii până la 
moarte, iar biruinţa Lui împotriva lor dându-ne-o nouă. ŞI 
dărâmând stăpânirea morţii, a dăruit învierea Lui, spre viaţă, 
întregii lumi. Dar roagă-te pentru mine, Părinte, ca să pot 
înţelege desăvârşit scopul Domnului şi al Apostolilor Săi şi 
să pot veghea în vremea ispitelor şi să nu fiu neştiutor cu 
privire la planurile diavolului şi ale dracilor lui. 


17. Şi răspunzând, bătrânul zise: Dacă te vei îngriji mereu 
de cele spuse mai-nainte, vei putea să nu fii neştiutor. lar de 
vei înţelege, îţi vei da seama că, precum tu eşti ispitit, la fel 
şi fratele tău se ispiteşte şi vei ierta pe cel ispitit; iar celui ce 
vrea să te ispitească, făcându-te să urăşti pe cel ispitit, îi vei 
sta împotrivă, nesupunându-te uneltirii lui. Aceasta este 
ceea ce spune lacob, fratele Domnului, în Epistolele 
Soborniceşti: «Supuneţi-vă lui Dumnezeu, staţi împotrivă 
diavolului, şi va fugi de la voi!»61 Dacă, precum s-a zis, vei 
avea neîncetat, cu mare veghe, grijă la cele mai-nainte 
spuse, vei putea să cunoşti scopul Domnului şi al Apostolilor 
Săi şi să iubeşti pe oameni şi să suferi pentru ei când 
greşesc, dar să lupţi neîncetat împotriva dracilor vicleni prin 


iubire. Dar dacă suntem moleşiţi nebăgători de seamă şi 
uşuratici şi ne scufundăm cugetul în plăcerile trupeşti nu 
mai combatem pe draci, ci pe noi înşine şi pe fraţi, mai bine 
zis slujim prin aceştia (prin fraţi) pe draci, luptând cu 
oamenii pentru draci. 


61 lacob 4, 7. 


18. Şi zise fratele: Aşa este, Părinte. De fapt din 
nebăgarea mea de seamă iau dracii totdeauna prilejuri 
împotriva mea. Dar te rog, Părinte, să-mi spui cum pot să 
dobândesc trezvia atenţiei? Şi răspunse bătrânul: Negrija 
totală de cele pământeşti şi ocuparea neîntreruptă cu Sfânta 
Scriptură aduce sufletul la frica lui Dumnezeu. lar frica lui 
Dumnezeu aduce trezvia atenţiei. Atunci sufletul începe să 
vadă pe dracii care îl războiesc prin gânduri şi începe să se 
apere. Despre aceasta a zis David: «Şi a străbătut ochiul 
meu în vrăjmaşii mei»62. Spre această faptă îndemnând şi 
Petru, corifeul Apostolilor, pe ucenici, le-a zis: «Fiţi treji, 
priveghiaţi, că potivnicul vostru, diavolul, umblă răcnind ca 
un leu, căutând pe cine să înghită; căruia staţi-i împotrivă, 
vârtoşi în credinţă».63 De asemenea Domnul ne spune; 
«Priveghiaţi şi vă rugaţi, ca să nu intraţi în ispită».6% 
Ecleziastul încă zice: «Dacă se va urca peste tine duhul 
stăpânitorului să nu-ţi părăseşti locul tău».65 lar locul minţii 
este virtutea, cunoştinţa şi frica lui Dumnezeu. Minunatul 
Apostol luptând cu mare trezvie şi vitejie, zice: «Umblând în 
trup, nu ne oştim trupeşte. Căci armele cu care luptăm nu 
sunt trupeşti,ci puternice înaintea lui Dumnezeu ca să 
dărâme întăriturile; noi surpăm cugetările şi orice înălţare 
care se ridică împotriva cunoştinţei lui Dumnezeu, şi tot 
gândul îl robim spre ascultarea lui Hristos; şi gata suntem să 
pedepsim orice neascultare».66 Dacă aşadar vei imita şi tu 
pe sfinţi şi desfăcându-te de toate vei sluji cu osteneală 
numai lui Dumnezeu, vei dobândi trezvia atenţiei. 


62 Psalmi 53, 9. 

63 | Petru 5, 8. 

64 Matei 26, 41. 

65 Ecclesiastul 10, 4. 


66 II Corinteni 10, 4-6. 


19. Şi zise fratele: Dar ce trebuie să facă cineva, ca să 
poată să se ocupe neîncetat numai de Dumnezeu? Şi 
răspunse bătrânul: Este cu neputinţă ca mintea să se ocupe 
cu desăvârşire numai de Dumnezeu, dacă nu va dobândi 
aceste trei virtuţi: iubirea, înfrânarea şi rugăciunea. Căci 
iubirea îmblânzeşte iuţimea; înfrânarea veştejeşte pofta; iar 
rugăciunea desface mintea de toate înțelesurile şi o 
înfăţişează goală lui Dumnezeu. Aşadar aceste trei virtuţi 
îmbrăţişează toate virtuțile şi fără de ele mintea nu se poate 
ocupa de Dumnezeu, slobozită de toate celelalte. 


20. Şi zise fratele: Rogu-te, Părinte, să mă înveţi, cum 
îmblânzeşte iubirea iuţimea? Şi răspunse bătrânul: Fiindcă 
are puterea să se milostivească şi să facă bine aproapelui şi 
să fie cu îndelungă răbdare faţă de el şi să îndure cele ce îi 
vin de la el, cum am spus adeseori. Avându-le prin urmare 
iubirea pe acestea, îmblânzeşte iuţimea celui ce a dobândit- 
o. Şi zise fratele: Nu sunt mici faptele ei, dar fericit este cel 
ce poate să o dobândească. Eu însă într-adevăr sunt departe 
de ea. Dar rogu-te, Părinte, spune-mi ce însemnează a avea 
îndelungă răbdare? 


21. Şi răspunse bătrânul: A sta neclintit în împrejurări 
aspre şi a răbda relele; a aştepta sfârşitul încercării şi a nu 
da drumul iuţimii la întâmplare; a nu vorbi cuvânt 
neînţelept, nici a gândi ceva din cele ce nu se cuvin unui 
închinător al lui Dumnezeu. Căci zice Scriptura: «Până la o 
vreme va răbda cel cu îndelungă răbdare şi pe urmă i se va 


răsplăti lui cu bucurie; până la o vreme va ascunde cuvintele 
lui, şi buzele multora vor spune înţelepciunea lui.»$7 


22. Acestea sunt semnele îndelungii răbdări. Dar nu 
numai acestea, ci propriu îndelungii răbdări mai este şi a se 
socoti pe sine pricina încercării. Şi poate că aşa şi este de 
fapt. Fiindcă multe dintre cele ce ni se întâmplă, ni se 
întâmplă spre îndrumarea noastră sau spre stingerea 
păcatelor trecute, sau spre îndreptarea neatenţiei prezente, 
sau spre ocolirea păcatelor viitoare. Cel ce socoteşte aşadar 
că pentru una din acestea i-a venit încercarea, nu se 
răzvrăteşte când e lovit, mai ales dacă e conştient de 
păcatul său, nici nu învinovăţeşte pe acela prin care i-a venit 
încercarea, căci fie prin acela fie prin altul, şi a avut să bea 
paharul judecăților dumnezeieşti. Ci el priveşte spre 
Dumnezeu şi-l mulţumeşte Lui care a îngăduit încercarea, şi 
se învinovăţeşte pe sine şi primeşte certarea cu inimă bună, 
purtându-se ca David cu Semei, sau ca lov cu soţia sa. 
Nebunul însă roagă pe Dumnezeu să-l miluiască; dar mila nu 
o primeşte, fiind-că nu a venit precum a voit el, ci precum 
doctorul sufletelor a socotit că e de folos. Şi de aceea se face 
nepăsător şi se tulbură şi uneori se războieşte aprins cu 
dracii, alte-ori huleşte pe Dumnezeu; astfel arătându-se 
nemulţumit, nu primeşte decât bâta. 


23. Şi zise fratele: Bine ai spus, Părinte, dar rogu-te să-mi 
spui şi cum veştejeşte înfrânarea pofta? Şi bătrânul 
răspunse: Întrucât te face să te reţii de la toate care nu 
împlinesc o trebuinţă, ci aduc o plăcere; şi te îndeamnă să 
nu te împărtăşeşti de nimic decât de cele trebuincioase 
vieţii nici să urmăreşti cele dulci, ci cele de folos, şi să 
măsori cu trebuinţa mâncările şi băuturile; de asemenea 
întrucât te îndeamnă să nu laşi trupului must de prisos, ci să 
întreţii numai viaţa trupului şi să-l păzeşti netulburat de 
pornirea spre împreunare. Astfel veştejeşte înfrânarea pofta. 
Căci plăcerea şi săturarea de mâncări şi băuturi încălzeşte 


stomacul şi aprinde dorinţa spre poftă de ruşine, împingând 
întreg animalul spre amestecare nelegiuită. Acesta nu mai 
este atunci decât ochi neruşinaţi, mână desfrânată, limbă 
vorbitoare de lucruri care desfată auzul, ureche care 
primeşte cuvinte  deşarte, minte  dispreţuitoare de 
Dumnezeu şi suflet care desfrânează cu înţelegerea şi 
stârneşte trupul spre fapta neîngăduită. 


67 Înţel. Sirah 1, 22-23 . 


24. Şi zise fratele: Cu adevărat, Părinte, aşa este. Dar 
rogu-te să mă înveţi şi despre rugăciune, cum desface 
mintea de toate înțelesurile? Şi răspunse bătrânul: 
înțelesurile sunt înţelesuri ale lucrurilor. lar dintre lucruri 
unele cad sub simţuri, iar unele sunt inteligibile. Ocupându- 
se aşadar mintea cu ele, poartă în sine înțelesurile lor. Harul 
rugăciunii însă uneşte mintea cu Dumnezeu. lar unind-o cu 
Dumnezeu, o desface de toate înțelesurile. Atunci mintea, 
întreţinându-se cu Dumnezeu dezbrăcată de toate, ajunge 
să ia formă dumnezeiască. Ajungând astfel, cere cele 
cuvenite şi nu greşeşte niciodată în ceea ce cere. De aceea 
Apostolul porunceşte să ne rugăm neîncetat$8 ca având 
mintea continuu unită cu Dumnezeu, să o rupem câte puţin 
de la pofta celor materiale. 


68 | Tesalonicieni 5, 17. 


25. Şi zise fratele: Dar cum poate mintea să se roage 
neîncetat? Căci cântând şi citind, întâlnindu-ne mai mulţi şi 
slujind, o tragem spre multe gânduri şi vederi. Şi răspunse 
bătrânul: Dumnezeiasca Scriptură nu porunceşte nimic din 
cele cu neputinţă, căci şi Apostolul cânta, citea şi slujea şi 
totuşi se ruga neîncetat. Rugăciunea neîntreruptă stă în a 
avea mintea alipită de Dumnezeu cu evlavie multă şi cu dor 
şi a atârna pururea cu nădejdea de El şi a te încrede în EI în 
toate, orice ai face şi ţi s-ar întâmpla. Aflându-se în această 
dispoziţie, Apostolul zicea: «Cine ne va despărţi pe noi de 


dragostea lui Hristos? Necazul sau strâmtorarea?>»... ş.a.m.d. 
59 Şi după puţin: «Sunt încredinţat că nici moartea, nici 
viaţa, nici îngerii». Sau iarăşi: «în toate obijduiţi, dar nu 
striviţi, în mare cumpănă, dar nu deznădăjduiţi, prigoniţi, 
dar nu năpăstuiţi, trântiţi jos, dar nu nimiciţi. Totdeauna 
purtăm în trup moartea Domnului lisus, ca şi viaţa lui lisus 
să se arate în trupul nostru muritor».79 


26. În astfel de dispoziţie aflându-se Apostolul, neîncetat 
se ruga. Căci în toate cele ce făcea şi i se întâmpla, atârna 
cu nădejdea de Dumnezeu. De aceea toţi Sfinţii când se 
aflau în necazuri se rugau neîncetat, ca să dobândească 
aptitudinea dragostei. Şi de aceea zicea Apostolul: «Deci cu 
dulceaţă mă voi lăuda întru neputinţele mele, ca să 
locuiască întru mine puterea lui Hristos».71 lar puţin mai 
departe: «Când sunt slab, atunci sunt tare».72 Dar vai nouă, 
netrebnicilor, că am părăsit calea Sfinţilor Părinţi şi de aceea 
suntem pustii de orice rod duhovnicesc. 


69 Roman i 8, 35. 
70 II Corinteni 4, 8-10. 
71 II Corinteni 12, 9. 


72 Ibidem 10. 


27. Şi zise fratele: De ce, Părinte, nu am străpungerea 
inimii? Şi răspunse bătrânul: Fiindcă nu este frica lui 
Dumnezeu înaintea ochilor noştri. Ne-am făcut groapa 
tuturor răutăţilor şi de aceea am disprețuit ca pe-o simplă 
vorbă pedeapsa înfricoşată a lui Dumnezeu. Căci cine nu s- 
ar simţi străpuns auzind pe Moise grăind în numele lui 
Dumnezeu despre păcătoşi: «Foc a ieşit din mâna Mea şi va 
arde până la iadul cel mai de jos. Mânca-va pământul şi 
rodurile lui; arde-va temeliile munţilor. Îngrămădi-voi asupra 
lui rele şi voi rupe săgețile Mele în ei» 73. Şi iarăşi: 


«Voi ascuţi ca fulgerul sabia Mea şi va începe mâna Mea 
Judecata şi mă voi răzbuna pe vrăjmaşii Mei şi voi răsplăti 
celor ce mă urăsc»./+ Să auzim şi pe Isaia strigând: «Cine va 
vesti vouă că focul arde, cine va vesti vouă focul cel veşnic. 
Mergeti în lumina focului vostru şi în flacăra care aţi ars»75. 
Şi iarăşi «şi voi ieşi şi voi vedea stârvurile oamenilor care s- 
au răzvrătit împotriva Mea. Căci viermele lor nu va muri şi 
focul lor nu se va stinge, şi vor fi spre vedere pentru tot 
trupul».76 Auzi şi pe leremia care zice: «Daţi Domnului 
Dumnezeului vostru slavă, până nu se întunecă şi până nu 
se poticnesc picioarele voastre prin munţi întunecoşi»./7 Şi 
iarăşi: «Ascultaţi popor nebun şi fără de inimă: ochi au şi nu 
văd, urechi au şi nu aud. Au nu vă veţi teme de Mine, zice 
Domnul, şi nu veţi tremura de faţa Mea? De cel ce a pus 
nisipul hotar mării şi graniţă veşnică peste care nu va 
trece». Şi iarăşi: «Pedepsi-te-va necredinţa ta şi răutatea ta 
te va mustra. Cunoaşte şi vezi că amar îţi este ţie că M-ai 
părăsit pe Mine, zice Domnul. 


73 Deut. 32; 22 = 23. 
74 Deut 32, 41. 

75 Is. 33, 14; 50, PD. 
76 Isaia 66, 24. 

77 ler. 13,16. 

78 ler. 5, 21, 22. 


Eu te-am sădit viţă roditoare, toată adevărată. Cum te-ai 
întors la amărăciune, viţă străină?»79 Şi iarăşi: «Întru 
adunarea celor ce râd n-am şezut, ci m-am temut de faţa 
mâniei Tale şi am şezut singur, căci mă săturasem de 
amărăciune».80 Şi cine nu va tremura auzind pe lezechiil 
strigând: «Voi vărsa mânia Mea peste tine, cheltui-voi urgia 
mea asupra ta. Şi te voi judeca pe tine în căile tale şi voi 
arunca peste tine ticăloşiile tale; şi ochiul Meu nu te va 


cruța, nici mă voi milui de tine. Şi atunci vei cunoaşte că eu 
sunt Domnul».81 Dar cine nu se căieşte auzind pe Daniil 
descriind limpede ziua înfricoşatei judecăţi, când zice: «Eu 
Daniil am privit până fură aşezate scaunele. Şi s-a aşezat Cel 
vechi de zile. Haina Lui, albă ca zăpada, iar părul capului 
Său, curat ca lâna. Şi scaunul Lui pară de foc, iar roţile 
scaunului foc arzător. Un râu de foc se vărsa şi ieşea înaintea 
Lui. Mii de mii îi slujeau Lui şi zeci de mii stăteau înaintea 
Lui. judecătorul se aşeză şi cărţile fură deschise».82 - adică 
faptele săvârşite. Şi iarăşi: «Văzut-am în vedenie de noapte; 
şi iată pe norii cerului venea cineva ca un Fiu al omului. Şi a 
ajuns până la cel vechi de zile şi L-au adus înaintea Lui, şi |- 
au dat Lui stăpânirea, cinstea şi împărăţia, şi toate 
neamurile, seminţiile şi limbile îi vor sluji Lui. Şi stăpânirea 
Lui stăpânire veşnică şi împărăţia împărăție veşnică. Şi m- 
am cutremurat cu duhul meu, eu, Daniil, şi vedeniile din 
capul meu m-au tulburat».83 


79 ler. 2, 19, 21. 
80 ler. 15, 17. 

81 lez. 7, 4-9. 

82 Daniil 7, 9-10. 
83 Daniil 7, 13-15. 


28. Şi cine nu se înfricoşează auzind şi pe David zicând: 
«A grăit o dată Dumnezeu şi am auzit acestea două: că 
puterea este a lui Dumnezeu şi a Ta este mila, Doamne; că 
Tu vei răsplăti fiecăruia după faptele lui».8% Şi iarăşi: să 
auzim pe Ecclesiastul care zice: «Sfârşitul cuvântului: 
ascultă tot, teme-te de Dumnezeu şi păzeşte poruncile Lui. 
Acesta este tot omul. Căci Dumnezeu va aduce tot ce s-a 
făcut întru ascuns la judecată, cu tot lucrul trecut cu 
vederea, fie bun, fie rău».85 


29. Dar cine nu tremură auzind pe Apostolul spunând 
lucruri asemănătoare: «Căci noi trebuie să ne înfăţişăm 
înaintea scaunului lui Hristos, ca să ia fiecare din noi cele 
făcute prin trup, fie bine fie rău».86 Cine nu va plânge 
aşadar necredinţa noastră şi orbirea sufletului nostru că, 
auzind toate acestea, nu ne căim şi nu plângem cu amar, 
pentru marea noastră negrijă şi uşurinţă. Acestea văzându- 
le de mai-nainte, leremia zicea: «Blestemat cel ce săvârşeşte 
lucrurile Domnului cu negrijă».87 Căci dacă am avea grijă de 
mântuirea sufletelor noastre, am tremura de cuvântul 
Domnului şi ne-am grăbi să împlinim poruncile Lui, prin care 
ne şi mântuim. Dar noi auzind pe Domnul zicând: «Intraţi 
prin poarta cea strâmtă, care duce la viaţă»,88 am ales pe 
cea lată şi largă, ce duce la pierzare. De aceea vom auzi 
când va veni din ceruri să judece viii şi morţii: «Duceţi-vă de 
la Mine, blestemaţilor, în focul cel veşnic, care este gătit 
diavolului şi îngerilor lui».89 


84 Psalmi 61, 11. 
85 Ecclesiastul. 12, 13-14. 


86 II Corinteni 5, 10. 


87 leremia 48, 10. 
88 Matei 7, 10. 
89 Matei 25, 41. 


30. Şi vom auzi acestea, nu fiindcă am făcut fapte rele, ci 
fiindcă de cele bune n-am grijit şi pe aproapele n-am iubit. 
lar dacă am făcut rele, cum vom îndura ziua aceea, o dată ce 
am fost cu atâta negrijă? De altfel: «să nu curveşti, să nu 
furi, să nu omori» şi celelalte, au fost spuse prin Moise celor 
de demult. Domnul însă, ştiind că nu ajunge creştinului 
numai păzirea acestora spre desăvârşire, a zis: 


«Amin zic vouă, că de nu va prisosi dreptatea voastră mai 
mult decât a Cărturarilor şi a Fariseilor, nu veţi intra întru 
Împărăţia cerurilor». De aceea a poruncit cu orice prilej 
sfinţirea sufletului, pentru care se sfinţeşte şi trupul, şi 
dragostea curată faţă de toţi oamenii, prin care putem să 
dobândim şi iubirea faţă de El; iar pe Sine ni s-a dat pildă 
până la moarte, ca şi pe ucenicii Săi, precum s-a zis 
adeseori. 


31. Ce apărare vom avea aşadar în ziua aceea, având o 
asemenea pildă şi fiind cu atâta negrijă: Plângându-ne 
leremia pe noi cei ce ne-am învrednicit de atâta har, dar ne- 
am purtat cu atâta negrijă, mai bine zis am fost plini de 
toată răutatea, zicea: «Cine va da capului meu apă şi ochilor 
mei izvor de lacrimi, ca să plâng pe poporul acesta ziua şi 
noaptea?».91 


Dar eu aud şi pe Moise zicând despre noi: «Şi a mâncat 
lacob şi s-a săturat şi s-a făcut îndărătnic cel iubit; 
îngrăşatu-s-a, îngroşatu-s-a şi s-a lăţit şi a părăsit pe 
Dumnezeu care l-a făcut pe el şi s-a depărtat de la 
Dumnezeu Mântuitorul lui»,92 lar Mihea plânge şi zice: 


«Vai sufletului meu, că a pierit cel evlavios de pe pământ 
şi nu se mai află între oameni cel ce săvârşeşțe virtutea. 
Fiecare necăjeşte cu necaz pe aproapele; spre rău îşi gătesc 
mâinile lor».93 


91 Matei 5, 20. 
91 leremia 9, 1. 
92 Deut. 32, 15. 
93 Miheia 7, 2. 


lar Psalmistul zice despre noi asemenea: «Mântuieşte-mă, 
Doamne, că a lipsit cel cuvios; că s-au împuţinat adevărurile 
dintre fiii oamenilor...» şi celelalte.94 


32. Dar şi Apostolul plânge pentru noi cu Proorocul 
zicând; «Nu este cel ce face bunătate, nu este până la unul. 
Mormânt deschis este gâtlejul lor, cu limbile lor grăiau 
vicleşuguri. Venin de aspide este sub limbile lor, gura lor e 
plină de blestem şi de amărăciune. Întristare şi necaz este în 
căile lor, şi calea păcii nu au cunoscut-o. Nu este frica lui 
Dumnezeu înaintea ochilor lor».95 De aceea, prevăzând cele 
viitoare, scrie despre purtarea noastră cea rea de acum, 
către Timotei: «Cunoaşte aceasta, că în zilele cele de apoi se 
vor ivi vremuri înfricoşate; că vor fi oamenii iubitori de sine, 
iubitori de argint, lăudăroşi, trufaşi, hulitori, neascultători de 
părinţi, nemulţumitori, fără cucernicie, lipsiţi de dragoste, 
neînduplecaţi,  clevetitori, neînfrânaţi, neîmblânziţi, 
neiubitori de bine, vânzători, obraznici...» ş. a. m. d.96 Vai 
nouă, că am ajuns la cele din urmă dintre rele, căci spune-mi 
mie care dintre noi nu e părtaş al relelor pomenite? Nu s-a 
împlinit la noi proorocia? Nu suntem toţi lacomi cu 
stomacul? Nu suntem toţi iubitori de plăcere, nu toţi nebuni 
pentru pământ şi iubitori de materie? Nu toţi plini de mânie? 
Nu toţi întărâtaţi? Nu ţinem toţi minte râul? Nu suntem toţi 
trădători a toată virtutea? Nu suntem toţi clevetitori? Nu toţi 


iubitori de sudalme? Nu toţi obraznici, nu toţi urâtori de 
fraţi? Nu toţi îngâmfaţi? Nu toţi trufaşi? Nu toţi lăudăroşi? Nu 
toţi făţarnici? Nu toţi iubitori de slavă deşartă? Nu toţi 
vicleni, nu toţi pizmaşi? Nu toţi nesupuşi? Nu toţi 
nepăsători? Nu toţi nestatornici? Nu toţi uşuratici, nu toţi 
fără grijă la poruncile Mântuitorului? Nu toţi plini de toată 
răutatea? Nu ne-am făcut în loc de biserică a lui Dumnezeu 
templu al idolilor? Nu suntem sălaşuri ale duhurilor rele, în 
loc să fim ai Duhului Sfânt? Nu numim pe Dumnezeu Tată, în 
chip mincinos? Nu ne-am făcut, în loc de fii ai lui Dumnezeu, 
fii ai gheenei? Nu ne-am făcut mai răi decât iudeii, noi cei ce 
purtâăm azi numele lui Hristos? Nimenea să nu se 
răzvrătească auzind adevărul, fiindcă şi aceia, nelegiuiţi 
fiind, ziceau: «Noi avem un singur Tată, pe Dumnezeu».97 
Dar au auzit de la Mântuitorul: «Voi sunteţi din tatăl vostru 
diavolul şi poftele tatălui vostru diavolul vreţi să le faceţi».98 


94 Psalmi 11, 1. 
95 Roman i 3, 12 - 18; Psalmi 13, 3; Psalmi 5, 9; Psalmi 35, 1. 
96 II Timotei 3, 1 - 4. 
97 loan 8, 41. 
98 loan 5, 44. 
33. Cum deci, fiind şi noi călcători ai poruncilor Lui, nu 


vom auzi de la El aceleaşi cuvinte? Căci şi Apostolul, pe cei 
purtaţi de Duhul i-a numit fii ai lui Dumnezeu: 


«Câţi sunt, zice, purtaţi de Duhul, aceştia sunt fii ai lui 
Dumnezeu». Dar cum putem să auzim noi, cei purtaţi de 
moarte, că suntem fii ai lui Dumnezeu? «Căci cugetul 
trupului este moarte».100 Cei purtaţi de Duhul se fac arătaţi 
din roadele Duhului. Să vedem aşadar roadele Duhului. 


«Căci roada Duhului este, zice, iubirea, bucuria, pacea, 
îndelunga răbdare, facerea de bine, bunătatea, credinţa, 


blândeţea, înfrânarea».101 Oare avem acestea în noi? Sau nu 
cumva le avem pe toate cele potrivnice? Cum putem aşadar 
să auzim că suntem fii ai lui Dumnezeu, şi nu mai degrabă ai 
celui potrivnic? Căci cel născut din cineva este asemenea 
celui care l-a născut. Arată aceasta şi Domnul zicând: «Cel 
născut din Duhul, duh este».102 Noi însă ne-am făcut trupuri 
ce poftesc împotriva Duhului şi de aceea cu dreptate auzim 
de la El: «Nu va rămânea Duhul Meu în oamenii aceştia, 
deoarece sunt numai trupuri».103 Cum putem să auzim 
aşadar că suntem creştini, neavând nimic al lui Hristos în 
noi? 


99 Roman i 8, 14. 
100Romani 8, 6. 
101 Galateni 5, 22. 
102loan 3, 6. 


103Facerea 6, 3. 


34. Dar va zice, poate, cineva: Dar am credinţa, şi-mi 
ajunge credinţa în El pentru mântuire. Îi va răspunde 
acestuia lacob, zicând: «Că şi diavolii cred şi se 
cutremură».104 Şi iarăşi: «Credinţa fără fapte moartă este, 
precum şi faptele fără credinţă».1%5 Dar cum şi credem în EI, 
sau cum îi credem Lui în privinţa celor viitoare, noi care nu-l 
credem în privinţa celor vremelnice şi prezente, şi de aceea 
suntem amestecați cu cele pământeşti şi trăim trupului, 
oştindu-ne împotriva Duhului? Cei ce au crezut cu adevărat 
lui Hristos şi L-au sălăşluit întreg în ei prin porunci, ziceau 
aşa: «Nu mai trăiesc eu ci Hristos trăieşte în mine. lar de 
trăiesc acum în trup, trăiesc prin credinţa Fiului lui 
Dumnezeu, al Celui ce m-a iubit pe mine şi s-a dat pe Sine 
pentru mine».1%6 De aceea pătimind de dragul Lui, pentru 
mântuirea tuturor, ca nişte următori întocmai ai Lui şi ca 
nişte păzitori adevăraţi ai poruncilor Lui, ziceau: 


«Ocărâţi, noi binecuvântăm; prigoniţi, noi răbdăm; huliţi, 
noi mângâiem».10/ Aceasta o făceau pentru că-L auziseră pe 
EI zicând: «lubiţi pe văjmaşii voştri, faceţi bine celor ce vă 
urăsc pe voi, binecuvântati pe cei ce vă blestemă, rugaţi-vă 
pentru cei ce vă dosădesc pe voi» şi celelalte.108 Prin 
cuvintele şi faptele lor se arăta lucrând în ei Hristos. 


104lacob 2, 19. 
105lacob 2, 20. 

106 Galateni 2, 20. 
1071 Corinteni 4, 12. 


108Matei 5, 44. 


Dar noi, fiindcă lucrăm împotriva tuturor poruncilor Lui, 
ne-am umplut de toată necurăţia. Şi de aceea am ajuns, în 
loc de biserică a lui Dumnezeu, casă de negustorie şi în loc 
de casă de rugăciune, peşteră de tâlhari; în loc de neam 
sfânt, neam păcătos şi în loc de popor al lui Dumnezeu, 
popor plin de păcate; în loc de sămânță sfântă, sămânță rea 
şi în loc de fii ai lui Dumnezeu, fii ai nelegiuirii, fiindcă am 
părăsit poruncile Domnului şi slujim duhurilor viclene prin 
patimile necurate, mâniind pe Sfântul lui Israel. 


35. De aceea, plângându-ne marele Isaia şi vrând să ne 
ajute în căderea noastră, zice: «De ce vă mai răniţi iarăşi, 
adăugând fărădelege? Tot capul vă este spre durere şi toată 
inima spre întristare. De la picioare până la cap, nu este în el 
loc întreg. Totul este numai rană, numai vânătaie şi numai 
bube pline de puroi. Nu se mai poate pune plasture, nici 
untdelemn, nici o legătură».109 Apoi urmează: 


«Părăsită va fi fata Sionului ca o colibă într-o vie şi ca un 
pătul într-o grădinărie, ca o cetate împresurată».110 Această 
pustiire a sufletelor noastre a arătat-o şi Apostolul, zicând: 
«Şi precum n-au găsit cu cale să-L cunoască pe Dumnezeu, 


i-a lăsat pe ei Dumnezeu în minte netrebnică să facă cele ce 
nu trebuie; plini fiind de toată nedreptatea, răutatea, 
viclenia, lăcomia, plini de pizmă, de ucidere, de ceartă, de 
înşelăciune, de purtări urâte, şoptitori, bârfitori, urâtori de 
Dumnezeu, ocărâtori, semeţi trufaşi, născocitori de rele, 
nesupuşi părinţilor, bezmetici, neiubitori, călcători de 
cuvânt,  nemilostivi, care deşi cunosc dreptatea lui 
Dumnezeu, că adică cei ce fac acestea sunt vrednici de 
moarte, nu numai că fac acestea, ci şi încuviinţează pe cei 
ce le fac. De aceea i-a dat pe ei Dumnezeu spre patimi de 
necinste, ca să-şi necinstească trupurile lor între ei».111 lar 
urmarea acestora este că: «Se descoperă mânia lui 
Dumnezeu din ceruri peste toată necredinţa şi nedreptatea 
oamenilor»,112 si celelalte. 


109 Is. 1, 5-6. 
110 Is. 1, 8. 
111Romani 1, 28-32 . 


112Romani 1, 18. 


36. Această pustiire a sufletului, vestind-o şi Domnul, zice: 
«lerusalime, lerusalime care ucizi pe prooroci şi omori cu 
pietre pe cei trimişi la tine, de câte ori n-am vrut să strâng 
pe fiii tăi, cum îşi adună găina puii săi sub aripi, şi n-ai vrut? 
lată casa voastră se va lăsa pustie».113lar Isaia, văzându-ne 
pe noi, aşa zişii monahi, săvârşind numai slujbele trupeşti şi 
dispreţuind pe cele duhovniceşti şi de aceea aflându-ne plini 
de trufie, a zis: «Ascultaţi cuvântul Domnului; fruntaşi ai 
Sodomei luaţi aminte la legea Domnului, popor al Gomorei. 
Ce-mi trebuie Mie mulţimea jertfelor voastre? M-am săturat 
de arderile de tot ale berbecilor şi nu mai vreau grăsimea 
mieilor şi sângele taurilor şi al ţapilor. Căci cine le-a cerut 
acestea din mâinile voastre? Nu mai călcaţi în curtea 
templului Meu. De-mi veţi aduce floarea făinii, zadarnic este. 
Tămâierea voastră îmi face scârbă. Lunile nouă, Sâmbetele 


şi ziua cea mare, nu le mai pot suferi. Sufletul Meu urăşte 
postul, odihna şi sărbătorile voastre. M-am săturat de voi, nu 
vă mai pot răbda. Când întindeţi mâinile spre Mine, Eu îmi 
întorc ochii de la voi. Şi de veţi înmulţi rugăciunea, nu vă voi 
auzi».114+ De ce? «Pentru că mâinile voastre sunt pline de 
sânge».11> Căci «Cel ce urăşte pe fratele său este ucigaş de 
oameni».116 De aceea toată nevoinţa (asceza) care nu are 
iubire e străină de Dumnezeu. 


113Matei 23, 37-38. 
11415. 1, 10-15. 
115Ibid. 15. 
116loan 3, 15. 


37. De aceea, mustrând de departe şi făţărnicia noastră, 
zice: «Poporul acesta cu buzele lui mă cinsteşte; dar inima 
lor este departe de Mine şi în zadar mă cinsteşte», şi 
celelalte.117 Căci cele pe care Domnul nostru le-a spus, 
plângând pe Farisei, eu le aud ca spuse pentru noi, făţarnicii 
de azi, care ne-am învrednicit de atâta har şi suntem mai răi 
ca aceia. Oare nu legăm şi noi poveri grele şi anevoie de 
purtat şi le punem pe umerii oamenilor, iar noi nu vrem să le 
mişcăm nici cu vârful degetului? Oare nu facem şi noi toate 
faptele noastre spre a fi văzuţi de oameni? Oare nu iubim şi 
noi să şedem în fruntea mesei la ospeţe şi pe scaunul de 
frunte în adunări, şi să fim chemaţi de oameni: «Rabi, rabi», 
iar pe cei care nu ni le dau acestea îi urmărim până la 
moarte? Oare n-am luat şi noi cheia cunoştinţei şi închidem 
Împărăţia cerurilor înaintea oamenilor, neintrând nici noi şi 
nelăsându-i nici pe alţii să intre? 


Oare nu ocolim şi noi marea şi pământul ca să facem un 
prozelit, şi când se întâmplă aceasta îl facem fiul gheenei, 
îndoit decât noi? Oare nu suntem şi noi povâăţuitori orbi, 
strecurând ţânţarul şi înghițind cămila? Oare nu curăţim şi 


noi partea din afară a paharului, cea de la vedere, iar cea 
dinăuntrul nostru e plină de răpire şi lăcomie, mai bine zis 
de necurăţie? 


Oare nu zeciuim şi-n izma şi mărarul şi orice legumă, şi 
trecem cu vederea judecata şi iubirea lui Dumnezeu? Oare 
nu suntem şi noi nişte morminte întunecoase arătându-ne 
oamenilor pe dinafară drepţi, iar pe dinăuntru fiind plini de 
toată făţărnicia, nelegiuirea şi necurăţia? Oare nu zidim şi 
noi mormintele mucenicilor şi împodobim monumentele 
Apostolilor, dar suntem asemenea cu ucigaşii lor? 


117 Is. 29, 13; Matei 15, 8. 


Cine nu ne va plânge aşadar pe noi pentru o astfel de 
simţire? Cine nu va plânge o asemenea robie a noastră? De 
aceea noi, cei ce suntem fii cinstiţi ai lui Dumnezeu, suntem 
socotiți ca nişte vase de lut. De aceea s-a înnegrit aurul şi s- 
a stricat argintul cel bun. De aceea noi, Nazareii Sionului, 
care luminam mai tare ca zăpada, am ajuns ca nişte 
Abisinieni; noi, care eram mai albi ca laptele, ne-am înnegrit 
mai tare ca cerneala. De aceea s-a întunecat chipul nostru 
mai tare ca funinginea. Cei ce ne hrăneam cu nuci de cocos 
ne tăvălim acum în lături. S-au mărit nelegiuirile noastre mai 
mult decât nelegiuirile Sodomei. Noi, cei ce eram fiii zilei şi 
fiii luminii am ajuns fiii nopţii şi ai întunericului; iar din fii ai 
împărăției ne-am făcut fiii gheenei. De aceea noi, fiii Celui 
Preaînalt, murim ca nişte oameni şi cădem ca unul dintre 
boieri.118 De aceea am fost predaţi în mâinile vrăjmaşilor 
nelegiuiţi, adică ale dracilor cumpliţi şi ale împăratului 
nedrept şi atotviclean al întregului pământ, al căpeteniei lor 
adică, ca unii ce am păcătuit şi am săvârşit fărădelege, 
nesocotind poruncile Domnului Dumnezeului nostru, şi am 
călcat în picioare pe Fiul lui Dumnezeu, şi am socotit sângele 
Testamentului Său lucru de rând. 


Dar să nu ne predai până în sfârşit, pentru numele Tău 
Doamne; şi să nu rupi Testamentul Tău; şi să nu depărtezi de 
la noi mila Ta, pentru milostivirile Tale, Tatăl nostru cel din 
ceruri, şi pentru mila Sfântului Tău Duh. «Nu pomeni 
fărădelegile noastre cele vechi, ci degrabă să vie înaintea 
noastră milostivirile Tale, că am ajuns săraci foarte. Ajută-ne 
nouă, Dumnezeule, Mântuitorul nostru pentru slava numelui 
Tău; Doamne miluieşte-ne şi iartă-ne păcatele noastre, 
pentru numele Tău, Doamne, adu-Ţi aminte de pârga pe 
care, luând-o dintre noi, pentru iubirea de oameni, Unul 
Născut Fiul Tău o ţine pentru noi în ceruri, ca să ne 


dăruiască nădejdea tare a mântuirii şi să nu devenim din 
deznădejde mai răi. Mântuieşte-ne pentru cinstit sângele 
Lui, pe care l-a vărsat pentru viaţa lumii, pentru Sfinţii Săi 
Apostoli şi ucenici, care şi-au vărsat sângele lor propriu 
pentru numele Lui, pentru sfinţii Prooroci, Părinţi şi Patriarhi, 
care s-au nevoit să facă bucurie numelui Tău. Nu trece cu 
vederea rugăciunea noastră, Doamne, şi nu ne părăsi până 
la sfârşit. Căci nu ne încredem în dreptăţile noastre, ci în 
mila Ta, prin care porţi grijă de tot neamul nostru. Cerşim şi 
rugăm bunătatea Ta, ca să nu ni se facă nouă spre osândă 
taina mântuirii, hărăzită nouă de Unul Născut Fiul Tău, şi să 
nu ne lepezi pe noi de la faţa Ta. Nu te scârbi de nevrednicia 
noastră, ci ne miluieşte pe noi după mare mila Ta; şi după 
mulţimea îndurărilor Tale şterge fărădelegile noastre, ca 
apropiindu-ne fără de osândă înaintea sfintei Tale slave, să 
ne învrednicim de acoperământul Fiului Tău cel Unul născut 
şi să nu fim lepădaţi ca nişte slugi netrebnice ale păcatului. 


118 Ps. 81, 7. 


Da, Stăpâne, Doamne atotputernice, auzi rugăciunea 
noastră, că afară de Tine pe altul nu cunoaştem. Numele Tău 
numim; căci Tu eşti Cel ce lucrează toate în toţi şi ajutorul de 
la Tine îl cerem toţi. «Caută din cer, Doamne şi priveşte din 
casa sfintei Tale slave. Unde este râvna şi tăria Ta? Unde este 
mulţimea milei Tale şi a îndurărilor Tale, că ai răbdat căderea 
noastră? Căci Tu eşti Tatăl nostru, fiindcă Avram nu ne-a 
cunoscut pe noi şi Israil nu ne-a ştiut pe noi. Ci Tu, Doamne 
Tatăl nostru, mântuieşte-ne pre noi, că de la început este 
peste noi numele Tău cel sfânt şi al Fiului Tău cel Unul 
Născut şi al Sfântului Tău Duh. De ce ne-ai rătăcit pe noi, 
Doamne, de la calea Ta? Nu ne pedepsi pe noi cu toiagul 
judecăților Tale. De ce ai învârtoşat inimile noastre, ca să nu 
se teamă de Tine? Ne-ai părăsit pe noi în propria lege a 
rătăcirii noastre? Întoarce, Doamne, pe robii Tăi pentru 
sfânta Ta Biserică şi pentru toţi sfinţii Tăi din veac, ca să 


moştenim puţin din muntele Tău cel sfânt. Vrăjmaşii noştri 

au călcat locul tău cel sfânt. Ne-am făcut ca la început, când 

nu stăpâneai peste noi, nici nu se chema numele Tău peste 
i ie AQ 

noi.» 


38. «De vei deschide cerul, se vor cutremura de Tine 
munţii şi se vor topi ca ceara de faţa focului; focul va arde 
pe cei potrivnici şi înfricoşat va fi Numele Tău vrăjmaşilor 
Tăi. Când vei face lucrurile Tale mărite, se vor cutremura de 
Tine munţii. Din veac n-am auzit, nici ochii noştri n-au văzut 
Dumnezeu, afară de Tine. Şi lucrurile Tale, pe care le vei 
face, vor fi milă celor ce vor răbda. Căci dreptatea se va 
întâlni cu cei ce o fac şi-şi vor aduce aminte de căile Tale. 
lată Tu te-ai mâniat şi noi am păcătuit».120 Mai bine zis noi 
am greşit şi Tu te-ai mâniat. «De aceea am rătăcit toţi şi ne- 
am făcut ca nişte necuraţi. Ca o cârpă lepădată e toată 
dreptatea noastră şi am căzut ca frunzele pentru 
fărădelegile noastre; aşa ne va duce vântul pe noi. Nu este 
cine să cheme numele Tău si cine să Te pomenească spre a fi 
ajutat. Întors-ai faţa Ta de la noi şi ne-ai părăsit pe noi pentru 
păcatele noastre. Şi acum, Doamne, Tatăl nostru eşti Tu, iar 
noi tină, lucrul mâinilor Tale suntem toţi. Nu te mânia pe noi 
foarte, nici pomeni vreodată păcatele noastre. Priveşte, căci 
poporul Tău suntem toţi. Cetatea sfântului Tău, Sionul, a 
ajuns pustie. Ca un pustiu s-a făcut lerusalimul. Casa 
sfântului nostru a ajuns blestem şi slava pe care au 
binecuvântat-o Părinţii noştri a fost cuprinsă de foc şi toate 
cele mărite s-au dărâmat. Şi toate acestea le-ai răbdat 
Doamne, şi ai tăcut şi ne-ai smerit din cale afară».121 


119. Isaia 63, 15 - 19. Citat liber. 
120. Isaia 64, I-5. 
121Isaia 64, 6-12 


39. Toate acestea i s-au întâmplat poporului Tău vechi 
prin preînchipuire, dar acum s-au împlinit cu adevărat la noi. 
«Făcutu-ne-am de ocară vecinilor noştri, diavolii, şi de 
batjocură şi de râs celor ce stau în jurul nostru».122 Ci caută 
din cer şi vezi şi ne mântuieşte pe noi pentru numele Tău cel 
sfânt. Fă-ne să cunoaştem meşteşugirile vrăjmaşilor noştri şi 
ne mântuieşte de uneltirile lor. Nu depărta de la noi ajutorul 
Tău, că noi nu suntem în stare să învingem cele ce ne vin 
împotrivă, dar Tu eşti puternic să ne mântuieşti de toţi 
vrăjmaşii. Mântuieşte-ne pe noi, Doamne, din greutăţile 
lumii acesteia după bunătatea Ta, ca în curată conştiinţă, 
trecând marea vieţii şi înfăţişându-ne întregi şi fără pată 
înaintea scaunului înfricoşat, să ne învrednicim de viaţa cea 
veşnică. 


40. Auzindu-le toate acestea fratele şi cuprins fiind de 
mare căinţă, zise cu lacrimi bătrânului: Din câte văd Părinte, 
nu mi-a rămas nici o nădejde de mântuire. «Căci fărădelegile 
mele au covârşit capul meu».123 Ci rogu-te să-mi spui ce 
trebuie să fac? lar bătrânul răspunzând zise: Mântuirea este 
un lucru oamenilor cu neputinţă. La Dumnezeu însă, toate-s 
cu putinţă, precum a zis însuşi Domnul.l24 «Să ieşim 
înaintea feţei Lui întru mărturisire, să ne închinăm, să cădem 
şi să plângem înaintea Domnului, care ne-a făcut pe noi, căci 
El este Dumnezeul nostru».125 Să auzim ceea ce spune El 
prin glasul lui Isaia: 


122Psalm 78, 4. 
123Psalm 37, 5. 
124Mt. 19, 24. 
125Ps.94, 4. 
«Când te vei întoarce şi vei suspina, atunci te vei 


mântui».126 Şi iarăşi: «Nu e puternică mâna Domnului ca să 
ne mântuiască? Sau s-a îngreunat urechea Lui, ca să nu 


audă. Dar păcatele pun zid între noi şi Dumnezeu şi din 
pricina păcatelor noastre şi-a întors faţa Lui ca să nu ne 
miluiască».127 De aceea zice: «Spălaţi-vă, faceţi-vă curaţi, 
smulgeţi răutăţile din sufletele voastre înaintea ochilor Mei, 
opriţi-vă din răutăţile voastre, învăţaţi să faceţi binele, cereţi 
judecată, scăpaţi pe cel nedreptăţit, faceţi dreptate 
orfanului şi apăraţi pe văduvă. Şi veniţi să ne judecăm, zice 
Domnul. Şi de vor fi păcatele voastre ca purpura, ca zăpada 
le voi albi; şi de vor fi stacojii ca focul, ca lâna le voi albi. De 
veţi vrea să mă ascultați bunătăţile pământului veţi mânca, 
căci gura Domnului a grăit acestea».128 Şi iarăşi prin loil: 
«Întoarceţi-vă la Mine din toată inima voastră în post, în 
plângere şi jelanie. Sfăşiaţi-vă inimile voastre şi nu hainele 
voastre. Căci milostiv şi îndurat este Domnul şi-l pare rău de 
cele rele».129 lar către Ezechiil: «Fiul omului, spune casei lui 
Israil: aşa aţi vorbit zicând: rătăcirile noastre şi fărădelegile 
noastre asupra noastră sunt şi în ele ne topim, şi cum vom 
trăi? Spune lor: Viu sunt Eu, zice Domnul; nu voiesc moartea 
necredinciosului, ci să se întoarcă de la calea lui şi să fie viu. 
Cu întoarcere întorceţi-vă de la calea voastră; pentru ce să 
muriţi casa lui Israil».130 lar Cartea a treia a Regilor, arătând 
covârşitoarea bunătate a lui Dumnezeu,, zice prin Ilie, ca să 
audă Ahab, care se afla în via lui Nabot pe care o moştenise 
omorându-l prin lzabela: «Acestea zice Domnul: ai ucis şi ai 
moştenit în locul în care au lins câinii sângele lui Nabot, 
acolo vor linge câinii sângele tău. Şi pe Izabela câinii o vor 
mânca la marginea zidului lui Israel. Şi auzind Ahab aceste 
cuvinte şi-a rupt hainele sale şi a pus sac pe trupul său, şi a 
postit şi a dormit în sac. Şi a fost cuvântul Domnului către 
llie zicând: lată că s-a ruşinat Ahab de faţa Mea. Nu voi mai 
aduce rele în zilele lui».131 lar David zice: «Fărădelegea mea 
am cunoscut şi păcatul meu nu l-am acoperit. Zis-am: 
mărturisit-am împotriva mea fărădelegea mea Domnului; şi 
Tu ai iertat necredinţa inimii mele. Pentru ea se va ruga Ţie 


tot cuviosul la vreme rânduită; însă în potop de ape multe 
de el nu se vor apropia».132 lar în Evanghelie zice Domnul: 


«Pocăiţi-vă, că s-a apropiat Împărăţia cerurilor».133 lar lui 
Petru care întreabă: «De câte ori pe zi îmi va greşi fratele 
meu şi îi voi ierta lui? Au doară până la şapte ori?», îi 
răspunde Cel ce e prin fire bun şi neasemănat în bunătate: 


«Nu zic ţie de şapte ori, ci până la şaptezeci de ori câte 


1261s. 30,15. 

12715. 59,1-2. 

12815. 1, 16-19. 

129loil 2, 12-13. 

130Ezechil 33, 10-14. 

1311Il Regi 21, 19, 23, 27-29. 
132Psalmi 31, 5-7. 

133Matei 4, 17. 


134Matei 18, 22. 


41. Cunoscând aşadar frica de Dumnezeu, bunătatea şi 
iubirea Lui de oameni, din Vechiul şi Noul Testament, să ne 
întoarcem din toată inima noastră. De ce să pierim, fraţilor? 
Să ne spălăm mâinile noi, păcătoşii. Să ne curăţim inimile, 
noi, cei cu sufletele îndoite. Să ne tânguim, să jelim şi să 
plângem pentru păcatele noastre. Să încetăm din răutăţile 
noastre. Să credem în milostivirile Domnului. Să ne temem 
de amenințările Lui, să păzim poruncile Lui. Să ne iubim unii 
pe alţii din toată inima. Să zicem fraţilor şi celor ce ne urăsc 
pe noi şi se scârbesc de noi, ca să se mărească numele 
Domnului şi să ni se arate în bucuria Lui. Să dăm iertare unii 
altora, noi, cei ce ne-am ispitit unul pe altul ca unii ce am 


fost războiţi toţi de vrăjmaşul comun. Să stăm împotrivă 
gândurilor noastre chemând pe Dumnezeu ca aliat în lupta 
noastră şi să alungăm din noi duhurile rele şi necurate. Să 
supunem trupul duhului, chinuindu-l şi târându-l robit,135 
prin tot felul de strâmtorări. «Să ne curăţim pe noi de toată 
întinăciunea trupului şi a duhului». Să ne stârnim unii pe 
alţii la sporirea în iubire (în text: paroxismul iubirii) şi fapte 
bune. Să nu ne pizmuim între noi, nici pizmuindu-ne să ne 
sălbăticim la inimă. Mai degrabă să avem milă unii de alţii şi 
să ne tămăduim unii pe alţii prin smerenie. Să nu ne bârfim 
unii pe alţii, nici să nu ne bațjocorim unii pe alţii, căci 
suntem unii altora mădulare. Să lepădăm de la noi negrija şi 
uşurinţa şi să stăm bărbăteşte, luptând împotriva duhurilor 
răutăţii, căci «Îl avem pe lisus Hristos mângâietor drept la 
Tatăl, şi El ne este ispăşire pentru păcatele noastre».136 să 
ne rugăm Lui cu inimă curată din tot sufletul nostru, şi ne va 
ierta păcatele noastre. «Căci aproape este Domnul de toţi 
cei ce-L cheamă pe El întru adevăr».137 De aceea zice: 
«Jertfeşte lui Dumnezeu jertfă de laudă şi dă Celui Preaînalt 
rugăciunile tale. Şi mă cheamă pe Mine în ziua necazului tău 
şi te voi scăpa şi mă vei slăvi pe Mine>.138 lar Isaia zice: 
«Rupe toată legătura  nedreptăţii, dezleagă jugul 
legămintelor silnice, dă drumul celor asupriţi şi rupe toată 
scrisoarea nedreaptă. Frânge celui flămând pâinea ta şi pe 
săracii fără sălaş adu-i în casa ta. De vezi pe cineva gol, 
îmbracă-l şi nu trece cu vederea pe cei din sămânţa 
neamului tău. Atunci lumina ta va izbucni ca zorile, şi 
tămăduirea ta va răsări degrabă. Şi va umbla înaintea ta 
dreptatea ta, şi slava Domnului te va înconjura».13% lar după 
acestea zice: «Atunci vei striga şi Dumnezeu te va auzi pe 
tine. Încă grăind tu, va zice: lată aici sunt. Atunci va răsări în 
întuneric lumina ta şi întunericul tău va fi ca amiaza. ŞI 
Dumnezeu va fi cu tine întotdeauna şi te va sătura precum 
pofteşte sufletul tău».140 lată aşadar că rupând toată 
legătura nedreptăţii din inima noastră şi dezlegând tot jugul 


legămintelor silnice, adică al ţinerii minte a răului, şi 
grăbindu-ne să facem bine aproapelui din tot sufletul, 
ajungem să fim înconjurați de lumina cunoştinţei şi ne 
slobozim de patimile de ocară, umplându-ne de toată 
virtutea, luminându-ne de slava lui Dumnezeu şi eliberându- 
ne de toată neştiinţa; iar rugându-l pe Hristos, suntem 
auziţi şi-L avem pe Dumnezeu cu noi pururea şi ni se satură 
dorinţa după Dumnezeu. 


135 1 Corinteni 9, 27. 
136 | loan 2, 1-2. 

137 Psalmi 144, 19. 
138 Psalmi 49, 15, 16. 
139lsaia 58, 6-8 
140lbid. 9-10 . 


42. Să ne iubim aşadar unii pe alţii şi vom fi iubiţi de 
Dumnezeu. Să fim cu îndelungă răbdare întreolaltă şi va fi şi 
El cu îndelungă răbdare faţă de păcatele noastre. Să nu 
răsplătim răul cu râu şi nu vom primi după păcatele noastre. 
Căci iertarea greşelilor noastre o aflăm în iertarea fraţilor. lar 
mila lui Dumnezeu e ascunsă în milostivirea noastră faţă de 
aproapele. De aceea a zis Domnul: «lertaţi şi vi se va ierta 
vouă».141 Şi iarăşi: «De veţi ierta oamenilor greşalele lor şi 
Tatăl vostru cel din ceruri va ierta vouă greşalele 
voastre».142 Sau: «Fericiţi cei milostivi, că aceia se vor 
milui»143 Sau: «Cu ce măsură veţi măsura, cu aceea se va 
măsura vouă».1%+ lată ne-a dăruit nouă Domnul chip de 
mântuire şi ne-a dat nouă putere veşnică de a ne face fii ai 
lui Dumnezeu. Prin urmare în voia noastră stă mântuirea 
noastră. 


14lLuca 6, 37. 


142Matei 6, 14. 


143Matei 5, 7. 


144Matei 7, 2. 


43. Drept aceea să ne dăm pe noi înşine Domnului în 
întregime, ca să-L primim pe El întreg. Să ne facem 
dumnezei pentru El. Căci pentru aceasta s-a făcut om, fiind 
Dumnezeu şi Stăpân prin fire. Să ascultăm de El şi va birui 
fără greutate asupra vrăjmaşilor noştri. «Dacă poporul Meu 
ar fi ascultat de Mine, zice, dacă lIsrail ar fi umblat în căile 
Mele, aş fi umilit până la nimicire pe vrăjmaşii lor şi aş fi pus 
mâna Mea pe cei ce-i necăjesc pe ei».1%5 Să ne punem toată 
nădejdea noastră numai în El şi să aruncăm toată grija 
noastră numai asupra Lui, şi ne va mântui pe noi de tot 
necazul şi toată viaţa ne va hrăni El însuşi. Să iubim pe tot 
omul din suflet; dar să nu ne punem nădejdea în nici unul 
dintre oameni. 


Căci câtă vreme ne susţine Domnul, ne înconjoară toţi 
prietenii şi toţi vrăjmaşii noştri sunt fără putere. Când însă 
ne părăseşte Domnul, atunci ne părăsesc şi prietenii cu toţii 
şi toţi vrăjmaşii dobândesc putere împotriva noastră. Dar şi 
cel ce îndrăzneşte bizuindu-se pe sine va cădea cu cădere 
jalnică. Cel ce se teme însă de Domnul se va înălța. De 
aceea a zis David: «Nu voi nădâăjdui în arcul meu şi sabia 
mea nu mă va mântui. Că Tu ne-ai mântuit pe noi de cei ce 
ne necăjesc şi ai făcut de ruşine pe cei ce ne urăsc.146 


145Psalmi 80, 12-13. 
146Psalmi 43, 9. 
44. Să nu stăruim în gânduri care ne prezintă păcatele 


noastre micşorate şi care ne spun ca nişte oracole că am 
primit iertarea. Intărindu-ne împotriva lor, Domnul a zis: 


«Păziţi-vă pe voi de prooroci mincinoşi, care vor veni la voi 
în piele de oaie, iar pe dinăuntru sunt lupi răpitori».1%7 Căci 


câtă vreme mintea noastră este încă tulburată de păcat, încă 
n-am primit iertarea Lui, fiindcă n-am făcut încă roade 
vrednice de pocăință. Şi roada câăinţei este nepătimirea 
sufletului; iar nepătimirea înseamnă ştergerea păcatului. Dar 
nu avem încă desăvârşită nepătimire, dacă aici suntem 
tulburaţi de patimi, aici nu. Deci n-am primit încă desăvârşit 
nici iertarea păcatelor. De păcatul strămoşesc ne-am slobozit 
prin Sf. Botez, dar de cel pe care am îndrăznit să-l săvârşim 
după Botez ne slobozim prin căinţă. 


45. Drept aceea să ne câim cu adevărat ca, sloboziţi de 
patimi, să dobândim iertarea păcatelor. Să dispreţuim cele 
vremelnice, ca nu cumva, luptând pentru ele cu oamenii, să 
călcăm porunca iubirii şi să cădem din dragostea lui 
Dumnezeu. «Să umblăm în duh şi nu vom mai împlini pofta 
trupului».1%8 să veghem, să fim treji, să lepădăm somnul 
uşurătăţii. Să râvnim a păşi pe urmele sfinţilor atleți ai 
Mântuitorului; să imităm luptele lor, uitând pe cele dindărăt 
şi întinzându-ne spre cele dinainte. Să imităm drumul lor 
neodihnit, râvna lor aprinsă, stăruința în înfrânare, sfinţenia 
neprihănirii, vitejia răbdării, neclintirea îndelungii răbdări, 
duioşia  milei, netulburarea  blândeţii, căldura  râvnei, 
nefăţărnicia iubirii, înălţimea  smereniei,  neprisosinţa 
sărăciei, bărbăţia, bunătatea, îngăduinţa. Să nu ne dedăm 
plăcerilor; să nu ne moleşim în cugetări; să nu ne întinăm 
conştiinţa. «Să urmărim pacea cu toată lumea şi sfinţenia, 
fără de care nimeni nu va vedea pe Domnul».1%9 Pe lângă 
acestea, să fugim de lume, fraţilor, şi de stăpânul lumii. Să 
părăsim trupul şi cele trupeşti. Să păşim întins spre cer; 
acolo vom vedea cetatea noastră. Să imităm pe 
dumnezeiescul Apostol, să primim pe Căpetenia vieţii, să ne 
bucurăm de izvorul vieţii. Să cântăm în cor cu îngerii; să 
lăudăm cu Arhanghelii pe Domnul nostru lisus Hristos, 
căruia | se cuvine slava şi stăpânirea, împreună cu Tatăl şi cu 
Duhul Sfânt, acum şi pururea şi în vecii vecilor. Amin. 


147Matei 7, 15. 
148 Galateni 5, 16. 


149Evrei 12, 14. 


Ale celui dintre sfinţi, Părintele nostru 


Maxim Mărturisitorul 


Cele patru sute capete despre 
dragoste1>0 


Cuvânt înainte către Elpidie 


lată am trimis Cuvioşiei tale, Părinte Elpidie, pe lângă 
Cuvântul despre viaţa ascetică, şi Cuvântul despre dragoste, 
în tot atâtea sute de capete cât cele patru Evanghelii. Poate 
nu este în ele nimic vrednic de aşteptarea ta. Dar atâta ne-a 
fost puterea. Pe lângă aceasta, ca să afle Sfinţia Ta că nici 
acestea nu sunt roadele cugetării mele. Ci, străbătând 
scrierile Sfinţilor Părinţi şi culegând de acolo cele ce stau în 
legătură cu tema noastră, am îndesat lucruri multe în 
cuvinte puţine, ca să fie uşoare de ţinut minte. Şi aşa le-am 
trimis Cuvioşiei Tale, rugându-te să le citeşti cu îngăduinţă şi 
să scoţi numai folosul din ele, iar lipsa de frumuseţe a 
cuvintelor să o treci cu vederea şi să te rogi pentru smerenia 
mea, cea pustie de tot folosul duhovnicesc. Mai rogu-te încă 
şi pentru aceea ca să nu socoteşti că le-am scris acestea ca 
să te conturb. Căci am împlinit o poruncă. O spun aceasta, 
fiindcă mulţi suntem astăzi care conturbăm prin cuvinte, iar 
cei care învaţă prin fapte sau se lasă învăţaţi sunt foarte 
puţini. Dar mai ales te rog să iei aminte cu multă stăruinţă la 
fiecare dintre capete. Căci socotesc că nu sunt toate uşor de 
înţeles de toţi, ci cele mai multe au lipsă de o împreună 
cercetare din partea multora, deşi pare că sunt simple după 
cuvânt. 


150 Migne PG. 90, 954-1080 ; Filocalia greacă, vol |, ed. II, p. 201-231 


Poate din ele va ieşi la iveală ceva folositor pentru suflet. 
Şi cu siguranţă prin harul lui Dumnezeu va răsări ceva 
folositor celui ce citeşte fără gânduri iscoditoare, ci cu frica 
lui Dumnezeu şi cu dragoste. Dar celui ce nu citeşte pentru 
folosul duhovnicesc această lucrare sau oricare alta, ci 
pentru a aduna cuvinte spre a batjocori pe scriitor, ca să se 
înfătişeze pe sine, vezi Doamne, mai înţelept decât acela, ca 


unul ce e plin de închipuire, nu-i va răsări de nicăieri 
niciodată nici un folos. 


Întâia sută a capetelor despre 
dragoste 


1. Dragostea este o dispoziţie bună şi afectuoasă a 
sufletului datorită căreia el nu cinsteşte nici unul dintre 
lucruri mai mult decât cunoştinţa lui Dumnezeu. Dar este cu 
neputinţă să ajungă la deprinderea dragostei cel ce e 
împătimit de ceva din cele pământeşti. 


2. Dragostea este născută de nepătimire; nepătimirea, de 
nădejdea în Dumnezeu; nădejdea de răbdare şi îndelungă 
răbdare; iar pe acestea le naşte înfrânarea cea atot- 
cuprinzătoare. Înfrânarea la rândul ei, e născută de frica lui 
Dumnezeu, în sfârşit frica de credinţa în Domnul.I51 


3. Cel ce crede în Domnul se teme de chinuri; cel ce se 
teme de chinuri se înfrânează de la patimi; cel ce se 
înfrânează de la patimi rabdă necazurile; cel ce rabdă 
necazurile va avea nădejde în Dumnezeu, iar nădejdea în 
Dumnezeu desface mintea de toată împătimirea după cele 
pământeşti; în sfârşit mintea desfăcută de acestea va avea 
iubirea către Dumnezeu. 


151 Cap. 2-3 ne arată ordinea cronologică a virtuţilor, după Sf. Maxim 
Mărturisitorul. 


4. Cel ce iubeşte pe Dumnezeu preţuieşte cunoştinţa Lui 
mai mult decât toate cele făcute de El şi stăruieşte pe lângă 
ea neîncetat cu mare dor. 


5. Dacă toate cele ce sunt, prin Dumnezeu şi pentru 
Dumnezeu au fost făcute, şi dacă Dumnezeu este mai bun 
decât cele ce au fost făcute de El, cel ce părăseşte pe 
Dumnezeu, care e neasemănat mai bun, şi se ocupă cu cele 


mai rele, se arată pe sine preţuind mai mult cele făcute de 
Dumnezeu decât pe Dumnezeu. 


6. Cel ce are mintea pironită în dragostea de Dumnezeu 
dispreţuieşte toate cele văzute şi însuşi trupul său, ca pe 
ceva străin. 


7. Dacă sufletul e mai bun decât trupul şi dacă 
Dumnezeu, care a făcut lumea, e neasemănat mai bun decât 
lumea, cel ce cinsteşte trupul mai mult decât sufletul şi 
lumea zidită de Dumnezeu mai mult decât pe Dumnezeu nu 
se deosebeşte întru nimic de închinătorii la idoli. 


8. Cel ce şi-a desfăcut mintea de iubirea şi de preocuparea 
stăruitoare de Dumnezeu şi o are legată de ceva din cele ce 
cad sub simţuri, acela cinsteşte trupul mai mult decât 
sufletul şi cele făcute de Dumnezeu mai mult decât pe 
Dumnezeu, care le-a făcut. 


9. Dacă viaţa minţii este lumina cunoştinţei, iar aceea e 
născută de dragostea către Dumnezeu, bine s-a zis că nimic 
nu este mai mare decât dragostea dumnezeiască. 


10. Când mintea porneşte în focul dragostei spre 
Dumnezeu, nu se mai simte nici pe sine, nici vreun lucru 
oarecare. Căci luminată fiind de lumina dumnezeiască cea 
nemărginită, părăseşte simţirea faţă de toate cele făcute de 
Dumnezeu, precum şi ochiul sensibil nu mai simte stelele, 
când răsare soarele. 


11. Toate virtuțile ajută mintea să câştige dragostea 
dumnezeiască. Dar mai mult ca toate, rugăciunea curată. 
Căci prin aceasta zburând către Dumnezeu, iese afară din 
toate cele ce sunt. 


12. Când mintea e răpită prin dragoste de cunoştinţă 
dumnezeiască şi, ieşind afară din toate cele făcute, simte 


nemărginirea dumnezeiască, atunci copleşită de prezenţa 
dumnezeiască, se trezeşte la simţirea smereniei sale 
asemenea dumnezeiescului Isaia şi rosteşte cu uimire 
cuvintele  Proorocului: «O, nenorocitul de mine! Sunt 
pierdut! Căci om fiind şi buze spurcate având şi locuind în 
mijlocul unui popor ce are gură spurcată, am văzut cu ochii 
mei pe Împăratul Domnul Savaot».152 


13. Cel ce iubeşte pe Dumnezeu (4) nu poate să nu 
iubească şi pe tot omul ca pe sine însuşi, deşi nu are plăcere 
de patimile celor ce nu s-au curăţit încă. De aceea când 
vede întoarcerea şi îndreptarea lor, se bucură cu bucurie 
mare şi negrăită. 


14. Necurat este sufletul pătimaş, care e plin de gânduri 
de poftă şi de ură. 


15. Cel ce vede în inima sa vreo urmă de ură faţă de un 
om oarecare, pentru vreo anumită greşeală, e cu totul străin 
de iubirea de Dumnezeu, deoarece iubirea de Dumnezeu nu 
suferă câtuşi de puţin ura faţă de om. 


152 Is. 6, 5. 


16. «Cel ce Mă iubeşte pe Mine, zice Domnul, va păzi 
poruncile Mele».153 «lar porunca Mea aceasta este, ca să vă 
iubiţi unii pe altii».15% Cel ce nu iubeşte aşadar pe aproapele 
nu păzeşte porunca. lar cel ce nu păzeşte porunca nici pe 
Domnul nu-L poate iubi. 


17. Fericit este omul care poate să iubească pe tot omul la 
fel. 


18. Fericit este omul care nu se lipeşte de nici un lucru 
stricăcios sau vremelnic. 


19. Fericită este mintea care a trecut peste toate lucrurile 
şi se desfătează neîncetat de frumuseţea dumnezeiască. 


20. Cel ce preface grija de trup în poftă şi pentru lucruri 
vremelnice ţine minte răul de la aproapele, acela slujeşte 
zidirii în locul Ziditorului. 


21. Cel ce îşi păstrează trupul nesupus plăcerii şi sănătos 
îl are împreună slujitor spre lucrarea celor bune. 


22. Cel ce fuge de toate poftele lumeşti se aşează pe sine 
mai presus de toată întristarea lumească. 


23. Cel ce iubeşte pe Dumnezeu cu siguranţă iubeşte şi 
pe aproapele. lar unul ca acesta nu poate păstra banii, ci-i 
foloseşte cu dumnezeiască cuviinţă, dând fiecăruia din cei 
ce au trebuinţă. 


153l0il 14, 15. 
15410il 15, 12. 


24. Cel ce face milostenie imitând pe Dumnezeu nu 
cunoaşte deosebire între rău şi bun, între drept şi nedrept, 
când e vorba de cele ce sunt de trebuinţă trupului, ci 
împarte tuturor la fel, după trebuinţă, chiar dacă cinsteşte 
mai mult, pentru buna aplecare a voii, pe cel virtuos decât 
pe leneş. 


25. Precum Dumnezeu, fiind prin fire bun şi fără patimă, 
iubeşte pe toţi la fel, ca făpturi ale sale, dar pe cel virtuos îl 
slăveşte, ca pe unul ce şi-a însuşit cunoştinţa şi prin 
aplecarea voii, iar pe cel leneş îl miluieşte pentru bunătatea 
Sa şi îl întoarce în veacul acesta prin certare, tot aşa şi cel 
bun fără patimă în aplecarea voii sale iubeşte pe toţi 
oamenii la fel: pe cel virtuos pentru fire şi pentru buna 
aplecare a voii lui, iar pe cel leneş îl miluieşte pentru fire şi 


din compătimire, ca pe un lipsit de minte ce umblă în 
întuneric. 


26. Dragostea se face cunoscută nu numai prin dăruirea 
de bani, ci cu mult mai mult prin împărtăşirea cuvântului lui 
Dumnezeu şi prin slujirea trupească. 


27. Cel ce s-a lepădat cu adevărat de lucrurile lumii şi 
slujeşte nefăţarnic aproapelui prin iubire se slobozeşte 
degrabă de orice patimă şi se face părtaş de iubirea şi 
cunoştinţa dumnezeiască. 


28. Cel ce a dobândit în sine dragostea dumnezeiască, nu 
osteneşte urmând Domnului Dumnezeului său, asemenea 
dumnezeiescului leremial””> ci suferă cu vitejie orice 
osteneală, batjocoră şi ocară, neluând în seamă câtuşi de 
puţin răul de la nimeni. 


155 leremia 17, 6. 


29. Când vei fi ocărât de cineva, sau disprețuit în vreo 
privinţă oarecare, fii cu luare aminte dinspre gândurile 
mâniei, ca nu cumva, despărţindu-te de dragoste din pricina 
supărării, să te aşezi în ţinutul urii. 


30. Când vei suferi pentru vreo ocară sau necinste, să ştii 
că te alegi cu un folos. Căci prin ocară e alungată de la tine 
slava deşartă. 


31. Precum amintirea focului nu încălzeşte trupul, aşa 
credinţa fără dragoste nu lucrează în suflet iluminarea 
cunoştinţei. 


32. Precum lumina soarelui atrage ochiul cel sănătos, aşa 
şi cunoştinţa lui Dumnezeu atrage spre sine în chip firesc 
mintea curâţită prin dragoste (5). 


33. Minte curată este aceea care s-a despărţit de neştiinţă 
şi e luminată de lumina dumnezeiască. 


34. Suflet curat este acela care s-a eliberat de patimi şi se 
bucură neîncetat de dragostea dumnezeiască. 


35. Patimă de ocară este mişcarea sufletului împotriva 
firii. 


36. Nepătimirea este o stare paşnică a sufletului, care face 
ca sufletul să se mişte cu anevoie spre răutate. 


37. Cel ce prin sârguinţă a dobândit roadele dragostei nu 
se strămută din aceasta, chiar de-ar pătimi zeci de mii de 
rele. Să te încredinţeze despre aceasta Ştefan, ucenicul lui 
Hristos, şi cei ca el şi însuşi Mântuitorul, care se ruga Tatălui 
pentru cei ce-L ucideau şi cerea iertarea de la EI, ca pentru 
unii ce nu ştiau ce fac. 


38. Dacă propriu iubirii este să rabde îndelung şi să fie cu 
bunătate, cel ce se luptă cu mânie şi plănuieşte vicleşug 
vădit este că se face străin de Dumnezeu, dacă Dumnezeu 
este dragoste. 


39. «Să nu ziceţi, spune dumnezeiescul leremia, că 
sunteţi biserica Domnului».156 lar tu să nu zici că simpla 
credinţă în Domnul nostru lisus Hristos poate să mă 
mântuiască. Căci aceasta este cu neputinţă de nu vei 
dobândi şi iubirea faţă de El prin fapte. Doar despre credinţa 
simplă s-a spus: «şi dracii cred şi se cutremură» (lacob 2, 
19). 


40. Roadele iubirii sunt: a face bine aproapelui din toată 
inima, a răbda îndelung, a fi cu îngăduinţă şi a folosi 
lucrurile cu dreaptă judecată. 


41. Cel ce iubeşte pe Dumnezeu nu întristează pe nimeni 
şi nu se întristează pentru cele vremelnice. Întristează şi se 
întristează însă cu singura întristare mântuitoare, cu care şi 
fericitul Pavel s-a întristat şi a întristat pe corinteni. 


42. Cel ce iubeşte pe Dumnezeu trăieşte pe pământ viaţă 
îngerească, postind şi priveghind, cântând şi rugându-se şi 
gândind pururea numai lucruri bune de tot omul. 


156 leremia 7, 4. 


43. Dacă pofteşte cineva ceva, se luptă ca să şi 
dobândească. Dar dintre toate bunurile şi lucrurile vrednice 
de poftit, cel fără asemănare mai bun şi mai vrednic de dorit 
este Dumnezeu. Câtă sârguinţă nu suntem aşadar datori să 
arătăm ca să dobândim acest lucru bun şi vrednic de dorit 
prin fire? 


44. Să nu-ţi întinezi trupul cu fapte de ruşine şi să nu-ţi 
spurci sufletul cu gânduri viclene şi pacea lui Dumnezeu va 
veni peste tine aducând iubire. 


45. Chinuieşte-ţi trupul cu foamea şi cu privegherea şi 
îndeletniceşte-te fără lenevire cu cântarea şi cu rugăciunea; 
şi sfinţenia neprihănirii va veni peste tine aducând iubire. 


46. Cel ce s-a învrednicit de cunoştinţa dumnezeiască şi a 
dobândit lumina acesteia prin dragoste nu va fi tulburat 
niciodată de duhul slavei deşarte. lar cel ce nu s-a 
învrednicit încă de aceea, cu uşurinţă este prins de aceasta. 
Dacă aşadar unul ca acesta va căuta în tot ce face spre 
Dumnezeu, ca unul ce le face toate pentru el, mai lesne va 
scăpa cu Dumnezeu de ea. 


47. Cel ce nu a câştigat încă cunoştinţa dumnezeiască (6), 
care se agoniseşte prin dragoste, cugetă lucru mare despre 
cele săvârşite de el după voia lui Dumnezeu. lar cel ce s-a 


învrednicit de ea zice din suflet cuvintele Patriarhului 
Avraam, pe care le-a spus când s-a învrednicit de arătarea 
dumnezeiască: - Eu sunt pământ şi cenuşă».I5? 


48. Cel ce se teme de Domnul are pururea ca tovarăşă 
smerenia, şi prin gândurile acesteia vine la dragostea şi la 
mulţumirea către Dumnezeu. Căci îşi aminteşte de purtarea 
lumească de mai-nainte şi de feluritele greşeli, ca şi de 
ispitele ce i s-au întâmplat din tinereţe, şi cum din toate 
acestea l-a izbăvit pe el Domnul şi l-a strămutat de la viaţa 
pătimaşă la viaţa după Dumnezeu. În felul acesta 
dobândeşte pe lângă temere şi dragostea, mulţumind 
pururea cu smerenie multă Făcătorului de bine şi 
Cârmuitorului vieţii noastre. 


157 Facerea 18, 27. 


49. Să nu-ţi întinezi mintea ta, răbdând gânduri de poftă 
şi de mânie, ca nu cumva căzând din rugăciunea curată, să 
te cuprindă duhul moleşelii. 


50. Mintea cade de la îndrăznirea cea către Dumnezeu 
atunci când se însoţeşte cu gândurile viclene şi spurcate. 


51. Cel fără de minte fiind purtat de patimi, când se 
tulbură împins de mânie, se grăbeşte fără judecată să 
ocolească pe fraţi, iar când e aprins de poftă răzgândindu- 
se, fuge să-i întâlnească. lar cel înţelept lucrează în 
amândouă împrejurările cu totul dimpotrivă: căci în vreme 
de mânie, tăind pricinile tulburării, se scutură de scârbă faţă 
de fraţi, iar în vreme de poftă, se reţine de la pornirea spre 
întâlnirea nesocotită. 


52. În vremea ispitelor să nu părăseşti mănăstirea ta, ci 
suferă cu vitejie valurile gândurilor şi mai ales pe cele ale 
deznădejdii şi ale moleşelii (acedia). Căci aşa fiind probat cu 
bun rost prin necazuri, vei dobândi o nădejde şi mai întărită 


în Dumnezeu. lar de-o vei părăsi, te vei afla neprobat, lipsit 
de bărbâăţie şi nestatornic. 


53. De vrei să nu cazi din dragostea cea după Dumnezeu, 
să nu laşi nici pe fratele tău să se culce întristat împotriva 
ta, nici tu să nu te culci scârbit împotriva lui; ci «mergi şi te 
împacă cu fratele tău»,158 şi venind, adu lui Hristos, cu 
conştiinţă curată, prin rugăciune  stăruitoare, darul 
dragostei. 


54. Dacă cel ce are toate darurile Domnului, dar dragoste 
nu are, nimica nu foloseşte, după dumnezeiescul Apostol,159 
câtă sârguinţă trebuie să arătăm ca să o dobândim pe 
aceasta, 


55. Dacă «dragostea nu face rău aproapelui»,160 cel ce 
pizmuieşte pe fratele şi se întristează de binele lui şi 
întinează numele lui cel bun cu defăimări, sau îi întinde 
niscai curse spre a-l atrage la rele, cum nu se va face pe sine 
străin de dragoste şi vinovat de osânda veşnică? 


56. Dacă «plinirea legii este iubirea»161 cel ce se 
gândeşte la rău împotriva fratelui şi unelteşte vicleşuguri 
împotriva lui şi doreşte căderea lui şi se bucură de ea, cum 
nu va fi călcător de lege şi vrednic de chinurile veşnice? 


57. Dacă «cel ce defaimă pe fratele şi-l judecă defaimă şi 
judecă legea»,162 iar legea lui Hristos este iubirea, cum nu 
va cădea defăâimătorul din iubirea lui Hristos şi nu se va face 
sieşi pricină a chinurilor veşnice? 


58. Nu da urechea ta limbii celui ce defaimă, nici limba ta 
urechii iubitorului de ponegrire, ascultând sau grăind cu 
plăcere cele rele împotriva aproapelui, ca să nu cazi din 
dragostea dumnezeiască şi să te afli străin de viaţa veşnică. 


158Matei 5, 24. 

1591 Corinteni 13, 1 
160Romani 13, 10. 
161Romani 13, 10. 


162lacob 4, 11. 


59. Nu primi bârfeală împotriva Părintelui tău, nici nu-l 
încuraja pe cel ce-l necinsteşte pe el, ca să nu se mânie 
Domnul pentru faptele tale şi să te stârpească din pământul 
celor vii. 


60. Închide gura celui ce bârfeşte la urechile tale, ca să nu 
săvârşeşti păcat îndoit împreună cu acela: pe tine 
obişnuindu-te cu patima pierzătoare, iar pe acela neoprindu- 
| de a flecări împotriva aproapelui. 


61. «lar Eu zic vouă, spune Domnul, iubiţi pe vrăjmaşii 
voştri, faceţi bine celor ce vă urăsc pe voi, rugaţi-vă pentru 
cei ce vă blestemă».163 De ce a poruncit atunci acestea? Ca 
să te slobozească pe tine: de ură, de întristare, de mânie şi 
de ţinerea minte a răului, şi să te învrednicească de cea mai 
mare avuţie, care este dragostea desăvârşită. Căci e cu 
neputinţă să o aibă pe aceasta cel ce nu iubeşte pe toţi 
oamenii la fel asemenea lui Dumnezeu, care iubeşte pe toţi 
oamenii la fel şi «vrea ca toţi să se mântuiască şi la 
cunoştinţa adevărului să vie».16% 


62. «lar Eu zic vouă: să nu staţi împotriva celui rău, ci 
celui ce te va lovi peste obrazul drept, întoarce-i şi pe 


celălalt; şi celui ce vrea să se judece cu tine ca să-ţi ia haina, 
lasă-i lui şi cămaşa; şi celui ce te sileşte să mergi cu elo 
stadie, mergi cu el două».165 De ce? Ca pe tine să te 
păzească nemânios, netulburat şi neîntristat, iar pe acela să- 
| îndrepteze prin răbdarea ta, şi pe amândoi să vă aducă, ca 
un Bun, sub jugul dragostei. 


163Matei 5, 44. 
1641 Timotei 2, 3 


165Matei 5, 39. 


63. Lucrurile faţă de care am simţit vreodată vreo patimă 
ne fac să le purtăm după aceea închipuirile pătimaşe. Cel ce 
a biruit aşadar închipuirile pătimaşe dispreţuieşte desigur şi 
lucrurile ale căror închipuiri le purta. Căci lupta cu amintirile 
e cu atât mai anevoioasă, ca lupta cu lucrurile înseşi, cu cât 
este mai uşoară păcătuirea cu cugetul, ca cea cu fapta. 


64. Dintre patimi,unele sunt trupeşti,altele sufleteşti(7). 
Cele trupeşti îşi iau prilejurile din trup, iar cele sufleteşti din 
lucrurile de din afară. Dar şi pe unele şi pe altele le 
desfiinţează dragostea şi înfrânarea cea dintâi pe cele 
sufleteşti; cealaltă pe cele trupeşti. 


65. Unele dintre patimi sunt ale iuţimii (mâniei), altele ale 
părţii poftitoare a sufletului. Dar şi unele şi altele se stârnesc 
prin simţuri. Se stârnec însă atunci când sufletul se află în 
afară de dragoste şi de înfrânare. 


66. Mai anevoie de biruit sunt patimile iuţimii (8) decât 
ale părţii poftitoare. De aceea a şi dat Domnul, ca o doctorie 
mai tare împotriva ei, porunca dragostei. 


67. Toate patimile ţin sau numai de iuţimea sufletului, sau 
numai de partea poftitoare a lui, sau de cea raţională, cum e 
uitarea sau neştiinţa. Dar moleşeala (acedia), făcându-se 


stăpână peste toate puterile sufletului, stârneşte deodată 
aproape toate patimile. De aceea este şi cea mai grea dintre 
toate celelalte patimi. Bine zice aşadar Domnul, când dă 
doctoria împotriva ei: «întru răbdarea voastră veţi dobândi 
sufletele voastre».166 


68. Să nu loveşti vreodată pe vreunul dintre fraţi, mai ales 
fără pricină şi fără judecată, ca nu cumva, nerăbdând 
jignirea, să plece şi să nu mai scapi niciodată de mustrarea 
conştiinţei,  aducându-ţi pururea  întristare în vremea 
rugăciunii şi  răpindu-ţi mintea de la dumnezeiasca 
îndrăznire. 


69. Să nu suferi bănuieli, sau măcar oameni care îţi aduc 
sminteli împotriva altora. Căci cei ce primesc smintele în 
orice chip, faţă de cele ce se întâmplă cu voie sau fără voie, 
nu cunosc calea păcii, care duce prin dragoste la cunoştinţa 
lui Dumnezeu pe cei ce o iubesc pe ea. 


70. Încă nu are dragoste desăvârşită cel ce se mai ia după 
părerile oamenilor, de pildă pe unul iubindu-l, iar pe altul 
urându-l pentru pricina aceasta sau aceea, sau pe acelaşi o 
dată iubindu-l, altădată urându-l, pentru aceleaşi pricini. 


71. Dragostea desăvârşită nu sfâşie firea cea unică a 
oamenilor, luându-se după părerile şi înclinările diferite ale 
voii lor. Ci privind pururea la ea, iubeşte pe toţi oamenii la 
fel: pe cei buni şi strădalnici, ca pe prieteni, iar pe cei leneşi, 
ca pe duşmani, făcându-le bine, răbdând îndelung şi 
suferind cele ce-i vin de la ei. Ea nu ia în seamă câtuşi de 
puţin răul de la aceştia, ci chiar suferă pentru ei dacă 
vremea 0 cere, ca să şi-i facă şi pe ei prieteni de este cu 
putinţă; iar de nu se poate, cel puţin să nu cadă din 
dragostea proprie faţă de ei, arătând pururea, la fel, roadele 
iubirii faţă de toţi oamenii. De aceea şi Domnul şi 
Dumnezeul nostru lisus Hristos, arătându-şi dragostea Sa 


faţă de noi, a pătimit pentru toată omenirea şi tuturor le-a 
dăruit la fel nădejdea învierii, chiar dacă atârnă pe urmă de 
fiecare să se facă pe sine vrednic fie de slavă, fie de chinuri. 


166 Luca 21, 19. 


72. Încă nu a dobândit dragostea desăvârşită cel ce nu 
dispreţuieşte slava şi ocara, bogăţia şi sărăcia, plăcerea şi 
întristarea. Ba dragostea desăvârşită nu le dispreţuieşte 
numai pe acestea, ci şi însăşi viaţa vremelnică şi moartea. 


73. Ascultă pe cei ce s-au învrednicit de dragostea 
desăvârşită, cum grăiesc: «Cine ne va despărţi pe noi de 
dragostea lui Hristos? Oare necazul, ori strâmtorarea, ori 
prigoana, ori foametea, ori golătatea, ori primejdia, ori 
sabia? Căci precum este scris: pentru Tine suntem omorâţi 
în fiecare zi; socotitu-ne-am ca nişte oi de junghiere. Ci în 
toate acestea suntem mai mult decât biruitori prin Acela 
care ne-a iubit pe noi. Pentru că sunt încredinţat că nici 
moartea, nici viaţa, nici îngerii, nici stăpâniile, nici puterile, 
nici cele ce sunt acum, nici cele ce vor fi, nici înălţimea, nici 
adâncimea, nici vreo altă făptură nu va putea să ne despartă 
de dragostea lui Dumnezeu, cea întru Hristos lisus Domnul 
nostru».167 


167 Roman i 8, 35. 


74. lar despre dragostea câtre aproapele, ascultă iarăşi ce 
spun: «Adevăr zic vouă în Hristos, nu mint, mărturisind 
împreună cu mine şi conştiinţa mea în Duhul Sfânt, că 
întristare multă îmi este şi durere necurmată inimii mele. 
Căci aş vrea să fiu eu însumi anatema de la Hristos pentru 
fraţii mei, a rudeniilor mele după trup, care sunt israeliţii» şi 
celelalte.168 La fel şi Moise şi ceilalţi Sfinţi. 


75. Cel ce nu dispreţuieşte slava, plăcerea şi iubirea de 
argint, care le sporeşte pe acelea şi stă în slujba lor, nu 


poate tăia de la sine prilejurile de mânie. lar cel ce nu le taie 
pe acestea nu poate ajunge la dragostea desăvârşită. 


76. Smerenia şi reaua pătimire slobozesc pe om de tot 
păcatul. Cea dintâi taie patimile sufletului, cea de-a doua pe 
ale trupului. Aceasta se arată făcând-o şi fericitul David, 
când se roagă lui Dumnezeu zicând: «Priveşte la smerenia 
mea şi la osteneala mea, şi iartă toate păcatele mele».169 


77. Prin porunci Domnul face nepătimaşi pe cei ce le 
împlinesc; iar prin dumnezeieştile dogme le dăruieşte 
luminarea cunoştinţei. 


78. Toate dogmele sunt sau despre Dumnezeu, sau despre 
cele văzute şi nevăzute, sau despre Providența şi judecata 
arătată în acelea. 


79. Milostenia tămăduieşte iuţimea sufletului; postul 
vestejeşte pofta; iar rugăciunea curăţeste mintea şi o 
pregăteşte spre contemplarea lucrurilor. Căci Domnul ne-a 
dăruit poruncile pentru şi potrivit cu puterile sufletului. 


80. «Învăţaţi de la Mine, zice, că sunt blând şi smerit cu 
inima» şi  următoarele.170 Blândeţea păzeşte iuţimea 
netulburată, iar smerenia slobozeşte mintea de fumul 
mândriei şi de slava deşartă. 


168Romani 9, [-3. 169Psalmi 118, 135. 
170Matei 11, 29. 


81. Temerea de Dumnezeu este îndoită. Una se naşte în 
noi din amenințările chinurilor. Aceasta face să se nască în 
noi pe rând: înfrânarea, răbdarea, nădejdea în Dumnezeu şi 
nepătimirea, din care răsare dragostea. lar cealaltă e 
împreunată cu dragostea. Ea susţine pururea în suflet sfiala 


evlaviei, ca nu cumva, pentru îndrăzneala dragostei, să 
ajungă la nesocotirea lui Dumnezeu. 


82. Prima temere este scoasă afară de dragostea 
desăvârşită a sufletului, care a dobâdit-o şi care nu se mai 
teme de chinuri. A doua temere este împreunată pururea, 
cum s-a spus, cu dragostea. Celei dintâi temeri i se 
potriveşte cuvântul: «De frica Domnului se abate tot omul 
de la rău»;1/1 sau: «începutul înţelepciunii este frica 
Domnului».172 Celei de-a doua, cuvântul: «Frica 


Domnului cea curată rămâne în veacul veacului»;173 sau: 
«Nimic nu le lipseşte celor ce se tem de El».17% 


83. «Omorâţi mădularele voastre cele de pe pământ: 
curvia, necurăţia, patima, pofta cea rea, lăcomia» şi 
celelalte.175 «Pământ» a numit cugetul trupului; «curvie» 
păcatul cu fapta; «necurăţie» a numit învoirea; «patimă» 
gândul cel pătimaş; «pofta cea rea» primirea simplă a 
gândului de poftă; «lăcomie» a numit materia care naşte şi 
face să crească patima. Toate acestea a poruncit 
dumnezeiescul Apostol să le omorâm, ca pe nişte mădulare 
ale cugetului trupesc. 


171Prov. I5, 27. 
172Prov. |, 7. 
173Psalmi 18, 9. 
174Psalmi 33, 9. 
175 Coloseni 3, 5 
84. Mai întâi amintirea aduce gândul simplu în minte; 
acesta zăbovind, se stârneşte patima. Aceasta, la rândul ei, 


nefiind scoasă afară, încovoaie mintea la învoire; 
întâmplându-se aceasta, se ajunge, în sfârşit, la păcatul cu 


fapta. Prea înțeleptul Apostol, scriind către cei din neamuri 
porunceşte aşadar ca mai întâi să despărţim rezultatul 
păcatului, apoi, păşind pe rând spre început, să sfârşim cu 
pricina păcatului. lar pricina este, cum s-a zis mai înainte, 
lăcomia, care naşte şi face să crească patima. Şi socot că aici 
este arătată lăcomia pântecului, care este maica şi doica 
curviei. Căci lăcomia nu este rea numai când se îndreaptă 
spre avuţie, ci şi când se îndreaptă spre mâncări, precum şi 
înfrânarea nu e bună numai când se reţine de la mâncări, ci 
şi când se reţine de la avuţie. 


85. Precum pasărea, când începe să zboare având piciorul 
legat, trasă la pământ de sfoară, aşa şi mintea care n-a 
dobândit încă nepătimirea (11) dacă vrea să zboare spre 
cunoştinţa celor cereşti, e trasă la pământ de patimi. 


86. Când mintea s-a eliberat desăvârşit de patimi 
înaintează fără să se întoarcă îndărăt în contemplarea 
lucrurilor, făcându-şi călătoria spre cunoştinţa Sf. Treimi 
(12). 


87. Dacă mintea e curată când primeşte înțelesurile 
lucrurilor, acestea o stârnesc spre contemplarea 
duhovnicească a lor. Dar dacă din trândăvie s-a făcut 
necurată, rămâne simplu la înţelesuri, când e vorba de alte 
lucruri; iar când e vorba de oameni, le preface în gânduri 
spurcate şi viclene. 


88. Când ai ajuns ca niciodată în vremea rugăciunii să nu- 
ţi mai tulbure mintea vreo idee din cele ale lumii, să ştii că 
nu le mai afli în afară de hotarele nepătimirii. 


89. Când sufletul începe să-şi simtă sănătatea proprie, 
începe să vadă şi nălucirile din visuri ca nişte lucruri deşarte 
ce nu mai tulbură. 


90. Precum ochiul sensibil e atras de frumuseţea celor 
văzute, la fel mintea curată e atrasă de cunoştinţa celor 
nevăzute. lar nevăzute socotesc pe cele netrupeşti. 


91. Mare lucru este să nu fii cuprins de patimă faţă de 
lucruri. Dar cu mult mai mare este să rămâi fără patimă şi 
faţă de nălucirile lor. Căci războiul dracilor împotriva noastră 
prin gânduri e mai cumplit ca războiul cel prin lucruri. 


92. Cel ce a dobândit virtuțile şi s-a îmbogăţit în 
cunoştinţă, privind de aici înainte lucrurile în chip natural, 
pe toate le face şi le spune după dreapta judecată, 
nealunecând nicidecum de la aceasta. Căci după cum 
întrebuinţăm lucrurile cu dreaptă judecată sau fără 
judecată, devenim virtuoşi sau răi. 


93. Semnul celei mai depline nepătimiri stă în aceea că 
totdeauna se urcă la inimă numai înțelesurile simple ale 
lucrurilor, fie în vremea de veghe a trupului, fie în vreme de 
somn. 


94. Prin împlinirea poruncilor, mintea se dezbracă de 
patimi; prin contemplarea duhovnicească a celor văzute, se 
dezbracă şi de înțelesurile pătimaşe ale lucrurilor. În sfârşit, 
prin cunoaşterea celor nevăzute (13), leapădă şi 
contemplarea celor văzute. lar de aceasta se dezbracă prin 
cunoştinţa Sfintei Treimi (13). 


95. Precum soarele, răsărind şi luminând lumea, se arată 
şi pe sine şi arată şi lucrurile luminate de EI, tot aşa şi 
Soarele dreptăţii, răsărind minţii curate, se arată şi pe sine, 
dar arată şi raţiunile tuturor celor ce au fost făcute sau vor fi 
făcute de El. 


96. Nu cunoaştem pe Dumnezeu din fiinţa Lui, ci din 
măreţia faptelor şi din purtarea de grijă ce-o are pentru cele 


ce sunt. Căci prin acestea înţelegem, ca prin nişte oglinzi, 
nemărginita bunătate, înţelepciune şi putere a Lui. 


97. Mintea curată petrece sau în înțelesurile simple ale 
lucrurilor omeneşti, sau în contemplarea naturală a celor 
văzute, sau în cea a celor nevăzute, sau în lumina Sfintei 
Treimi. 


98. Mintea, petrecând în contemplarea celor văzute, sau 
cercetează raţiunile naturale ale lor, sau pe cele indicate 
prin ele, sau caută însăşi Cauza lor. 


99. Petrecând însă în contemplarea celor nevăzute, caută 
raţiunile naturale ale lor şi Cauza facerii lor, precum şi cele 
ce urmează din acestea. De asemenea Providența şi 
Judecata arătată în ele. 


100. În sfârşit, ridicându-se mintea în Dumnezeu caută 
mai întâi, arzând de dor, raţiunile privitoare la fiinţa Lui dar 
nu află ceea ce este El însuşi căci acesta e un lucru cu 
neputinţă şi oprit întregii firi create, deopotrivă; ci se 
mângâie cu cele dimprejurul Lui, adică cu cele privitoare la 
veşnicia, la nesfârşirea şi la nehotărnicia Lui, la bunătatea, la 
înţelepciunea şi la puterea creatoare, providenţiatoare şi 
judecătoare a celor ce sunt. Numai aceasta se poate 
cuprinde din cele ale Lui: nesfârşirea. lar a nu cunoaşte din 
El nimic înseamnă a cunoaşte că e mai presus de minte, cum 
au spus cuvântătorii de Dumnezeu Grigorie şi Dionisie. 


A aceluiaşi 


A doua sută a capetelor despre 
dragoste 


1. Cel ce iubeşte cu adevărat pe Dumnezeu, acela se şi 
roagă cu totul neîmprăştiat. Şi cel ce se roagă cu totul 
neîmprăştiat acela şi iubeşte pe Dumnezeu cu adevărat. Nu 
se roagă însă neîmprăştiat cel ce-şi are mintea pironită de 
ceva din cele pământeşti. Aşadar nu iubeşte pe Dumnezeu 
cel ce are mintea legată de ceva din cele pământeşti. 


2. Mintea, care zăboveşte în vreun lucru supus simţurilor, 
e stăpânită cu siguranţă de vreo patimă faţă de el, ca de 
pildă de vreo poftă, de vreo întristare, de mânie, sau de 
amintirea vreunui rău. Şi de nu dispreţuieşte acel lucru, nu 
se poate slobozi de patima aceea. 


3. Când patimile stăpânesc mintea, o leagă de lucrurile 
materiale şi despărţind-o de Dumnezeu, o fac să se ocupe cu 
acelea. Când însă o stăpâneşte iubirea de Dumnezeu, o 
dezleagă de legăturile lor, înduplecând-o să dispreţuiască 
nu numai lucrurile ce cad sub simţuri, ci şi însăşi viaţa 
noastră vremelnică. 


4. Rostul poruncilor este să facă simple înțelesurile 
lucrurilor;176 iar al citirii şi al contemplării să facă mintea 
nepământească şi fără formă. Aceasta îi dă putinţa de a se 


SS SA 


ruga fără împrăştiere. 


5. Nu ajunge făptuirea morală pentru a se slobozi mintea 
cu desăvârşire de patimi (15), ca să poată să se roage 
neîmprăştiat, dacă nu vin în ea unele după altele 
contemplaţiile duhovniceşti. Căci aceea slobozeşte mintea 


numai de neînfrânare şi de ură, pe când contemplaţiile 
duhovniceşti o izbăvesc şi de uitare şi de neştiinţă. Şi numai 
aşa va putea să se roage cum trebuie. 


6. Două sunt stările cele mai înalte ale rugăciunii curate. 
De una au parte cei ce se îndeletnicesc cu făptuirea, de alta 
cei ce se îndeletnicesc cu contemplaţia. Cea dintâi se naşte 
în suflet din frica lui Dumnezeu şi din nădejdea cea bună; 
cea de a doua din dragostea dumnezeiască şi din curăţia 
cea mai deplină. Semnele prin care cunoaştem că am ajuns 
la măsura celei dintâi le avem în aceea că mintea se adună 
din toate ideile lumii şi-şi face rugăciunea neimprăştiată şi 
nesupărată de parcă însuşi Dumnezeu ar fi în faţa ei, precum 
şi este. lar semnele celei de-a doua stau în aceea că mintea 
este răpită în avântul rugăciunii de lumina dumnezeiască şi 
nemărginită, şi nu se mai simte nici pe sine nici altceva din 
cele ce sunt, decât numai pe Cel ce lucrează în ea prin 
dragoste această iluminare. Atunci, mişcată fiind şi în jurul 
raţiunilor despre Dumnezeu, primeşte curate şi limpezi 
arătările cu privire la El. 


176 Înţelesul simplu al lucrului (reâii î iiicsă ) înseamnă, după Sf Maxim, 
desfacerea acestui înțeles de orice gând pătimaş. 


7. Ceea ce iubeşte cineva, aceea şi îmbrăţişează cu toată 
puterea, dispreţuind toate cele care îl împiedică de la acel 
lucru, ca să nu fie lipsit de el. Cine iubeşte aşadar pe 
Dumnezeu stăruie în rugăciunea curată şi aruncă din sine 
toată patima ce-l împiedică de la aceasta. 


8. Cel ce a lepădat de la sine pe maica patimilor, adică 
iubirea trupească de sine (filautia), uşor leapădă, cu ajutorul 
lui Dumnezeu, şi pe celelalte, ca mânia, întristarea, 
pomenirea răului şi cele ce urmează. lar cel ce e stăpânit de 
cea dintâi e rănit şi de-a doua, chiar dacă nu vrea. În iubirea 
trupească de sine este patima îndreptată spre trup. 


9. Oamenii se iubesc unii pe alţii, fie în chip vrednic de 
ocară, fie pentru aceste cinci pricini: sau pentru Dumnezeu, 
cum iubeşte cel virtuos pe toţi, atât pe cel virtuos cât şi pe 
cel ce încă nu este virtuos; sau pentru fire, cum iubesc 
părinţii pe copii şi invers; sau pentru slava deşartă, cum 
iubeşte cel slăvit pe cel ce-l slăveşte; sau pentru iubirea de 
argint, cum iubeşte cineva pe cel bogat pentru a primi bani; 
sau pentru plăcere, ca cel ce-şi slujeşte stomacul şi cele de 
sub stomac. 


Dragostea cea dintâi este vrednică de laudă; a doua e 
mijlocie; celelalte sunt pătimaşe. 


10. Dacă pe unii îi urăşti, pe alţii nici nu-i iubeşti nici nu-i 
urăşti, pe alţii iarăşi îi iubeşti dar potrivit, şi în sfârşit pe alţii 
îi iubeşti foarte tare, din această neegalitate cunoaşte că 
eşti departe de dragostea desăvârşită, care cere să iubeşti 
pe tot omul deopotrivă. 


11. «Fugi de rău şi fă binele»,177 adică războieşte pe 
vrăjmaş ca să-ţi micşorezi patimile, apoi ţine-te treaz ca să 
nu crească. Şi iarăşi: luptă ca să dobândeşti virtuțile, şi după 
aceea ţine-te treaz ca să le păstrezi. Aceasta înseamnă a 
lucra şi a păstra. 


12. Cei ce ne ispitesc cu îngăduinţa lui Dumnezeu, sau 
încălzesc partea poftitoare, sau tulbură iuţimea, sau 
întunecă partea raţională, sau învelesc trupul în dureri, sau 
ne jefuiesc de cele trupeşti. 


13. Dracii sau ne ispitesc prin ei înşişi, sau înarmează 
împotriva noastră pe cei ce nu se tem de Domnul. Prin ei 
înşişi ne ispitesc când vieţuim despărțiți de oameni, ca pe 
Domnul în pustie; prin oameni, când ne aflăm împreună cu 
oamenii, ca pe Domnul prin Farisei. Dar noi, căutând la Cel 
ce ne este pildă, să-i respingem din amândouă părţile. 


14. Când începe mintea să înainteze în dragostea de 
Dumnezeu, atunci şi dracul hulirii începe să o ispitească, şi-i 
şopteşte astfel de gânduri, pe care nu le poate născoci nici 
un om, ci numai diavolul, tatăl lor. lar aceasta o face pentru 
că pizmuieşte pe cel iubitor de Dumnezeu. El vrea ca 
aceasta, venind la deznădejde, pentru că a cugetat unele ca 
acestea, să nu mai îndrăznească să se avânte către 
Dumnezeu prin rugăciunea obişnuită. Dar cu nici un folos nu 
se alege din aceasta ticălosul pentru scopul său, ci şi mai 
tari ne face. Căci războiţi fiind de ei şi războindu-ne 
împotriva lui, ne aflăm mai cercaţi şi mai adevăraţi în 
dragostea lui Dumnezeu. «lar sabia lui va intra în inima lui şi 
săgețile lui se vor zdrobi».178 


177Psalmi 26, 27. 
178Psalmi 36, 15. 


15. Mintea, aplecându-se spre cele văzute, înţelege 
lucrurile potrivit cu firea, prin mijlocirea simţurilor. Şi nici 
mintea nu e rea, nici înţelegerea cea după fire, nici lucrurile, 
nici simţurile. Căci acestea sunt lucrurile lui Dumnezeu. Ce 
este rău atunci? Vădit este că patima asociată la înţelesul 
cel după fire, şi deci ea poate să lipsească din cugetarea 
înţelesurilor, dacă mintea priveghează. 


16. Patima este o mişcare a sufletului împotriva firii fie 
spre o iubire neraţională, fie spre o ură fără o judecată a 
vreunui lucru, sau din pricina vreunui lucru din cele supuse 
simţurilor. De pildă e o mişcare spre iubirea neraţională a 
mâncărurilor, sau a femeii, sau a avuţiei, sau a slavei 
trecătoare, sau a altui lucru din cele supuse simţurilor, sau 
din pricina acestora. Sau e o mişcare spre ura fără judecată 
a ceva din cele spuse mai înainte, sau din pricina acestora. 


17. Sau iarăşi păcătoşenia este o judecată greşită cu 
privire la înțelesurile lucrurilor, căreia îi urmează reaua 


întrebuințare a lucrurilor (abuzul de lucruri). De pildă când e 
vorba de femeie, judecata dreaptă cu privire la împreunare 
trebuie să vadă scopul ei în naşterea de prunci. Deci cel ce 
urmăreşte plăcerea greşeşte în judecată, socotind ceea ce 
nu e bine ca bine. Aşadar unul ca acesta face rea 
întrebuințare (abuzează) de femeie, împreunându-se cu ea. 
Tot aşa este cu celelalte lucruri şi înţelesuri. 


18. Când dracii scot mintea ta din neprihănire, învăluind-o 
în gânduri de curvie, strigă cu lacrimi către Domnul: 
«Scoţându-mă afară, acum m-au înconjurat».179 Făcând aşa, 
vei fi mântuit. 

179 Psalmi 16, 11, 31, 7. 


19. Apăsător este dracul curviei şi năpraznic năvăleşte 
asupra celor ce luptă împotriva patimii, mai ales când nu 
sunt cu băgare de seamă la felul de hrană şi în întâlnirile cu 
femeile. Furând pe nebăgate de seamă mintea prin vraja 
plăcerii, pe urmă năvăleşte prin amintire asupra isihastului, 
aprinzându-i trupul şi înfăţişând minţii felurite forme 
îndemnându-l astfel să consimtă la păcat. Dacă nu vrei să 
zăbovească acestea în tine, apucă-te de post, de osteneală, 
de priveghere şi de bună isihie unită cu rugăciune 
stăruitoare. 


20. Cei ce caută pururea sufletul nostru, îl caută prin 
cugetări pătimaşe (16), ca să-l împingă la păcatul cu gândul, 
sau la cel cu lucrul. Deci când vor vedea că mintea nu-l 
primeşte, se vor ruşina; iar când o vor găsi ocupată cu 
contemplaţia duhovnicească, se vor întoarce şi se vor ruşina 
tare şi degrabă. 


21. Slujbă de diacon împlineşte cel ce-şi găteşte mintea 
pentru luptele sfinte şi depărtează cugetările pătimaşe de la 
ea; slujbă de preot cel ce o luminează spre cunoaşterea 
lucrurilor şi alungă cunoştinţa mincinoasă; iar slujbă de 


episcop cel ce o desăvârşeşte prin sfântul Mir al cunoştinţei 
sfintei şi închinatei Treimi.180 


180 Sunt cele trei trepte ale urcuşului duhovnicesc: a) nevoinţa cu fapta în 
vederea purificării de patimi, b) contemplarea lui Dumnezeu prin lucruri şi c) 
cunoaşterea Lui nemijlocită. E o lărgire a ideii de diacon, preot şi episcop. 


22. Dracii slăbesc când prin împlinirea poruncilor se 
micşorează patimile în noi; şi pier când sunt stinse cu totul 
prin nepătimirea sufletului, nemaiaflându-le pe acelea, prin 
care se găseau în suflet şi îl războiau. Aceasta trebuie să fie 
ceea ce s-a spus: «Vor slăbi şi vor pieri de la faţa Ta! ».181 


23. Unii dintre oameni se rețin de la patimi de frica 
omenească; alţii pentru slava deşartă; alţii de dragul 
înfrânării; şi în sfârşit alţii se izbăvesc de ele de teama 
judecăților dumnezeieşti. 


24. Cuvintele Domnului cuprind aceste patru lucruri: 
poruncile, dogmele, amenințările, făgăduinţele. Pentru 
acestea răbdăm toată asprimea vieţuirii: posturi, privegheri, 
culcarea pe jos, osteneli şi greutăţi în slujbe, necinstiri, 
ocări, chinuri, omoruri şi cele asemenea. 


«Pentru cuvintele buzelor Tale, zice, am păzit căi 
aspre! »182 


25. Plata înfrânării este nepătimirea, iar a credinţei 
cunoştinţa. Nepătimirea la rândul ei naşte discernământul; 
iar cunoştinţa dragostea câtre Dumnezeu. 


26. Mintea deprinsă cu făptuirea înaintează la dreapta 
judecată; iar deprinsă cu contemplaţia înaintează la 
cunoştinţă. Propriu celei dintâi este să ducă pe cel ce se 
străduieşte la puterea de-a deosebi virtutea şi păcatul. 
Propriu celei de-a doua este să ducă pe cel părtaş de ea la 
raţiunile fiinţelor netrupeşti şi a trupurilor. lar de harul 


cunoştinţei de Dumnezeu se va învrednici atunci când, 
străbătând toate cele spuse mai înainte prin aripile iubirii şi 
ajungând în Dumnezeu, va scruta prin duhul raţiunea 
privitoare la EI, atât cât este minţii omeneşti cu putinţă.183 


181Psalmi 4, 9. 
182Psalmi 16, 14. 


183 larăşi cele trei trepte. 


27. Vrând să cunoşti pe Dumnezeu, să nu cauţi raţiunile 
din El (căci nu le va afla vreo minte omenească), dar nici pe 
ale altei existenţe de după Dumnezeu, ci cercetează-le pe 
cele din jurul Lui, atât cât se poate; de pildă pe cele 
privitoare la veşnicie, nemărginire şi nehotărnicie, la 
bunătate şi înţelepciune, ca şi pe cele privitoare la puterea 
creatoare proniatoare şi judecătoare a făpturilor. Căci acela 
este între oameni mare teolog care află raţiunile acestora 
întrucâtva. 


28. Bărbat puternic este cel ce uneşte cunoştinţa cu 
făptuirea. Prin cea din urmă veştejeşte partea poftitoare şi 
domoleşte iuţimea, iar prin cea dintâi înaripează mintea şi 
călătoreşte spre Dumnezeu.184 


29. Când zice Domnul: «Eu şi Tatăl una suntem»,185 arată 
identitatea fiinţei. lar când zice: «Eu sunt întru Tatăl şi Tatăl 
întru Mine»,186 arată nedespărţiriea ipostaselor. Prin urmare 
triteiştii, despărţind pe Fiul de Tatăl, cad pe amândouă 
părţile în prăpastie. Căci sau spun de Fiul că este coetern cu 
Tatăl, dar despărţindu-L de El sunt siliţi să spună că nu s-a 
născut din El şi să susţină astfel trei Dumnezei şi trei 
principii, sau zic că s-a născut din Acela, dar despărţindu-L 
sunt siliţi să spună că nu este coetern cu Tatăl şi aşa să facă 
supus timpului pe Stăpânul timpurilor. Deci trebuie să 
păstrăm şi pe Dumnezeu cel unul, dar să mărturisim şi cele 


trei ipostase după marele Grigorie; şi pe fiecare cu 
proprietatea Lui personală. Căci se «împarte», dar 
«neîmpărţit», şi «se împreună», dar «deosebindu-se», după 
acelaşi. De aceea neînţeleasă este şi împărţirea şi unirea. 
Dar unde ar mai fi neînţelesul, dacă unirea şi despărţirea 
Fiului şi a Tatălui ar fi aşa cum este unirea şi despărţirea 
dintre om şi om şi n-ar mai consta în nimic altceva? 


184 Deci cel ce s-a ridicat pe treapta contemplației, nu trebuie să neglijeze 
activitatea morală. 


185loan 10, 30. 
186l0an 10, 38. 


30. Cel desăvârşit în iubire şi ajuns la culmea nepătimirii 
nu mai cunoaşte deosebirea între al său şi al altuia, sau între 
a sa şi a alteia, sau între credincios şi necredincios, între rob 
şi slobod, sau peste tot între bărbat şi femeie; ci, ridicat mai 
presus de tirania patimilor şi căutând la firea cea una a 
oamenilor, priveşte pe toţi la fel şi are faţă de toţi aceeaşi 
dragoste. Căci nu mai este în el elin şi iudeu, nici bărbat şi 
femeie, nici rob sau slobod, ci toate şi în toţi este Hristos.187 


31. Dracii iau prilejurile de-a stârni în noi gândurile 
pătimaşe din patimile aflătoare în suflet. Pe urmă, 
războindu-ne mintea prin aceste gânduri, o silesc la 
consimţirea cu păcatul. Astfel biruitor fiind, o duc la păcatul 
cu cugetul. lar acest păcat săvârşindu-se, o duc în sfârşit, ca 
pe o roabă, la faptă. După aceasta cei ce au pustiit sufletul 
prin gânduri se depărtează împreună cu ele şi rămâne în 
minte numai idolul păcatului, despre care zice Domnul: 
«Când veţi vedea urâciunea pustiirii stând în locul cel sfânt, 
cel ce citeşte să înţeleagă»,188 că loc sfânt şi biserică a lui 
Dumnezeu este mintea omului în care dracii, după ce au 
pustiit sufletul prin gânduri pătimaşe, au aşezat idolul 
păcatului. lar că acestea s-au petrecut şi istoriceşte, cred că 
nu se va îndoi nici unul dintre cei ce au citit cărţile lui 


losif.189 Unii însă zic că acestea se vor întâmpla şi pe timpul 
lui Antihrist. 


187 Galateni 3, 18. 
188Matei 24, 15. 


32. Trei sunt cele ce ne mişcă pe noi spre cele bune: 
Semințele naturale, Sfintele Puteri şi hotărârea cea bună. 
Semințele naturale, de pildă atunci când ceea ce vrem să ne 
facă nouă oamenii facem şi noi lor asemenea, sau atunci 
când, văzând pe cineva în strâmtorare şi nevoie, ne 
milostivim de el în chip natural. Sfintele Puteri, de pildă 
atunci când, mişcându-ne noi spre un lucru bun, aflăm un 
ajutor bun şi izbutim în acest lucru. lar hotărârea cea bună, 
atunci când, deosebind binele de rău, alegem binele. 


33. Trei sunt iarăşi cele ce ne mişcă spre cele rele: 
Patimile, dracii şi hotărârea cea rea. Patimile, atunci când 
dorim vreun lucru împotriva raţiunii, de pildă mâncare fără 
vreme şi fără trebuinţă, femeie fără scopul naşterii de 
prunci, sau nelegitimă: sau iarăşi când ne mâniem sau ne 
supărăm fără să se cuvină, ca de pildă împotriva celui ce ne- 
a ocărât sau ne-a păgubit. Dracii, ca de pildă atunci când, 
din neatenţia noastră, folosind prilejul, stârnesc deodată cu 
multă furie patimile pomenite şi cele asemenea lor. lar 
hotărârea cea rea când, cunoscând binele, alegem răul. 


34. Răsplăţile ostenelilor pentru virtute sunt nepătimirea 
şi cunoştinţa, care ne aduc Împărăţia cerurilor, precum 
patimile şi neştiinţa ne aduc chinurile veşnice. (Cel ce le 
caută prin urmare pe acestea pentru slava de la oameni şi 
nu pentru binele însuşi, aude Scriptura zicând: 


«Cereţi şi nu primiţi, pentru că cereţi rău».190 


189 losif Flaviu, istoricul evreu, care a descris cucerirea lerusalimului de către 
romani şi arderea templului, la anul 70 d. H. 


190lacob 4, 3. 


35. Sunt multe lucruri bune prin fire făcute de oameni. De 
pildă postul şi privegherea, rugăciunea şi cântarea de 
psalmi, milostenia şi primirea de străini sunt fapte bune prin 
fire. Dar când se fac pentru slava deşartă, nu sunt bune. 


36. Dumnezeu caută la scopul tuturor celor săvârşite de 
noi, ca să vadă de le facem pentru EI, sau pentru altă 
pricină. 


37. Când auzi Scriptura zicănd:«Că Tu vei răsplăti 
fiecăruia după faptele lui»191 să ştii că Dumnezeu nu va 
răsplăti cu bine cele făcute fără un scop drept. Căci judecata 
lui Dumnezeu nu priveşte la cele făcute, ci la scopul celor 
făcute (17). 


38. Dracul mândriei e plin de o îndoită răutate: căci sau 
înduplecă pe monah să pună în socoteala sa isprăvile şi nu 
în ale lui Dumnezeu; că este şi dătătorul celor bune şi 
ajutătorul spre izbutirea în ele, sau, neputându-l îndupleca 
la aceasta, îi insuflă gândul să dispreţuiască pe cei mai puţin 
desăvârşiţi dintre fraţi. lar cel ce primeşte acest gând nu-şi 
dă seama că şi pe el îl face să se lepede de ajutorul lui 
Dumnezeu. Căci dacă dispreţuieşte pe aceia, ca pe unii ce 
nu sunt în stare de isprăvile lui, vădit este că se socoteşte pe 
sine ca unul ce-a înfăptuit asemenea isprăvi din proprie 
putere. Dar aceasta n-o poate nimenea, căci însuşi Domnul a 
zis: «Fără de Mine, nu puteţi face nimid».192 Fiindcă 
slăbiciunea noastră, mişcată spre cele bune nu poate ajunge 
la ţintă, fără Dătătorul celor bune. 


191Romani 2, 6. 


192loan 15, 5. 


39. Numai cine a cunoscut slăbiciunea firii omeneşti a 
făcut experienţa puterii dumnezeieşti. lar unul ca acesta 
izbutind prin ea în unele lucruri, iar în altele silindu-se să 
izbutească, nu va dispreţui niciodată pe nici un om. Căci ştie 
că precum i-a ajutat lui şi l-a slobozit din multe şi grele 
patimi, poate să ajute tuturor dacă vrea, şi mai ales celor ce 
se nevoiesc de dragul Lui, deşi pentru anumite judecăţi nu 
izbăveşte pe toţi deodată de patimi, ci, ca un doctor bun şi 
de oameni iubitor, vindecă pe fiecare dintre cei ce se 
străduiesc, la timpul său. 


40. Când patimile îşi încetează lucrarea, fie pentru că se 
ascund pricinile lor, fie pentru că se depărtează dracii în 
chip viclean, se strecoară mândria. 


41. Aproape tot păcatul se face de dragul plăcerii. lar 
desfiinţarea lui se face prin reaua pătimire şi întristare, fie de 
bunăvoie, fie fără de voie, prin pocăință, sau prin vreo 
certare adusă de Providența dumnezeiască. «Căci dacă ne- 
am judeca pe noi înşine, n-am fi judecaţi; iar judecaţi fiind 
de Domnul ne pedepsim ca să nu fim osândiţi împreună cu 
ea». 193 


42. Când îţi va veni vreo încercare pe neaşteptate, nu 
învinovăţi pe cel prin care a venit; ci întreabă pentru ce a 
venit? Şi vei afla îndreptare. Deoarece fie prin acela, fie prin 
altul, trebuie să bei amărăciunea judecății lui Dumnezeu. 


43. Dacă ai purtări rele, nu ocoli reaua pătimire, ca 
smerindu-te prin ea, să verşi trufia din tine. 


193 1 Corinteni 11, 31. 


44. Unele ispite aduc oamenilor plăceri, altele întristări, şi 
iarăşi altele dureri trupeşti. Căci după pricina patimilor 
aflătoare în suflet, aduce şi doctorul sufletelor leacul prin 
judecăţile Lui. 


45. Necazurile încercărilor sunt aduse peste unii pentru 
ştergerea păcatelor săvârşite, peste alţii pentru oprirea celor 
ce vor avea să le facă. Dar afară de acestea mai sunt şi cele 
ce vin pentru dovedire, ca de pildă cele venite asupra lui lov. 


46. Omul cuminte, gândindu-se la puterea tămăduitoare a 
judecăților dumnezeieşti, poartă cu mulţumire necazurile 
care-i vin prin ele, nefăcând pe nimeni vinovat pentru ele 
decât păcatele sale. lar cel nebun, necunoscând Providența 
atotînţeleaptă a lui Dumnezeu, păcătuieşte şi când e 
mustrat, socotind fie pe Dumnezeu, fie pe oameni ca 
pricinuitori ai relelor sale. 


47. Sunt unele lucruri care opresc patimile din mişcarea 
lor şi nu le lasă să sporească în creştere; şi sunt altele care le 
împuţinează şi le duc spre micşorare. De pildă postul, 
osteneala şi privegherea nu lasă pofta să crească; iar 
singurătatea, contemplaţia, rugăciunea şi dragostea de 
Dumnezeu o împuţinează şi o sting cu totul. La fel se 
întâmplă cu mânia. De pildă îndelunga răbdare, 
nepomenirea răului şi blândeţea o opresc şi nu o lasă să 
crească; iar iubirea, milostenia, bunătatea şi iubirea de 
oameni o micşorează. 


48. Dacă mintea cuiva caută pururea spre Dumnezeu, 
pofta lui de asemenea creşte covârşitor după dragostea 
dumnezeiască, iar iuţimea i se întoarce întreagă spre iubirea 
dumnezeiască. Căci prin însoţirea îndelungată cu strălucirea 
dumnzeiască, omul a ajuns întreg chip de lumină. Acela, 
strângând la sine partea pătimitoare a sa, s-a întors spre 
iubirea dumnezeiască neîncetată, mutându-se cu totul de la 
cele pământeşti spre cele dumnezeieşti. 


49. Cel ce nu pizmuieşte şi nu se mânie pe cel ce l-a 
întristat şi nu ţine minte răul de la el, prin aceasta încă nu 
are şi dragoste faţă de acela. Căci poate să nu răsplătească 


răul cu rău chiar dacă nu are încă dragoste, pentru că aşa e 
porunca. Dar încă nu poate răsplăti răul cu bine fără silă. 
Căci a face bine din îndemn lăuntric celor ce ne urăsc este 
propriu numai, dragostei duhovniceşti desăvârşite. 


50. Cel ce nu iubeşte pe cineva prin aceasta încă nu-l şi 
urăşte; iar cel ce nu-l urăşte, încă nu-l şi iubeşte. Ci poate să 
stea la mijloc: adică nici să-l iubească, nici să-l urască. Căci 
dispoziţia iubitoare nu o produc decât numai cele cinci soiuri 
de dragoste, amintite în capitolul al 9-lea al acestei sute, cel 
de lăudă, cel de mijloc şi cel de ocară. 


51. Când vezi mintea ta ocupându-se cu plăcere cu cele 
materiale şi zăbovind pe lângă chipurile lor, cunoaşte că le 
iubeşti pe acestea mai mult decât pe Dumnezeu. Căci unde 
este comoara ta, acolo e şi inima ta , zice Domnul.194 


52. Mintea unindu-se cu Dumnezeu şi petrecând în El prin 
rugăciune şi dragoste se face înţeleaptă, bună, puternică, 
iubitoare de oameni, milostivă, îndelung răbdătoare şi, 
simplu vorbind, poartă în sine aproape toate însuşirile 
dumnezeieşti. Dar despărţindu-se de El şi lipindu-se de cele 
materiale, sau se face dobitocească, ca una ce a devenit 
iubitoare de plăcere, sau sălbatică, războindu-se cu oamenii 
pentru acestea. 


194 Matei 6, 21. 


53. «Lume» numeşte Scriptura lucrările materiale; iar 
lumeşti sunt cei ce zăbovesc cu mintea în acestea. Pe 
aceştia îi îndeamnă: «Nu iubiţi lumea, nici cele din lume! 
Pofta trupului, pofta ochilor şi trufia vieţii nu sunt de la 
Dumnezeu, ci de la lume» şi cele următoare.195 


54. Monah este cel ce şi-a desfăcut mintea de lucrurile 
pământeşti şi, prin înfrânare, prin dragoste, prin cântare de 
psalmi şi prin rugăciune, se lipeşte statornic de Dumnezeu. 


55. Păstor de vite spiritual este cel ce se îndeletniceşte cu 
făptuirea,196 căci isprăvile morale au înţelesul de vite. De 
aceea a spus lacob: «Păstorii de vite sunt slugile tale».197 lar 
păstor de oi este cel ce se îndeletniceşte cu cunoaşterea.198 
Căci cugetările au înţelesul de oi, fiind păstorite pe munţii 
vederilor de către minte. De aceea orice «păstor de oi este 
urâciune Egiptenilor»,199 adică puterilor vrăjmaşe. 


56. Mintea netrebnică, când trupul se mişcă prin simţuri 
spre poftele şi plăcerile sale, îl urmează şi se învoieşte cu 
închipuirile şi cu pornirile lui; iar cea virtuoasă se înfrânează 
şi se reţine de la închipuirile şi pornirile pătimaşe şi mai 
degrabă se străduieşte să facă mai bune mişcările de felul 
acesta ale trupului. 


1951 loan 2, 15. 


za AZ 


196 o dhiăed6eun . 
197Facerea 47, 5. 1980 ăiuo66euiri . 


199Facerea 46, 34. 


57. Dintre virtuţi, unele sunt ale trupului, altele ale 
sufletului. Ale trupului sunt de pildă: postul, privegherea, 
culcarea pe jos, lucrul mâinilor, spre a nu îngreuna pe cineva 
sau spre a dărui, şi cele următoare. lar ale sufletului sunt de 
pildă: iubirea, îndelungata răbdare, blândeţea, înfrânarea, 
rugăciunea şi cele următoare. Dacă prin urmare din vreo 
nevoie sau împrejurare trupească, de pildă din pricină de 
boală, sau altceva de felul acesta, ni s-ar întâmpla să nu 
putem împlini pomenitele virtuţi ale trupului, avem iertare 
de la Domnul, care cunoaşte şi pricinile. Dar neîmplinind pe 
cele ale sufletului, nu vom avea nici o apărare. Căci nu sunt 
supuse nevoii. 


58. Dragostea către Dumnezeu înduplecă pe cel ce se 
împărtăşeşte de ea să dispreţuiască toată plăcerea 
trecătoare şi toată osteneala şi întristarea. Convingă-te 
despre acestea toţi sfinţii, care au pătimit atâtea pentru 
Hristos. 


59. Păzeşte-te de maica relelor, de iubirea de sine,29% care 
este iubirea neraţională a trupului. Fiindcă din aceasta se 
nasc, după toate semnele, cele dintâi trei gânduri pătimaşe, 
care sunt şi cele mai generale: al lăcomiei pântecelui, al 


iubirii de argint şi al slavei deşarte. Căci acestea îşi iau 
prilejurile din aşa zisa trebuinţă neapărată a trupului. Din 
ele se naşte toată lista patimilor. Trebuie prin urmare, cum s- 
a zis, să ne păzim în chip necesar şi să ne războim cu ea cu 
multă trezvie. Căci stârpită fiind aceasta, se stârpesc 
totodată toate gândurile ce se nasc din ea. 


60. Patima iubirii de sine insuflă monahului gândul să-şi 
miluiască trupul şi să îndrăznească la bucate peste ceea ce 
se cuvine. Şi o face aceasta aducând ca motiv buna grijă şi 
chivernisire ca, atrăgându-l puţin câte puţin, să-l facă să 
cadă până la urmă în prăpastia iubirii de plăceri. lar 
mireanului îi insuflă ca grija de trup să şi-o prefacă în poftă. 


200 G66ădofă . 


61. Starea cea mai înaltă a rugăciunii spun unii că este 
aceea în care mintea a ajuns în afară de trup şi de lume şi a 
devenit cu totul imaterială şi fără formă în vremea 
rugăciunii.20l Prin urmare cel ce păstrează nevătămată 
această stare cu adevărat se roagă neîncetat. 


62. Precum trupul murind se desparte de toate lucrurile 
vieţii, la fel şi mintea, murind când ajunge la culmea 
rugăciunii, se desparte de toate cugetările lumii. Căci de nu 
moare cu această moarte, nu poate să se afle şi să trăiască 
cu Dumnezeu. 


63. Nimenea să nu te înşele, monahule, că te poţi mântui 
slujind plăcerii şi slavei deşarte. 


64. Precum trupul păcătuieşte prin lucruri şi are ca 
pedagogi virtuțile trupeşti ca să se cuminţească, la fel şi 
mintea păcătuieşte prin cugetările pătimaşe şi are ca 
pedagogi virtuțile sufleteşti ca, văzând lucrurile curat şi 
nepătimaş, să devină neprihănită. 


65. Precum nopţile urmează zilelor şi iernile verilor, la fel 
şi întristările şi durerile urmează slavei deşarte şi plăcerii, fie 
în timpul de faţă, fie în cel viitor. 


66. Cel ce a păcătuit nu poate scăpa de judecata viitoare 
fără să rabde aici osteneli de bunăvoie, sau necazuri fără de 
voie. 


201 Evagrie, Despre rugăciune, cap. 117, 119, Filocalia, vol. |, ed. I, p.90. 


67. Pentru cinci pricini spun unii că îngăduie Dumnezeu 
să fim războiţi de către draci. Cea dintâi, pentru ca, războiţi 
fiind şi războindu-ne în apărare, să venim la puterea de-a 
deosebi virtutea şi păcatul. A doua, ca dobândind prin luptă 
şi durere virtutea, să o avem sigură şi nestrămutată. A treia, 
ca înaintând în virtute, să nu ne îngâmfăm, ci să învăţăm a 
ne smeri. A patra, ca după ce am fost ispitiţi de păcat să-l 
urâm cu ură desăvârşită. A cincea, care-i mai presus de 
toate, ca devenind nepătimaşi, să nu uităm slăbiciunea 
noastră, nici puterea Celui ce ne-a ajutat. 


68. Precum minţii celui flămând i se năluceşte numai 
pâine, iar celui însetat numai apă, la fel celui lacom i se 
nălucesc tot felul de mâncări, iubitorului de plăceri forme de 
femei, iubitorului de slavă deşartă cinstiri de la oameni, 
iubitorului de argint câştiguri, celui ce ţine minte râul 
răzbunare asupra celui ce l-a supărat, pizmaşului necazuri 
venite asupra celui pizmuit, şi aşa mai departe în toate 
celelalte patimi. Căci mintea tulburată de patimi primeşte 
cugetări pătimaşe, fie că veghează trupul, fie că doarme. 


69. Când creşte pofta, mintea îşi năluceşte materiile 
plăcerilor în vremea somnului; iar când creşte iuţimea, vede 
lucrurile pricinuitoare de frică. lar patimile le fac să crească 
dracii necuraţi, luând în sprijin negrija noastră, şi tot ei le 
întărâtă. Le micşorează însă sfinţii îngeri, mişcându-ne spre 
lucrarea virtuţilor. 


70. Partea poftitoare a sufletului întărită mai des, aşează 
în suflet deprinderea anevoie de clintit a iubirii de plăcere; 
iar iuţimea tulburată continuu face mintea fricoasă şi fără 
bărbăţie. Pe cea dintâi dintre acestea o tămăduieşte 
nevoinţa statornica cu postul, privegherea şi cu rugăciunea; 
pe cea de-a doua bunătatea, iubirea de oameni şi mila. 


71. Dracii ne războiesc fie prin lucruri, fie prin înțelesurile 
pătimaşe ale lucrurilor. Prin lucruri, pe cei ce sunt între 
lucruri, iar prin înţelesuri pe cei despărţiri de lucrări. 


72. Cu cât e mai uşor de-a păcătui cu mintea decât cu 
lucrul, cu atât e mai greu războiul cu gândurile decât cel cu 
lucrurile. 


73. Lucrurile sunt afară de minte, dar ideile lor stau 
înăuntru. În minte este prin urmare puterea de-a se folosi 
bine sau rău de ele. Căci folosirea greşită a ideilor este 
urmată de reaua întrebuințare a lucrurilor. 


74. Prin acestea trei primeşte mintea înţelesuri pătimaşe: 
prin simţire, prin schimbări în starea organică şi prin 
amintire. Prin simţire, când lucrurile de care suntem 
împătimiţi, venind în atingere cu ea, o mişcă spre gânduri 
pătimaşe. Prin schimbări în starea organică, când mustul 
trupului  schimbându-şi amestecarea printr-o hrană 
neînfrânată, sau prin lucrarea dracilor, sau prin vreo boală, 
mişcă mintea iarăşi spre gânduri pătimaşe sau împotriva 
Providenţei. lar prin amintire, când aceasta, aducând în 
legătură cugetările sale cu lucrurile faţă de care am simţit 
vreo patimă, de asemenea mişcă mintea spre gânduri 
pătimaşe. 


75. Dintre lucrurile care ne-au fost date de Dumnezeu 
spre întrebuințare, unele se află în suflet, altele în trup, iar 
altele în jurul trupului. De pildă în suflet sunt facultăţile lui; 


în trup organele simţurilor şi celelalte mădulare; iar în jurul 
trupului mâncările, avuţiile şi celelalte. Buna sau reaua 
întrebuințare a acestora, sau a accidentelor ce stau în 
legătură cu acestea, ne arată sau virtuoşi sau netrebnici. 


76. Dintre accidentele lucrurilor pomenite, unele sunt ale 
lucrărilor din suflet, altele ale celor din trup, iar altele ale 
celor din jurul trupului. Ale celor din suflet sunt de pildă 
cunoştinţa şi neştiinţa, uitarea şi amintirea, iubirea şi ura, 
frica şi curajul, întristarea şi bucuria şi celelalte. Ale celor din 
trup sunt de pildă plăcerea şi durerea, simţirea şi 
împietrirea, sănătatea şi boala, viaţa şi moartea şi cele 
asemenea. lar ale celor din jurul trupului, de pildă bogăţia 
de prunci şi lipsa de prunci, belşugul şi sărăcia, slava şi lipsa 
de slavă şi celelalte. Dintre acestea, unele se socotesc de 
oameni bune, iar altele rele. Dar nici una nu este rea în sine, 
ci după întrebuințare sunt sau cele rele sau bune. 


77. Cunoştinţa este bună prin fire; asemenea şi sănătate? 
Dar cele dimpotrivă i-au folosit pe mulţi, mai mult decât 
acestora. Căci celor netrebnici cunoştinţa nu le este spre 
bine, deşi prin fire este bună. De asemenea nici sănătatea 
nici bogăţia, nici bucuria. Căci nu le întrebuinţează cu folos. 
Prin urmare acestora le sunt de folos cele dimpotrivă. Aşadar 
nici acelea nu sunt rele în ele însele, deşi parcă sunt rele. 


78. Nu întrebuința rău ideile (19), ca să nu fii silit să 
întrebuinţezi rău şi lucrurile. Căci de nu păcătuieşte cineva 
mai întâi cu mintea, nu va păcătui nici cu lucrul.202 


202 Marc u Ascetul, Despre legea duhovnicească, cap. 119, Filocalia, vol. |, ed. 
I, p. 243. 


79. «Chipul celui pământesc» sunt păcatele generale, ca 
nechibzuinţa, frica, necumpătarea, nedreptatea. lar «chip al 
celui ceresc» sunt virtuțile generale, ca înţelepciunea, 


bărbăţia, cumpătarea, dreptatea. «Dar precum am purtat 
chipul celui pământesc, să purtăm şi chipul celui ceresc».203 


80. De vrei să afli calea ce duce la viaţă, caut-o în «Cale» 
şi acolo o vei afla pe ea, adică în «Calea» care a zis: «Eu sunt 
Calea, viaţa şi adevărul».204 Dar caut-o cu mare osteneală, 
căci «puţini sunt care o află pe ea»;29% şi nu cumva 
rămânând pe din afara celor puţini, să te afli cu cei mulţi. 


81. Pentru aceste cinci pricini se opreşte sufletul de la 
păcate: Sau pentru frica oamenilor, sau pentru frica 
judecății, sau pentru răsplata viitoare, sau pentru dragostea 
lui Dumnezeu, sau în sfârşit pentru mustrarea conştiinţei. 


82. Unii spun că n-ar fi răul în făpturi, dacă n-ar fi vreo 
altă putere care ne atrage spre el. lar aceasta nu e nimic 
altceva decât neîngrijirea de lucrările fireşti ale minţii. Căci 
cei ce au grijă de acestea fac cele bune, iar pe cele rele nu le 
fac niciodată. Deci dacă vrei, alungă negrija, şi vei alunga 
totodată şi păcatul. Căci păcatul este întrebuinţarea greşită 
a ideilor, căreia îi urmează reaua întrebuințare a lucrurilor. 


83. Firesc este pentru partea raţională din noi să se 
supună raţiunii dumnezeieşti şi să stăpânească peste partea 
neraţională. Să se păzească aşadar această rânduială în 
toate şi nu va mai fi răul în făptură, nici vreo putere care să 
atragă spre rău. 


203 1 Corinteni 15, 47. 
204 loan 14, 6. 
205Matei 7, 14. 
84. Unele dintre gânduri sunt simple, altele complicate. 
Simple sunt cele nepătimaşe. lar compuse sunt cele 


pătimaşe, ca unele ce constau din patimă şi idee. Aşa fiind, 
se pot vedea multe din cele simple urmând celor compuse, 


când încep să fie mişcate spre păcatul cu mintea. Să luăm 
de pildă aurul, în amintirea cuiva s-a iscat gând pătimaş 
despre aur, iar acest fapt l-a dus cu mintea la furt şi la 
săvârşirea păcatului în cuget. Amintirii aurului i-a urmat deci 
îndată amintirea pungii, a lădiţei, a vistieriei şi cele 
următoare. Amintirea aurului era compusă, căci avea în ea 
patima. Dar a pungii, a lădiţei şi a celor următoare era 
simpla. Căci mintea nu nutrea nici o patimă faţă de ele. La 
fel stau lucrurile cu orice gând, cu slava deşartă, cu femeia 
şi cu celelalte. Căci nu toate gândurile care urmează 
gândului pătimaş sunt şi ele pătimaşe, cum am arătat mai 
sus. Din acestea putem cunoaşte care sunt înțelesurile 
pătimaşe şi care cele simple. 


85. Unii spun ca dracii atingându-se în somn de anumite 
părţi ale trupului stârnesc patima curviei. Pe urmă patima 
stârnită aduce în minte forma femeii, prin amintire. lar alţii 
zic că aceia se arată minţii în chip de femeie şi atingând 
părţile trupului, stârnesc dorinţa şi aşa se ivesc nălucirile. 
Alţii iarăşi spun că patima, care domneşte în dracul ce se 
apropie, stârneşte patima şi aşa se aprinde sufletul spre 
gânduri, aducând înainte formele prin amintiri. De 
asemenea despre alte năluciri pătimaşe, unii spun că se 
produc într-un fel alţii într-alt fel. Dar în nici unul din 
modurile amintite nu pot dracii să mişte nici un fel de 
patimă, dacă se găsesc în suflet iubirea şi înfrânarea, fie că 
se află trupul în stare de veghe, fie în stare de somn. 


86. Unele dintre poruncile legii trebuie păzite si trupeşte 
şi duhovniceşte; altele numai duhovniceşte. De pildă: să nu 
curveşti, să nu ucizi, să nu furi şi cele asemenea, trebuie 
păzite şi trupeşte şi duhovnicesc. lar duhovniceşte în chip 
întreit.206 Dar tăierea împrejur, păzirea Sâmbetei, junghierea 
mielului şi mâncarea azimei cu lăptuci amare şi cele 
asemenea, numai duhovniceşte. 


87. Trei sunt stările morale cele mai generale la monahi. 
Cea dintâi stă în a păcătui cu lucrul. A doua, în a nu zăbovi 
în suflet gândurile pătimaşe. lar a treia, în a privi cu mintea 
formele femeilor şi ale celor ce i-au întristat, fără patimă. 


88. Sărac este cel ce s-a lepădat de toate avuţiile şi nu 
mai are nimic pe pământ afară de trup; iar de acesta nu-l 
mai leagă nici o afecţiune, ci toată grija de sine a 
încredinţat-o lui Dumnezeu şi creştinilor evlavioşi. 


89. În ce priveşte lucrurile posedate, unii le posedă fără 
patimă; de aceea când le pierd nu se întristează. Aşa sunt 
cei ce primesc cu bucurie răpirea bunurilor lor. Alţii le 
posedă cu patimă; de aceea la gândul că le vor pierde se 
întristează, ca bogatul din Evanghelie, «care a plecat 
întristat»;207 iar când le pierd de fapt, se întristează până la 
moarte. Prin urmare pierderea lor dă pe faţă atât dispoziţia 
celui fără patimă cât şi a celui pătimaş. 


206 Vezi cap. următor. 


207 Matei 19, 22. 


90. Dracii războiesc pe cei ce se ridică pe cea mai înaltă 
treaptă a rugăciunii, ca să nu primească simple înțelesurile 
(chipurile) lucrurilor sensibile; pe cei ce se îndeletnicesc cu 
cunoaşterea, ca să zăbovească în ei gândurile pătimaşe; iar 
pe cei ce se nevoiesc cu făptuirea, ca să-i înduplece să 
păcătuiască cu lucrul.208 În tot felul îi războiesc pe toţi, ca 
să îi despartă, nemernicii pe oameni de Dumnezeu. 


91. Cei ce se nevoiesc în viaţa aceasta spre evlavie sub 
îndrumarea Providenţei dumnezeieşti sunt probaţi prin 
aceste trei ispite: sau li se dăruiesc cele plăcute, ca 
sănătate, frumuseţe, belşug de prunci, bogăţie, slavă şi cele 
asemenea; sau vin asupra lor pricini de întristare, ca lipsa de 
prunci, de avuţie şi de slavă; sau le vin pricini de dureri în 


trup, ca boli, chinuri şi cele asemenea (20). Către cei dintâi 
zice Domnul: «De nu se va lepăda cineva de toate câte le 
are, nu va putea să fie ucenicul Meu».209 lar către cei de-al 
doilea şi de-al treilea: «întru răbdarea voastră veţi dobândi 
sufletele voastre» .210 


92. Acestea patru zic unii că schimbă starea organică a 
trupului şi dau minţii prin ea gânduri, fie pătimaşe, fie fără 
patimi: îngerii, dracii, aerul şi hrana. Îngerii, zic, o schimbă 
prin cuvânt (rațiune); dracii prin atingere; aerul prin ardere 
(metabolism); iar hrana, prin felurile mâncărilor şi băuturilor, 
prin înmulţirea sau împuţinarea lor. Mai sunt, apoi, 
schimbările care se ivesc prin amintire, auz şi vedere, când 
pătimeşte întâi sufletul din pricina unor lucruri de întristare 
sau de bucurie. Pătimind din pricina acestora mai întăi 
sufletul, schimbă starea organică a trupului. Cele mai înainte 
înşirate, însă, schimbă întâi starea organică, iar acestea 
insuflă apoi minţii gândurile. 


208 Aici aceleaşi trei trepte, dar cea mai înaltă e numită nu a cunoaşterii 
tainice a lui Dumnezeu - a teologiei - ci a rugăciunii. 


209 Luca 14, 33. 
210 Luca 21, 19. 


93. Moartea înseamnă propriu zis despărţirea de 
Dumnezeu. lar boldul morţii este păcatul, 211 pe care 
primindu-l Adam a fost izgonit şi de la pomul vieţii şi din Rai 
şi de la Dumnezeu. Acestei morţi i-a urmat în chip necesar şi 
moartea trupului. Căci viaţa este propriu zis Cel ce a zis: «Eu 
sunt viaţa».212 Acesta coborându-se în moarte, l-a adus pe 
cel omorât iarăşi la viaţă. 


94. Cuvântul scris se scrie sau ca să-l ţină minte cel ce l-a 
scris, sau pentru vreun folos, sau pentru amândouă, sau 
pentru păgubirea vreunora, sau pentru dovedire, sau din 
trebuinţă. 


95. «Locul păşunii» este virtutea lucrătoare; iar «apa 
odihnei», cunoştinţa lucrurilor.213 


96. «Umbra morţii» este viaţa omenească. Dacă prin 
urmare cineva este cu Dumnezeu şi Dumnezeu este cu el, 
acela poate spune limpede: «Chiar de voi umbla în mijlocul 
umbrei morţii, nu mă voi teme de rele, căci Tu cu mine 
eşti ».214 


97. Mintea curată vede lucrurile drepte; raţiunea 
exercitată aduce cele văzute sub privire; iar auzul clar le 
primeşte. Cel lipsit însă de acestea trei ocărăşte pe cel ce îi 
vorbeşte de ele. 


98. «Cu Dumnezeu» este cel ce cunoaşte pe Sf. Treime, 
lumea făcută de Ea şi Providența, şi şi-a făcut partea 
pătimitoare a sufletului nepătimaşă. 


211 | Corinteni 15, 56. 
212 loan 14, 6. 
213Ps. 22, 2. 
214Psalmi 22, 4. 
99. «Toiagul» spun unii că însemnează Judecata lui 
Dumnezeu; iar «varga» Providența. Cel ce s-a împărtăşit de 


cunoştinţa lor poate să zică: «Toiagul şi varga Ta, acestea m- 
au mângâiat».215 


100. Când mintea se goleşte de patimi şi se luminează 
prin contemplarea făpturilor, atunci poate să ajungă şi în 
Dumnezeu şi să se roage cum trebuie. 


A aceluiaşi 


Suta a treia capetelor despre 
dragoste 


1. Folosindu-ne cu dreaptă judecată de înțelesurile 
lucrurilor, dobândim cumpătare, iubire şi cunoştinţă. lar 
folosindu-ne fără judecată, cădem în necumpătare, ură şi 
neştiinţă. 


2. «Gătit-ai înaintea mea masă»... şi cele următoare. 


«Masă» aici însemnează virtutea lucrătoare. Căci aceasta 
ne-a fost gătită de Hristos «împotriva celor ce ne necăjesc». 
lar «untul-de-lemnul care unge mintea» este contemplaţia 
făpturilor. «Paharul» e cunoştinţa lui Dumnezeu. lar «mila 
Lui» Cuvântul Său şi Dumnezeu. Căci acesta, prin întruparea 
Lui, ne «urmăreşte în toate zilele», până ce ne va prinde pe 
toţi cei ce ne vom mântui, ca pe Pavel. lar «casa» 
însemnează împărăţia în care sunt reaşezaţi toţi sfinţii. În 
sfârşit «îndelungarea de zile» este viaţa veşnică.216 


215 Psalmi 22, 5. 


216 Tot acest cap. este o explicare a Ps. 22. 


3, Păcatele ne vin prin reaua întrebuințare a puterilor 
(facultăţilor) sufletului,217 a celei poftitoare, irascibile şi 
raţionale.  Neştiinţa şi  nechibzuinţa vin din  reaua 
întrebuințare a puterii raţionale. Ura şi necumpătarea din 
reaua întrebuințare a puterii irascibile (iuţimea) şi poftitoare. 
lar din buna întrebuințare a acestora ne vine cunoştinţa şi 
chibzuinţa iubirea şi cumpătarea. Dacă e aşa, nimic din cele 
create şi făcute de Dumnezeu nu este rău. 


4. Nu mâncările sunt rele, ci lăcomia pântecelui; nici 
facerea de prunci, ci curvia; nici banii, ci iubirea de bani; 
nici slava, ci slava deşartă. lar dacă-i aşa, nimic nu e rău din 
cele ce sunt, decât reaua întrebuințare, care vine din negrija 
minţii de-a cultiva cele fireşti. 


5. Răul din draci stă în acestea, zice fericitul Dionisie:218 
în mânia fără judecată, în poftirea fără minte, în închipuirea 
pripită. lar lipsa de judecată, lipsa de minte şi pripirea la 
fiinţele raţionale sunt scăderi ale raţiunii, ale minţii şi ale 
chibzuiţii. Scăderile însă vin după aptitudini.219 Aşadar a 
fost odată când era în ei rațiune, minte şi chibzuiala 
cuviincioasă. lar dacă-i aşa, nici dracii nu sunt prin fire răi, ci 
prin reaua întrebuințare a puterilor fireşti s-au făcut răi. 


6. Unele dintre patimi pricinuiesc necumpătare; altele 
ură; şi iarăşi altele şi necumpătare şi ură. 


217 Prin "reaua întrebuințare" am tradus totdeauna grecescul dăiu-ncosn , 
alegând un cuvânt mai popular. Da r poate că "abuzul" ar reda mai bine sensul. 


218 D e div. nom. cap. 4. 
219 Prin scăderi am tradus grecescu: G6InŢols i iar prin aptitudini lîler . 


7. Multa mâncare şi mâncarea cu plăcere sunt pricini de 
necumpătare; iubirea de argint şi slava deşartă sunt pricini 
de ură faţă de aproapele. lar maica acestora: iubirea 
trupească de sine este pricină a amândurora. 


8. lubirea trupească de sine este iubirea pătimaşă şi 
neraţională faţă de trup. Ei i se împotriveşte iubirea şi 
înfrânarea. Cel ce are iubirea trupească de sine e vădit că 
are toate patimile. 


9. «Nimenea, zice Apostolul, nu şi-a urât trupul său»,220 
dar <îl struneşte şi târăşte robit»,221 nedându-l nimic mai 
mult afară de hrană şi îmbrăcăminte, iar din acestea numai 


atâta cât este de trebuinţă pentru a trăi. Aşa îşi iubeşte 
cineva fără patimă trupul şi-l hrăneşte ca pe un slujitor al 
celor dumnezeieşti şi-l încălzeşte numai cu cele ce-i 
împlinesc cele de trebuinţă. 


10. Pe cine iubeşte cineva pe acela se şi grăbeşte să-l 
slujească. Dacă iubeşte deci cineva pe Dumnezeu, acela se 
şi grăbeşte să facă cele plăcute Lui. lar dacă îşi iubeşte 
trupul, se grăbeşte să împlinească cele ce-l desfătează pe 
acesta. 


11. Lui Dumnezeu îi place iubirea, cumpătarea, 
contemplaţia şi rugăciunea, iar trupului lăcomia pântecelui, 
necumpătarea şi cele ce le sporesc pe acestea. De aceea: 
«Cei ce sunt în trup nu pot să placă lui Dumnezeu». 22Zlar 
«cei ai lui Hristos şi-au răstignit trupul dimpreună cu 
patimile şi cu poftele».223 


220Efeseni 5, 29. 
221 | Corinteni 9, 27. 
222Romani 8, 8. 
223 Galateni 5, 24. 


12. Dacă mintea înclină spre Dumnezeu, are trupul ca rob 
şi nu-i dă nimic mai mult decât cele de trebuinţă pentru a 
trăi. lar dacă înclină spre trup e robită de patimi, punând 
pururea grija ei în slujba poftelor. 


13. Dacă vrei să biruieşti gândurile, tămăduieşte-ţi 
patimile şi uşor le vei scoate afară din minte. De pildă, 
pentru curvie, posteşte, priveghează, osteneşte-te şi petrece 
în singurătate. Pentru mânie şi întristare, dispreţuieşte slava, 
necinstea şi lucrurile materiale. lar pentru ţinerea minte a 
răului, roagă-te pentru cel ce te-a supărat şi te vei izbăvi. 


14. Nu te măsura pe tine cu cei mai slăbânogi dintre 
oameni, ci tinde mai degrabă spre porunca dragostei. Căci 
măsurându-te cu aceia, cazi în prăpastia închipuirii de sine; 
dar întinzându-te după aceasta, te ridici la înălţimea 
smeritei cugetări. 


15. Dacă păzeşti deplin porunca dragostei faţă de 
aproapele, pentru ce laşi să se nască în tine amărăciunea 
întristării? Vădit este că, făcând astfel, pui mai presus de 
dragoste lucrurile vremelnice şi pe acestea le cauţi, luptând 
împotriva fratelui. 


16. Nu din trebuinţă e atât de râvnit aurul de către 
oameni, cât pentru faptul că mulţimea îşi împlineşte prin el 
plăcerile. 


17. Trei sunt pricinile dragostei de bani (21): iubirea de 
plăcere, slava deşartă şi necredinţa. Cea mai rea dintre 
acestea este necredinţa. 


18. lubitorul de plăceri iubeşte argintul, ca să-şi procure 
dezmierdări printr-însul; iubitorul de slavă deşartă, ca să se 
slăvească printr-însul; iar necredinciosul, ca să-l ascundă şi 
să-l păstreze temându-se de foamete, de bătrâneţe, de 
boală, sau de ajungerea între străini. Acesta nădăjduieşte 
mai mult în argint decât în Dumnezeu, Făcătorul tuturor 
lucrurilor şi Proniatorul tuturor, până şi al celor mai de pe 
urmă şi mai mici vietăţi. 


19. Patru sunt oamenii care se îngrijesc de bani: cei trei 
de mai înainte şi cel econom. Dar numai acesta se îngrijeşte 
în chip drept, ca să nu înceteze adică niciodată de-a ajuta pe 
fiecare la trebuinţă. 


20. Toate gândurile pătimaşe sau aţâţă partea poftitoare a 
sufletului, sau tulbură pe cea irascibilă (raţiunea), sau 
întunecă pe cea raţională. De aceea orbesc mintea, 


împleticind-o de la contemplarea duhovnicească şi de la 
călătoria prin rugăciune. Din această pricină monahul şi mai 
ales cel ce se linişteşte este dator să ia aminte la gânduri şi 
să cunoască şi să taie pricinile lor. Astfel poate cunoaşte, de 
pildă, cum partea poftitoare a sufletului e aţâţată de 
amintirile pătimaşe ale femeilor şi cum pricina acestora este 
necumpătarea la mâncări şi băuturi şi întâlnirea deasă şi 
neraţională cu femeile înseşi. Dar le taie pe acestea foamea, 
setea, privegherea şi retragerea în singurătate. luţimea e 
tulburată de amintirile pătimaşe ale celor ce ne-au supărat. 
lar pricina acestora este iubirea de plăcere, slava deşartă şi 
iubirea de cele materiale. Căci pentru acestea se supără cel 
pătimaş, fie că le-a pierdut, fie că nu le-a dobândit. Şi le fac 
pe acestea dispreţuirea şi nesocotirea lor, pentru dragostea 
de Dumnezeu. 


21. Dumnezeu se cunoaşte pe Sine însuşi, dar cunoaşte şi 
cele făcute de El. Sfintele Puteri de asemenea cunosc pe 
Dumnezeu şi cunosc şi cele făcute de Dumnezeu. Dar nu 
cum se cunoaşte Dumnezeu pe Sine şi cele făcute de El, 
cunosc Sfintele Puteri, pe Dumnezeu şi cele făcute de El. 


22. Dumnezeu se cunoaşte pe Sine în fiinţa Sa cea 
fericită; iar cele făcute de El din înţelepciunea Sa, prin care 
şi în care a făcut toate.224 Dar Sfintele Puteri îl cunosc pe 
Dumnezeu prin participare, El fiind deasupra participării; iar 
cele făcute de El prin perceperea aspectelor şi sensurilor din 
ele. 


23. Lucrurile făcute sunt în afară de minte; dar ea 
primeşte înlăuntrul ei vederea lor. Nu tot aşa este la 
Dumnezeu cel veşnic, nemărginit şi nesfârşit, care a dăruit 
celor ce sunt atât existenţa, cât şi existenţa fericită şi de-a 
pururea. 


24. Fiinţa raţională şi mintală se împărtăşesc de 
Dumnezeu Cel Sfânt, adică de bunătatea şi înţelepciunea 
Lui, prin însuşi faptul că există şi prin capacitatea de a fi 
fericită, ca şi prin harul de a dăinui veşnic. Prin aceasta 
cunoaşte pe Dumnezeu. lar cele făcute de El le cunoaşte, 
cum s-a zis, prin perceperea înţelepciunii artistice (22) 
contemplată în făpturi, care este simplă şi fără ipostază 
proprie, aflându-se numai în minte. 


224 E Sofia, punctul de trecere al lui Dumnezeu spre lumea creată şi modul în 
care se ridică făpturile prin îndumnezeire şi unde petrec veşnic. E împărăţia 
cerurilor. 


25. Patru dintre însuşirile dumnezeieşti care susţin, 
păzesc şi izbăvesc cele ce sunt, le-a împărtăşit Dumnezeu, 
pentru bunătatea Sa desăvârşită, aducând la existenţă fiinţa 
raţională şi mintală: Existenţa, existenţa veşnică, bunătatea 
şi înţelepciunea. Dintre acestea, primele două le-a dăruit 
fiinţei, iar ultimele două, adică bunătatea şi înţelepciunea, 
capacităţii de a voi. Aceasta pentru ca ceea ce este El prin 
fiinţă să ajungă şi zidirea prin împărtăşire. Pentru acestea se 
spune de ea că s-a făcut după chipul şi asemănarea lui 
Dumnezeu; după chipul existenţei, ca existenţă şi după 
chipul existenţei veşnice, ca existenţă veşnică; căci deşi nu 
e fără de început, este fără de sfârşit; şi după asemănarea 
Celui bun şi drept după fiinţă, cel bun şi înţelept după har. 
Adică toată firea raţională este după chipul lui Dumnezeu; 
dar numai cei buni şi cei înţelepţi sunt după asemănarea 
Lui. 


26. Toată firea raţională şi mintală se împarte în două: 
adică în firea îngerească şi în firea omenească. Şi toată firea 
îngerească se împarte iarăşi în două grupe generale şi în 
două feluri de voințe generale; într-una sfântă şi într-una 
păcătoasă; adică în Sfintele Puteri şi în dracii necuraţi. Firea 
omenească însă se împarte numai în două feluri de voințe 
generale: evlavioase şi necuvioase. 


27. Dumnezeu, ca cel ce este însăşi existenţa, însăşi 
bunătatea şi însăşi înţelepciunea, mai adevărat vorbind 
chiar şi deasupra tuturor acestora, nu are nimic contrariu. 
Dar făpturile, care toate au existenţa în participare şi har, iar 
cele raţionale şi mintale, şi capacitatea de bunătate şi 
înţelepciune, au ceva contrariu. Şi anume existenţei lor li se 
opune  neexistenţa, iar capacităţii de bunătate şi 
înţelepciune răutatea şi neştiinţa.225 Deci ca ele să existe 
de-a pururi sau să nu existe, stă în puterea Celui ce le-a 
făcut; dar ca să participe la bunătatea şi la înţelepciunea 
Lui, sau ca să nu participe, stă în voia fiinţelor raţionale. 


225 Făpturile au chiar în ele o virtualitatea contrară. Existenţa lor e amenințată 
de neant, bunătatea lor de răutate, Sâmburele lor, luat în el însuşi, este 
“"nimicnicia" (Nichtigkeit, cu m î i spune Heidegger). În Dumnezeu nu e nici o 
virtualitate contrară. Existenţa Lui nu e amenințată de non-existență, nici 
bunătatea de răutate. Căci atunci cine l-ar ajuta să rărnână în existență, cum 
ajută EI făpturile, sau ce-ar f i dacă ar înceta să fie bun? 


28. Elinii, spunând că fiinţa lucrărilor există împreună cu 
Dumnezeu din veci şi că numai calităţile din jurul fiinţei le 
au de la El, susțineau că fiinţa nu are nimic contrariu şi 
contradicţia este numai între calităţi. Noi însă zicem că 
numai fiinţa dumnezeiască nu are nimic contrariu, ca fiind 
veşnică şi infinită şi dăruind şi altora veşnicia. Fiinţa 
lucrurilor, însă, are contrară ei neexistenţa. Deci stă în 
puterea Celui ce este cu adevărat ca ea să existe de-a pururi 
sau să nu existe. Dar fiindcă Lui nu-i pare râu de darurile 
Sale, ea va exista veşnic şi va fi susţinută prin puterea Lui 
atotţiitoare, chiar dacă are nimicul contrariu ei, cum s-a zis, 
ca una ce a fost adusă la existenţă din neexistenţă şi stă în 
voia Lui ca ea să fie sau să nu fie. 


29. Precum răul este lipsa binelui şi neştiinţa lipsa 
cunoştinţei, tot aşa şi neexistenţa este lipsa existenţei; dar 
nu a existenţei celei adevărate şi proprii, căci aceea nu are 
nimic contrariu, ci a celei ce există prin împărtăşire de 


existenţa cea adevărată. Lipsa celor dintâi atârnă de voinţa 
făpturilor; a celei de-a doua atârnă de voinţa Făcătorului, 
care vrea însă, pentru bunătatea Sa, ca făpturile să existe 
veşnic şi veşnic să aibă parte de binefacerile Lui. 


30. Dintre făpturi unele sunt raţionale şi mintale şi 
capabile de cele contrare, ca de pildă de virtute şi păcat, de 
cunoştinţă şi neştiinţă; altele sunt corpuri de diferite soiuri, 
constătătoare din elemente contrarii, adică din pământ, aer, 
foc şi apă. Cele dintâi sunt cu totul netrupeşti şi 
nemateriale, chiar dacă unele din ele sunt legate de trupuri; 
cele de al doilea sunt alcătuite numai din materie şi formă. 


31. Toate trupurile sunt după fire inerte; ele sunt mişcate 
de suflet. Unele de suflet raţional, altele de suflet neraţional, 
şi iarăşi altele de suflet fără simţire. 


32. Dintre puterile sufleteşti, una hrăneşte şi susţine 
creşterea, şi alta este imaginativă şi impulsivă, iar alta este 
raţională şi intelectuală. De cea dintâi se împărtăşesc 
plantele. Fiinţele neraţionale, pe lângă aceasta, se mai 
împărtăşesc şi de a doua. lar oamenii, pe lângă acestea 
două, şi de a treia. Primele două puteri sunt supuse 
stricăciunii, a treia se dovedeşte nestricăcioasă şi 
nemuritoare. 


33. Sfintele Puteri, comunicându-şi una alteia lumina, 
precum o comunică şi firii omeneşti, împărtăşesc sau din 
virtutea lor, sau din cunoştinţa care este în ele. Împărtăşind 
din virtute, adică dintr-o bunătate ce imită bunătatea 
dumnezeiască, îşi fac bine atât lor înseşi cât şi una alteia şi 
celor mai prejos de ele, devenind toate deiforme. lar 
împărtăşind din cunoştinţă, dau sau ceva mai înalt spre 
Dumnezeu («Ci Tu, Doamne, zice, eşti Cel mai înalt 
pururea»226), sau ceva mai adânc despre corpuri, sau ceva 
mai cu de-amănuntul despre fiinţele netrupeşti, sau ceva 


mai limpede despre Providenţă sau ceva mai lămurit despre 
Judecată. 


34. Necurăţia minţii constă întâi în a avea o cunoştinţă 
mincinoasă; al doilea, în a ignora ceva din cele universale 
(zic acestea despre mintea omenească, căci îngerului îi e 
propriu să nu-i fie necunoscut nimic din cele particulare); al 
treilea, în a avea gânduri pătimaşe (23); iar al patrulea, în a 
consimţi cu păcatul. 


226 Psalmi 92, 9. 


35. Necurăţia sufletului constă în a nu lucra după fire 
(24). Căci din aceasta se nasc în minte gândurile pătimaşe. 
Şi lucrează după fire atunci când puterile ei pătimitoare, 
(pasionale), adică iuţimea şi pofta, rămân fără patimă în 
întâlnirea cu lucrurile şi cu înțelesurile (chipurile) lor. 


36. Necurăţia trupului este păcatul cu fapta. 


37. lubeşte liniştea şi singurătatea [isihia) cel ce nu se 
împătimeşte de lucrurile lumii. lubeşte pe toţi oamenii cel ce 
nu iubeşte nimic omenesc. Şi are cunoştinţa lui Dumnezeu şi 
a celor dumnezeieşti cel ce nu se sminteşte de cineva, fie că 
greşeşte, fie că nutreşte gânduri bănuitoare. 


38. Mare virtute este să nu te împătimeşti de lucruri. Dar 
cu mult mai mare decât aceasta e să rămâi fără patimă faţă 
de înțelesurile (chipurile) lor. 


39. lubirea şi înfrânarea păstrează mintea nepătimaşă faţă 
de lucruri şi faţă de înțelesurile lor. 


40. Mintea celui iubitor de Dumnezeu nu luptă împotriva 
lucrurilor, nici împotriva înţelesurilor acestora, ci împotriva 
patimilor împletite cu înțelesurile. De pildă nu luptă 
împotriva femeii, nici împotriva celui ce l-a supărat, nici 


împotriva chipurilor acestora, ci împotriva patimilor 
împletite cu ele. 


41. Tot războiul monahului împotriva dracilor urmăreşte să 
despartă patimile de înţelesuri (de chipuri). Căci altfel nu 
poate privi lucrurile fără patimă. 


42. Altceva este lucrul, altceva înţelesul lui, şi altceva 
patima. Lucrul este de pildă: bărbat, femeie, aur şi aşa mai 
departe, înţelesul (chipul) este amintirea simplă a ceva din 
cele de mai sus. lar patima este iubirea neraţională sau ura 
fără judecată a ceva din cele de mai înainte. Deci lupta 
monahului este împotriva patimei. 


43. Înţeles pătimaş este gândul compus din patimă şi 
înţeles. Să despărţim patima de înţeles şi va rămâne gândul 
simplu. Şi o despărţim prin iubire duhovnicească şi 
înfrânare, dacă voim. 


44. Virtuţile despart mintea de patimi; contemplaţiile 
duhovniceşti de înțelesurile simple; în sfârşit, rugăciunea 
curată o înfăţişază lui Dumnezeu însuşi. 


45. Virtuţile sunt pentru cunoştinţa lucrurilor create; 
cunoştinţa pentru cunoscători; iar cunoscătorul pentru Cel 
cunoscut în chip necunoscut şi pentru Cel ce cunoaşte mai 
presus de cunoştinţă. 


46. Dumnezeu, Cel supraplin, n-a adus cele create la 
existenţă fiindcă avea lipsa de ceva, ci ca acestea să se 
bucure împărtăşindu-se de El pe măsura şi pe potriva lor, iar 
El să se veselească de lucrurile Sale, văzându-le pe ele 
veselindu-se şi săturându-se fără săturare de Cel de care nu 
se pot sătura. 


47. Mulţi săraci cu duhul are lumea, dar nu cum se cuvine. 
Şi mulţi care plâng, dar pentru pagube de bani sau pentru 


pierderi de copii. Şi mulţi blânzi, dar faţă de patimile 
necurate. Mulţi care flămânzesc şi însetoşază, dar pentru a 
răpi cele străine şi a câştiga din nedreptate. Mulţi milostivi, 
dar faţă de trup şi cele ale trupului. Şi curaţi cu inima, dar 
pentru slava deşartă. Şi făcători de pace, dar prin aceea că 
supun sufletul trupului. Mulţi prigoniţi, dar fiindcă sunt fără 
rânduială. Mulţi ocărâţi, dar pentru păcate ruşinoase. 


Fericiţi sunt însă numai aceia (25) care fac şi pătimesc 
acestea pentru Hristos şi după pilda lui Hristos. De ce? 
Pentru că «a lor este Împărăţia cerurilor» şi pentru că 
«aceştia vor vedea pe Dumnezeu»,227 şi aşa mai departe. 
Aşadar nu fiindcă fac acestea şi le pătimesc sunt fericiţi căci 
şi cei mai-nainte pomeniţi fac acelaşi lucru. Ci pentru că fac 
şi pătimesc acestea pentru Hristos şi după pilda lui Hristos. 


48. În toate cele făcute de noi, Dumnezeu ia seama la 
scop (26), cum s-a spus adeseori: de lucrăm pentru El, sau 
pentru altceva. Când vrem deci să facem vreun bine, să 
avem de scop nu plăcerea oamenilor, ci pe Dumnezeu, ca 
privind pururea la El toate să le facem pentru EI, ca nu 
cumva să răbdăm şi oboseala şi să pierdem şi plata. 


49. În vremea rugăciunii alungă din minte şi înțelesurile 
simple ale lucrurilor omeneşti şi vederile tuturor celor 
create, ca nu cumva, încărcat cu închipuirile celor mărunte, 
să cazi de la Cel neasemănat mai înalt şi mai bun decât 
toate cele ce sunt. 


50. De vom iubi pe Dumnezeu ca adevărat, vom lepăda 
patimile prin însăşi această iubire. lar iubirea faţă de El stă 
în a-L preţui pe El mai mult decât lumea şi sufletul mai mult 
decât trupul şi în a dispreţui lucrurile lumeşti şi a ne 
îndeletnici cu El pururea prin înfrânare, dragoste, rugăciune, 
cântare de psalmi şi cele asemenea. 


227 Matei 5, 3 urm. 


51. De ne vom îndeletnici cu Dumnezeu vreme 
îndelungată şi vom avea grijă de partea pătimitoare 
(pasională) a sufletului, nu vom mai fi atraşi de momelile 
gândurilor, ci înțelegând mai exact pricinile lor şi tăindu-le 
de la noi, vom deveni mai străvăzători şi aşa se va împlini cu 
noi cuvântul: «Şi a văzut ochiul meu în duşmanii mei; şi 
întru cei vicleni ce se scoală asupra mea va auzi urechea 


52. Când vezi mintea ta petrecând cu evlavie şi cu 
dreptate în ideile lumii, cunoaşte că şi trupul tău rămâne 
curat şi fără de păcat. Dar când vezi mintea îndeletnicindu- 
se cu păcatele şi nu o opreşti, cunoaşte că nu va întârzia nici 
trupul să alunece în ele. 


53. Precum trupul are ca lume lucrurile, aşa şi mintea are 
ca lume ideile. Şi precum trupul desfrânează cu trupul 
femeii, aşa şi mintea desfrânează cu ideea femeii prin chipul 
trupului propriu. Căci vede în gând forma trupului propriu, 
amestecată cu forma femeii. De asemenea se răzbună în 
gând cu chipul celui ce l-a supărat, prin chipul trupului 
propriu. Şi acelaşi lucru se întâmplă şi cu alte păcate. Căci 
cele ce le face trupul cu fapta în lumea lucrurilor, acelea le 
face şi mintea în lumea gândurilor. 


54. Nu trebuie să ne cutremurăm, să ne mirăm şi să ne 
uimim cu mintea de faptul că Dumnezeu şi Tatăl nu judecă 
pe nimenea, ci toată judecata a dat-o «Fiului».229 Căci zice 


Fiul: «Nu judecaţi ca să nu fiţi judecaţi, nu osândiţi ca să 
nu fiţi osândiţi».230 lar Apostolul la fel: «Nu judecaţi ceva 
înainte de vreme, până ce nu va veni Domnul»,231 şi: «Cu 
judecata cu care judeci pe altul, te judeci pe tine însuţi».232 
Dar oamenii, lăsând grija de a-şi plânge păcatele lor, au luat 
judecata de la Fiul şi se judecă şi se osândesc unii pe alţii, 
de pare că ar fi fără păcat, «Cerul s-a uimit de aceasta şi 
pământul s-a cutremurat».233 Ei însă nu se ruşinează, ca 
nişte nesimţiţi. 


228Psalmi 91, 11. 
229loan 5, 22. 
230Matei 7, |; Luca 6, 37. 


231 | Corinteni 4, 5. 


232Rom. 2, |. 
233 leremia 2, 12. 


55. Cel ce iscodeşte păcatele altora, sau judecă din 
bănuieli pe fratele său încă nu a pus început pocăinţei, nici 
cercetării şi cunoaşterii păcatelor sale, care sunt cu adevărat 
mai grele ca plumbul ce cântăreşte mai mulţi talanţi. Acela 
n-a cunoscut încă nici din ce pricină se face omul greoi la 
inimă, iubind deşertăciunea şi căutând minciuna. De aceea 
ca un nebun şi ca unul ce umblă în întuneric lăsând păcatele 
sale, cugetă la ale altora, fie că există de fapt, fie că şi le 
închipuie el din bănuială. 


56. lubirea trupească de sine, cum s-a spus adeseori, e 
pricina tuturor gândurilor pătimaşe. Căci din ea se nasc cele 
trei gânduri mai generale ale poftei: al lăcomiei pântecelui, 
al iubirii de argint şi al slavei deşarte. La rândul lor, din 
lăcomia pântecelui se naşte gândul curviei; din iubirea de 
argint gândul lăcomiei şi al zgârceniei; iar din slava deşartă, 
gândul mândriei. Şi toate celelalte gânduri izvorăsc din 
aceste trei: al mândriei, al întristării, al pomenirii răului, al 
deznădejdii, al pizmei, al bârfirii, şi celelalte. Aceste patimi 
leagă mintea de lucrurile materiale (27) şi o ţin la pământ, 
stând cu toate deasupra ei asemenea unui bolovan foarte 
greu, ea fiind prin fire mai uşoară şi mai sprintenă ca focul. 


57. Începutul tuturor patimilor este iubirea trupească de 
sine, iar sfârşitul este mândria. lubirea trupească de sine 
este iubirea neraţională faţa de trup. Cine a tăiat-o pe 
aceasta, a tăiat deodată toate patimile care se nasc din ea. 


58. Precum părinţii trupurilor sunt împătimiţi de 
dragostea faţa de cei născuţi din ei, la fel şi mintea se 
alipeşte din fire de cuvintele sale. Si precum celor mai 
împătimiţi dintre aceia, copiii lor, chiar de vor fi în toate 
privinţele cei mai de râs, li se vor părea cei mai drăgălaşi şi 


mai frumoşi dintre toţi, la fel minţii nebune îi vor părea 
cuvintele ei, chiar de vor fi cele mai prosteşti, cele mai 
înțelepte dintre toate. Înţeleptului însă nu-i apar aşa 
cuvintele sale, ci când i se va părea că e mai sigur că sunt 
adevărate şi bune, atunci se va încrede mai puţin în 
judecata lui. El ia pe alţi înţelepţi ca judecători ai cuvintelor 
şi gândurilor sale, ca «să nu alerge sau să nu fi alergat în 
deşert»;234 şi prin ei primeşte întărirea. 


59. Când birui vreuna din patimile mai necinstite, de pildă 
lăcomia pântecelui, sau curvia, sau mânia, sau lăcomia, 
îndată se repede asupra ta gândul slavei deşarte. lar de birui 
şi pe acesta, îi urmează cel al mândriei. 


60. Toate patimile necinstite, când stăpânesc sufletul, 
alungă din el gândul slavei deşarte. lar când toate cele mai 
înainte înşirate sunt biruite (28), îl trimit pe acela. 


234 Galateni 2, 2. 


61. Slava deşartă, fie că e alungată, fie că e de faţă, naşte 
mândria. Când e alungată, naşte părerea de sine; când e de 
faţă, îngâmfarea. 


62. Slava deşartă e alungată de făptuirea într-ascuns; iar 
mândria de voinţa de-a pune pe seama lui Dumnezeu toate 
isprăvile. 


63. Cel ce s-a învrednicit de cunoştinţa lui Dumnezeu şi se 
împărtăşeşte de dulceaţa ei cu adevărat dispreţuieşte toate 
plăcerile născute din poftă. 


64. Cel ce pofteşte cele pământeşti, sau pofteşte 
mâncăruri, sau cele ce satisfac pe cele de sub pântece, sau 
slava omenească, sau bani, sau altceva din cele ce urmează 
acestora. Şi dacă nu află mintea ceva mai înalt decât 
acestea la care să-şi mute pofta, nu poate fi înduplecată să 


le dispreţuiască pe acestea până la capăt. Dar mai bună 
decât acestea fără de asemănare este cunoştinţa lui 
Dumnezeu şi a celor dumnezeieşti. 


65. Cei ce dispreţuiesc plăcerile le dispreţuiesc datorită 
sau fricii (29), sau nădejdii, sau cunoştinţei, sau dragostei de 
Dumnezeu. 


66. Cunoştinţa fără pasiune235 a celor dumnezeieşti încă 
nu înduplecă mintea să dispreţuiască până la capăt cele 
materiale, ci ea se aseamănă înţelesului simplu al unui lucru 
ce cade sub simţuri. De aceea se găsesc mulţi dintre oameni, 
care au multă cunoştinţă, dar care se tăvălesc în patimile 
trupului ca nişte porci în mocirlă. Căci curăţindu-se pentru 
puţină vreme cu sârguinţă şi dobândind cunoştinţă, 
nemaiavând pe urmă nici o grijă se aseamănă lui Saul, care 
învrednicindu-se de împărăție dar purtându-se cu 
nevrednicie, a fost lepădat cu mânie înfricoşată din ea. 


235 În greceşte ducd' ni deci acelaşi cuvânt ca pentru patimile pe care le 
dezaprobă toți scriitorii ascetici. Da r în cap, următor Sf. Maxim ne spune că 
există o patimă fericită, deosebită de cele necinstite. Ea trebuie să însoțească 
cunoştinţa de Dumnezeu, ca aceasta să nu rămână o simplă teorie intelectuală. 
Pasiunea aceasta fericită este iubirea. De aici se vede că nepătimirea căutată de 
sfinți nu e o nesimţire, ci o supremă iubire de Dumnezeu şi de oameni. 


67. Precum înţelesul236 simplu al lucrurilor omeneşti (30) 
nu sileşte mintea să dispreţuiască cele dumnezeieşti, aşa 
nici cunoştinţa simplă a celor dumnezeieşti nu o înduplecă 
deplin să dispreţuiască cele omeneşti deoarece adevărul se 
află acum în umbre şi ghicituri. De aceea este nevoie de 
fericita pasiune a sfintei iubiri care leagă mintea de vederile 
(contemplaţiile) duhovniceşti şi o înduplecă să preţuiască 
cele nemateriale mai mult decât pe cele materiale şi cele 
inteligibile şi dumnezeieşti mai mult decât pe cele supuse 
simţurilor. 


68. Cel cea tăiat patimile de la sine şi şi-a făcut gândurile 
simple prin aceasta încă nu le-a întors spre cele 
dumnezeieşti, şi poate să nu fie împătimit nici de cele 
omeneşti nici de cele dumnezeieşti. Aceasta se întâmplă 
însă numai celor aflători pe treapta făptuirii, care nu s-au 
învrednicit încă de cunoştinţă (31) şi care se rețin de la 
patimi mai mult de frica chinurilor, decât din nădejdea 
împărăției. 

236 Cuvântul iiiceă , pe care l-am tradus de obicei prin "înțeles", s-ar putea 
traduce şi prin "chipul" sau "reprezentarea" unui lucru, păstrată prin amintire. 


69. «Prin credinţă umblăm, nu prin vedere»;237 şi în 
oglinzi şi în ghicituri avem cunoştinţă. De aceea avem lipsă 
de multă îndeletnicire cu aceasta ca, prin îndelungata 
cercetare şi pătrundere a lor, să ne câştigăm o deprindere 
anevoie de abătut de la aceste vederi (contemplaţii). 


70. Dacă tăiem pricinile patimilor pentru puţin timp şi ne 
îndeletnicim cu vederile duhovniceşti, dar nu petrecem în 
ele de-a pururi, ocupându-ne anume cu acest lucru, cu 
uşurinţă ne întoarcem iarăşi la patimile trupului (32), 
nedobândind alt rod de-acolo decât cunoştinţa simplă 
împreunată cu părerea de sine. lar sfârşitul acesteia este 
întunecarea treptată a cunoştinţei şi totala abatere a minţii 
spre cele materiale. 


71. Patima de ocară a dragostei ocupă mintea cu lucrurile 
materiale; iar patima de laudă a dragostei o leagă de cele 
dumnezeieşti. Căci în care lucruri zăboveşte mintea, în 
acelea se şi lărgeşte. Şi cu lucrurile în care se lărgeşte, cu 
acelea îşi nutreşte şi pofta şi iubirea, fie cu cele 
dumnezeieşti şi proprii şi inteligibilele cu lucrurile şi cu 
patimile trupului. 


72. Dumnezeu a zidit şi lumea nevăzută şi pe cea văzută; 
deci El a făcut şi sufletul şi trupul. Dacă lumea văzută este 


aşa de frumoasă, cu cât mai mult va fi cea nevăzută? lar 
dacă aceea este mai frumoasă şi mai bună decât aceasta, cu 
cât nu le va întrece pe amândouă Dumnezeu, care le-a făcut 
pe ele? Dacă prin urmare Făcătorul tuturor bunurilor e mai 
bun decât toate cele făcute, pentru care pricină părăseşte 
mintea pe Cel ce e mai bun decât toate şi se ocupă cu cele 
mai rele decât toate, adică cu patimile trupului? E vădit că 
pentru faptul că a petrecut şi s-a obişnuit cu trupul de la 
naştere, iar experienţa Celui mai bun şi mai presus de toate 
încă n-a făcut-o desăvârşit. Dacă prin urmare printr-o 
deprindere îndelungată cu înfrânarea de plăceri şi printr-o 
îndeletnicire cu cele dumnezeieşti rupem puţin câte puţin 
această legătură şi afecţiune, mintea se lărgeşte în cele 
dumnezeieşti înaintând treptat în ele, şi-şi descoperă 
demnitatea proprie. lar sfârşitul este că îşi mută tot dorul 
spre Dumnezeu. 


237 II Corinteni 5, 7. 


73. Cel ce spune păcatul fratelui fără patimă, îl spune din 
două pricini: sau ca să-l îndrepteze pe el, sau să folosească 
pe altul. lar dacă îl spune pentru alte pricini, fie aceluia, fie 
altuia, îl spune pentru a-l batjocori sau a-l bârfi. Dar atunci 
nu va scăpa de părăsirea dumnezeiască, ci va cădea sigur 
fie în aceeaşi greşeală fie în alta, şi va suferi ruşine, mustrat 
fiind şi batjocorit de alţii. 


74. Acelaşi păcat săvârşit de mai mulţi nu are o singură 
pricină, ci mai multe. De pildă altceva este a păcătui din 
deprindere şi altceva a păcătui dintr-o nebăgare de seamă. 
Cel din urmă nu s-a gândit la păcat nici înainte de a-l săvârşi 
nici după aceea. Ba chiar e foarte îndurerat pentru ceea ce 
s-a întâmplat. Cel ce a păcătuit însă din deprindere, 
dimpotrivă: înainte de-a săvârşi păcatul, nu va înceta de-a 
păcătui cu gândul, iar după ce l-a săvârşit păstrează aceeaşi 
dispoziţie. 


75. Cel ce cultivă virtuțile pentru slava deşartă, vădit este 
că şi cunoştinţa o cultivă pentru slava deşartă. lar unul ca 
acesta nu face şi nu grăieşte nimic spre zidire, ci în toate 
vânează slava de la cei ce privesc sau ascultă. Dar patima 
aceasta e dată pe faţă (33), când unii dintre cei pomeniţi îl 
ocărăsc pentru anumite fapte sau cuvinte. 


Atunci acela se întristează foarte; nu pentru că nu s-au 
zidit aceia (nici nu era acesta scopul lui), ci pentru că a fost 
disprețuit el. 


76. Patima iubirii de argint se dă pe faţă în bucuria ce-o 
are cineva când primeşte şi în întristarea ce o are când dă. 
Unul ca acesta nu economiseşte bunurile pentru a ajuta pe 
cei lipsiţi. 


77. Omul rabdă pătimiri pentru una din acestea: sau 
pentru dragostea lui Dumnezeu, sau pentru nădejdea 
răsplăţii, sau de frica muncilor, sau de frica oamenilor, sau 
pentru fire, sau pentru plăcere, sau pentru câştig, sau 
pentru slava deşartă, sau de nevoie. 


78. Altceva este a te izbăvi de gânduri şi altceva a te 
elibera de patimi. Adeseori se izbăveşte cineva de gânduri, 
când nu sunt de faţă acele lucruri, faţă de care are anumite 
patimi. Dar patimile se ascund în suflet, iar când se arată, 
lucrurile ies la iveală. Prin urmare trebuie să observăm 
mintea în faţa lucrurilor ca să cunoaştem pentru care din ele 
e stăpânită de patimă. 


79. Prieten adevărat este acela care îndură necazurile, 
nevoile şi nenorocirile aproapelui atunci când acela e 
încercat, ca pe ale sale, fără zgomot şi fără tulburare. 


80. Să nu-ţi dispreţuieşti conştiinţa, care totdeauna îţi dă 
sfaturile cele mai bune. Căci ea îţi insuflă socotinţa şi 
hotărîrea dumnezeiască şi îngerească şi te slobozeşte de 


întinăciunile ascunse ale inimii, iar în vremea ieşirii îţi 
dăruieşte îndrăznire către Dumnezeu. 


81. De vrei să fii cu pătrundere şi cu dreaptă măsură şi să 
nu slujeşti patimii închipuirii de sine, caută totdeauna să 
cunoşti ce ascund lucrurile bun pentru cunoştinţa ta. ŞI 
aflând foarte multe şi felurite cunoştinţe ascunse de tine, te 
vei mira de neştiinţa ta şi-ţi vei înfrâna cugetul. lar 
cunoscându-te pe tine, vei înţelege multe mari şi minunate 
lucruri. Fiindcă socotinţa că ştii nu te lasă să sporeşti în a şti 
(34). 


82. Numai acesta vrea cu dinadinsul să se mântuiască, 
care nu se împotriveşte leacurilor doftoriceşti. lar acestea 
sunt durerile şi întristările aduse de diferitele lovituri. Cel ce 
se împotriveşte însă, nu ştie ce negustorie se face aici, nici 
cu ce câştig va ieşi de aici. 


83. Slava deşartă şi iubirea de argint se nasc una pe alta. 
Căci cei ce iubesc slava deşartă se silesc să se 
îmbogăţească; iar cei ce s-au îmbogăţit doresc să fie slăviţi. 
Dar aceasta se întâmplă la mireni. Căci monahul tocmai 
când e sărac suferă mai mult de slava deşartă, iar când are 
argint îl ascunde, ruşinându-se că are un lucru nepotrivit cu 
schima. 


84. Propriu slavei deşarte a monahului este că se 
întemeiază pe virtute şi pe cele ce urmează acesteia. Propriu 
mândriei lui este că se făleşte cu biruinţele sale morale, 
punându-le pe seama sa, nu pe a lui Dumnezeu, iar pe alţiiîi 
dispreţuieşte. lar propriu slavei deşarte şi mândriei 
mireanului este că se făleşte cu frumuseţea, cu bogăţia, cu 
puterea şi chibzuinţa lui. 


85. lzbânzile mirenilor sunt decăderile monahilor; iar 
izbânzile monahilor sunt decăderile mirenilor. De pildă 


izbânzile mirenilor sunt bogăţia, slava, puterea, desfătarea, 
bunăstarea trupească, belşugul de prunci şi cele asemenea, 
la care ajungând iubitorul de lume, împotriva voii, le 
socoteşte o mare decădere, fiind adeseori chiar în primejdie 
să se spânzure, cum s-au şi spânzurat unii. 


86. Mâncările s-au făcut pentru două pricini: pentru hrană 
şi pentru tămăduire. Prin urmare cei ce se împărtăşesc de 
ele în afară de aceste pricini, se vor osândi ca unii ce s-au 
dedat desfătărilor, folosind rău cele date de Dumnezeu spre 
trebuinţă. Şi în toate lucrurile reaua folosire este păcat. 


87. Smerita cugetare este o rugăciune neîntreruptă, 
împreunată cu lacrimi şi cu durere. Căci aceasta, chemând 
pururea pe Dumnezeu într-ajutor, nu lasă pe om să se 
încreadă nebuneşte în puterea şi înţelepciunea proprie, nici 
să se ridice peste alţii, lucruri care sunt boale înfricoşate ale 
patimii mândriei. 


88. Altceva este a lupta împotriva gândului simplu (35), 
ca să nu stârnească patima; şi altceva este a lupta împotriva 
gândului pătimaş, ca să nu se producă consimţirea. Dar nici 
unul din aceste două feluri de luptă nu lasă gândurile să 
zăbovească în suflet. 


89. Supărarea este împletită cu amintirea răului. Prin 
urmare când mintea va oglindi faţa fratelui cu supărare, 
vădit este că-şi aminteşte răul de la el. «lar căile celor ce ţin 
minte răul duc spre moarte», 238fiindcă «tot cel ce ţine 
minte răul e nelegiuit».239 


238 Proverbe 12, 29. 
239 Proverbe 21, 24. 


90. Dacă îţi aminteşti de răul de la cineva, roagă-te pentru 
el şi vei opri patima din mişcare, despărţind, prin rugăciune, 


supărarea de amintirea răului ce ţi l-a făcut. lar devenind 
iubitor de oameni, vei şterge cu totul patima din suflet. Dacă 
însă altul tine minte răul de la tine, fii îndatoritor şi smerit 
faţă de el şi stai cu dragoste în preajma lui şi-l vei izbăvi de 
patima lui. 


91. Supărarea celui ce te pizmuieşte o vei alina prin 
osteneală. Căci el îşi socoteşte pricină de nenorocire ceea ce 
pizmuieşte la tine. De aceea nu poţi să-l alini altfel, decât 
ascunzând-o aceasta de la el. Dacă aceasta le foloseşte 
multora, iar pe acela îl întristează, pe care parte o vei 
nesocoti? E de trebuinţă, desigur, să fii de folos celor mulţi, 
dar, după putere, nici pe acela să nu-l nesocoteşti. Să nu te 
laşi înrâurit de răutatea patimii lui. Căci nu te răzbuni pe 
patimă, ci pe pătimaş. Drept aceea socoteşte-l întru 
smerenie pe acela mai presus de tine şi în toată vremea, în 
tot locul şi lucrul dă-i lui mai multă cinste. lar pizma ta o poţi 
alina, dacă te bucuri împreună cu cel pizmuit de cele ce se 
bucură el şi te întristezi împreună cu acela de cele ce se 
întristează el, împlinind cuvântul Apostolului: «Bucuraţi-vă 
cu cei ce se bucură şi plângeţi cu cei ce plâng».240 


92. Mintea noastră este la mijloc între două fiinţe, care îşi 
lucrează fiecare cele proprii, una virtutea, cealaltă răutatea; 
adică între înger şi drac. Dar ea are libertatea şi puterea să 
urmeze sau să se împotrivească cui vrea. 


93. Sfintele Puteri ne îndeamnă spre cele bune, iar 
seminţele naturale şi hotărârea cea bună ne ajută. La rândul 
lor atacurile (momelile) dracilor sunt ajutate de patimi şi de 
hotărârea cea rea. 


240 Roman i |2, 15. 


94. Mintea curată primeşte uneori învăţătură de la 
Dumnezeu însuşi, care vine în ea. Alteori îi insuflă cele bune 
Sfintele Puteri. Şi iarăşi alteori, firea lucrurilor contemplate. 


95. Mintea care s-a învrednicit de cunoştinţă trebuie să 
păstreze înțelesurile lucrurilor  nepătimaşe, vederile 
duhovniceşti (contemplaţiile) limpezi şi starea rugăciunii 
netulburată. Dar nu poate să le apere pe acestea necontenit 
de  izbucnirile trupului,  umplându-se de fum prin 
meşteşugirile dracilor. 


96. Nu ne mâniem pentru toate câte ne întristăm. Căci 
sunt mai multe cele ce ne pricinuiesc întristare, decât cele 
ce ne pricinuiesc mânie. De pildă s-a spart vasul acesta, s-a 
pierdut lucrul acela, a murit cutare. Pentru unele ca acestea 
numai ne întristăm. Pentru celelalte însă ne şi întristăm şi ne 
şi mâniem, dovedindu-ne lipsiţi de înţelepciune. 


97. Primind mintea chipurile lucrurilor, îşi schimbă forma 
după fiecare chip; iar privindu-le duhovniceşte, se modifică 
în chip felurit după fiecare vedere. Ajungând însă în 
Dumnezeu, devine cu totul fără chip, şi fără formă. Căci 
contemplând pe Cel uniform devine uniformă şi întreagă 
luminoasă. 


98. Suflet desăvârşit este acela a cărui putere pătimitoare 
pasională înclină cu totul spre Dumnezeu. 


99. Mintea desăvârşită este aceea care prin credinţă 
adevărată a supracunoscut în chip supraneştiut pe Cel 
supranecunoscut şi contemplă trăsăturile universale ale 
făpturilor Lui şi a primit de la Dumnezeu cunoştinţa 
cuprinzătoare a Providenţei şi a Judecăţii arătată în ele; se 
înţelege, atâta cât e cu putinţă oamenilor. 


100. Timpul se împarte în trei. Credinţa se întinde 
împreună cu toate trei părţile; nădejdea, cu una dintre ele; 
iar dragostea, cu două.241 Atât credinţa cât şi nădejdea sunt 
până la o vreme; dariubirea, supraunindu-se pentru veacuri 
nemărginite cu Cel supranemărginit, rămâne pururea, 


crescând mereu mai sus de ea. De aceea «mai mare decât 
toate este dragostea».242 


A aceluiaşi 


A patra sută a capetelor despre 
dragoste 


1. Mai întâi se minunează mintea, gândindu-se la 
nemărginirea lui Dumnezeu în toate privinţele şi la acel 
ocean nestrăbătut şi mult dorit. În al doilea rând se uimeşte, 
întrebându-se cum a adus toate lucrurile din nimic la 
existenţă. Dar precum «măreţia Lui nu are margine»,24%3 la 
fel «înţelepciunea Lui nu poate fi iscodită».244 


241 Cred în cele trecute, prezente şi viitoare, nădăjduiesc în cele viitoare, 
iubesc cele prezente şi viitoare. Pentru iubire nimic nu aparține trecutului, nimic 
nu e mort, ci totul viu. 


242 | Corinteni 13, 13. 
243 Psalmi 144, 3. 
244 Baruch 3, 18. 


2. Dar cum să nu se minuneze, privind (contemplând) acel 
ocean nemărginit şi mai presus de uimire al bunătăţii? Sau 
cum să nu se umple de uimire, întrebându-se cum şi de 
unde s-a făcut fiinţa raţională şi mintală şi cele patru 
elemente, din care sunt corpurile, o dată ce nu exista nici o 
materie  mai-nainte de ce s-au făcut acestea? Sau 
întrebându-se ce fel de putere este aceea care, mişcată spre 
faptă, a adus acestea la existenţă? Dar elinii nu primesc 
aceasta, necunoscând bunătatea atotputernică, 
înţelepciunea şi cunoştinţa Lui, capabile de lucru şi mai 
presus de minte. 


3. Dumnezeu, fiind Făcător din veci, creează când vrea 
prin Cuvântul cel de o fiinţă şi prin Duhul, pentru bunătatea 


Sa nemărginită. Să nu zici: pentru care motiv le-a făcut 
acuma, o dată ce e pururea bun? Fiindcă înţelepciunea 
fiinţei nemărginite e nepătrunsă şi nu cade sub cunoştinţa 
omenească. 


4. Cunoştinţa lucrurilor având-o Făcătorul preexistentă în 
Sine din veci, a adus-o la fiinţă (a substanţializat-o)2%5 şi a 
scos-o la iveală atunci când a voit. Căci este o nebunie ate 
îndoi că Dumnezeu Cel atotputernic poate să aducă ceva la 
fiinţă, atunci când vrea. 


5. Pentru care pricină a creat Dumnezeu, cercetează! Căci 
e chestiune de cunoştinţă. Dar cum şi de ce acum de curând 
nu căuta! Căci nu e lucru care să poată cădea sub mintea ta. 
Fiindcă cele dumnezeieşti, unele sunt cu putinţă de cuprins, 
altele nu pot fi cuprinse de oameni. Căci «vederea fără frâu 
poate să împingă pe cineva şi în prăpăstii», precum a zis 
oarecare dintre sfinţi.246 


245 dă6sidl . 
246 Sf. Grigorie, Cuvântare la ziua Naşterii şi Cuvântarea a Il-a la Paşti. 


6. Unii spun că făpturile există dimpreună cu Dumnezeu 
din veci. Dar aceasta este cu neputinţă. Căci cum pot cele 
întru toate mărginite să existe din veci împreună cu Cel 
întru totul nemărginit? Sau cum mai sunt propriu zis făpturi, 
dacă sunt împreună veşnice cu Făcătorul? Dar aceasta este 
învăţătura elinilor, care nu socotesc pe Dumnezeu Făcător al 
fiinţelor, ci numai al însuşirilor. Dar noi cunoscând pe 
atotputernicul Dumnezeu, zicem că El este Făcătorul nu al 
însuşirilor, ci al fiinţelor străbătute de însuşiri. lar dacă e aşa, 
făpturile nu există împreună cu Dumnezeu din veci. 


7. Într-o anumită privinţă Dumnezeu şi cele dumnezeieşti 
pot fi cunoscute; în altă privinţă nu pot fi cunoscute. Poate fi 


cunoscut prin cele din jurul Lui; dar nu poate fi cunoscut în 
ceea ce este El însuşi. 


8. Să nu cauţi deprinderi şi aptitudini la fiinţa simplă şi 
nemărginită a Sfintei Treimi, ca să nu o faci compusă ca pe 
făpturi. Căci este un lucru nebunesc şi neîngăduit aşa ceva 
cu privire la Dumnezeu. 


9. Singură fiinţa nemărginită, atotputernică şi a toate 
făcătoare este simplă, uniformă, fără calităţi, liniştită şi 
nedezbinată. Toată făptura însă e compusă din fiinţă şi 
accident şi are pururea trebuinţă de Providența 
dumnezeiască, nefiind slobodă de prefacere. 


10. Toată fiinţa mintală şi sensibilă, adusă la existenţă de 
Dumnezeu, a primit puteri de-a percepe lucrurile; fiinţa 
mintală, puterile de înţelegere; iar cea sensibilă, simţurile. 


11. Dumnezeu se lasă împărtăşit numai; zidirea însă şi 
primeşte prin împărtăşire şi dă mai departe. Primeşte prin 
împărtăşire existenţa şi fericirea; dar dă mai departe numai 
fericirea, însă altfel fiinţa trupească şi altfel cea netrupească. 


12. Fiinţa netrupească transmite fericirea vorbind, lucrând 
şi fiind contemplată; cea trupească numai prin faptul că e 
contemplată. 


13. Ca să existe fiinţa raţională şi mintală veşnic, sau să 
nu existe, atârnă de voia Celui ce a zidit toate bune; dar ca 
să fie bune acestea sau rele, după libera alegere, atârnă de 
voia făâpturilor. 


14. Răul nu se contemplă ca stând în legătură cu fiinţa 
făpturilor, ci în legătură cu mişcarea lor greşită şi 
neraţională. 


15. Sufletul se mişcă cum se cuvine când facultatea lui 
poftitoare s-a pătruns de înfrânare, iuţimea stăruie în 
dragoste, întorcându-se de la ură, iar raţiunea se îndreaptă 
spre Dumnezeu, prin rugăciune şi  contemplaţie 
duhovnicească. 


16. Încă nu are dragoste desăvârşită, nici conştiinţa 
adâncă a Providenţei dumnezeieşti cel ce în vreme de 
încercare nu suferă cu îndelungă răbdare întâmplările 
supărătoare, ci se depărtează de la dragostea fraţilor 
duhovniceşti. 


17. Scopul Providenţei dumnezeieşti este să unească pe 
cei pe care i-a dezbinat răutatea în tot felul, prin dreaptă 
credinţă şi dragoste duhovnicească. Căci pentru aceasta a 
pătimit Mântuitorul, ca pe copiii lui Dumnezeu cei 
împrăştiaţi să-i adune spre a fi una.2%7 Prin urmare cel ce nu 
rabdă lucrurile supărătoare nu suferă pe cele întristătoare şi 
nu le îndură pe cele dureroase umblă în afară de dragostea 
dumnezeiască şi de scopul Providenţei. 


18. Dacă «dragostea îndelung rabdă şi se milostiveşte»248 
cel ce se descurajează de întâmplările supărătoare şi de 
aceea se poartă cu răâutate faţă de cei ce l-au supărat şi se 
întoarce de la dragostea faţă de ei, cum nu va cădea de la 
scopul Providenţei dumnezeieşti? 


19. la aminte la tine, de nu cumva răutatea care te 
desparte de fratele tău nu se află în fratele, ci în tine. ŞI 
grăbeşte de te împacă cu el, ca să nu cazi din porunca 
dragostei. 


20. Să nu dispreţuieşti porunca dragostei, fiindcă printr- 
însa vei fi fiul lui Dumnezeu. Dar călcând-o, te vei afla fiul 
gheenei. 


21. Cele ce desfac dragostea dintre oameni sunt acestea: 
a pizmui sau a fi pizmuit; a păgubi sau a fi păgubit, anu 
cinsti sau a nu fi cinstit; gândurile bănuitoare. Deci ia 
seama, nu cumva ai făcut sau ai pătimit vreuna din acestea 
şi de aceea eşti despărţit de dragostea prietenului? 


22. Ţi-a venit vreo ispită de la fratele şi supărarea te-a dus 
la ură? Nu te lăsa biruit de ură, ci învinge ura în dragoste. Şi 
vei învinge în chipul acesta: rugându-te pentru el cu 
adevărat lui Dumnezeu, primind apărarea lui, sau chiar 
iscodindu-i tu apărarea şi socotindu-te pe tine cauză a ispitei 
şi fiind cu îndelungă răbdare până va trece norul. 


247 loan 11, 52. 


248 | Corinteni 13, 4. 


23. Îndelung răbdător este cel ce aşteaptă sfârşitul ispitei 
şi lauda stăruinţei. 


24. «Bărbatul îndelung  răbdător este cu mare 
înţelepciune»,249 fiindcă toate cele ce-i vin asupra le aduce 
în legătură cu sfârşitul; şi aşteptându-l pe acesta, rabdă 
întâmplările supărătoare; iar «sfârşitul este viaţa 
veşnică»,250 după dumnezeiescul Apostol. «lar viaţa veşnică 
aceasta este, ca să te cunoască pe Tine Unul adevăratul 
Dumnezeu şi pe Cel ce L-ai trimis, lisus Hristos».251 


25. Nu lepăda cu uşurinţă dragostea duhovnicească, 
fiindcă altă cale a mântuirii nu le-a rămas oamenilor. 


26. Pe fratele ce-l socoteai ieri duhovnicesc şi virtuos (36), 
nu-l socoti azi rău şi viclean, pentru ura care s-a ivit în tine 
din ispita celui rău, ci prin dragostea îndelung răbdătoare 
gândeşte-te la lucrurile bune de ieri şi alungă ura de astăzi 
din suflet. 


2 7. Pe fratele ce-l lăudai ieri ca bun şi-l vesteai ca virtuos, 
nu-l bârfi astăzi ca rău şi viclean, făcând din defăimarea 
fratelui motiv de apărare a urii viclene din tine, în urma 
mutării tale de la dragoste la ură. Ci stăruie în aceleaşi laude 
chiar dacă eşti încă stăpânit de supărare şi uşor te vei 
întoarce la dragostea mântuitoare. 


249Proverbe 14, 29. 
250Romani 6, 21 
251 loan 17, 3. 


28. Lauda obişnuită pe care o aduci fratelui (37) să nu o 
pătezi, în întâlnirea cu ceilalţi fraţi, din pricina supărării 
ascunse pe care o ai împotriva lui, amestecând pe 
neobservate defăimarea în cuvintele tale, ci foloseşte în 
întâlniri lauda curată şi roagă-te sincer pentru el ca pentru 
tine. În chipul acesta te vei izbăvi repede de ura pierzătoare. 


29. Să nu zici: nu urăsc pe fratele meu, în vreme cete 
scârbeşti de pomenirea lui. Ci ascultă pe Moise, care zice: 


«Să nu urăşti pe fratele tău în cugetul tău; cu mustrare 
vei mustra pe fratele tău şi nu vei lua pentru el păcat».252 


30. Dacă vreun frate, ispitit fiind, stăruie în a te vorbi de 
rău, nu te lăsa scos din starea dragostei, răbdând câtă 
vreme acelaşi diavol rău caută să-ţi tulbure cugetul. Şi nu 
vei fi scos din ea, dacă, ocărât fiind, vei binecuvânta şi 
pândit cu gânduri rele, te vei purta cu bunăvoință. Căci 
aceasta este calea înţelepciunii după Hristos. Şi cel ce nu 
merge pe ea nu va locui împreună cu El. 


31. Nu-i socoti binevoitori pe cei ce-ţi aduc vorbe care 
produc în tine supărare şi ură împotriva fratelui (38), chiar 
dacă s-ar părea că spun adevărul. Ci întoarce-te de la unii ca 


aceştia, ca de la nişte şerpi care omoară, ca lor să le retezi 
vorbirea de râu, iar sufletul tău să-l izbăveşti de răutate. 


32. Nu înţepa cu vorbe acoperite pe fratele tău, ca nu 
cumva primind şi tu cele asemenea de la el, să alungi de la 
amândoi starea dragostei. Ci mergi şi mustră-l pe el cu 
îndrăznire iubitoare, ca împrăştiind pricinile supărării să te 
izbăveşti şi pe tine şi pe el de tulburare şi de supărare. 


252 Leviticul 19, 17. 


33. Cercetează-ţi conştiinţa cu de-amănuntul, ca să vezi 
nu cumva din pricina ta nu e împăcat fratele tău? Şi nuo 
nesocoti, căci ea cunoaşte cele ascunse ale tale şi te va pâri 
în vremea ieşirii, iar în vremea rugăciunii ţi se va face 
piedică. 


34. Nu aminti în vreme de pace cele spuse de fratele tău 
în vreme de supărare, fie că au fost spuse acele lucruri 
supărătoare în faţa ta, fie că au fost spuse către altul, iar tu 
le-ai auzit după aceea. Aceasta pentru ca nu cumva, 
stăruind în ţinerea de minte a răului, să te întorci la ura 
pierzătoare a fratelui. 


35. Sufletul raţional care nutreşte ură faţă de om, nu 
poate avea pace cu Dumnezeu, dătătorul poruncilor. «Căci 
de nu veţi ierta, zice, oamenilor greşelile lor, nici Tatăl vostru 
cel ceresc nu va ierta greşelile voastre».253 lar dacă acela nu 
vrea să se împace, păzeşte-te măcar pe tine de ură, 
rugându-te pentru el sincer şi negrăindu-l de rău faţă de 
cineva. 


36. Pacea negrăită a Sfinţilor îngeri se susţine prin aceste 
două dispoziţii: prin dragostea faţă de Dumnezeu şi prin 
dragostea întreolaltă. Asemenea stă lucrul şi cu toţi sfinţii 
din veac. Deci prea frumos s-a spus de către Mântuitorul 


nostru: «în aceste două porunci atârnă toată Legea şi 
Proorocii».25% 


37. Nu umbla să-ţi placi ţie, şi nu vei urî pe fratele tău; şi 
nu fii iubitor de trupul tău, şi vei fi iubitor de Dumnezeu. 


253 Matei 6, 14. 


254 Matei 22, 40. 


38. De ţi-ai ales să vieţuieşti cu cei duhovniceşti, leapădă 
la porţi voile tale. Căci nu vei putea în alt chip să trăieşti în 
pace nici cu Dumnezeu, nici cu cei împreună vieţuitori. 


39. Cel ce a putut dobândi dragostea desăvârşită şi şi-a 
întocmit toată viaţa potrivit cu aceasta, acela zice 


«Doamne lisuse...» în Duhul Sfânt. lar cel dimpotrivă cele 
dimpotrivă le face. 


40. Dragostea faţă de Dumnezeu doreşte pururea să 
întraripeze mintea spre vorbirea dumnezeiască; iar cea către 
aproapele o face să cugete totdeauna cele bune despre el. 


41. Cel ce iubeşte încă slava deşartă, sau e legat de vre- 
unul din lucrurile materiale, se supără pe oameni pentru 
cele vremelnice sau ţine minte răul, sau are ură faţă de ei, 
sau slujeşte gândurilor urâte. Dar pentru sufletul iubitor de 
Dumnezeu toate acestea sunt străine. 


42. Când nu zici şi nu faci cu gândul nici un lucru rău, şi 
când nu ţii minte răul de la cel ce te-a păgubit sau te-a 
bârfit, şi când în vremea rugăciunii ai mintea pururea 
nematerială şi fără formă, să ştii că ai ajuns la măsura 
nepătimirii şi a dragostei desăvârşite. 


43. Nu mică luptă se cere pentru a te izbăvi de slava 
deşartă; şi se izbăveşte cineva de aceasta prin lucrarea 
ascunsă a virtuţilor şi prin rugăciunea deasă. lar semnul 
izbăvirii stă în a nu mai ţine minte răul de la cel ce te-a 
defăimat sau te defăimează. 


44. De vrei să fii drept, dă fiecărei părţi din tine, adică 
sufletului şi trupului, cele de care sunt vrednice. Părţii 
raţionale a sufletului dă-i citiri, vederi duhovniceşti şi 
rugăciune; iuţimii dă-i dragoste duhovnicească ce se opune 
urii; părţii poftitoare dă-i cumpătare şi înfrânare; iar trupului 
hrană şi îmbrăcăminte, atâta cât sunt de trebuinţă. 


45. Mintea lucrează după fire (39), când şi-a supus 
patimile şi contemplă raţiunile lucrurilor, aducându-le în 
legătură cu Dumnezeu. 


46. Precum se raportează sănătatea şi boala la trupul 
animalului şi lumina şi întunericul la ochi, tot aşa se 
raportează virtutea şi păcatul la suflet şi cunoştinţa şi 
neştiinţa la minte. 


47. În aceste trei stă filosofia creştinului: în poruncă, în 
dogme şi în credinţă. Poruncile despart mintea de patimi; 
dogmele o aduc la cunoştinţa făpturilor; iar credinţa la 
contemplarea Sfintei Treimi. 


48. Unii dintre cei ce se nevoiesc resping numai gândurile 
pătimaşe; alţii însă taie şi patimile înseşi. Gândurile 
pătimaşe se resping fie prin psalmodiere, fie prin rugăciune, 
fie prin înălţarea minţii spre cer, sau prin altă oarecare 
desfacere de lucruri şi de loc. lar patimile le fac, nesocotind 
acele lucruri faţă de care le nutresc. 


49. Lucrurile spre care putem nutri vreo patimă sunt de 
pildă acestea: femeia, banii, darurile şi cele asemenea. 
Femeia o poate nesocoti cineva, când, după retragerea din 


lume, îşi veştejeşte şi trupul cum trebuie, prin înfrânare. 
Banii, când îşi convinge cugetul ca în toate să se 
mulţumească cu ceea ce are. lar slava, când iubeşte lucrarea 
ascunsă a virtuţilor, arătată numai lui Dumnezeu. În privinţa 
celorlalte trebuie făcut la fel. Cel ce nesocoteşte acestea nu 
va ajunge niciodată la ura împotriva cuiva. 


50. Cel ce s-a lepădat de lucruri, de pildă de femeie şi de 
bani şi de celelalte, a făcut pe omul din afară monah; dar 
încă nu şi pe cel dinlăuntru. lar cel ce s-a lepădat şi de 
înțelesurile (chipurile) pătimaşe ale acestora l-a făcut şi pe 
omul dinlăuntru, care este mintea. Pe omul din afară îl poate 
face cineva uşor monah, numai să vrea. Dar nu mică e lupta 
care se cere pentru a face pe omul dinlăuntru monah. 


51. Cine oare s-a izbăvit în acest neam cu totul de 
înțelesurile pătimaşe şi s-a învrednicit de rugăciunea curată 
şi nematerială, ceea ce este semnul monahului dinlăuntru? 


52. Multe patimi sunt ascunse în sufletele noastre; ele ies 
la iveală de abia atunci când se arată lucrurile. 


53. Cineva poate să nu fie tulburat de patimi, când lipsesc 
lucrurile, bucurându-se de-o parţială nepătimire; când însă 
se arată lucrurile, îndată răpesc patimile mintea. 


54. Nu socoti că ai ajuns la nepătimirea desăvârşită, câtă 
vreme lipseşte lucrul. Când se arată însă şi te lasă nemişcat 
atât lucrul cât şi amintirea lui de după aceea, să ştii că ai 
intrat în hotarele ei. Totuşi nici atunci să nu dispreţuieşti 
grija, deoarece numai virtutea prelungită omoară patimile, 
pe când cea neglijată le scormoneşte iarăşi. 


55. Cel ce iubeşte pe Hristos (41), desigur că-L şi imită, 
după putere. Astfel Hristos n-a încetat să facă bine 
oamenilor; iar răsplătit cu nerecunoştinţă şi cu hulă se purta 
cu îndelungă răbdare; în sfârşit, bătut şi omorât de ei, răbda 
neînvinuind pe nimeni. Aceste trei sunt faptele dragostei 
faţă de aproapele, fără de care cel ce zice că iubeşte pe 
Hristos sau că va dobândi împărăţia Lui, se amăgeşte pe 
sine: «Căci nu cel ce-mi zice Mie Doamne, Doamne, va intra 
întru împărăţia cerurilor, ci cel ce face voia Tatălui Meu».255 
Şi iarăşi: «Cel ce mă iubeşte pe Mine păzeşte poruncile 
Mele»... şi celelalte.256 


56. Tot scopul poruncilor Mântuitorului este să 
slobozească mintea de necumpătare şi de ură şi să o ducă la 
dragostea Lui şi a aproapelui, din care se naşte în mod 
efectiv lumina sfintei cunoştinţe. 


57. Dacă te-ai învrednicit de puţină cunoştinţă de la 
Dumnezeu, nu nesocoti dragostea şi înfrânarea. Căci acestea 
curăţind (42) partea pasională (pătimitoare) a sufletului, îţi 
gătesc necontenit calea spre cunoştinţă.25/ 


58. Calea spre cunoştinţă este (43) nepătimirea şi 
smerenia, fără de care nimeni nu va vedea pe Domnul. 


59. Deoarece «cunoştinţa îngâmfă, iar iubirea zideşte»,258 
împreună dragostea cu cunoştinţa şi vei fi fără trufie şi 
ziditor duhovnicesc, zidindu-te atât pe tine, cât şi pe toţi cei 
ce se apropie de tine. 

255Mt. 7, 21. 
256 loan 14, 11. 


257 Din acest cap. şi cel anterior se vede că dragostea şi cunoştinţa se nasc şi 
se sporesc un a pe alta, dup ă Sf. Maxim . 


258 | Corinteni 8, 1. 


60. Dragostea zideşte prin aceea că nu pizmuieşte şi nu 
supără pe cei ce ne pizmuiesc; dar nici nu se făleşte cu 
lucrul pizmuit şi nu se socoteşte pe sine că a ajuns la ţintă. 
lar în privinţa lucrurilor pe care nu le ştie îşi mărturiseşte 
fără să roşească neştiinţa. Astfel face mintea fără trufie (44) 
şi o pregăteşte să sporească necontenit în cunoştinţă. 


61. De obicei cunoştinţa e însoţită de închipuirea de sine 
şi de pizmă, mai ales la început. Închipuirea de sine vine 
numai dinlăuntru; iar pizma şi dinlăuntru şi din afară. 
Dinlăuntru, ca să se îndrepte împotriva celor ce au 
cunoştinţă; iar din afară, de la cei ce de asemenea au 
cunoştinţă. Dar dragostea le împrăştie pe toate trei: 
închipuirea de sine, întrucât nu se îngâmifă; pizma 
dinlăuntru, întrucât nu pizmuieşte; iar cea din afară, întrucât 
îndelung rabdă şi se milostiveşte. E de trebuinţă deci ca cel 
ce are cunoştinţa să dobândească şi dragostea, ca să-şi 
păzească mintea întru toate nerânită. 


62. Cel ce s-a învrednicit de darul (harisma) cunoştinţei şi 
e stăpânit de supărare, sau de ţinerea minte a răului, sau de 
ură, este asemenea celui ce înghimpă ochii cu spini şi 
mărăcini. De aceea cunoştinţa are numaidecât lipsă de 
dragoste. 


63. la aminte să nu-ţi închini toată preocuparea ta 
trupului, ci hotărăşte-i lui nevoinţă, după putere. Şi toată 
mintea ta întoarce-o spre cele dinlăuntru. Căci «nevoinţa 
trupească la puţine foloseşte, iar evlavia spre toate este de 
folos»... şi cele următoare.259 


259 | Timotei 4, 8. 


64. Cel ce petrece neîncetat întru cele dinlăuntru este 
cumpătat, rabdă îndelung, se milostiveşte şi cugetă smerit. 
Dar nu numai atâta, ci şi contemplă, teologhiseşte260 şi se 


roagă. Aceasta este ceea ce spune Apostolul: «În duh să 
umblaţi» şi cele următoare.261 


65. Cel ce nu ştie să umble pe calea duhovnicească nu e 
cu grijă la gândurile pătimaşe, ci toată preocuparea lui se 
mişcă numai în jurul trupului. lar urmarea e că sau petrece 
în lăcomia pântecelui, în neînfrânare, în supărare, în mânie 
şi în pomenirea răului şi prin aceasta i se întunecă mintea, 
sau se dă la o nevoinţă fără măsură şi-şi tulbură înţelegerea. 


66. Scriptura nu înlătură nimic din cele date nouă de 
Dumnezeu spre folosire, dar pedepseşte lipsa de măsură şi 
îndreaptă lipsa de judecată. De pildă nu opreşte pe om să 
mănânce, să facă copii, să aibă avere şi să o chivernisească 
drept. Dar îl opreşte de la lăcomia pântecelui, de la 
desfrânare şi celelalte. Nu-l opreşte nici să cugete la acestea 
(căci pentru aceasta s-au făcut), dar îl opreşte să cugete 
pătimaş. 


260 Contemplă rațiunile din fire şi cunoaşte tainic pe Dumnezeu în mo d 
nemijlocit 


261 Galateni 5, 16. 


67. Unele dintre cele săvârşite de noi după voia lui 
Dumnezeu se săvârşesc potrivit poruncii: altele nu din 
poruncă, ci, cum ar zice cineva, ca o jertfă de bunăvoie, De 
pildă, potrivit poruncii este a iubi pe Dumnezeu şi pe 
aproapele, a iubi pe duşmani, a nu desfrâna, a nu ucide şi 
celelalte, pe care călcându-le vom fi osândiţi. lar nu din 
poruncă este traiul în feciorie, necăsătoria, sărăcia, 
retragerea din lume şi celelalte.202 Acestea au înţelesul de 
daruri, că de nu vom putea să împlinim din slăbiciune 
vreunele dintre porunci, să câştigăm prin daruri îndurarea 
Bunului nostru Stăpân. 


68. Cel ce şi-a ales viaţa în necăsătorie sau în feciorie, e 
dator «să aibă mijlocul încins şi făclia aprinsă»;263 mijlocul 
prin înfrânare, iar făclia prin rugăciune, contemplaţie şi 
dragoste duhovnicească. 


69. Unii dintre fraţi se socotesc că sunt afară de darurile 
(harismele) Duhului Sfânt. Lenevia în lucrarea poruncilor îi 
face să nu ştie că cel ce are credinţa în Hristos nesmintită 
are în sine deodată toate darurile dumnezeieşti. Căci 
aflându-ne, din pricina lenii, departe de dragostea lucrătoare 
faţă de El, care ne arată comorile dumnezeieşti ascunse în 
noi, ne socotim, pe drept cuvânt, afară de darurile 
dumnezeieşti. 


70. Dacă «Hristos locuieşte în inimile noastre prin 
credinţă», după dumnezeiescul Apostol, pe de altă parte 


«toate comorile înţelepciunii şi ale cunoştinţei sunt 
ascunse în El»264 atunci toate comorile înţelepciunii şi ale 
cunoştinţei sunt ascunse în inimile noastre. Şi se vor face 
cunoscute inimii pe măsura curăţirii fiecăruia prin 
porunci.265 


262 Sfaturile evanghelice. 
263Lc. 12, 35. 
264 Coloseni 2, 3. 


265 De la cap. 69 la cap. 78 se expune tema Sf. Marcu Ascetul din "Despre 
botez", Filocalia, vol 1. 


71. Aceasta este comoara ascunsă în țarina inimii tale, pe 
care nu ai aflat-o încă din pricina nelucrării. Căci de ai fi 
aflat-o, ai fi vândut toate şi ai fi cumpărat țarina aceasta. Dar 
acum, fiindcă ai părăsit țarina, te îngrijeşti de cele din jurul 
țarinei, în care nu se află nimic altceva decât spini şi 
pălămidă (45). 


72. De aceea zice Mântuitorul: «Fericiţi cei curaţi cu 
inima, că aceia vor vedea pe Dumnezeu».266 Deci îl vor 
vedea pe El şi comorile din El atunci când se vor curăţi pe ei 
înşişi prin dragoste şi înfrânare; şi cu atât mai mult, cu cât 
vor spori curățirea. 


73. De aceea iarăşi zice: «Vindeţi averile voastre şi daţi-le 
milostenie şi iată toate vor fi vouă curate».267 Adică nu vă 
mai îndeletniciţi cu lucrurile din jurul trupului, ci străduiţi-vă 
de vă curăţiţi mintea de ură şi neputinţă, prin inimă 
înțelegând Domnul mintea. Căci acestea întinând mintea,268 
nu o lasă să vadă pe Hristos, care locuieşte în ea, prin harul 
Sf. Botez. 


74. «Căi» numeşte Scriptura virtuțile. lar mai mare decât 
toate virtuțile este dragostea. De aceea a zis Apostolul: «Vă 
arăt vouă încă o cale mai presus de orice altă cale»269, ca 
una ce-i înduplecă să dispreţuiască lucrurile materiale şi să 
nu pună nimic din cele vremelnice mai presus de cele 
veşnice. 


266Matei 5, 8. 
267Luca 12, 33; 11, 41. 


268 Adeseori Sf. Părinţi folosesc alternativ termenii "minte" şi "inimă" şi chiar 
"duh". Inima ar fi, după ei, un fel de centru al minţii, mintea fiind centrul omului. 
Vezi şi Diado h al Foticeii, Filocalia vol | . 


269 | Corinteni 12, 31 


75. Dragostea de Dumnezeu se împotriveşte poftei (46), 
căci înduplecă mintea să se înfrâneze de la plăceri. lar cea 
către aproapele se împotriveşte mâniei; căci o face să 
dispreţuiască slava şi avuţia. Aceştia sunt cei doi dinari, pe 
care Mântuitorul i-a dat îngrijitorului casei de oaspeţi, ca să 
îngrijească de tine. Deci să nu te arăţi nerecunoscător, 
însoţindu-te cu tâlhari, ca nu cumva să fii rănit iarăşi şi de 


astădată să nu te afli numai pe jumătate mort, ci mort de-a- 
binelea. 


76. Curăţeşte-ţi mintea de mânie, de amintirea răului şi de 
gândurile urâte. Şi atunci vei putea cunoaşte sălăşluirea lui 
Hristos. 


77. Cine te-a luminat pe tine în credinţa Sfintei, celei de o 
fiinţă şi închinatei Treimi? (47). Sau cine ţi-a făcut cunoscută 
iconomia întrupării Unuia din Sf. Treime? Cine te-a învăţat 
raţiunile privitoare la fiinţele netrupeşti, sau cele privitoare 
la facerea şi sfârşitul lumii văzute, sau cele privitoare la 
învierea din morţi şi viaţa veşnică, sau la slava Împărăției 
cerurilor şi la înfricoşata judecată? Nu harul lui Hristos, care 
sălăşluieşte în tine şi care este arvuna Duhului Sfânt? Ce 
este mai mare decât acest har? Sau ce e mai bun ca această 
înţelepciune şi cunoştinţă? Sau ce este mai mult ca 
făgăduinţele? Drept aceea, de suntem nelucrători zăbavnici 
şi fără grijă şi nu ne curăţim de patimile ce ne împiedică şi 
ne orbesc mintea noastră, ca să putem vedea raţiunile 
privitoare la acestea mai luminos ca soarele, ne învinovăţim 
pe noi înşine, dar nu tăgăduim locuirea harului în noi. 


78. Dumnezeu, care ţi-a făgăduit ţie bunurile veşnice şi a 
dat în inima ta arvuna Duhului, ţi-a poruncit să ai grijă de 
viaţa ta, ca omul dinlăuntru, izbăvindu-se de patimi, să 
înceapă de aici înainte a se bucura de bunuri. 


79. Dacă te-ai învrednicit de vederile (contemplaţiile) 
dumnezeieşti şi înalte, cultivă cu mare grijă dragostea şi 
înfrânarea, ca păzindu-ţi partea pătimitoare (pasională) 
netulburată, să ai neîntunecată lumina sufletului. 


80. Înfrânează iuţimea sufletului cu dragostea: vestejeşte 
partea poftitoare a lui cu înfrânarea; înaripează partea 


raţională a lui cu rugăciunea. Şi lumina minţii nu se va 
întuneca niciodată. 


81. Cele ce risipesc dragostea sunt acestea: necinstirea, 
păgubirea, defăimarea, fie că sunt îndreptate împotriva 
credinţei, fie împotriva vieţii; apoi bătăile, rănirile şi cele 
următoare. Şi acestea fie că se întâmplă cuiva personal, fie 
vreunuia dintre rudeniile sau prietenii lui. Prin urmare cel ce 
stinge dragostea prin vreuna din acestea încă n-a cunoscut 
care este scopul poruncilor lui Hristos. 


82. Sileşte-te pe cât poţi să iubeşti pe tot omul. lar dacă 
nu poţi încă, cel puţin să nu urăşti pe nimeni. Dar nu vei 
putea face nici aceasta, dacă nu vei dispreţui lucrurile lumii. 


83. Te-a blestemat cineva? Să nu-l urăâşti pe el, ci 
blestemul şi pe dracul care a pus la cale blestemul. Căci 
dacă urăşti pe cel ce te-a blestema, ai urât un om şi ai călcat 
porunca. Şi ceea ce a făcut acela cu cuvântul, tu faci cu 
fapta. lar de păzeşti porunca, arată semnele dragostei; şi de 
poţi face ceva, ajută-l, ca să-l izbăveşti de rău. 


84. Hristos nu vrea ca tu să porţi vreunui om ură sau 
supărare, sau mânie, sau să ţii minte răul, în nici un chip şi 
pentru nici un lucru vremelnic. Aceasta o strigă cele patru 
Evanghelii. 


85. Mulţi suntem cei ce vorbim, dar puţini cei ce facem. 
Dar nimenea nu trebuie să strice cuvântul lui Dumnezeu 
pentru negrija proprie, ci să-şi mărturisească neputinţa sa, 
nu să ascundă adevărul lui Dumnezeu. Aceasta pentru ca nu 
cumva să ne facem vinovaţi pe lângă călcarea poruncilor, şi 
de răstălmăcirea cuvântului lui Dumnezeu. 


86. lubirea şi înfrânarea slobozesc sufletul de patimi; 
citirea şi contemplarea izbăvesc mintea de neştiinţă; iar 
starea de rugăciune o înfăţişează lui Dumnezeu însuşi. 


87. Când ne văd dracii că dispreţuim lucrurile lumii (48), 
ca să nu mai urâm pentru ele pe oameni şi să cădem din 
dragoste, stârnesc împotriva noastră  defăimări, ca 
nerăbdând supărarea să urâm pe cei ce ne defaimă. 


88. Nu este durere mai grea a sufletului decât defăimarea, 
fie că-ţi defaimă cineva credinţa, fie că viaţa (49). ŞI 
nimenea nu poate să o dispreţuiască, decât numai cel ce 
caută la Dumnezeu, ca Suzana, singurul care poate să ne 
izbăvească din nevoi, ca şi pe aceea, şi să le descopere 
oamenilor adevărul, ca şi în cazul acela, şi să mângâie 
sufletul cu nădejdea. 


89. Cu cât te rogi mai mult din suflet pentru cel ce te 
defaimă, cu atât Dumnezeu le arată adevărul celor ce se 
smintesc. 


90. Singur Dumnezeu e bun prin fire; iar bun prin 
hotărârea voinţei e numai cel ce imită pe Dumnezeu. Scopul 
acestuia este să unească pe cei răi cu Cel bun prin fire, ca să 
se facă buni. De aceea, când e batjocorit, binecuvântează; 
când e prigonit, rabdă; când e blestemat, mângâie; iar când 
e ucis se roagă cu prisosinţă.270 Toate le face ca să nu cadă 
de la scopul iubirii. 


91. Poruncile Domnului ne învaţă să folosim cu bună 
judecată lucrurile de mijloc.271 Căci întrebuinţarea cu bună 
judecată a celor de mijloc curăţeşte starea sufletului. lar 
starea curată naşte puterea de discernământ (dreapta 
socoteală). Puterea de discernământ, la rândul ei, naşte 
nepătimirea, din care se naşte dragostea desăvârşită. 


92. Încă nu a ajuns la nepătimire acela care, pentru vreo 
încercare întâmplătoare, nu e în stare să treacă cu vederea 
scăderea prietenului, fie ea numai părută. Căci numai 
fiindcă s-au tulburat patimile care zăceau în suflet (50), i s-a 


orbit înţelegerea şi nu o lasă să pătrundă la razele 
adevărului, nici să deosebească binele de rău. Deci unul ca 
acesta nu a dobândit nici dragostea desăvârşită, care aruncă 
afară frica judecății. 


93. «Pe prietenul credincios nu-l poţi schimba cu 
nimic»272 . Căci el socoteşte nenorocirile prietenilor ca ale 
sale proprii şi rabdă împreună cu el până la moarte, rău 
pătimind. 


94. Mulţi sunt prietenii, dar la vreme bună. În vremea 
încercărilor însă, abia de vei afla vreunul. 


270 | Corinteni 4, 12. 


272Ecclesiastul 4, 15. 


95. Să iubim pe tot omul din suflet, dar să ne punem 
nădejdea numai în Dumnezeu şi Lui să-l slujim din toată 
puterea. Câtă vreme ne susţine El, umblă în jurul nostru toţi 
prietenii şi duşmanii n-au nici o putere împotriva noastră. 
Când însă ne părăseşte El, ne ocolesc prietenii şi duşmanii 
capătă putere împotriva noastră. 


96. Patru sunt felurile generale ale părăsirii: Una din 
iconomie, cum este la Domnul, ca prin păruta părăsire cei 
părăsiţi să se mântuiască. Alta spre dovedire, cum este la lov 
şi losif, ca să se arate unul stâlp al bărbăţiei, altul al 
neprihănirii. A treia spre povâăţuire duhovnicească, cum este 
la Apostolul, ca, smerindu-se în cugetare, să păstreze 
covârşirea harului. În sfârşit a patra este lepădarea, ca la 
iudei, ca pedepsiţi fiind, să fie încovoiaţi spre pocăință. Dar 
toate felurile sunt mântuitoare şi pline de bunătatea şi de 
iubirea de oameni a lui Dumnezeu.273 


97. Numai cei ce păzesc întocmai poruncile şi cunosc 
adevărat judecăţile dumnezeieşti nu părăsesc pe prietenii 
încercaţi prin îngăduinţa lui Dumnezeu. Dar cei ce 
dispreţuiesc poruncile şi nu cunosc judecăţile dumnezeieşti, 
când îi merge prietenului bine, se bucură împreună cu el, iar 
când e încercat şi pătimeşte, îl părăsesc. Ba uneori se dau 
chiar cu duşmanii. 


98. Prietenii lui Hristos iubesc din inimă pe toţi. Dar nu 
sunt iubiţi de toţi. lar prietenii lumii nici nu iubesc pe toţi 
nici nu sunt iubiţi de toţi. Prietenii lui Hristos păstrează 
dragostea neîntreruptă până la sfârşit; ai lumii, până ce se 
ciocnesc întreolaltă din pricina lucrurilor lumii. 


273 Vezi Diadoh în Vol. 1 al Filocaliei româneşti, care cunoaşte numai două 
părăsiri. 


99. «Prietenul credincios este acoperământ puternic».274 
Când îi merge prietenului bine, îi este sfătuitor bun şi 
ajutător din suflet; iar în vremea pătimirii îi este sprijinitorul 
cel mai sincer şi apărătorul cel mai duios. 


100. Mulţi au spus multe despre dragoste. Dar numai 
căutând-o între ucenicii lui Hristos o vei afla. Căci numai ei 
au avut Dragostea adevărată, ca învăţător al dragostei. Ei 
ziceau despre ea: «De aş avea proorocie şi de-aş cunoaşte 
toate tainele şi toată cunoştinţa, iară dragoste nu am, nimic 
nu-mi foloseşte».275 Cel ce a dobândit prin urmare 
dragostea, a dobândit pe Dumnezeu însuşi, întrucât 
«Dumnezeu iubire este».276 A Lui e slava în veci. Amin. 


Sfârşitul sutei a patra a capetelor 
despre dragoste 


Scoliile unui necunoscut? 77 


1. Noi nu putem învăţa şi nu ne lăsăm învăţaţi nici prin 
cuvinte, nici prin fapte. Dar totuşi vrem să învăţăm prin 
cuvinte şi să ne facem altora doctori, când noi înşine suntem 
plini de răni. Gândeşte-te şi la aceea că: «Nu toate sunt uşor 
de înţeles celor ce vor să înţeleagă, chiar dacă se pare că 
da». Deci cine nu se va mira de cei ce făgăduiesc, cu toată 
seriozitatea, să înveţe acestea chiar şi pe muieruştile ce 
trăiesc în desfătări şi pe prunci. 


274Ecclesiastul 6, 14 
275 | Corinteni 13, 2. 
2761 loan 4, 16. 


277 După scolia 49 ar putea presupune cineva că autorul e Dimitrie Cydone 
sau fratele său Prohor, adversarii Sf. Grigorie Palama în sec. XIV Fiecare avea 
motiv să se plângă că î i este defăimată "viaţa şi credinţa", fiind declarați eretici 
de Biserică. Numa i când aceia se numeau Kudwvnh", pe când acesta îşi zice 
Khdovnio"”. (Vezi despre Dim . Cydone le Giuseppe Cammelli: Demetrius 
Czdones, Correspondance, Paris 1930). 


2. Când Apostolul zice: «lar de iubeşte cineva pe 
Dumnezeu, acela cunoscut este de El»,278 vrea să spună că 
iubindu-l noi pe Domnul, suntem cunoscuţi de El. «lar dacă 
suntem cunoscuţi, suntem şi învăţaţi», zice Grigorie cel Mare 
atât în virtute cât şi în teologie. Acesta cred că este şi 
înţelesul sentinţei: «lubirea e născută de nepătimire; iar 
iubirea naşte lumina cunoştinţei». 


3. Pe cine nu impresionează această sentinţă? Socotesc că 
mai ales pe cei ce mor pentru Mamona, adică pentru domnul 
şi stăpânul lumii acesteia. 


4. Dumnezeu vrea ca toţi oamenii să se mântuiască şi 
pentru toţi a murit, ca toţi să se mântuiască. Deci cel ce 


iubeşte pe Dumnezeu păzeşte ceea ce vrea Dumnezeu. lar 
păzind aceasta, cum nu va iubi pe tot omul şi nu va vrea ca 
toţi să se mântuiască, o dată ce Dumnezeu o vrea aceasta? 


5. Prin cunoştinţa lui Dumnezeu înţelege credinţa, iar prin 
dragoste păzirea poruncilor, pe care le numeşte şi voia lui 
Dumnezeu, dreptăţile şi lumina Lui, după cuvântul: 


«Lumină sunt poruncile Tale».279 Sentința vorbeşte de 
cunoştinţa lucrătoare. 


6. Cauza virtuţilor e Dumnezeu. lar cunoaşterea efectivă a 
acestuia înseamnă prefacerea în duh prin deprindere a celui 
ce a cunoscut cu adevărat pe Dumnezeu. 


278 | Corinteni 8, 3. 
279 Isaia 26 ,9. 


7. Citeşte capitolul 76 al aceleiaşi sute şi vei afla acelaşi 
lucru, dar cu alte cuvinte. 


8. Precum porunca iubirii s-a dat ca doctorie împotriva 
mâniei, înfrânarea s-a dat împotriva poftei. Citeşte cap. 79. 


9. lar noi care suntem robii tuturor trei, câtă ură nu nutrim 
întreolaltă, ajungând să nu ne mai săturăm de patimă. 
Citeşte cap. 64. 


10. Spunând în cap. 77 că prin porunci Domnul ne face 
nepătimaşi; acum prin acest cap. arată cum: prin dragoste şi 
post, înfrânare şi rugăciune. 

11. Gnosticul de asemenea e tras iarăşi în jos. 


12. Dar noi cei înfundaţi în patimi, cum vom contempla? 
Sau nu ne vor scoate cele pe care le contemplăm de la 


cunoştinţa Sfintei Treimi? 
13. Vezi treptele contemplaţiei? 


14. Precum în credinţă nu e nici o rațiune a necredinţei, 
tot aşa în raţiunile după fire nu e nimic neraţional. lar 
sâmburele poruncilor e o rațiune lucrătoare. Citeşte cap. 84 
(suta Il) şi vei afla destul. 


15. Contemplaţia naturală a poruncilor, adică dragostea 
sinceră faţă de aproapele, eliberează pe cei ce o păzesc de 
iubirea trupească de sine şi de ură (tiranie). lar cunoştinţa 
lucrurilor izbăveşte pe cei ce se îndeletnicesc cu cunoştinţa 
(gnostici) de uitare şi de neştiinţă. Prin acestea toate se 
presupune că cele trei părţi ale sufletului, mişcându-se 
conform cu raţiunea şi cu firea, lucrează orice virtute: dar 
mişcându-se contrar raţiunii şi firii, lucrează toată răutatea. 
Adu-ţi aminte că izvoarele şi pricinile întregii răutăţi sunt 
acestea trei: neştiinţa, iubirea trupească de sine şi ura 
(tirania). lar acestea le-a aşezat vicleanul în noi, folosindu-se 
de reaua întrebuințare a puterilor din noi. 


16. De acestea patimaşe curăţă (yilou'sin) înțelesurile 
lucrurilor poruncile, cum s-a arătat în cap. 4 al acestei sute 
(a II-a). 


17. Cele săvârşite fără un scop drept sunt cele făcute 
împotriva voii lui Dumnezeu, care vrea ceea ce e bun, 
bineplăcut şi desăvârşit, adică dispoziţie bună faţă de 
aproapele pentru Dumnezeu. lar că lipsa dispoziţiei bune 
faţă de aproapele e potrivnică voii lui Dumnezeu arată 
Domnul în Evanghelie, când zice: «Întrucât le-aţi făcut, şi 
întrucât nu le-aţi făcut»,280 înşirând apoi felurile dragostei şi 
ale urii. Bagă de seamă că cei ce au lucrat împotriva 
scopului drept, adică împotriva poruncii lui Dumnezeu, 
lepădând iubirea de oameni, apar ca unii ce nu pot înfiripa 


nici o apărare şi nu pot dovedi un scop. Ei ştiu că cel ce face 
ceva în afară de scopul drept al lui Dumnezeu, chiar dacă ar 
aduce zeci de mii de argumente, nu va scăpa de gheenă. 


18. Pofta e oprită de dragostea lui Dumnezeu. lar 
dragostea aproapelui domoleşte mânia înfuriată. 


19. Cei ce confundă chipurile materiale ca caracterele 
spirituale ale lui Dumnezeu simbolizate de acelea abuzează 
de înțelesurile caracterelor. Căci caracterele spirituale 
indicând ipostaza divină, aceia socotesc substanţa sau 
materia, în care sunt simbolizate caracterele, drept 
caractere. Dar abuzând în gând, în mod necesar abuzează şi 
cu fapta, arzând fără ruşine caracterele sfinte ca materie 
simplă şi mută. 


280 Matei 25, 40 


20. la seama la deosebirea dintre supărare şi durere, 
precum şi la faptul că durerea e urmarea plăcerii, iar 
supărarea a slavei deşarte. 


21. Cele trei capete următoare ne iau orice scuză, prin 
care voim să ne ţinem avuţiile. 


22. Înţelepciune artistică numeşte nu pe cea câştigată 
prin învăţătură, ci pe cea prin care a făcut Dumnezeu toate. 


23. Trei feluri de necurăţii întinează mintea. Dar mai e 
una: a se socoti pe sine mai înţeleaptă ca alţii. 


24. Niciodată n-a lucrat sufletul meu potrivit cu firea. Ştie 
aceasta Cel ce cunoaşte toate. Şi niciodată n-a încetat de-a 
săvârşi păcate cu fapta. 


25. Aşadar atunci nu putem arăta un scop, când nu facem 
ceva pentru Hristos, ci pentru altceva. Aceasta pentru că am 


lucrat nu după scopul lui Dumnezeu, ci după al nostru. 


26. De însetează cineva după răpirea celor străine, ceea 
ce nu este voia lui Dumnezeu, cum va arăta că lucrează 
după scopul Lui, când scopul lui Dumnezeu este să facem 
milă şi să dăruim? 


27. Cel ce slujeşte iubirii de trup e greoi la inimă, iubind şi 
căutând deşertăciunea şi minciuna, care este cugetul 
trupesc. 


28. Cele spuse mai înainte sunt iubirea de plăcere, de 
slavă şi de argint. Dacă cineva se ţine strâns de ele, ca mine, 
nu văd cum se va putea învrednici de cunoştinţa lui 
Dumnezeu. 


29. Deci sau ca robii, sau ca cei cu plată, sau ca nişte fii, 
adică sau ca cei ce se îndeletnicesc numai cu făptuirea 
(practicii), sau ca cei ce s-au învrednicit şi de cunoştinţă 
(gnosticii). 


30. Gând simplu e cel fără patimă. Căci cel pătimaş 
depărtează de la Dumnezeu. Tot aşa nici cunoştinţa simplă 
nu depărtează de la cele omeneşti, ci cea care pătimeşte 
iubirea (e încărcată de pasiunea iubirii). lar aceasta e 
prefacerea în duh prin deprindere. 


31. Fiii se rețin de la patimi prin cunoştinţă şi iubire. lar 
robii şi cei cu plată, sau cei ce se îndeletnicesc cu făptuirea 
(practicii), sau de frică, sau din nădejde. 


32. Acestea încă îi opresc pe cei ce vor să scrie, arătând 
din sfârşit paguba. 


33. Socotesc că la noi s-a gândit scriind acestea. 


34. Cei ce socotesc că ştiu n-au înţeles câştigul ce-l pot 
avea din metoda aceasta. Căci de l-ar fi cunoscut, ar fi 
câştigat înaintând la cunoştinţă. 


35. Zăbovind gândul simplu, se stârneşte patima, iar 
zăbovind cel pătimaş, se produce învoirea. 


36. Ştii, Doamne, cum mă judec azi şi pentru care pricină; 
nu ne părăsi pe noi. 


37. Nu poate face acestea cel ce crede raţiunilor sale şi 
socoteşte că a cuprins cele ce şi după ce-au fost cuprinse 
rămân fire necuprinse. 


38. Supărarea şi ura sunt boli ale părţii pătimitoare 
(pasionale) a sufletului. 


39. Priveşte cum ne amăgim, făcând cele contrare şi 
socotind că vieţuim după Hristos, ba ceea ce e mai grav 
închipuindu-ne că deja pătimim dragostea duhovnicească 


40. Cineva suferă de patima lăcomiei, dar nu are prilejul 
de-a se lăcomi. Când are prilejul, îndată se dă pe faţă. 


41. Priveşte când trebuie folosită îndelunga răbdare şi 
când răbdarea. Căci dacă amândouă se arată în încercările 
fără voie, dar precum acestea se împart în cuvinte şi în răni, 
aşa se împart împreună cu ele şi acelea pentru cei ce 
înţeleg. 


42. Cunoştinţa cea bună şi lucrătoare se naşte prin 
înfrânare şi iubire. 


43. Deci ce aiuresc unii oameni pătimaşi şi îngâmfaţi, 
fălindu-se că au cunoştinţa dumnezeiască? Poate din patimă 
şi fudulie? 


44. lar cel ce îşi închipuie că a înţeles şi ştie tot e vădit că 
nu are dragoste. lar neavând, cum va înainta la cunoştinţă? 


45. Având spinii şi mărăcinii răutăţii şi ai neştiinţei, 
socotim că avem virtute şi cunoştinţă duhovnicească. 


46. Aici a zugrăvit mai deplin dragostea şi cei doi dinari i- 
a tălmăcit ca dragostea de Dumnezeu şi de aproapele. 


47. Cunoştinţa lui Hristos ne vine prin curățirea celor trei 
părţi ale sufletului. 


48. Cei ce se îngrijesc de lucrurile lumii cad cu necesitate 
din dragostea lui Hristos şi din pricina lor se umplu de ură 
neîmpăcată faţă de semeni. 


49. În amândouă privinţele a fost defăimat Sf. monah 
Cedonie. Dar căutând spre Dumnezeul Suzanei, se întăreşte 
cu nădejdea dumnezeiască. 


50. Cel ce slujeşte patimilor şi-a învârtoşat înţelegerea şi 
având puterea de discernământ oarbă, nu poate deosebi 
binele de rău. 


Ale celui dintre sfinţi, Părintele 
nostru. 


Maxim Marturisitorul 


Cele două sute de capete despre 
cunoştinţa de Dumnezeu 
şi iconomia Fiului lui 


Dumnezeu281 


Suta întâia 


1. Dumnezeu este unul, fără de început, necuprins, având 
toată puterea de-a exista. El exclude pe «când» şi «cum»,282 
întrucât e cu totul inaccesibil şi nu poate fi cuprins de nici 
una dintre făpturi, prin vreo descoperire fiinţială a Sa. 


2. Dumnezeu nu este în şi pentru Sine însuşi (cât ne este 
cu putinţă să ştim) nici început285 nici mijloc,28* nici sfârşit, 
nici altceva din cele ce sunt cugetate în chip natural ca 
existând după El. Căci este nedeterminat, nemişcat şi infinit, 
ca Cel ce e infinit mai presus de toată fiinţa, puterea şi 
lucrarea (realizarea). 


281 Migne. P G. 90, 1083-1186 : Capita theologica et oeconomica, şi în 
Filocalia greacă vol. |, ed. II, p. 232-256 , unde în continuare ca suta 3-7, sunt 
cele 500 de capete P G. 90, 1117-1392. 


282 Dumnezeu exclude din ființa Sa timpul şi orice moaalitate determinată a 
existenţei, căci aceasta i-ar lua caracterul de absolută infinitate. 


283 Nu e principiu, sau izvor, din care să pornească ceva înlăuntrul său, ca să 
aibă o dezvoltare, cu m la făpturi ființa e principiul, izvorul mişcării, iar aceasta e 
mijlocul ce duce la o realizare, ca sfârşit sau țintă finală. 


284 Intervalul dintre punctul de plecare, sau dintre începutul şi punctul final, 
sau sfârşitul. 4b. Nedeterminat (indefinit, nerotunjit în sine) înseamnă lipsa unei 
baze de plecare; nemişcat lipsa unui interval între baza de plecare şi sfârşit, care 
să fie parcurs prin mişcare; iar infinit înseamnă lipsa unui sfârşit, a unei ținte, 
care odată realizată, Dumnezeu să-şi f i terminat lucrarea. 


3. Toată fiinţa, purtându-şi în sine determinarea proprie, 
este izvorul (principiul, începutul) mişcării sale, ce se cugetă 
existând în ea în mod virtual. Toată mişcarea naturală spre 
realizarea unei lucrări presupune înainte de ea fiinţa; dar pe 
de altă parte, fiind cugetată ca fiinţa lucrării, ea deţine locul 
de mijloc, aflându-se în chip natural între amândouă, ca 
intermediară. Şi toată lucrarea (realizarea), definită după 


sensul ei natural, este sfârşitul mişcării fiinţiale285 , ce e 
cugetată ca aflându-se înainte de aceea. 


4. Dumnezeu nu este fiinţă, în sens de fiinţă pur şi simplu, 
sau de fiinţă determinată în oarecare fel,286 ca să fie şi 
principiu (început, izvor), nici putere, în sens de putere pur 
şi simplu, sau de putere în oarecare fel determinată, ca să fie 
şi mijloc,287 nici lucrare (realizare), în sens de lucrare pur şi 
simplu, sau de lucrare în oarecare fel determinată, ca să fie 
şi sfârşit al mişcării fiinţiale, gândită ca existând mai înainte 
ca virtualitate. Ci este entitate de viaţă făcătoare şi 
suprafiinţială; şi temelie de putere făcătoare şi mai presus 
de toată puterea; şi aptitudine lucrătoare şi fără de 
sfârşit;258 scurt vorbind, e entitate făcătoare a toată 
fiinţa.289 


285 Aici Maxim corectează opinia lui Origen şi Evagrie că mişcarea nu aparține 
naturii ființelor, ci a apărut în urma căderii în păcat. Vezi Hans Urs vo n 
Balthasar, Die "gnostischen" Centurien des Maximu s Confessor, Fr. i Br, 
(Herder), 1941, p. 110. 


286 Adică în sensul ființei celei mai generale a întregii lumi create, sau în 
sensul ființei cutărui sau cutărui lucru. 


287 Interval între început şi sfârşit. 


288 In Dumnezeu nu se poate cugeta deosebit ființa, puterea (mişcarea) şi 
realizarea; de aceea la EI ființa e totodată mişcare şi lucrare, ce nu se opreşte, 
ajungând la un sfârşit Dumnezeu e deodată şi etern început ş i sfârşit, ân= Ţ 
eă6 6Y&di , cu m zice Evagrie (Urs vo n Balthasar, op. cit. 110); nu e întâi 
început (principiu), ca apoi să ajungă la sfârşit. 


289 Da r pe de altă parte Dumnezeu e Făcătorul ființei, al mişcării şi al 
realizărilor în lume, deci al începutului (şi începuturilor) şi al sfârşitului (respectiv 
sfârşiturilor) din ea. Dacă-i aşa, mişcarea din lume nu mai e produs al păcatului, 
cum, după Urs vo n Balthasar, ar spune Origen şi Evagrie. 


5, Începutul (principiul), mijlocul şi sfârşitul sunt însuşirile 
celor pe care le împarte timpul;2% ba ar putea zice cineva, 
fără să greşească, că sunt ale celor privite la un loc în 
veac.29l Căci timpul, având mişcarea măsurată, se 


circumscrie prin număr; iar veacul, fiind cugetat în existenţa 
lui împreună cu categoria lui "când" (cu timpul), implică 
intervalul,292 întrucât îşi are un început al existenţei. lar 
dacă timpul şi veacul nu sunt fără de început, cu atât mai 
mult cele cuprinse în ele. 


290 Fiecare făptură e împărțită sau deşirată de timp în început sau punct de 
plecare, în mijlocul sau intervalul dinamic dintre început şi sfârşit, şi în sfârşit, 
sau forma realizată. 


291 Dup ă Balthasar, op. cit. 112, deosebirea între timp şi veac o ia Maxim de 
la Grigorie de Nissa, dar le desparte mai consecvent ca acesta. Timpul e 
măsurat, deci mărginit şi de aceea circumscris de un număr precis. Aceasta 
împotriva neoplatonicilor, care făcea u timpul infinit. veacul (eonul) e ființa a tot 
ce e creat. 


292 Termenul distanţă sau interval (ăsUG66Ţe&ă) , termenul central al lui Grigorie 
de Nissa, exprimând prin el "distanța făptuirii de ea însăşi", drumul parcurs de la 
punctul ei de plecare (ființă) până la punctul de realizare, prin mişcare, e reluat 
de Sf. Maxim ca diavstasi" cf. Hans Urs vo n Balthasar, op. cit., 110. 


6. Dumnezeu este cu adevărat şi pururea Unul şi singur 
după fire, cuprinzând în Sine, în tot chipul toată existenţa 
propriu zisă, ca Unul ce, propriu zis, e mai presus chiar şi 
decât existenţa. lar dacă e aşa, Cel ce are existenţa propriu 
zisă nu are nici când şi nici unde nimic din al celor ce se 
spun că există. Prin urmare, nimic din ceea ce este după 
fiinţă deosebit nu poate fi cugetat împreună ca El din veci: 
nici veac, nici timp, nici ceva din cele ce se petrec în 
acestea. Căci nu se pot întruni laolaltă niciodată ceea ce 
este propriu zis şi ceea ce nu există în mod propriu. 


7. Nici un început, nici un mijloc şi nici un sfârşit nu 
exclud însuşirea de-a atârna, prin relaţie, de altceva, 
Dumnezeu însă, fiind de infinite ori infinit cu totul mai 
presus de orice relaţie, ca drept cuvânt nu e nici început, 
nici mijloc, nici sfârşit, şi peste tot nici altceva din acelea în 
care poate fi privit vreun predicat al relaţiei faţă de ceva. 


8. Toate existenţele se numesc inteligibile, întrucât 
principiile cunoaşterii lor pot fi demonstrate. Dumnezeu, 
însă, e numit neînţelesul, pentru că e crezut numai că 
există, pe baza celor ce pot fi înţelese. De aceea, nimic din 
cele ce pot fi înţelese nu se compară cu El în nici un chip. 


9.  Cunoştinţele lucrurilor îşi au  raţiunile proprii, 
împreunate în mod natural cu ele, spre demonstrarea lor. 
Prin acestea ele primesc în chip natural definiţia lor. 
Dumnezeu însă este crezut numai că există, pe baza 
raţiunilor din lucruri. Dar El dăruieşte celor evlavioşi o 
credinţă în existenţa Lui, mai întemeiată decât orice 
demonstraţie. Căci credinţa este o cunoştinţă adevărată, 
întemeiată pe principii ce nu pot fi demonstrate, ca una ce 
este temelia lucrurilor mai presus de minte şi de rațiune. 


10. Începutul (principiul), mijlocul şi sfârşitul existenţelor 
este Dumnezeu ca Cel ce le face, dar nu celelalte, prin câte 
le numim. Este început, ca Făcător; mijloc, ca Proniator, şi 
sfârşit ca Cel ce le circumscrie.293 Căci "din EI, zice, şi prin El 
şi spre El sunt toate'294, 


11. Nu este suflet raţional mai cinstit după fiinţă decât alt 
suflet raţional. Căci Dumnezeu Cel bun, făcând tot sufletul 
după chipul Său, îl aduce la existenţă înzestrat cu 
capacitatea de-a se mişca prin sine. Dar fiecare prin hotărâre 
liberă îşi alege de bunăvoie cinstea, sau îşi agoniseşte prin 
fapte necinstea. 


12. Dumnezeu este, precum s-a scris, "Soarele 
dreptăţii'295 , revărsând peste toţi razele bunătăţii. Dar 
sufletul se comportă prin hotărârea liberă a voii lui sau ca 
ceara, prin iubirea faţă de Dumnezeu, sau ca lutul, prin 
iubirea de cele pământeşti. Precum deci lutul se usucă prin 
fire sub razele soarelui, iar ceara se înmoaie prin fire, la fel 
sufletul iubitor de pământ şi de lume, îndemnat fiind de 


Dumnezeu şi împotrivindu-se,2%€ prin hotărîrea voii sale, se 
învârtoşează ca lutul şi se împinge pe sine spre pierzanie, 
asemenea lui Faraon; dar sufletul iubitor de Dumnezeu se 
înmoaie ca ceara şi primind formele şi  întipăririle 
dumnezeieşti, se face lăcaşul lui Dumnezeu în duh. 


293 Aici se arată pozitiv că punctul de plecare, mijlocul şi sfârşitul lucrurilor 
este Dumnezeu; de asemenea al tuturor celorlalte însuşiri pozitive, contemplate 
în lumea creată. Da r Dumnezeu nu suferă EI însuşi, în Sine, aceste determinări, 
ci numai le face şi le susține pe seama făpturilor. Ele nu se reflectă asupra Lui, 
ca să fie şi în El un început, un sfârşit şi o dezvoltare. Ca Făcător, e principiu, ca 
Providențiator, care susține mişcarea spre țintă a făpturilor, e intervalul dintre 
punctul lor de plecare şi ținta spre care tind, iar ca graniță finală a dezvoltării 
lor, e sfârşit. 


294Romani 11, 15. 


295Maleahi 4, 2. 


x 


296 Ui6666dd66 â = refuză să se modeleze dup ă tiparul divin, ba se 
modelează în chip contrar. 


13. Cel ce şi-a luminat mintea cu înțelesurile 
dumnezeieşti şi şi-a obişnuit raţiunea să-L laude pe Făcător 
neîncetat prin cântări dumnezeieşti, iar simţirea şi-a sfinţit-o 
prin imagini curate, acela adaugă la bunătatea naturală a 
"chipului" bunătatea voită a "asemănării" cu Dumnezeu. 


14. Îşi păzeşte cineva sufletul fără pată pentru Dumnezeu, 
dacă se sileşte să-şi îndrepte cugetarea numai spre 
Dumnezeu şi spre însuşirile Lui, să-şi facă raţiunea 
tâlmăcitoare dreaptă a virtuţilor şi să-şi deprindă simţurile 
să privească şi să-şi imagineze în chip evlavios lumea 
văzută şi cele din ea, vestind sufletului măreţia raţiunilor din 
ele. 


15. Dumnezeu, care ne-a slobozit pe noi din robia amară a 
dracilor ce ne asupreau, ne-a dăruit ca jug iubitor de oameni 
şi cinstitor de Dumnezeu smerită cugetare. Prin aceasta se 


îmblânzeşte toată puterea drăcească, se zideşte tot binele în 
cei ce au ales-o şi se păzeşte nevătămat. 


16. Cel ce crede se teme; cel ce se teme se smereşte; cel 
ce se smereşte se îmblînzeşte, dobândind deprinderea de a- 
şi linişti mişcările cele potrivnice firii ale iuţimii şi poftei; cel 
blând păzeşte poruncile; iar cel ce păzeşte poruncile se 
curăţeşte; cel ce s-a curăţit, se luminează; iar cel ce s-a 
luminat se învredniceşte să se sălăşluiască în cămara 
tainelor cu Mirele-Cuvântul. 


17. Precum plugarul, căutând un loc potrivit unde să 
răsădească niscai pomi sălbatici, dă peste o comoară 
neaşteptată, la fel cel ce se nevoieşte cu cuget smerit şi 
neprefăcut şi cu suflet curăţit de hăţişul celor pământeşti, 
asemenea preafericitului lacob, întrebat fiind de tatăl despre 
modul în care a ajuns la cunoştinţă ("Cum ai aflat aceasta 
aşa de repede, fiule?"), răspunde zicând: "Fiindcă mi-a dat-o 
Domnul Dumnezeu înainte".297 Căci atunci când Dumnezeu 
ne dă din înţelepciunea Sa vederile înțelepte fără osteneală 
nouă care nu ne-am aşteptat, să socotim că am aflat aşa 
deodată o comoară. Fiindcă nevoitorul (ascetul) încercat 
este şi el un plugar duhovnicesc, care transplantează 
contemplaţia îndreptată spre cele văzute de simţuri, ca pe 
un pom sălbatic, în pământul celor spirituale, unde află, ca 
pe o comoară, descoperirea prin har a înţelepciunii din 
lucruri. 


18.  Cunoştinţa vederilor  dumnezeieşti,  venindu-i 
nevoitorului, care nu se aşteaptă, deodată, pentru smerenia 
lui, frânge raţionamentul celui ce o caută prin aceasta cu 
osteneală şi cu durere, ca să se mândrească cu ea, darnuo 
află, şi naşte în cel nebun pizma deşartă împotriva fratelui şi 
gând de ucidere, împreună cu multă întristare, fiindcă e 
lipsit de îngâmfarea din laude. 


19. Cei ce caută cunoştinţa cu osteneală şi nu reuşesc, nu 
izbutesc sau din pricina necredinţei, sau poate pentru că 
plănuiesc să se ridice prosteşte cu ceartă împotriva celor ce 
cunosc, ca norodul de odinioară împotriva lui Moise. De 
aceştia zice Legea cu dreptate că "grăbindu-se oarecare, s- 
au suit în munte şi a ieşit Amoreul cel ce locuia în muntele 
acela şi i-a zdrobit pe ei'.2%8 Căci e sigur că cei ce se 
îmbracă în chipul virtuţii, ca să se fălească, nu numai că nu 
vor reuşi în vicleşugul lor împotriva evlaviei, ci vor fi zdrobiţi 
de conştiinţă. 


297Facerea 27, 20. 
298Numeri 14, 40. 


20. Cel ce doreşte cunoştinţa pentru a se făli cu ea şinuo 
dobândeşte, să nu pizmuiaşcă pe aproapele, nici să se 
întristeze, ci să-şi facă pregătirea în vecinătatea ei, precum 
s-a rânduit; adică să se ostenească întâi cu faptele în trup, 
spre a pregăti sufletul pentru cunoştinţă.299 


21. Cei ce se apropie de lucruri cu evlavie şi nu născocesc 
nici un prilej de-a se mândri vor afla înțelesurile prea 
luminoase ale lor venindu-le întru întâmpinare şi sădind 
între ei înţelegerea cea mai deplină a lor. Către aceştia zice 
Legea: "Intrând aţi moştenit cetăţi mari şi frumoase şi case 
pline de toate bunătăţile, pe care nu le-aţi zidit, şi lacuri 
săpate, pe care le-aţi sădit".300 Căci cel ce nu trăieşte sieşi, 
ci lui Dumnezeu, să se umple de toate darurile 
dumnezeieşti, care nu s-au arătat mai-nainte din pricina 
patimilor, care apăsau cu povara lor. 


22. Cuvântul "“simţire" are două înţelesuri. Printr-unul se 
arată simţirea ca aptitudine şi deprindere ce se află în noi şi 
când dormim, chiar dacă nu percepem nici un lucru. De 
acesta n-avem nici un folos, când nu tinde spre o lucrare. 
Printr-al doilea înţeles se arată simţirea ca lucrare. Prin ea 


percepem lucrurile supuse simţurilor. Tot aşa şi cunoştinţa 
este de două feluri. Una are caracter de ştiinţă, adunând 
prin simpla deprindere raţiunile lucrurilor. Ea nu e de nici un 
folos, dacă nu tinde spre lucrarea poruncilor. lar cealaltă este 
practică şi lucrătoare, procurându-ne prin experienţa 
lucrurilor însăşi înţelegerea adevărată a lor. 


299 Nimeni nu poate ajunge la cunoştinţa lui Dumnezeu (gnoza), până ce nu s- 
a ostenit cu împlinirea poruncilor (ca practică). Trupul e vecinul sufletului. Să se 
ostenească deci cu fapta morală a trupului, înainte de a ajunge la trăirea lui 
Dumnezeu în suflet. 


300 losua 24, 13. 


23. Făţarnicul, până îşi închipuie că e acoperit, e liniştit, 
vânând slava din aparenţă că e drept. Dar când e dat pe 
faţă, scoate cuvinte purtătoate de moarte, închipuindu-şi că- 
şi ascunde urâţenia proprie prin ocările împotriva altora. Pe 
unul ca acesta Scriptura, asemănându-l cu puiul de năpârcă, 
ca pe un făţarnic ce e, îl îndeamnă să facă roade vrednice de 
pocăință adică să-şi schimbe dispoziţia ascunsă a inimii 
după purtările văzute. 


24. Spun unii că tot ce e socotit de lege necurat dintre 
vieţuitoarele din aer, de pe pământ şi din mare, e fiară 
sălbatică, chiar dacă pare blând la purtare. Dar Scriptura dă 
numele acestor fiare fiecărui om, după patima ce o are. 


25. Cel ce ia înfăţişarea prieteniei spre vătămarea 
aproapelui este lup ce-şi ascunde răutatea în piele de oaie. 
Acesta când află pe careva dintre ai lui Hristos, 
comportându-se cu simplitate sau rostind vreun cuvânt naiv, 
îl răpeşte şi îl sfâşie, vărsând nenumărate ocări asupra 
acelora peste ale căror cuvinte şi chipuri de purtare dă 
năvală, ca un "iscoditor al slobozeniei fraţilor în Hristos".301 


26. Cel ce face pe tăcutul de dragul răutăţii plănuieşte 
vicleşug împotriva aproapelui. Neizbândind întru acesta,se 


depărtează, adăugând durere la patima sa. Dar cel ce tace 
pentru folos sporeşte prietenia şi se depărtează bucurându- 
se, ca unul ce a luat lumina ce împrăştie întunericul. 


301 Galateni 2, 4. 


27. Cel ce întrerupe cu obrăznicie pe cel ce grăieşte în 
adunare nu se poate ascunde că boleşte de slavă deşartă. 
Stăpânit de acesta, pune nenumărate piedici propunerilor, 
voind să taie şirul celor ce spun. 


28. Înțeleptul, fie că învaţă pe alţii, fie că primeşte 
învăţătură, vrea să înveţe pe alţii şi să înveţe el însuşi numai 
cele de folos. Dar cel înţelept numai la părere, şi când 
întreabă şi când e întrebat scoate înainte numai lucrurile 
curioase. 


29. Bunurile de care s-a împărtăşit cineva prin harul lui 
Dumnezeu e dator să le împărtăşească şi altora, cu inima 
largă. "În dar aţi luat, zice, în dar să daţi".302 Căci cel ce 
ascunde darul în pământ bârfeşte pe Stăpin că e aspru şi-şi 
cruţă trupul, ocolind virtutea. lar cel ce vinde duşmanilor 
adevărul, pe urmă, neputând suporta ruşinea, ca unul ce e 
chinuit de slava deşartă, se spânzură. 


30. Cei ce încă se tem de războiul cu patimile şi de năvala 
vrăjmaşilor nevăzuţi trebuie să tacă, adică să nu ia asupra 
lor însărcinarea de-a răspunde pentru virtute, ci să lase lui 
Dumnezeu, prin rugăciune, grija pentru ei, în "Ieşirea" se 
zice către aceştia: "Domnul va lupta pentru voi şi voi veţi 
tăcea".393 lar cei ce, după surparea prigonitorilor, cercetează 
chipurile virtuţilor spre a le învăţa cu recunoştinţă, trebuie 
să aibă numai deschisă urechea înţelegerii. Către aceştia 
zice: "Ascultă israele".304 În sfârşit, celui ce doreşte cu 
putere cunoştinţa dumnezeiască, din pricina curăţeniei, i se 
potriveşte îndrăzneala cucernică. Către el se zice: "Ce strigi 


către Mine?".305 Aşadar celui ce din pricina temerii i s-a 
rânduit tăcere i se cuvine să-şi caute scăparea numai la 
Dumnezeu; celui ce i se porunceşte să asculte i se cade să 
fie gata spre ascultarea poruncilor dumnezeieşti; în sfârşit, 
celui ce se îndeletniceşte cu cunoaşterea i se cuvine să 
strige neîncetat, rugindu-se pentru depărtarea relelor şi 
mulţumind pentru bunătăţile de care s-a împărtăşit.3%6 


302Matei 10, 8. 
303 leşirea 14,14. 


304Deuteronomul 6, 4. 


305 leşirea 14, 15. 


306 Trei trepte; începătorii taie; progresații ascultă, fiind numai urechi; 
desăvârşiții strigă către Dumnezeu cu îndrăzneală. 


31. Sufletul nu se poate întinde niciodată după cunoştinţa 
lui Dumnezeu, dacă nu se va atinge Dumnezeu de el, făcând 
pogorământ, şi nu îl va ridica spre Sine. Căci nu poate 
străbate mintea omenească atâta cale, încât să ajungă la 
perceperea vreunei iluminări dumnezeieşti, dacă nu o atrage 
însuşi Dumnezeu (cât e cu putinţă minţii omeneşti să fie 
atrasă). Şi nu o luminează cu razele dumnezeieşti.307 


32. Cel ce imită pe ucenicii Domnului nu se sperie de 
Farisei să facă Sâmbăta drumul printre semănături şi să 
smulgă spice; ci după străduinţele cu fapte ajungând la 
starea de nepătimire, culege raţiunile făpturilor, nutrindu-se 
în chip  evlavios cu ştiinţa dumnezeiască despre 
existenţe.308 


307 Orice cunoştinţă a lui Dumnezeu (gnoză) e prin har. 


308 Sâmbătă e la sfârşitul activității morale; ea reprezintă nepătimirea la care 
ajunge sufletul prin împlinirea poruncilor, iar ajuns la această stare culege prin 
contemplație rațiunile din făptuiri, ca pe nişte spice. Numa i când sufletul a 
ajuns la această fază, rațiunile făpturilor s-au copt pentru el, sunt bune să-l 
hrănească. 


33. După Evanghelie, cel ce este numai credincios, mută 
muntele răutăţii lui prin făptuire,30% scuturând de la sine 
afecțiunea de mai înainte faţă de lucrurile ce sunt prinse în 
şuvoiul nestatornic al celor ce cad sub simţuri. Cel ce poate 
însă să fie învățăcel, primind în mâinile sale de la Cuvântul 
fărâmiturile pâinilor cunoştinţei, hrăneşte mii, arătând cu 
fapta înmulţirea puterii cuvântului.310 lar cel ce poate să fie 
şi Apostol vindecă toată boala şi toată neputinţa, scoțând 
draci, adică alungând puterea patimilor, vindecând bolnavi, 
adică readucând prin nădejde la deprinderea evlaviei pe cei 


lipsiţi de ea şi trezind prin cuvântul despre judecată pe cei 
moleşiţi de lenevie.311 Căci cel ce a dat putere ucenicilor să 
calce peste şerpi şi peste scorpii,312 nimiceşte atât începutul 
cât şi sfârşitul păcatului.313 


34. Apostolul şi învăţăcelul este, desigur, şi credincios. 
invăţăcelul însă nu e sigur şi Apostol,314% dar este credincios. 
lar cel ce e numai credincios nu e nici învățăcel, nici Apostol. 
Dar prin viaţă şi contemplare, al treilea poate să fie mutat pe 
treapta şi la vrednicia celui de-al doilea, iar al doilea într-a 
celui dintâi. 

309Matei 17, 19. 

310Matei 15, 32. 

311 Matei 10, 1. 

312Luca 10, 19, Şarpele e începutul, scorpia e sfârşitul păcatului. 

313 Cele trei trepte ale lui Origen: credinciosul simplu, învățăcelul şi apostolul. 


314 Deci cel ajuns la contemplație nu părăseşte activitatea practică, ci iubind 
pe Dumnezeu, ajută şş i pe oameni. Acuza apuseană că contemplația 
răsăritenilor disprețuieşte practica vieţii e greşită. 


35. Câte se produc în timp, potrivit cu legea timpului, 
când s-au desăvârşit se opresc la capătul creşterii lor 
naturale. Câte se fac însă din virtute, prin ştiinţa lui 
Dumnezeu, când s-au desăvârşit, se mişcă iarăşi spre o nouă 
creştere. Căci sfârşiturile lor alcătuiesc începuturile altora. 
Aşa cel ce face să înceteze în sine, prin virtuțile cu fapta, 
ipostasul celor stricăcioase, a pus începutul altor modelări 
mai dumnezeieşti. Căci Dumnezeu niciodată nu încetează 
de-a împărtăşi din bunătăţile Sale, care nu au nici început. 
Fiindcă precum e propriu luminii să lumineze, tot aşa e 
propriu lui Dumnezeu să facă bine. De aceea în Lege, care 
descrie existenţa şi desăvârşirea în timp a celor supuse 
facerii şi stricăciunii, se cinsteşte Sâmbăta prin inactivitate. 
În Evanghelie însă, care înfăţişează (introduce) stadiul celor 


spirituale, Sâmbăta e luminată prin săvârşirea de fapte 
bune,315 chiar dacă se tulbură cei ce încă nu ştiu că 
Sâmbăta s-a făcut pentru om şi nu omul pentru Sâmbătă şi 
că "Fiul Omului Domn este şi al Sâmbetei".316 


315 Aici începe şirul capetelor despre Sâmbăta, în care Sf. Maxim îşi 
desfăşoară teologia sa proprie, prin tipuri folosite şi înainte de el. lată cu m 
priveşte Balthasar această teologie (op. cit., 118): Pentru Origen şi Evagrie, 
Sâmbăta e odihna de pe urma rnişcării adusă de căderea în păcat şi totodată 
actualizarea desăvârşită a minţii omului lăuntric. Pentru Dionisie Areopagitul ea 
e extazul făptuirii peste natura sa şi deci nu mai este o lucrare, ci o pătimire. 
Maxim însă, urmând lui Grigorie de Nissa, cunoaşte o mişcare temporală care ia 
sfârşit şi una eternă, care dup ă orice realizare a unei ținte, porneşte mai 
departe. Da r această mişcare eternă nu aparține naturii spiritului creat, cu m 
pare a socoti Grigorie de Nissa, ci e prin harul dumnezeiesc. In Legea veche 
Sâmbăta se cinstea prin odihnă, căci era socotită că încheie mişcarea în timp, 
după ea nemaiurmând nimic, în Evanghelie e cinstită prin facere de bine, 
arătându-se că după desăvârşirea ajunsă prin activitatea practică, începe 
urcuşul spre o nouă desăvârşire, începe studiul cunoaşterii duhovniceşti. Da r 
contemplativul nu se opreşte nici din împlinirea poruncilor, nu încetează de-a fi 
şi credincios (dhăe6eun) , curn s-a spus în cap. 34. De aceea stadiul cel nou 
este inaugurat tot prin fapte, dar săvârşite cu altă înțelegere. Astfel cade acuza 
apusenilor că ortodocşii, considerând contemplaţia superioară activităţii, 
neglijează opera caritativă. 


316Marcu 2, 27. 


36. În Lege şi Prooroci se vorbeşte de Sâmbăta, de 
Sâmbete şi de Sâmbetele Sâmbetelor,î1/ precum se 
vorbeşte de tăierea împrejur şi de tăierea tăierii împrejur; şi 
tot aşa de seceriş şi de secerişul secerişului, după cum s-a 
spus: "Când seceraţi secerişul vostru".318 "Sâmbăta" este 
sfârşitul filosofiei active, naturale şi  teologice.319 
"Sâmbetele" sunt sfârşitul facerii (al devenirii) şi al raţiunilor 
ei. lar "Sâmbetele Sâmbetelor" intrarea la raţiunile mai 
duhovniceşti cu simţirea şi cu mintea, şi gustarea fericită a 
lor. lar aceasta se petrece în chip întreit cu fiecare din cele 
spuse, ca să cunoască cel ce se îndeletniceşte cu cunoştinţa 
(gnosticul), raţiunile pentru care Moise, murind, se 


odihneşte (sabatizează) afară de pământul sfânt,320 lisus 
Navi, trecând lordanul, săvârşeşte tăierea împrejur,321 iar cei 
ce moştenesc pământul cel bun aduc lui Dumnezeu prinos 
din prisosinţa secerişului îndoit.322 


37. Sâmbăta este nepătimirea sufletului raţional, care prin 
făpture a lepădat cu totul semnele păcatului. 


317 leşirea 31, 13-15. 
318Leviticul 13, 10. 


319 Sfârşitul celor trei trepte ale urcuşului duhovnicesc. 320Deuteronomul 34, 
16. 


321 losua 5, 3. 


322 E o gradație: Moise rămâne în afară de locul lui Dumnezeu (Canaan), 
oarecum în curtea templului: lisus Navi introduce pe cei conduşi de el, prin a 
doua tăiere împrejur (o sporită curățire) în locul Domnulu i (Sfânta), iar cei ce se 
bucură de secerişul îndoit din ea au ajuns în Sfânta Sfintelor. 


38. Sâmbetele înseamnă slobozenia sufletului raţional, 
care a lepădat chiar şi lucrarea după fire a simţurilor, prin 
contemplaţia naturală în duh. 


39 Sâmbetele Sâmbetelor înseamnă odihna 
duhovnicească a sufletului raţional care-şi retrage mintea 
chiar şi de la raţiunile mai dumnezeieşti din lucruri şi şi-o 
leagă cu totul numai de Dumnezeu în extazul iubirii, şi prin 
teologia mistică (cunoaşterea tainică a lui Dumnezeu) o face 
cu desăvârşire neclintită de la Dumnezeu.323 


40. Tăierea împrejur este lepădarea afecțiunii pătimaşe a 
sufletului pentru cele ce se nasc şi pier. 


41. Tăierea împrejur a tăierii împrejur este lepădarea şi 
tăierea desăvârşită chiar şi a pornirilor fireşti ale sufletului 
spre cele ce se nasc şi pier.32% 


323 In cap. 36-47 se descriu cele trei trepte ale urcuşului duhovnicesc, care 
corespund cu ale lui Evagrie: a) treapta activă (practică), a curăţirii prin 
împlinirea poruncilor, b) treapta contemplării rațiunilor din lume, căreia î i zice 
contemplare naturală (6666eŢ €linBă) , pentru că e orientată, nu pentru că s-ar 
face cu puterea naturală a rațiunii, căci e contemplarea prin har şi în duh şi ca 
treapta cunoaşterii mistice, directe a lui Dumnezeu, la extazul dragostei. 


Cele trei tipuri corespund în gradaţia lor aproximativ astfel: Sâmbăta 
Sâmbetele Sâmbetele Sâmbetelor Tăierea Imprejur A doua tăiere împrejur 


Secerişul Secerişul îndoit Activitatea practică 
Contemplaţia naturală Teologia mistică 


In cap. 36 din tipul prim se ia prima treaptă (Moise), din al doilea a doua (lisus 
Navi) şi din al treilea a treia (Secerişul îndoit). In capitolul 37 - 47 se dezvoltă 
apoi tema din capitolul 36. 


(a av 


324 Sf Maxim foloseşte termenul de ălileni , care cuprinde orice facere şi 
devenire, şi nu de gevnnhsi", care înseamnă naştere. De aceea am tradus: 
"afecțiunea pătimaşă (respectiv mişcarea naturală) față de cele ce se nasc şi 
pier" şi nu "față de naştere", (Vezi Balthasar, op, cit., 121). In ac. cap. 40-41 cele 
dou ă tăieri împrejur înseamnă dobândirea deplinei nepătimiri prin omorârea 
afecțiunii față de lucruri, deci prima treaptă sau purificarea (coresp. cu 
Sâmbăta), cele două secerişuri din cap. 42-43 reprezentând treapta a 2-a şi a 3- 
a. 


42.  Secerişul sufletului raţional este culegerea şi 
cunoaşterea pricepută a raţiunilor mai duhovniceşti, fie ale 
virtuţii, fie ale naturii. 


43, Secerişul secerişului este înţelegerea total inaccesibilă 
a lui Dumnezeu, ce se iveşte în minte în chip necunoscut, 
după contemplarea tainică a celor inteligibile; pe aceasta o 
aduce după cuviinţă Domnului, cel ce laudă pe Ziditor cu 
vrednicie din cele văzute şi nevăzute. 


44. Dar mai este şi un alt seceriş mai duhovnicesc despre 
care se spune că este al lui Dumnezeu însuşi; şi o altă tăiere 
împrejur mai tainică; şi o altă Sâmbătă mai ascunsă, în care 
se odihneşte Dumnezeu, oprindu-se din lucrurile Sale.325 
Căci zice Scriptura; "Secerişul este mult, iar lucrătorii 
puţini"326 şi "tăierea împrejur a inimii în duh",327 şi: "A 


binecuvântat Dumnezeu ziua a şaptea şi a sfinţit-o pe ea, că 
în acesta s-a odihnit de toate lucrurile Sale, pe care a 
început Dumnezeu să le facă.328 


325 La capitolul acesta se anunţă, iar în cele trei următoare se descrie oprirea 
sau tăierea totală a lucrărilor naturale ale făpturilor, ceea ce se întâmplă prin 
odihna lui Dumnezeu din activitatea care întreține aceste lucrări. E odihna din 
veacul viitor, când toate cele create revin la Dumnezeu, sau Dumnezeu e totul în 
ele. E înlocuirea lucrării create prin cea dumnezeiască. Făptura devine "loc" pur 
al apariţiei lui Dumnezeu . E cea mai înaltă treaptă la care ajun g făpturile. 
Dumnezeu ne adună pe toți ca la un seceriş, ne taie împrejur, adică ne curăță 
prin lucrarea lui exclusivă şi se odihneşte de lucrarea naturală din noi. 


326Luca 10, 2. 
327Romani 2, 29. 
328 Facerea 2, 2. 


45. Secerişul lui Dumnezeu este sălăşluirea şi aşezarea 
totală întru El a celor vrednici, lucru ce va avea loc la 
sfârşitul veacurilor. 


46. Tăierea împrejur a inimii în duh este înlăturarea totală 
a lucrărilor naturale ale simţirii şi minţii, îndreptate spre cele 
sensibile şi inteligibile, preface în întregime sufletul şi trupul 
în ceea ce este mai dumnezeiesc. 


47. Odihna de Sâmbătă a lui Dumnezeu (sabatismul lui 
Dumnezeu) este revenirea deplină a tuturor celor făcute la 
EI, când lucrarea Lui atotdumnezeiască, ce se săvârşeşte în 
chip negrăit, se va odihni de lucrarea naturală din ele. Căci 
Dumnezeu se va odihni de lucrarea naturală din fiecare 
făptură, prin care se mişcă în chip natural fiecare, atunci 
când fiecare, primind după măsura sa lucrarea 
dumnezeiască, va fi ajuns la graniţa lucrării sale naturale 
îndreptată spre Dumnezeu.329 


48. Cei ce se străduiesc trebuie să cerceteze care sunt 
lucrurile de care se cuvine să gândim că Dumnezeu a pus un 


început facerii lor; şi care sunt acelea cărora nu le-a pus nici 
un început? Căci dacă "Dumnezeu se odihneşte de toate 
lucrurile pe care a început să le facă",330 vădit este că nu se 
odihneşte de acelea pe care n-a început să le facă. 


329 Lucrarea naturală din fiecare va înceta atunci când va fi ajuns la granița 
puterilor în strădania de a cunoaşte pe Dumnezeu dăiisă i GŢ i eă6 ă 6666 i iinB6 


Zar 


Ţ lilnăleăi . E un fel de moarte mistică a făpturii în Dumnezeu în ea. (Comp. cap. 
62 din suta a Il-a a Capetelor despre dragoste). 


330Facere 2, 2. 


Lucruri ale lui Dumnezeu, care au început să existe în 
timp, sunt toate acelea care există prin participare (6ăâ 
&[6l&di6â). Aşa sunt de pildă diferitele esențe ale lucrurilor. 
Căci ele au neexistenţa mai bătrână decât existenţa lor. A 
fost o dată când lucrările care există prin participare nu 
erau. lar lucruri ale lui Dumnezeu, care n-au început să 
existe în timp, sunt cele participate, (6â &l6l-6â), la care 
participă prin har cele care se împărtăşesc. 


Aşa este de pildă bunătatea şi tot ce se cuprinde în 
raţiunea  bunătăţii. Şi, simplu vorbind, toată viaţa, 
nemurirea, simplitatea, neschimbabilitatea şi infinitatea, şi 
câte sunt cugetate ca existând fiinţial în preajma lui 
Dumnezeu. Acestea sunt şi lucruri ale lui Dumnezeu, dar şi 
neîncepute temporal. Căci n-a fost neexistenţa mai veche ca 
virtutea, nici ca altceva din cele spuse, deşi cele care 
participă la ele, în ele însele, au început să existe în timp. 
Căci fără de început este toată virtutea, neavând timpul mai 
bătrân decât ea, ca una ce are pe Dumnezeu din veci ca 
singurul Părinte născător al existenţei ei.331 


331 Acest cap. stă în legătură cu cel dinainte. Dac ă Dumnezeu se va odihni de 
la susținerea activităților create, se pune Intrebarea: ce este în făpturi creat şi ce 
necreat? Create sunt în făpturi cele ce există prin participare, iar necreate cele 
de care se împărtăşesc acestea. De pildă în bunătatea omenească se distinge o 
strădanie a omului de-a se împărtăşi de bunătatea divină, care pe de altă parte 
e şi ea o forță ce susține şi atrage strădania omenească. în viaţa viitoare 


strădania omenească, ajungând la limitele ei, se va odihni întreagă în harul de 
bine făcător al lui Dumnezeu, nemairămânând decât bunătatea omenească în 
făpturi. Acestea vo r continua să existe ca subiecte, dar vo r f i umplute întregi 
de puterile, de lucrările şi de însuşirile divine; de bunătatea, de nemurirea, de 
neschimbabilitatea, de infinitatea lui Dumnezeu, nu prin natura lor, ci prin har. 
De observat că şi pe acestea le numeşte Sf. Maxim lucruri sau fapte (Inăă ) ale 
lui Dumnezeu şi nu Dumnezeu însuşi, care este infinit mai presus de ele, cum 
arată capitolul următor. De aceea Sf. Grigorie Palama a folosit acest cap. şi cel 
următor pentru a dovedi teza despre deosebirea între ființa şi lucrările necreate 
ale lui Dumnezeu . La încetarea celor pieritoare şi la continuarea celor necreate 
în făpturi aplicase Origen cuvântul Domnului: "Cerul şi pământul vo r trece, dar 
rațiunile mele &iiăde nu vor trece". E vorba de rațiunile dinamice, care au creat 
şi îndumnezeiesc făptura. (Vezi Balthasar, op. cit., 104-5). 


49. Dumnezeu este de infinite ori infinit deasupra tuturor 
lucrurilor (a celor ce sunt), atât a celor care participă, cât şi a 
celor participate. Căci tot ce are existenţa ca predicat este 
lucru al lui Dumnezeu, chiar dacă unul a început să existe 
temporal prin facere, iar altul e sădit după har în cele ce s-au 
făcut, ca o oarecare putere înnăscută, vestind limpede pe 
Dumnezeu, care există în toate.332 


332 Ideea că Dumnezeu este de infinite ori infinit mai presus de lucrările Sale 
necreate, între care aflăm chiar şi infinitatea, se înțelege în sensul că făptura 
creată, chiar dobândind lucrările divine, totuşi nu le are de la început, ba chiar 
niciodată, în întregime, ci continuă etern să sporească în ele, cum va explica mai 
târziu Sf. Grigorie Palama. lar în identificarea cu însăşi ființa lui Dumnezeu nu va 
ajunge niciodată. E de remarcat apoi că şi aceste lucrări şi însuşiri necreate Sf. 
Maxim le numeşte tot e! rga şi tot o!nta ca şi pe lucrurile create ( dăi6u i 6u i 
Ui6U i eăs &l6i-ii6ă i eă6 &l6i-dălidi) , aşadar | e consideră într-o solidaritate cu 
creațiunea. De aici urmează că lucrările şi atributele necreate, de care e vorba, 
sunt lucrări şi atribute anume destinate făpturilor, având rostul de a le da 
acestora subzistență şi de a le desăvârși. Deci ca unele ce sunt oricum adaptate 
făpturilor şi "coborâte" la ele, aceste lucrări sunt infinit mai jo s decât Dumnezeu 
în absoluta Sa suveranitate şi transcendență. O nemurire a făpturii nu va fi 
niciodată o nemurire egală cu a lui Dumnezeu, chiar dacă e primită de la EI, căci 
e o nemurire adaptată la măsura (ăiă&iăuin ) făpturii. Sf. Grigorie Palama avea 
dreptate să vorbească de dumnezeire superioară şi inferioară. De observat iarăşi 
că Sf. Maxim, deşi face o distincţie categorică între firea omului ca creatură şi 
harul cel necreat, totuşi spune de har că e înnăscut ei, în sensul că ea aspiră 
după el, că numai prin el se poate dezvolta, că este pentru ea o necesitate 
“naturală”. Sf. Părinţi răsăriteni fac o distincţie, dar nu o separație funcţională 
între natură şi har. Lume a concretă e pentru ei întotdeauna o totalitate 
constituită din natură şi har. 


50. Toate cele nemuritoare şi însăşi nemurirea, toate cele 
ce viețuiesc şi însăşi viaţa, toate cele sfinte şi însăşi 
sfinţenia, toate cele virtuoase şi însăşi virtutea, toate cele 
bune şi însăşi bunătatea, toate cele ce există şi însăşi 
existenţa, e vădit că sunt lucrurile (lhăâ) lui Dumnezeu. Dar 
unele au început să existe în timp, căci a fost dată când nu 
erau, iar altele n-au început să existe în timp, căci n-a fost 
vreodată când nu era virtute sau bunătate, sfinţenie şi 
nemurire. Şi cele care au început în timp, sunt şi se numesc 
ceea ce sunt şi se numesc, prin participare la cele ce n-au 
început în timp. Căci Dumnezeu este Ziditorul a toată viaţa, 
nemurirea, sfinţenia şi virtutea. lar El este deasupra fiinţei 
tuturor celor ce sunt cugetate şi numite. 


51. Ziua a şasea, după Scriptură, arată împlinirea celor ce 
sunt sub fire; a şaptea pune capăt (circumscrie) mişcării 
temporale; iar a opta închipuieşte felul stării celei mai 
presus de fire şi de vreme.333 


333 Cap. acesta anunţă tema dezvoltată în cap. 52-57 . Prin icoana zilei 6,7 şi 
8 se reia din nou problema trecerii făpturii la Dumnezeu. În ziua a şasea 
creațiunea se încheie, ajunge la împlinirea ei, având curând să înceapă un nou 
stadiu dincolo de hotarul ei natural. În ziua a şaptea încetează cu totul orice 
mişcare temporală din cuprinsul ei. " E momentul golului (der Augenblik der 
"Leere") între mişcarea ei naturală ajunsă la limită şi prezenţa lui Dumnezeu în 
ea", cu m zice Balthasar (op. cit., 124), ca ziua a opta să însemneze starea cea 
nouă de dincolo de fire şi de vreme. Despre simbolica numerelor la cei vechi a 
se vedea: F. L Dolger, Das Octogon und die Szmbolik der Achizahi, Antike und 
Christentum 4, 3 Hef t (1934), 153-187 şi Staehle, Die Zahlenmzstik bei Philo 
von Alexanarien (cf. H. Urs v.Balthasar, op. cit., 125-126). 


52. Cel ce trăieşte ziua a şasea numai în spiritul Legii, 
fugind de tirania patimilor care tulbură sufletul în mod activ, 
trece prin mare fără frică în pustiu, unde serbează numai 
Sâmbăta nelucrării patimilor. Dar cel care a trecut şi 
lordanul, părăsind chiar şi starea de nelucrare a patimilor, a 
venit la moştenirea virtuţilor.334 


53. Cel ce trăieşte ziua a şasea în duhul Evangheliei, 
omorând mai întâi primele mişcări ale păcatului, trece prin 
virtuţi la starea de nepătimire, pustie de tot păcatul, 
odihnindu-se cu mintea (serbând Sâmbăta), chiar şi de 
simpla închipuire a patimilor. lar cel ce a trecut lordanul se 
mută în ţara cunoştinţei, în care mintea, fiind zidită tainic de 
puterea păcii, devine locaş al lui Dumnezeu în duh.335 


334 O altă interpretare mistică a zilei a şasea, a şaptea şi a opta. Cele trei zile, 
înțelese în spiritul legii, î 1 ajută pe om să devină numai un dhăe66eurn , dar nu-l 
duc pân ă la unirea mistică. Starea aceasta se dobândeşte şi ea în trei etape: a) 
fug a de patimi, b) nepătimirea ca simplă absenţă a patimilor (pustia) şi c) 
intrarea în ţara virtuților. Aceste etape sunt cunoscute încă de Evagrie 
(Balthasar, op. cit., 126 - 127). Cele trei zile trăite în spiritul legii corespund 
acestor trei etape. Icoana celor trei zile e împletită cu aceea a: a) fugii din Egipt 
(țara demonilor), b) intrarea în pustie şi c) intrarea în Canaan (lisus Navi care 
viază în țara cea nouă, în ziua a 8-a). Cel ce a trecut dintr-o stare în alta, trebuie 
să se simtă despărțit ca printr-o mare, sau ca printr-un râu, la cea dinainte. 


335 A doua treaptă a urcuşului spre desăvârşire este împărțită şi ea în trei 
etape, închipuite prin cele trei zile (a 6-a, a 7-a şi a 8-a) trăite evanghelic. a) 
Prima etapă (ziua a 6-a) înseamnă smulgerea ultimelor rădăcini ale păcatelor, 
adică a primelor gânduri ale lui, b) în a doua etapă (ziua a 7-a) s-a obținut 


eliberarea chiar şi de închipuirile patimilor, c) iar în a treia (ziua a 8-a) mintea, 
ajunsă în țara cunoaşterii tainice a lui Dumnezeu, e zidită de pacea, pe care a 
dobândit-o, în templul lui Dumnezeu . 


54. Cel ce şi-a umplut sieşi ziua a şasea, în chip 
dumnezeiesc, cu fapte şi cu gânduri cuviincioase şi şi-a 
isprăvit cu Dumnezeu, bine, lucrurile sale, a trecut cu 
înţelegerea dincolo de toată realitatea celor aflătoare sub 
fire şi sub vreme, şi s-a mutat la contemplaţia tainică a 
veacurilor şi a celor veşnice, odihnindu-se (serbând 
Sâmbăta) cu mintea în chip neştiut, prin părăsirea şi 
depăşirea tuturor existenţelor. lar cel ce s-a învrednicit şi de 
ziua a opta a înviat din morţi, adică din toate cele ce sunt 
după Dumnezeu, sensibile şi inteligibile, raţiuni şi idei, şi a 
trecut la viaţa fericită a lui Dumnezeu, care singur este şi se 
zice cu adevărat şi propriu "Viaţă", devenind şi el însuşi, prin 
îndumnezeire, dumnezeu.336 


55. Ziua a şasea este ultima împlinire a faptelor naturale 
ale virtuţii; a şaptea este isprăvirea şi oprirea cugetărilor 
contemplative naturale ale cunoştinţei negrăite; iar a opta 
este trecerea şi strămutarea celor vrednici la starea de 
îndumnezeire.337 


336 A treia etapă a urcuşului şi ultima are şi ea trei etape. (De remarcat însă 
că fiecare treaptă reia oarecum pe cele anterioare, radicalizând opera lor. 
Fiecare curățeşte, luminează şi apropie de Dumnezeu . Aşa cum, după Dionisie 
Areopagitul, fiecare treaptă îngerească se curăță, se iluminează şi se 
desăvârşeşte, deşi o treaptă superioară e deasupra desăvârşirii obținută de una 
inferioară). Cele trei etape ale ultimei sunt: a) Fapte şi gânduri cuvioase - virtuţi 
(ziua a şasea, zi de lucru, ziua ultimelor lucruri); b) Pe de o parte contemplarea 
celor veşnice, pe de alta "golirea", prin depăşirea tuturor existențelor (ziua a 7- 
a); c) "Dar ziua a şaptea nu e ultima, ci starea ultimă apare de-abia cu ziua a 
opta, învierea mistică la viața dumnezeiască. Căci tot ce e creat trebuie să 
moară pentru a dobândi această viață dumnezeiască". (Balthasar, op. cit., 128). 
Tot ce-i creat trece prin moarte pentru a învia, sau muritorul trebuie să se 
îmbrace în nemurire (1 Cor. 15, 51 -53). 


337 O scurtă recapitulare. Cele trei zile înfăţişează cele trei trepte generale ale 
urcuşului duhovnicesc: lucrarea virtuților, iluminarea prin contemplarea 
rațiunilor din făpturi, îndumnezeirea prin ridicarea deasupra firii. Ma i bine zis 


arată pe cel ce s-a desăvârşit în fiecare din aceste faze, aflându-se la capătul lor 
si pe cale de-a trece în cea superioară. Ziua a 6-a fiind ultima zi de lucru, 
reprezintă desăvârşirea în practica virtuților, dar tocmai de aceea punctul de 
încheiere a acestei faze şi de trecere în ziua a 7-a, în faz a iluminării. Tot aşa ziua 
a 7-a reprezintă şi contemplarea rațiunilor, dar şi isprăvirea acestui lucru şi 
odihna de el, golul care aşteaptă să se umple de Dumnezeu în ziua a 8-a, sau în 
faza a treia. 


Domnul, vrând să arate că nu este ceva mai tainic decât 
Ziua a şaptea şi a opta, le-a numit ziua şi ceasul 
desăvârşirii,338 ca cele ce circumscriu tainele şi raţiunile 
tuturor. Aceste zile nu le va putea cunoaşte în nici un chip 
nici una din Puterile cereşti şi pământeşti, înainte de-a le 
încerca prin experienţă, afară de fericita Dumnezeire care le- 
a făcut pe acestea. 


56. Ziua a şasea indică ideea existenţei simple a 
făpturilor; a şaptea însemnează modul existenţei fericite a 
lor; iar a opta indică taina negrăită a veşnicei existenţe 
fericite a făpturilor.339 


57. Cunoscând că ziua a şasea este simbolul lucrării 
practice, să împlinim în ea toată datoria faptelor virtuţii, ca 
să se spună şi despre noi: "Şi a văzut Dumnezeu toate câte 
le-a făcut şi iată erau bune foarte".340 


338 loan 19, 30. 


339 E o altă gradație în trei trepte, obişnuită la Sf Maxim. Făptura primeşte la 
început simplă existenţă (Gu ÎRiâ6) , cu aspiraţia spre existenţa fericită (6i I6 
ÎRiâ6 ) ca apoi să dobândească existenţa fericită pentru veci ( Gii ăle l6 IRiă6) . E 
iarăşi începutul, mijlocul, sfârşitul. În Ambigua (PG. 91, 1389 D. urm.) Sf Maxim 
completează schema aceasta printr-o alta: a) existența simplă, b) realizarea 
existenței prin mişcare şi libertate şi c) starea de grație, întrucât făptura nu-şi 
poate ajunge prin sine desăvârşirea şi Înveşnicirea. La ultima se ajunge prin 
trecerea dincolo de posibilităţile naturale. Ea e ziua a 8-a. 


340 Facerea 1, 21. Căci întru câtva toate cele bun e săvârşite de noi, 
Dumnezeu le face prin noi şi deci sunt opera Lui. 


58. lar datoria bunei lucrări, lăudată de Dumnezeu, şi-o 
împlineşte cel ce se osteneşte cu trupul să pregătească 
sufletului podoaba bogată şi felurită a virtuţilor. 


59. Cel ce a isprăvit «pregătirea»3*1 faptelor dreptăţii a 
trecut la odihna contemplaţiei cunoscătoare, ca adunând 
prin ea în chip demn de Dumnezeu raţiunile lucrurilor, să se 
odihnească apoi cu mintea de mişcarea în jurul ei. 


60. Cel ce s-a făcut părtaş de odihna zilei a şaptea a lui 
Dumnezeu, luată asupra Sa pentru noi, se va împărtăşi şi de 
lucrarea Lui îndumnezeitoare, întreprinsă de asemenea 
pentru noi, din ziua a opta, adică de învierea cea tainică, 
părăsind şi el în mormânt giulgiul şi ştergarul de pe cap, pe 
care văzându-le vreun oarecare Petru şi loan, cred că a înviat 
Domnul.342 


341 Dup ă ce în cap. 57-58 a arătat ce înseamnă în special ziua a 6-a, ca 
ultima faz ă de lucru, aşadar ca etapa de isprăvire, de desăvârşire a activităţii 
morale, în cap. 59 se precizează că ea e etapa "pregătirii" (în greceşte dănădelă 
Ţ care e numele zilei de Vineri , iar cel ce a terminat această pregătire trece la 
ziua Sâmbetei, care e faza a doua a urcuşului duhovnicesc al omului, adică 
contemplarea rațiunilor din lume, dar totodată şi isprăvirea acestui lucru şi deci 
odihna minţii de orice mişcare. Dup ă această faz ă sau după ziua Sâmbetei 
urmează răpirea minţii la vederea lui Dumnezeu, fără nici o activitate din partea 
ei. Da r cel ce a ajuns la această stare, care e ziua a 8-a, a înviat în Domnul . 
Deci începând cu cap. 60 pân ă la cap. 67, Sf. Maxim transpune simbolica celor 
trei zile de pe planul creației şi al desăvârşirii ei pe planul patimilor şi al învierii 
Mântuitorului: Vineri (ziua a 6-a) e faz a de pregătire pentru moartea lucrărilor 
naturale din noi (Sâmbăta), ca să învie în noi numai lucrarea dumnezeiască a lui 
Hristos (Duminică). 


342 E moartea lui Hristos pentru noi, prin care s-a odihnit de activitatea Sa 
pământească. Odihna aceasta e o paralelă a odihnei lui Dumnezeu de 
activitatea puterilor naturale din noi. Şi odihna aceasta şi cea a lui Hristos, sunt 
luate de Dumnezeu pentru noi. Dumnezeu "se coboară" la noi şi cu lucrările şi 
cu odihna Sa. Ideea odihnirii lui Dumnezeu de ziua a şaptea e împreunată cu 
ideea morții lui Hristos. Hans Urs vo n Balthasar (0p. cit., 132) spune că 
împreunarea celor două simbolici face din cap. ce urmează până la 67 cele mai 
adânci şi mai frumoase din toată opera. În ele se accentuează caracterul 
hristologic al misticii. 343 Pentru credinciosul simplu, la începutul urcuşului 
duhovnicesc, 


În faza a doua, a iluminării, vede m giulgiurile Domnului, dar nu pe EI însuşi, 
adică rațiunile divine din lume, sau modalitățile virtuților din noi (Sf. Maxim 
urmând lui Marc u Ascetul distinge între rațiunile 


61. Mormântul Domnului este sau lumea aceasta, sau 
inima fiecăruia dintre credincioşi; giulgiurile sunt raţiunile 
lucrurilor, împreună cu modalităţile virtuţilor: iar ştergarul 
cunoştinţa simplă şi nefelurită a celor inteligibile, împreună 
cu teologia, câtă ne este cu putinţă. Prin aceasta ni se face 
cunoscut mai întâi Cuvântul, căci fără de acesta înţelegerea 
Lui cea mai presus de aceasta, ne rămâne necuprinsă.34%3 
care crede dar nu are încă evidenţa cunoştinţei, lumea e 
mormântul Domnului, întrucât ştie că ascunde în ea raţiunile 
şi peste tot puterile Lui, dar nu-l vede pe El în mo d evident. 
A şti că lumea e un mormânt al Domnului e un privilegiu al 
credinţei, pe care nu-l are cel necredincios, care nu-i acordă 
lumii acest caracter de-a ascunde pe Dumnezeu . Dar 
pentru cel progresat în viaţă duhovnicească, Dumnezeu nu 
mai e ascuns în lume, ci se străvede prin ea, ieşit de sub 
acoperământul mormântului. 


Tot aşa cel aflător în faz a strădaniilor pentru virtute, care 
crede dar n-are încă evidenţa celor crezute, e sigur că 
Hristos se află în adâncul inimii sale de la Botez şi Elîi dă 
toată puterea nevoinţelor sale pentru virtute. Da r lucrul 
acesta î | ştie prin credinţă, nu prin evidenţă ca cel cea 
progresat la cunoaşterea tainică (gnosticul). Hristos e în 
sine, dar acoperit. 


62. Cei ce înmormântează cu cinste pe Domnul îl vor 
vedea şi înviind cu slavă. Dar nu poate fi văzut de nimenea 
din cei care nu sunt din aceştia. Căci nu mai poate fi prins 
de cursele vrăjmaşilor, nemaiavând veşmintele de din afară, 
prin care părea că vrea să fie prins de cei ce umblau să-l 
prindă, şi primea să pătimească pentru mântuirea tuturor.344 
lucrurilor şi chiar ale virtuţilor şi "modurile", sau modalităţile 
lor, adică între sensurile şi diferitele înfăţişări practice luate 


de ele), ca semne vădite că El a fost sau este în lume sau în 
noi, dar când să-L sesizăm ne scapă, ca fiind mai presus de 
puterea noastră de înţelegere. Chiar ştergarul de pe cap, sau 
intuiţia unitară şi nediscursivă a înţelepciunii divine din 
lume, nu e o sesizare a lui Dumnezeu însuşi care rămâne 
mereu mai presus de cuprinderea noastră. Pute m avea o tot 
mai copleşitoare evidenţă tainică neconceptuală a prezenţei 
Lui, dar nu-L putem cuprinde pe El însuşi, cum nu l-a putut 
atinge Maria Magdalena după înviere (loan 20, 16). 


344 Cei ce cred că lumea sau inima proprie e mormântul Domnului îl 
înmormântează cu cinste, ca Nicodi m şi losif din Arimateea. Aceştia se 
pregătesc ca să vadă şi învierea Lui, silindu-se prin faptele virtuţii să ajungă la 
evidența cunoştinței. Da r cei care nu pornesc de-acolo, de la credința care nu 
ține de la început să vadă, şi de la străduinţele asumate pe baz a ei, ci vreau să- 
L vadă de la început în mo d palpabil, demonstrat, sau arătat ca orice obiect 
material, nu-L vo r vede a pe Domnul . Aceştia sunt duşmanii Lui, sau leneşii. 
Trebuie să admiţi la început că Domnu | nu poate fi văzut, dar să ţii de lucru 
sigur că este în lume şi in tine prin Botez, iar pe baza acestei credințe să iei 
asupra ta osteneala îndelungată a purificării tale de patimi şi a dobândirii 
virtuților, ca apoi să-L vezi înviind din adâncul tău sau al lumii unde era 
înmormântat, dar de unde îți dăruia puterea vieţii morale. Cine vrea să-l vad ă 
pe Domnu | de la început şi apoi să se angajeze la credința în EI, nu va ajunge 
să-L vadă . E cel ce vrea să-L cunoască de la început prin raționament şi prin 
vedere, nu prin credinţă. Da r cel ce întreprinde purificarea sa de patimi prin 
lucrarea virtuților se omoară şi se suie împreună cu Hristos, adică se omoară pe 
sine ca om vechi pentru a învia apoi, tot cu Hristos, ca om nou. 


63. Cel ce înmormântează cu cinste pe Domnul este 
cinstit de cei iubitori de Dumnezeu, căci L-a scăpat pe El 
după cuviinţă de ocara mulţimii, nelăsând ca motiv de hulire 
celor necredincioşi pironirea Lui pe lemn. lar cei ce 
pecetluiesc mormântul şi rânduiesc ostaşi sunt vrednici de 
ură; aceştia şi când înviază Cuvântul, îl defăimează că a fost 
furat, cumpărând cu argint pe ostaşi pentru a-L batjocori pe 
Mântuitorul cel înviat, precum au cumpărat pe mincinosul 
ucenic (adică chipul înşelător al virtuţii), pentru a li-L vinde. 
Cel ce se îndeletniceşte cu cunoaşterea (gnosticul), 
cunoaşte înţelesul celor spuse. El ştie cum şi de câte ori se 
răstigneşte Domnul, se înmormântează şi învie, omorând 


gândurile pătimaşe, aduse de draci în inimă, gânduri care şi- 
au împărţit între ele în vremea ispitelor, ca pe nişte haine, 
chipurile bunei purtări morale, şi ridicându-se ea deasupra 
unor peceţi, peste semnele păcatelor de mai-nainte, 
întipărite în suflet.3%5 


345 Cei ce înmormântează cu cinste pe Domnul, o fac cu nădejdea că va învia, 
făcând totul pentru aceasta prin împlinirea poruncilor. Aceştia cred în prezența şi 
în puterea Lui ascunsă în ei. Da r cei ce pecetluiesc mormântul şi pu n ostaşi 
sunt cei ce cred că a murit definitiv, că nu va mai învia. lar când unii spun că El 
a înviat în niscai credincioşi, î i cumpără ca să explice altfel acest lucru. 
Gnosticul, cel progresat până la ultima treaptă a experienţei învierii Domnului în 
sine, ştie însă că Domnu | se răstigneşte şi învie chiar în el de multe ori. Căci 
viața spirituală nu înaintează în linie suitoare dreaptă, ci are nenumărate 
zigzaguri şi întoarceri. Cel ajuns pe treptele cele mai înalte nu rămâne mereu 
acolo, ci mereu are să reia lupta cu ispitele gândurilor pătimaşe urcând iarăşi 
pentru câtva timp la trăirea clară a prezenței lui Dumneze . 


64. Tot iubitorul de argint, făţărind virtutea prin evlavie, 
când află materia pe care doreşte să şi-o agonisească, 
înlătură înfăţişarea prin care era socotit mai înainte ucenic al 
Domnului. 


65. Când vezi pe unii îngâmfaţi că nu rabdă să fie lăudaţi 
aceia care sunt mai buni, ci caută să înăbuşe adevărul care 
se grăieşte, împiedicându-l prin tot felul de încercări şi 
clevetiri necuviincioase, înţelege că Domnul e răstignit şi 
înmormântat din nou de aceştia şi păzit de ostaşi şi de 
peceţi.3+6 Dar Cuvântul, răsturnându-i la pământ, învie 
iarăşi, arătându-se cu atât mai luminos cu cât este mai 
combătut, întărindu-se în nepătimire prin pătimiri. Căci este 
mai tare ca toţi, ca Cel ce este şi se numeşte Adevărul. 


66. Taina întrupării Cuvântului cuprinde în sine înţelesul 
tuturor ghiciturilor şi tipurilor din Scriptură şi ştiinţa tuturor 
făpturilor văzute şi cugetate. Căci cel ce a cunoscut taina 
crucii şi a mormântului a înţeles raţiunile celor mai-nainte 
spuse; iar cel ce a cunoscut înţelesul tainic al învierii a 
cunoscut scopul spre care Dumnezeu a întemeiat toate de 
mai-nainte.347 


346 E înmormântarea cea fără evlavie, spre deosebire de cea evlavioasă 
descrisă în cap. de mai sus. 


347 Acest cap. şi cel următor ne introduce în sanctuarul cugetării Sf. Maxim. 
Într-un anumit sens ele alcătuiesc centrul acestei opere, căci se împleteşte 
speculația despre Logos a lui Origen (iconomia) cu sabatismul şi problema 
transcendenţei (teologia)... întruparea Domnulu i este centrul, sensul şi scopul 
lumii, ba moartea şi învierea lui Hristos sunt numai form a concretă a legii 
universale în general, cu m arată cap. următor, chiar făcân d abstracţie de 
păcat. Desigur Maxim nu exclude păcatul - deci nu e martor direct pentru teoria 
scotistă a întrupării - dar modelează legea întrupării după legea firii, ba aceasta 
e întocmită în sfatul dumnezeiesc în vederea aceleia. Lume a este prin natura ei 
destinată să fie jertfită lui Dumnezeu şi de aceea mântuirea lui Hristos are form 
a morții ca jertfă; dar destinația aceasta s-a dat lumii în vederea tainei lui 
Hristos". (Hans Urs vo n Balthasar, op. cit., 135). Sau pe un plan mai înalt, 
voluntar şi duhovnicesc, Hristos împlineşte o lege, pe care, involuntar şi natural, 
trebuie să o împlinească toată zidirea. E o lege supremă, după care tot ce e 
muritor trebuie să moară pentru a primi nemurirea, neputând coexista 
elementul muritor cu cel nemuritor în aceeaşi ființă, sau creatul cu funcţie activă 
cu necreatul primit ca har. Sau altfel: făptura ori se mistuie duhovniceşte ca 
omagiu adus lui Dumnezeu, dacă vrea să trăiască prin El, sau e omorâtă de 
păcat şi pedeapsă. Ea trebuie să aleagă o moarte, sau moartea spre viață, sau 
moartea spre moarte. 


67. Toate cele văzute (fenomenele) se cer după cruce, 
adică după deprinderea de-a stăvili afecțiunea faţă de ele a 
celor ce sunt duşi prin simţuri spre ele.34%8 lar cele inteligibile 
(noumenele) toate au trebuinţă de mormânt, adică de 
nemişcarea totală a celor ce sunt purtaţi spre ele de 
minte.349 Căci împreună cu afecțiunea şi cu mişcarea 
aceasta fiind înlăturată şi lucrarea şi mişcarea naturală 
îndreptată spre cele create, răsare Cuvântul singur, existând 
de sine, ca ridicat din morţi, circumscriind toate cele ce au 
provenit din El. Acum nimeni nu mai e legat de El prin 
relaţie naturală, căci după har, dar nu după fire se 
efectuează mântuirea celor ce se mântuiesc.350 


348 E explicarea cuvântului paulin: "Mie lumea s-a răstignit". Da r nu numai 
prin voința mea de-a le socoti moarte, ci prin faptul că mă învață să constat că 
toate se veştejesc şi pier, ceea ce îmi domoleşte pasiunea față de ele. Lume a 
făpturilor mi se răstigneşte într-un mo d foarte obiectiv: prin faptul că toate sunt 
prin ele însele moarte. Prin aceasta ea vrea să creeze în mine deprinderea 
(aptitudinea (lisn ) de a mă reţine de la afecțiunea față de ea, de-a ieşi din 
relaţia (6-+l6&r ) care mă leagă de ea, "se cere" dup ă această deprindere a mea 
de-a o răstigni. Această deprindere e crucea prin care omo r afecțiunea mea față 
de ele, sau prin ea le omo r pe ele pentru mine. 


349 Cele inteligibile se cer şi ele prin caracterul lor definit şi relativ, după 
mormânt. lar mormântul lor este nemişcarea minţii noastre spre ele. Dup ă ce 
le-a cunoscut, mintea se opreşte de-a cugeta la ele. Toată activitatea ei naturală 
încetează, aşteptând în ea lucrarea lui Dumnezeu, prin care să-l cunoască pe El 
nemijlocit Pe acestea nu s-ar putea spune că le-a îngropat afară de sine, o dată 
ce le-a cunoscut. Da r numai cugetând la ele, le-a îngropat în sine, fiindu-i totuşi 
bune la agerirea ei, prin care va cunoaşte mai uşor raţiunile lor în Dumnezeu . 


350 Toate trebuie să moară pentru noi, realități fenomenale şi noumenale, 
pentru ca Hristos să se ridice pentru noi singur din toate aceste lucruri moarte. 
Învierea fiind o stare transcendentă întregii existenţe şi activităţi naturale, toată 
aceasta trebuie să moară în noi, aşadar întreg omul fenomenal şi noumenal, ca 
să putem ajunge la ea prin har. Nici mintea în starea ei naturală nu obţine pe 
Hristos, cu m ar părea că susţine Evagrie, ci numai omul transcendent, de 
dincolo; nu natura, ci harul. Mintea (id ) e numai facultatea capabilă de-a 
primi prin har pe Dumnezeu, dar nu aceea care cuprinde potențial ea însăşi pe 
Dumnezeu (Hans Urs vo n Balthasar, op. cit., p.136). Pân ă activează omul prin 
puterile sale naturale, e legat de Logos prin relație naturală. Da r mântuirea se 
efectuează dincolo de planul raţional, exclusiv prin har. În sensul acesta, că 
Hristos e cel ce ne dă şi puterea de a-l primi, trebuie înțeles că tot ce e natural 


moare, ca să apară singur Hristos, dar nu în sensul dispariției făpturii, ca totul în 
noi şi afară de noi să devină Hrisios (pan - sau isochritism). O spune aceasta Sf. 
Maxim în rândurile din urmă ale acestui cap., declarând că Hristos "le 
circumscrie" pe toate în Sine, dar nu le desființează, le ridică pe planul relaţiei 
prin har cu EI, adică le mântuieşte prin iubirea Lui, nu prin puterile lor naturale. 


68. Şi veacurile şi timpurile şi locurile sunt din cele ce 
există pentru ceva (sunt relative); căci fără de acestea nu 
este nimic din cele ce sunt gândite împreună cu ele. 
Dumnezeu, însă, nu este din cele ce există pentru ceva; Căci 
nu are nimic, care să fie împreună gândit cu El. Dacă, prin 
urmare, însuşi Dumnezeu este moştenirea celor vrednici, cel 
ce se va învrednici la acest har va fi mai presus de toate 
veacurile, timpurile şi locurile, având ca loc pe însuşi 
Dumnezeu, după cum s-a scris: «Fii mie Dumnezeu ocrotitor 
şi loc întărit, ca să mă mântuieşti pe mine» (Ps. 70, 3).351 


351 Cel ce va avea pe Dumnezeu va fi mai presus de timp, de spațiu şi de 
veacuri, căci Dumnezeu nu există împreunat cu vreuna din acestea. 


69. Ţinta nu are nimic asemănător mijlocului, căci atunci 
n-ar fi ţintă. lar mijloc sunt toate cele de după început, care 
sunt departe de ţintă. Dacă prin urmare toate veacurile, 
timpurile şi locurile, cu cele împreună cugetate cu ele, sunt 
după Dumnezeu, care este începutul fără de început, şi sunt 
departe de El, ca ţintă nesfârşită, nu se deosebesc întru 
nimic de mijloc. lar dacă ţinta celor ce se mântuiesc este 
Dumnezeu, când aceştia ajung la ţinta cea mai de pe urmă, 
nu mai trebuie cugetat nimic din cele ale mijlocului ca 
aflându-se în ei.352 


70. Întreaga lume, hotărnicită (definită, determinată) prin 
raţiunile ei, este şi se numeşte loc şi veac al celor ce se află 
în ea. Având ca moduri ale înţelegerii naturale pe cele 
concrescute cu ea, acestea pot hărăzi celor ce o locuiesc o 
cunoaştere parţială a înţelepciunii lui Dumnezeu, răspândită 
în toate. Până ce oamenii se folosesc de aceste moduri ale 
înţelegerii, nu se pot afla în afară de mijloc şi de cunoaşterea 


din parte. Dar când va înceta ceea ce e din parte, prin 
arătarea a ceea ce e desăvârşit, şi vor trece toate oglinzile şi 
ghiciturile, venind Adevărul faţă câtre faţă, atunci cel ce se 
mântuieşte, desăvârşindu-se după Dumnezeu, va fi mai 
presus de toate lumile, de toate veacurile şi de toate 
locurile, prin care era condus mai-nainte, ca prunc.353 


352 Aceeaşi idee din cap. anterior, argumentată cu schema început, mijloc, 
sfârşit (țintă). Cel ce a ajuns la țintă, la Dumnezeu, nu mai poate avea în sine 
nimic din cele de la mijloc (veacuri, timpuri şi cele ce ţin de ele). În cel ajuns în 
Dumnezeu totul e transcendent, supranatural, nu prin dezvoltarea naturalului, ci 
prin "moartea" sau oprirea şi apoi prin depăşirea lui. Dumnezeu este 'începutul 
fără început, adică început sau principiu pentru lume, dar nu pentru sine. 


Dumnezeu e o "țintă nesfârşită", există adică un progres etern în EI, dar totuşi 
din moment ce s-a depăşit naturalul şi s-a intrat în zona Lui, s-a intrat în zona 
"sfârşitului", s-a ieşit din cele de la mijloc. 


353 Aceeaşi idee ca în cele două capete anterioare. Cunoaşterea prin modurile 
lumii - ale mijlocului - e o cunoaştere din parte. Când vo m ajunge faţă către faţă 
cu Dumnezeu, vo m părăsi aceste moduri de cunoaştere. 


Pentru Maxim "rațiunea unui lucru este totodată granița, definiția, măsura lui, 
aşadar exprimă în acelaşi timp ființa şi mărginirea lui" (Balthasar, op. cit., 116) 
Cunoaşterea acestor rațiuni, care foloseşte cele de la mijloc (veacuri, timpuri, 
locuri), nu e o cunoaştere desăvârşită. Desigur ea nu e numai o cunoaştere a 
acestor rațiuni, deci numai prin rațiune, căci ele sunt totuşi o oglindă a Celui 
infinit, dar mai multul acestei "vederi" să străvede totuşi prin oglinda rațiunilor 
sesizate de rațiune. Deci nu e o intuiţie care se dispensează de "rațiune" ca 
instrument subiectiv, şi de "rațiuni" ca obiect direct al ei. Da r trebuie notat că 
numai raţiunea călăuzită de credință vede "prin rațiuni" mai mult decât ele; 
numai pentru acea rațiune, rațiunile sunt oglinzi, având o natură de simbol, ca şi 
ghiciturile sau tipurile legii. Pentru raţiunea căzută, rațiunile nu mai sunt oglinzi 
ce trimit spre altceva, ci sunt ultima realitate. Ea omoară Adevărul dumnezeiesc. 
lar o altă rațiune decât cea căzută, sau decât cea călăuzită de credinţă şi de har 
nu există, Aceasta o spune în cap. următoare (71-43). 


71. Pilat este tipul legii firii; iar gloata jidovilor este tipul 
legii scrise. Cel ce nu s-a ridicat deci prin credinţă peste 
acestea două nu poate primi Adevărul mai presus de fire şi 
de rațiune, ci răstigneşte singur pe Cuvântul, fie socotind 
Evanghelia sminteală, ca iudeul, fie nebunie, ca elinul. 


72. Când vezi pe lrod şi pe Pilat împrietenindu-se pentru 
omorârea lui lisus, gândeşte-te la întâlnirea într-un gând a 
dracului desfrânării şi al slavei deşarte pentru a omori 
raţiunea virtuţii şi a cunoştinţei. Căci dracul iubirii de slavă 
deşartă, făţărnicindu-se că iubeşte cunoştinţa 
duhovnicească, o trimite dracului desfrânării. lar cel al 
desfrânării, făţărnicind curăţenia prin renunțare, o trimite 
dracului slavei deşarte. De aceea: «îmbrăcând, zice, Irod, 
haină strălucită, a trimis pe lisus înapoi lui Pilat».35% 


354 Luca 23, 11. 


73. Bine este a nu îngădui minţii să zăbovească în cele 
trupeşti şi în patimi. Căci «nu culeg, nici din ciulini 
smochine», adică din patimi virtuţi, «nici din scaieţi 
struguri»,355 adică din trup cunoştinţa care dă bucuria. 


74. Ascetul încercat prin răbdarea necazurilor, curăţit prin 
disciplinarea şi strunirea trupului şi desăvârşit prin 
îndeletnicirea cu vederile  (contemplaţiile) înalte, se 
învredniceşte de mângâierea dumnezeiască. Căci «Venit-a 
Domnul, zice Moise, din Sinai», adică din încercări, «şi s-a 
arătat nouă din Seir», adică din osteneli trupeşti; «şi s-a 
grăbit din muntele Faran, împreună cu zeci de mii de 
sfinţi»,356 adică din muntele credinţei, cu zeci de mii de 
sfinte cunoştinţe. 


355 Matei 7, 16. 


356 Deuteronomul 33, 2. 


75. lrod are înţelesul cugetului trupesc; Pilat al percepţiei 
prin simţuri; Cesarul al celor ce cad sub simţuri; iar iudeii au 
înţelesul gândurilor sufleteşti. Sufletul, alipindu-se din 
neştiinţă de cele ce cad sub simţuri, predă Cuvântul 
(Rațiunea), simţurilor spre moarte, întărind împotriva lui, 


prin proprie mărturisire, împărăţia celor stricăcioase.357 Căci 
zic iudeii: «Nu avem împărat decât pe Cezarul».358 


76. lrod ţine locul lucrării patimilor. Pilat pe al deprinderii 
amăgită de ele; Cezarul pe al întunecatului stăpânitor al 
lumii; iudeii pe al sufletului. Când deci sufletul, supunându- 
se patimilor, predă virtutea deprinderii păcătoase, respinge 
împărăţia lui Dumnezeu şi trece sub stăpânirea aducătoare 
de stricăciune a diavolului. 


77. Nu ajunge sufletului pentru dobândirea bucuriei 
duhovniceşti să-şi supună patimile, dacă nu dobândeşte 
virtuțile prin împlinirea poruncilor. «Nu vă bucuraţi că vi se 
supun dracii», adică lucrările patimilor, «ci că numele 
voastre au fost scrise în cer»,3”9 fiind trecute la locul 
nepătimirii de harul înfierii, dobândit prin porunci. 


78. Cel ce a ajuns la treapta cunoaşterii3%0 are neapărată 
trebuinţă de bogăţia virtuţilor cu fapta. «Cel ce are, zice, 
pungă», adică cunoştinţă duhovnicească, «să-şi ia, de 
asemenea şi traista», adică bogăţia virtuţilor cu fapta, care 
nutreşte din belşug sufletul. «lar cel ce nu are (pungă şi 
traistă, adică cunoştinţă şi virtute) să-şi vândă haina şi să-şi 
cumpere sabie».361 Să-şi predea adică cu râvnă trupul său 
ostenelilor virtuţilor şi să întreprindă, cu înţelepciune, 
războiul cu patimile şi cu dracii, pentru pacea lui Dumnezeu, 
spre a dobândi deprinderea de-a deosebi cu cuvântul lui 
Dumnezeu ceea ce este rău de ceea ce este bun.362 


357 Cap. 71-75 e o transpunere a răstignirii Logosului pe 
plan interior (Logos-mystik), în sensul lui Origen. Ceea ce e 
caracteristic e că în această interiorizare Logosul e 
considerat mai mult ca Adevă r sau virtute, nu atât ca 
persoană. lrod, Pilat, Cezarul, poporul iudeu, sunt diverşi 
factori psihologici care conlucrează la omorârea Adevărului, 
a Raţiunii în noi. ludeii sunt gândurile sufleteşti pătimaşe, 
care, conduse de lrod sau de cugetul trupesc, se ataşează 
împărăției lucrurilor sensibile stricăcioase şi lasă Adevărul 
pe seama percepţiei simţurilor, care propriu zis nu-l mai 
vede, îl omoară, dacă Adevărul nu stă în materia percepută 
de simţuri, ci în raţiunile lor şi în ceea ce se străvede dincolo 
de ele. 


358 loan 19, 13. 

359Luca 10, 20. 

360 Gnosticul. 

361Luca 22, 36. 

362 De aici iarăşi se vede că treptele superioare ale urcuşului duhovnicesc nu 


exclud pe cele inferioare, ci le implică. Contemplativul nu trebuie să uite de 
virtuțile cu fapta. 


79. Domnul se arată în lume când are treizeci de ani, 
învățând în chip ascuns pe cei ce străvăd prin acest număr 
tainele privitoare la El. Căci numărul treizeci, înţeles tainic 
înfăţişează pe Domnul ca Făcător şi Proniator al timpului, al 
firii şi al celor inteligibile de deasupra firii văzute. Al 
timpului, prin numărul şapte; căci timpul este înşeptit.363 Al 
firii, prin cinci; căci firea este încincită, împărțindu-se pentru 
simţuri în cinci. Al celor inteligibile, prin opt; căci cele 
inteligibile sunt mai presus de perioada măsurată a timpului. 
lar Proniator este prin zece, pentru decada sfântă a 
poruncilor, care călăuzeşte pe oameni spre fericire, şi pentru 
că Domnul şi-a făcut ca început al numelui, în chip tainic, 
această literă,364 când s-a făcut om. Adunând aşadar pe 
cinci cu şapte, cu opt şi cu zece, avem treizeci. Deci cel ce 
ştie să urmeze bine Domnului, ca unei Căpetenii, va 
cunoaşte pricina pentru care va apărea şi el la treizeci de 
ani, putând vesti Evanghelia împărăției. 


Căci când va zidi fără greşeală, ca pe o fire văzută, lumea 
virtuţilor cu fapta, neschimbând perioada care se deapănă în 
suflet, asemenea timpului, prin întâmplări contrare, iar prin 
contemplaţie va secera cunoştinţa celor inteligibile fără 
sminteală şi va putea să sădească proniator aceeaşi 
deprindere şi în alţii, atunci şi el, orice vârstă trupească ar 
avea, va fi de treizeci de ani în duh, arătând lucrarea 
darurilor proprii şi în alţii. 


363 Timpul se repetă mereu la cicluri de câte 7 zile. 


364 În greceşte semnul pentru numărul 10 şi pentru litera I (iota) e acelaşi. lar 
numele lui lisus începe cu 1 (iota, sau zece). 


80. Cel slăbănogit36> prin plăcerile trupului, nu e în stare 
nici de lucrarea virtuţilor şi nu se mişcă uşor nici spre 
cunoştinţă. De aceea nu are nici om, adică gând înţelept, ca 
atunci când se tulbură apa să-l arunce în scăldătoare, adică 
în virtutea capabilă de cunoştinţă, care vindecă toată boala. 


Căci suferind de moleşeală şi de nepăsare, tot amână 
aceasta şi astfel e luat pe dinainte de altul, care-l împiedică 
să ajungă la vindecare. De aceea zace treizeci şi opt de ani 
în boală. Căci cel ce nu priveşte creaţiunea văzută spre 
slava lui Dumnezeu, ca să-şi urce gândul cu evlavie spre cea 
inteligibilă, rămâne cu adevărat bolnav atâţia ani câţi s-au 
amintit mai sus. Fiindcă numărul treizeci, înţeles natural, 
însemnează firea sensibilă, precum privit practic, 
însemnează virtutea cu fapta. lar numărul opt, înţeles 
natural, arată firea inteligibilă a celor netrupeşti, precum 
privit gnostic, arată teologia atotînţeleaptă.356 Cel ce nu e 
mişcat de acestea spre Dumnezeu, rămâne olog până când, 
venind Cuvântul, îl învaţă pe scurt chipul vindecării zicând: 
«Scoală-te, ia-ţi patul tău şi umblă», adică îi porunceşte să-şi 
ridice mintea din iubirea de plăcere ce o leagă şi să-şi ia 
trupul pe umerii virtuţilor şi să plece la casa sa, adică la cer. 
Căci e mai bine ca ceea ce este inferior să fie luat pe umerii 
faptei de ceea ce este superior, spre a fi dus spre virtute, 
decât ca ceea ce este superior să fie purtat de moleşeala 
celui inferior spre iubirea de plăceri. 


365 loan 5, 5. 

366 Numerii pot fi înțeleşi, după Sf. Maxim, dhăedeețn , 6666eţ 1 şi ăiuoeeu 
adică altfel pe fiecare din cele trei trepte ale vieții duhovniceşti: pe cea activă, 
pe cea care contemplă rațiunile din natură şi pe cea care contemplă pe 
Dumnezeu direct. Pentru cel de pe treapta activă numărul treizeci, rezultând din 
înmulțirea celor zece porunci cu cele trei puteri sufleteşti, reprezintă virtutea cu 
fapta. Pentru cel de pe treapta contemplaţiei naturii, rezultând din cele zece 
categorii ale realității şi din aceleaşi trei puteri sufleteşti, reprezintă firea 
sensibilă (Quaest. ad Thalas. PG. 90, 544A). Număru | opt, cel ce contemplă 
rațiunile, reprezintă ființele netrupeşti, iar pentru cel ce se ridică mai sus 
reprezintă cunoaşterea lui Dumnezeu (teologia). 


81. Până nu am ieşit, în chip curat, cu înţelegerea din 
fiinţa noastră şi a tuturor celor ce sunt după Dumnezeu, încă 
n-am dobândit deprinderea stăruinţei neclintite în virtute. 
Dar când vom dobândi această vrednicie prin iubire, vom 
cunoaşte puterea făgăduinţei dumnezeieşti. Căci trebuie să 


credem că cei vrednici stăruiesc să rămână neclintiţi acolo 
unde mintea şi-a înrădăcinat de mai înainte prin iubire 
puterea sa. Deci cel ce n-a ieşit din sine şi din toate câte pot 
fi gândite în orice fel şi nu s-a statornicit în tăcere mai 
presus de înţelegere (cugetare) nu poate fi cu totul slobod 
de schimbare.367 


367 De aici aflăm că, deşi virtutea se câştigă pe prima treaptă a urcuşului 
duhovnicesc, totuşi neclintirea în ea se asigură numai pe treapta cea mai înaltă 
când cineva a ieşit din sine ( Yeâă n Y466dr ) şi s-a ridicat în tăcerea cea mai 
presus de înțelegere. Pân ă ce omul are idei, el trece de la o idee la alta. Da r 
această mutare de la o idee la alta uşor îl poate muta şi de la o atitudine la alta. 
lar când sunt multe idei, nici una nu reprezintă pe Dumnezeu . Numa i când se 
fixează mintea întreagă şi statornic cu gândul la Dumnezeu, nu mai au loc nici 
mutări intelectuale nici morale. lar cel ce e fixat întreg cu gândul la Dumnezeu a 
uitat de sine, a ieşit din preocuparea de sine. 


82. Orice act de cugetare cuprinde mai multe lucrări, sau 
cel puţin două. Căci este o relaţie care mijloceşte între două 
capete, legându-le întreolaltă: pe cel ce cugetă şi ceea ce e 
cugetat.358 La rândul lor nici una din acestea nu e simplă. 
Căci cel ce cugetă este un suport care posedă puterea dea 
cugeta. lar ceea ce e cugetat este un suport sau într-un 
suport, adică o substanţă cu posibilitatea de a fi cugetată. 
Căci nu există ceva din cele create, care să fie prin sine sau 
substanţă, sau cugetare simplă, ca să fie astfel o unitate 
neîmpărţită. 


Dar Dumnezeu, dacă îi spunem fiinţă (substanţă), nu are 
unită cu sine în chip natural posibilitatea de a fi cugetat, ca 
să fie compus; iar dacă îi zicem cugetare, nu are în chip 
natural ca suport o fiinţă (substanţă) capabilă de cugetare. 
Ci Dumnezeu este după fiinţa însăşi cugetare şi întreg, 
cugetare şi numai cugetare; şi după cugetarea însăşi este 
fiinţă şi întreg, fiinţă şi numai fiinţă şi întreg este mai presus 
de fiinţă, şi întreg mai presus de cugetare, deoarece este 
unitate neîmpărţită, fără părţi şi simplă. Prin urmare cel ce 
mai cugetă în vreun fel oarecare încă n-a ieşit din dualitate. 


lar cel ce a părăsit cugetarea cu totul a ajuns întrucâtva în 
unitate, lepădând, prin depăşire supremă, puterea de a 
cugeta (de a înţelege). 369 


368 Subiectul şi obiectul. 


369 Cugetarea nu este un act simplu, ci o sinteză a următorilor factori: 
cugetare ființă-putere ca subiect putere-ființă ca obiect. 


Această împletire de mai multe lucruri trebuie să o depăşească sufletul, dacă 
vrea să intre în unitatea lui Dumnezeu . De aceea spune Maxim în "Ambigua" că 
Dumnezeu e mai presus de subiect şi obiect (PG. 91, 12204). Dumnezeu e mai 
presus de orice contradicții şi sinteze din lume, chiar mai presus de adevăr şi 
minciună (PG. 296C). Dumnezeu este monadă în sens absolut. Căci toate cele 
din lume, avându-şi originea în EI, se cuprind în El, dar El nu e o sinteză 
ulterioară a celor despărțite, ci principiu simplu al lor. 


83. Între cele multe domneşte diversitate, neasemănare şi 
deosebire. Dar în Dumnezeu, care este cu adevărat unul şi 
singur, este numai identitate şi simplitate. Deci nu este 
lucru cuminte să ne apropiem de contemplarea lui 
Dumnezeu, înainte de a ieşi din cele multe. O arată aceasta 
Moise, care înfige întâi cortul cugetării în afară de tabără şi 
abia după aceea intră în convorbire cu Dumnezeu.370 Căci 
este primejdios a încerca să exprimi pe cel negrăit prin 
cuvântul rostit. Pentru că orice cuvânt rostit este o dualitate 
sau şi mai mult. lar a contempla pe Cel ce este, fără grai, 
numai cu sufletul, e tot ce e mai bun. Căci Acela este o 
unitate neîmpărţită şi nu o multiplicitate. Arhiereul, căruia i 
s-a rânduit să intre abia o dată pe an în Sfânta Sfintelor, 
înăuntrul catapetesmei, arată şi el că numai acela trebuie să 
se apropie, cu mintea dezbrăcată şi golită, de închipuirile 
referitoare la Dumnezeu, care a trecut prin curte şi prin 
Sfânta şi a ajuns la Sfânta Sfintelor, adică acela care a lăsat 
în urmă toată firea celor sensibile şi inteligibile şi s-a făcut 
curat de tot ce este propriu lucrurilor care se nasc şi pier.371 


370 leşirea 33, 7. 


371 Se continuă ideea din cele două capete anterioare. Hans Urs vo n 
Balthasar (op.cit., p. 197) spune că Sf. Maxim învinge aici contrastul dintre 
Dionisie Areopagitul şi Evagrie cu ajutorul lui Philo. Dionisie ar susține că omul 
trebuie să iasă dincolo chiar şi de mintea sa pentru a întâlni pe Dumnezeu, pe 
când Evagrie ar admite o întâlnire cu Dumnezeu în adâncul minții. (La Dionisie o 
transcendenţă totală, la Evagrie o imanentă). La Maxim mintea contemplă ea 
însăşi pe Dumnezeu, dar după ce se ridică peste cugetarea ei naturală, ca 
sinteză între cele multe. - "Închipuirile" (Găi6ădsă ) referitoare la Dumnezeu, pe 
care le contemplă mintea, sunt, după Balthasar, o expresie îndrăzneață şi 
surprinzătoare, după ce tot Maxim spune că mintea trebuie să treacă dincolo de 
toate întipăririle sensibile şi inteligibile. Balthasar citează însă pe Dionisie 
Areopagitul, care spune că toate modurile cunoaşterii omeneşti se pot aplica nu 
numai apofatic, ci şi catafatic cunoaşterii lui Dumnezeu ( eăs Yă6e î ă66d'y eă6 

iiico€ ri eă€ 6uliădh.. . eă6 Găicăoă , De div. nom. 7, 3; 872A). 

84. Marele Moise, înfigând afară de tabără cortul său, 
adică fixând afară de cele văzute voinţa şi cugetarea sa, 
începe să se închine lui Dumnezeu. Apoi intrând în 
întuneric, adică în locul lipsit de formă şi de materie al 
cunoştinței, rămâne acolo  iniţiindu-se în sfintele 
rânduieli.372 


85. Întunericul este starea fără formă, fără materie şi fără 
trup, care are cunoştinţa modelelor lucrurilor. Cel ce ajunge 
înlăuntrul ei, ca un alt Moise, contemplă cu firea muritoare 
cele nevăzute. Prin aceasta, zugrăvind în sine frumuseţea 
dumnezeieştilor virtuţi ca pe un desen uşor de imitat, în care 
se răsfrânge frumuseţea originară, coboară, înfăţişându-se 
pe sine celor ce vor să-i imite virtutea şi arătând prin 
aceasta dragostea de oameni şi belşugul harului de care s-a 
împărtăşit.373 


372 "Cortul cugetării" şi peste tot urcuşul lui Moise pe Sinai, ca simbol al 
urcuşului mistic al sufletului, î | întâlnim întâi la Origen (Num. Hom. 17, 4), apoi 
la Sf. Grigorie al Nisei şi Dionisie Areopagitul. 


"Întunericul" lui Dionisie este la Sf Maxim "locul fără form ă şi materie al 
cunoştinţei",-adică nu o ignoranță absolută, ci o cunoştinţă, care nu mai 
sesizează un obiect constătător dintr-o substanță şi formă, cu m sunt făpturile, 
deoarece Dumnezeu nu este nici un a nici alta, sau este mai presus de această 
dualitate. 


373 Se repetă aceeaşi caracterizare a "întunericului" de pe vârful muntelui 
Sinai. În acel întuneric sufletul primeşte o cunoştinţă pozitivă; e cunoştinţa 
UiiGU i ăiui66n) . Ele se întipăresc în fiinţa spirituală a celui ce se află în preajma 
lui Dumnezeu, adică nu numai ca idei, ci ca stări totale, existenţiale, care 
implică şi o viață de virtute. În cursul nostru de Mistică, ţinut la Facultatea de 
Teologie din Bucureşti, am încercat să lămurim aceste întipăriri, cărora Dionisie 
Areopagitul şi Sf. Grigorie Palama le zice tuvpoi prin noțiunea de structuri. 
“Închipuirile“ din cap. anterior (84), "zugrăvirea" din cap. prezent, trebuie să fie 
acelaşi lucru: sunt stări totale precis structurate, dar nu forme conceptuale. (Vezi 
termenul 66da' 1 | a Maxim în acest sens, la Ambigua PG. 91, 1117; 1149). 
Starea aceasta fiind modelată şi ca stare virtuoasă, se arată din nou că pentru 
Maxim contemplativul nu e un teoretician ce se dezinteresează de lume, ci el 
coboară din viziunile sale între ceilalți oameni, înrâurind ca model asupra lor. 
Cap. 81-85, ca şi 68-70 , ne-au descris această treaptă supremă de cunoaştere 
tainică a lui Dumnezeu (ziua a opta), după ce în capetele de mai înainte s-a 
vorbit de treapta întâia a activităţii morale, reprezentată prin ziua a şasea, şi a 
contemplării raţiunilor sau a odihnei după activitatea naturală, reprezentată prin 
înmormântarea Domnului, sau prin ziua a şaptea. 


86. Cei ce se ocupă fără pată cu filosofia cea după 
Dumnezeu află cel mai mare câştig din ştiinţa ei: să nu-şi 
mai schimbe aplecarea voii deodată cu lucrurile, ci cu tărie 
statornică să şi-o potrivească fără şovăire după raţiunile 
virtuţii. 


87. Cei ce ne-am botezat prin Duh în cea dintâi 
nestricăciune a lui Hristos după trup aşteptăm în duh 
nestricăciunea cea de pe urmă a Lui, păzind prin stăruința în 
fapte bune şi prin mortificarea de bunăvoie, pe cea dintâi 
nepătată. Dintre cei ce o au pe aceasta, nici unul nu se teme 
de pierderea bunurilor pe care le are.374 


88. Voind Dumnezeu să trimită celor de pe pământ harul 
virtuţii dumnezeieşti din cer, pentru mila Sa cea câtre noi, a 
pregătit simbolic cortul sfânt şi toate cele din el, care este 
răsfrângere, un chip şi o imitare a înţelepciunii.375 

374 Prin Botez am primit o nestricăciune virtuală, pe care o putem pierde. Ea 


încă nu e asimilată de noi prin voinţă şi fapte ( e după trup, nu după duh). Dar 
prin stăruința în fapte, ne devine nestricăciune în duh şi n-o mai putem pierde. 


375 Sf. Grigorie de Nisa (Viaţa lui Moise, PG. 44, 381A) şi Sf. Grigorie Palama 
(Tratatul III, din cele posterioare) ne spun că cortul văzut de Moise este însuşi 
lisus Hristos care, ca Dumnezeu şi om, le cuprinde pe toate. Aici ni se spune că 
cortul construit pe pământ este oglindirea înțelepciunii divine. Da r înțelepciunea 
divină, care cuprinde ideile tuturor lucrurilor, fără form ă şi materie, este Logosul 
divin, cum spune şi Grigorie de Nisa în acelaşi loc. EI le oblăduieşte pe toate ca 
un cort sau un templu universal. E Sofia, punctul de trecere de la unitatea divină 
la multiplicitatea lumii. Pe acesta î | vede mintea intrată în întunericul divin. El 
nu e numai adevărul, ci şi virtutea, şi cine e modelat de vederea lui e modelat şi 
de virtutea cerească, aşadar din toată ființa lui. Balthasar (op. cit., p. 85) a 
arătat că ideea acestui cap e luată din Philo (Quis rerum divinarum heres, 126). 


89. Harul Noului Testament era ascuns tainic în litera 
Vechiului. De aceea zice Apostolul că «legea este 
duhovnicească».376 Prin urmare Legea după literă se 
învecheşte, îmbătrâneşte şi încetează: dar după duh e 
totdeauna tânără şi lucrătoare.377 Căci harul niciodată nu se 
învecheşte. 


90. Legea este umbra Evangheliei; iar Evanghelia este 
icoana bunurilor viitoare. Cea dintâi opreşte săvârşirea celor 
rele; cea de a doua porunceşte faptele cele bune. 


A 


91. Întreaga Sfânta Scriptură zicem că se împarte "în trup 
şi în duh, fiind ca un om duhovnicesc. Cel ce zice, aşadar, că 
cuvântul Scripturii este trup, iar înţelesul ei duh sau suflet, 
nu păcătuieşte faţă de adevăr. Dar înţelept este cu adevărat 
cel ce lasă la o parte ceea ce e stricăcios şi se alipeşte întreg 
de ceea ce e nestricăcios. 


92. Legea este trupul omului duhovnicesc, care este 
Sfânta Scriptură; Proorocii sunt  simţirea (percepţia 
simţuală); Evanghelia, sufletul mintal care lucrează prin 
trupul legii şi prin simţirea Proorocilor şi prin aceste lucrări 
îşi arată puterea ei. 


376Romani 1, 14. 


377Evrei 8, 13. 98. 


93. Legea era umbra, iar Proorocii icoana bunurilor 
dumnezeieşti şi duhovniceşti din Evanghelie. Evanghelia 
însă ne-a arătat prin litere însuşi adevărul venit la noi, 
preumbrit prin Legea şi preînchipuit prin Prooroci. 


94. Cel ce împlineşte legea prin viaţă şi purtare pune 
capăt numai urmărilor păcatului, jertfind lui Dumnezeu 
lucrarea patimilor neraţionale, şi se mulţumeşte cu atâta 
pentru mântuire, din pricina prunciei lui duhovniceşti. 


95. Cel călăuzit de cuvântul proorocesc, pe lângă 
lepădarea lucrării patimilor, scoate de la sine şi învoirile cu 
ele, aflătoare în suflet, ca nu cumva, reţinându-se cu ceea ce 
e inferior, adică cu trupul, de la păcat, să uite să se reţină şi 
cu ceea ce e superior, adică cu sufletul şi să-l săvârşească 
din belşug. 


96. Cel ce îmbrăţişează din inimă viaţa evanghelică a 
tăiat de la sine şi începutul şi sfârşitul păcatului şi cultivă 
toată virtutea cu fapta şi cu cuvântul şi cu raţiunea. Acesta 
aduce jertfe de laudă şi de mărturisire, scăpat de toată 
supărarea lucrării patimilor şi slobod de lupta minţii 
împotriva lor. El nu mai are decât plăcerea nesăturată a 
nădejdii bunurilor viitoare, care-i nutreşte sufletul. 


97. Celor ce se îndeletnicesc cu mai multă sârguinţă cu 
dumnezeieştile Scripturi, Cuvântul Domnului le apare în 
două forme: într-una comună şi mai simplă, care e văzută de 
cei mulţi, potrivit cu ceea ce s-a scris: «L-am văzut pe El şi n- 
avea nici chip nici frumuseţe»,378 iar în alta mai ascunsă şi 
numai de puţini cunoscută, de cei ce au devenit ca sfinţii 
Apostoli Petru, lacob şi loan, înaintea cărora Domnul s-a 
schimbat la faţă, îmbrăcându-se în slava care a biruit 
simţurile. După aceasta este «mai frumos la înfăţişare ca fiii 
oamenilor».379 Dintre aceste două forme, cea dintâi se 
potriveşte celor începători; a doua e pe măsura celor 


desăvârşiţi în cunoştinţă, atâta cât este cu putinţă 
oamenilor. Cea dintâi este icoana primei veniri a Domnului, 
la care se referă litera Evangheliei şi care curăţeşte prin 
pătimiri pe cei de pe treapta făpturii; a doua este 
preînchipuirea celei de a doua veniri întru slavă, la care se 
referă duhul Evangheliei şi care preface prin înţelepciune pe 
cei de pe treapta cunoaşterii, ridicându-i la starea de 
îndumnezeire. Aceştia, în temeiul schimbării la faţă a 
Cuvântului în ei, oglindesc cu faţa descoperită slava 
Domnului. 


378 Is. 53, 2. 
379 Psalmi 44, 3. 


98. Cel ce rezistă neclintit în lupte şi necazuri pentru 
virtute are în sine lucrătoare cea dintâi venire a Cuvântului, 
care-l curăţeşte de toată pata. lar cel ce şi-a mutat mintea 
prin contemplaţie în starea îngerilor are în el puterea celei 
de a doua veniri, care lucrează în el nepătimirea, ca să nu 
poată fi biruit.380 


380 Ideea că cel ce se află pe treapta nevoinţei pentru curățirea de patimi şi a 
luptei pentru dobândirea virtuților are în sine pe Hristos în form a smerită a 
primei parusii, iar cel ce se află pe treapta nepătimirii şi a cunoaşterii mistice îl 
are anticipat în form a slăvită a celei de a doua parusii, arătată o clipă pe 
muntele Tabor, porneşte de la Oriega. Ideea aceasta se împleteşte cu o alta: că 
prin Botez Hristos se ascunde în adâncul nostru şi stă acolo nevăzut. In suprema 
chenoză, pân ă ce prin împlinirea poruncilor, curăţindu-ne devenim tot mai 
conştienţi de EI, iar El se oglindeşte tot mai vădit în ființa noastră îmbunătățită. 
E o idee dezvoltată mai ales de Marc u Ascetul şi Diadoh împotriva mesalienilor, 
care spuneau că trebuie să simțim pe Hristos în noi din primul moment în care 
se sălăşluieşte în noi; altfel nu-L avem. 


Hristos prezent în noi de la Botez, deşi nesimţit de noi, ne dă puterea de a birui 
patimile. Aceasta e puterea lucrătoare a primei parusii. La început lisus 
îndemnându-ne de sub văl numai, prin porunci, ne apare aspru, fără 
"frumusețe". Abia pe urm ă ni se arată şi ne atrage prin dulceața şi frumuseţea 
cunoaşterii Lui. 


99. Simţirea întovărăşeşte pe cel ce se află pe treapta 
făptuirii şi care dobândeşte virtuțile prin osteneală; iar lipsa 
de simţire pe cel ce se află pe treapta cunoaşterii, care şi-a 
retras mintea de la trup şi de la lume, îndreptându-şi-o spre 
Dumnezeu. Cel dintâi, luptându-se prin făptuire să-şi 
desfacă sufletul de legăturile afecțiunii naturale faţă de 
trup, îşi simte dispoziţia voii continuu atinsă de dureri. Dar 
cel ce a smuls piroanele acestei afecţiuni, prin contemplaţie 
nu mai este reţinut de nimic, făcându-se curat de tot ce-l 
făcea să pătimească şi să fie stăpânit de către cei ce voiau 
să-l biruiască. 


100. Mana dată lui Israel în pustie este Cuvântul lui 
Dumnezeu, care hărăzeşte toată plăcerea duhovnicească 
celor ce-l mănâncă şi se potriveşte cu orice gust, după 
deosebirea poftelor celor ce-L mănâncă. Căci are calitatea 
oricărei mâncări duhovniceşti. De aceea celor ce s-au născut 
de sus, din sămânță nestricăcioasă prin Duh, li se face lapte 
duhovnicesc neînşelător; celor slăbiţi legumă care reface 
puterea suferindă a sufletului; celor care prin deprindere şi- 
au exercitat simţurile sufletului în deosebirea binelui de rău 
se dă pe Sine ca mâncare vârtoasă. Dar Cuvântul lui 
Dumnezeu are şi alte puteri nemărginite, pe care nu le poate 
încăpea nimeni în veacul de aici. Când însă moare cineva şi 
se face vrednic să fie aşezat peste multe sau peste toate, va 
primi şi acele puteri ale Cuvântului, toate sau unele din ele, 
fiindcă a fost aici credincios peste puţine. Căci orice culme a 
darurilor dumnezeieşti date nouă aici, este de tot mică şi 
smerită în asemănare cu cele viitoare. 


A aceluiaşi 


A doua sută a capetelor gnostice 


1. Unul este Dumnezeu, pentru că una este dumnezeirea: 
Unitate fără de început, simplă, mai presus de fiinţă, fără 
părţi şi neîmpărţită. Una şi aceeaşi este unitate şi Treime; 
aceeaşi întreagă unitate, şi aceeaşi întreagă Treime; aceeaşi 
întreagă unitate după fiinţă, şi aceeaşi întreagă Treime după 
ipostase. Căci dumnezeirea e Tată, Fiu şi Duh Sfânt, şi 
dumnezeirea este în Tatăl, Fiul şi Duhul Sfânt. Aceeaşi e 
întreagă în întreg Tatăl; şi Tatăl e întreg în aceeaşi întreagă. 
Şi aceeaşi e întreagă în întreg Fiul; şi Fiul e întreg în aceeaşi 
întreagă. Şi aceeaşi e întreagă în întreg Duhul Sfânt; şi 
Duhul Sfânt e întreg în aceeaşi întreagă. Întreagă e Tată şi în 
Tatăl întreg; şi întreg Tatăl e în ea întreagă, şi întreg Tatăl e 
ea întreagă. Şi aceeaşi întreagă e întreg Fiul; şi aceeaşi 
întreagă în întreg Fiul; şi întreg Fiul este ea întreagă şi în ea 
întreagă. Şi aceeaşi întreagă este întreg Duhul Sfânt şi în 
întreg Duhul; şi întreg Duhul Sfânt este ea întreagă, şi întreg 
Duhul Sfânt este în aceeaşi întreagă. 


Căci nu este dumnezeirea numai în parte în Tatăl, sau 
Tatăl numai în parte Dumnezeu; nici nu este dumnezeirea 
numai în parte în Fiul, sau Fiul numai în parte Dumnezeu; 
nici nu este dumnezeirea numai în parte în Duhul Sfânt, sau 
Duhul Sfânt numai în parte Dumnezeu. Căci nu se împarte 
dumnezeirea, nici nu este Dumnezeu nedesăvârşit Tatăl sau 
Fiul sau Duhul Sfânt. Ci întreagă este aceeaşi, desăvârşită, în 
chip desăvârşit, în Tatăl cel desăvârşit; şi întreagă aceeaşi, 
desăvârşită, în chip desăvârşit, în Fiul cel desăvârşit; şi 
întreagă aceeaşi, desăvârşită, în chip desăvârşit, în Duhul 
Sfânt cel desăvârşit. Căci Tatăl este întreg în întreg Fiul şi în 
întreg Duhul Sfânt în chip desăvârşit; şi întreg este Fiul în 


întreg Tatăl şi în întreg Duhul Sfânt, în chip desăvârşit; şi 
întreg este Duhul Sfânt în întreg Tatăl şi în întreg Fiul, în chip 
desăvârşit. De aceea Tatăl, Fiul şi Duhul Sfânt sunt un 
Dumnezeu. Căci una şi aceeaşi este fiinţa, puterea şi 
lucrarea Tatălui, a Fiului şi a Duhului Sfânt, nefiind şi 
neînţelegându-se nici unul fără celălalt. 


2. Orice cugetare este (o sinteză) a celor ce cugetă381 şi a 
celor cugetate.352 Dar Dumnezeu nu este nici dintre cei ce 
cugetă; nici dintre cele cugetate. El este deasupra acestora. 
Căci altfel s-ar circumscrie, ca subiect ce cugetă având lipsă 
de relaţia cu ceea ce cugetă, iar ca obiect cugetat căzând, 
datorită relaţiei, în chip firesc sub vederea celui ce cugetă. 
Urmează aşadar că pe Dumnezeu nu trebuie să-L socotim 
nici că cugetă, nici că este cugetat. El este mai presus dea 
cugeta şi de a fi cugetat. Căci e propriu şi firesc celor după 
El să cugete şi să fie cugetate.383 


381 Subiectul. 
382 Obiectul. 


383 E aceeaşi idee ca în cap. 82 (suta I). Dumnezeu nu poate fi subiect 
deosebit de obiect, sau obiect deosebit de subiect, căci altfel ar f i mărginit. Da r 
aceasta nu înseamnă că Dumnezeu nu cugetă sau nu se cugetă (contemplă) ci 
că El este deodată subiect ce cugetă şi obiect ce se cugetă. 


3. Orice cugetare, precum îşi are baza într-o fiinţă, fiind o 
calitate a ei, tot aşa îşi are mişcarea îndreptată spre o fiinţă. 
Căci nu e cu putinţă să îl socotim ca ceva cu totul desfăcut 
şi simplu. Dumnezeu însă este simplu în amândouă 
chipurile, fiind fiinţă care nu alcătuieşte suportul a ceva, şi 
cugetare care nu are ceva ca suport. Astfel El nu este dintre 
cele care cugetă şi sunt cugetate, aflându-se adică mai 
presus de fiinţă şi de cugetare.38% 


4. Precum în centrul de unde pornesc liniile în direcţie 
dreaptă, acestea sunt văzute cu desăvârşire neîmpărţit, la 


fel cel ce se învredniceşte să ajungă în Dumnezeu cunoaşte 
toate  raţiunile făpturilor preexistente în el, printr-o 
cunoştinţă simplă şi neîmpărţită. 385 


5. Cugetarea modelându-se după obiectele cugetate, 
cugetarea cea una se preschimbă în multe idei, luând forma 
fiecăruia dintre obiectele cugetate. Când însă trece dincolo 
de mulţimea lucrurilor sensibile şi inteligibile, care îi 
întipăresc forma lor şi devine astfel, cu totul fără formă, şi-o 
ataşează Cuvântul cel mai presus de cugetare, desfăcând-o 
de lucrurile care o alterau prin formele ideilor (âs&ded6i). lar 
cel ce a pătimit aceasta «s-a odihnit şi el de lucrurile sale, 


precum Dumnezeu de ale Lui».386 


384 O întemeiere mai profundă a pluralității actului de cugetare (vezi cap. 82, 
suta 1). El nu presupune numai un subiect ce cugetă şi un obiect cugetat, 
deosebit de acest subiect, ci în subiectul însuşi e o dualitate. Căci subiectul 
cugetător constă dintr-o ființă ce cugetă şi din actul sau din puterea cugetării. 
Cugetarea nu poate exista de sine, simplă, poate atât prin faptul că izvorăşte 
dintr-o ființă (substanță), cât şi prin faptul că e orientată spre o fiinţă sau se 
întoarce asupra ființei din care porneşte. 


Dumnezeu e însă mai presus nu numai de dualitatea subiect-obiect, ci şi de 
dualitatea ființă-cugetare. Nici chiar termenul: "subiect ce cugetă" nu e întru 
totul potrivit la Dumnezeu, întrucât prin subiect s-ar putea înțelege un suport 
deosebit de actul cugetării. 


385 Dup ă Hans Urs vo n Balthasar (op.cit., 193), Sf. Maxim "nu vizează aici 
atât pe Dumnezeu cel absolut, cât punctul de trecere de la unitatea divină la 
multiplicitatea lumii: "Sofia". 


Acest cap. valorifică şi străduința omului de a cunoaşte rațiunile lucrurilor în 
mo d deosebit. Prin aceasta mintea i se exercită de-a le recunoaşte în mo d 
neîmpărțit în Dumnezeu . 


386Evrei 4, 10. 


6. Cel ce a ajuns la desăvârşirea îngăduită aici oamenilor 
rodeşte lui Dumnezeu dragoste, bucurie, pace, îndelungă 
răbdare, iar pentru viaţa viitoare nestricăciune, veşnicie şi 
cele asemenea acestora. Cele dintâi se cuvin celui ce s-a 


desăvârşit întru făptuire, iar cele de al doilea celui ce prin 
cunoştinţa adevărată a ieşit din cele create.387 


7. Precum rodul neascultării este păcatul, aşa rodul 
ascultării este virtutea; şi precum neascultării îi urmează 
călcarea poruncilor şi dezbinarea de Cel ce a poruncit, aşa 
ascultării îi urmează păzirea poruncilor şi unirea cu Cel ce a 
poruncit. Prin urmare, cel ce prin ascultare a păzit o poruncă 
şi a săvârşit dreptatea, a păstrat şi unirea nedezbinată cu 
Cel ce a poruncit; iar cel ce a călcat prin neascultare o 
poruncă şi a săvârşit păcatul s-a desfăcut de sine şi din 
unirea dragostei cu Cel ce a poruncit. 


8. Cel ce se reculege din dezbinarea adusă de călcarea 
poruncilor se desparte mai întâi de patimi, apoi de gândurile 
pătimaşe, apoi de fire şi de raţiunile firii, apoi de idei şi de 
cunoştinţele aduse de ele, şi la urmă, străbătând dincolo de 
varietatea raţiunilor Providenţei, ajunge în chip neştiut la 
însăşi raţiunea Monadei. Abia în lumina acesteia îşi 
contemplă mintea neschimbabilitatea sa, ceea ce o face să 
se bucure cu o bucurie negrăită. Căci a primit pacea lui 
Dumnezeu, care covârşeşte toată mintea şi păzeşte 
neîncetat de orice cădere pe cel ce s-a învrednicit de ea.388 


387 Paralela între făptuire şi viața de aici pe de o parte, între cunoştinţă 
(gnoză) şi viața de dincolo este alexandrină. Nici Origen, nici Evagrie nu cunosc 
dincolo o făptuire (Balthasar, op. cit., 89). 


388 În cap. acesta şi în cap. 5, mintea e considerată că se înstrăinează de la 
firea ei când îşi fărâmițează cugetarea după mulțimea lucrurilor. Astfel e confor 
m cu natura ei ( did666țr ) să se unească cu Cuvântul după ieşirea din formele 
ideilor multiple, care o alterau. lar regăsirea neschimbabilităţii sale îi produce 
minții o bucurie negrăită. 


9. Frica de gheenă face pe începători să fugă de păcat; 
dorul de răsplata bunătăţilor dăruieşte celor înaintați râvna 
virtuţilor cu lucrul; iar taina dragostei, ridicând mintea 
deasupra tuturor celor create, o face oarbă faţă de toate cele 


ce sunt după Dumnezeu. Căci Domnul înţelepţeşte numai pe 
cei ce au devenit orbi faţă de toate cele de după Dumnezeu, 
arătându-le cele ce sunt mai dumnezeieşti. 


10. Cuvântul lui Dumnezeu, asemenea grăuntelui de 
muştar, pare foarte mic înainte de a-l cultiva. Dar după cea 
fost cultivat cum trebuie, se arată aşa de mare încât se 
odihnesc în el raţiunile măreţe ale făpturilor sensibile şi 
inteligibile, ca nişte păsări.38% Căci raţiunile tuturor încap în 
EI; iar El nu poate fi încăput de nici una din făpturi. De 
aceea a zis Domnul că «cel ce are credinţă cât un grăunte de 
muştar poate muta muntele»3% cu Cuvântul, adică poate 
alunga stăpânirea diavolului de la noi şi să o mute de pe 
temelia ei.391 


389 Matei 13,31 . Când ni se descoperă Cuvântul, vede m în El totodată toate 
rațiunile lucrurilor. 


390 Matei 17, 19. 


391 Căci în credință se ascunde toată puterea lui Dumnezeu-Cuvântul, având 
să se dezvolte ca grăuntele de muştar. 


11. Grăunte de muştar este Domnul, asemănat prin 
credinţă în duh, în inimile celor ce-L primesc. Cel ce îl cultivă 
cu grijă prin virtuţi mută muntele cugetului pământesc, 
depărtând de la sine deprinderea anevoie de clintit care-l 
stăpâneşte şi dă odihnă în sine, ca unor păsări ale cerului, 
raţiunilor şi modurilor poruncilor, sau puterilor 
dumnezeieşti.392 


12. Zidind pe Domnul, ca pe o temelie a credinţei, 
edificiul înalt al virtuţilor, să aşezăm în el aur, argint, pietre 
scumpe, adică cunoştinţă curată şi neîntinată despre 
Dumnezeu (teologie), viaţă străvezie şi strălucită, gânduri 
dumnezeieşti şi idei luminoase. Să nu aşezăm nici lemne, 
nici iarbă, nici trestie, adică nici idolatrie sau alipire la cele 


sensibile, nici viaţă nesocotită, nici gânduri pătimaşe şi 
lipsite de înţelegerea înţelepciunii, ca nişte spice goale.393 


13. Cel ce doreşte cunoştinţă şi-a aşezat temeliile 
sufletului neclintite lângă Domnul, cum zice Dumnezeu lui 
Moise: «lar tu stai aici cu Mine! ».394 Dar trebuie să se ştie că 
şi între cei ce stau lângă Domnul există deosebiri, dacă nu 
se citeşte în zadar de către iubitorul de învăţătură cuvântul: 
«Sunt unii dintre cei ce stau aici, care nu vor gusta moartea 
până ce nu vor vedea împărăţia lui Dumnezeu venind întru 
putere».3%5 Căci nu tuturor celor ce stau lângă EI li se arată 
Domnul totdeauna întru slavă; ci celor începători li se arată 
în chip de rob, iar celor ce pot să-L urmeze, urcându-se pe 
muntele înalt al Schimbării Sale la faţă, li se arată în 
înfăţişarea lui Dumnezeu, în care a fost mai-nainte de-a fi 
lumea. Deci este cu putinţă ca Domnul să nu se arate în 
acelaşi fel tuturor celor ce stau lângă EI; ci unora într-un fel, 
altora altfel, schimbându-şi arătarea după măsura credinţei 
din fiecare. 


392 lisus Hristos sau harul Lui se ascunde de la Botez în adâncul inimii noastre, 
ca într-un pământ, cum zice Marcu Ascetul Cultivându-L prin virtuți, El se 
dezvoltă şi iese la iveală, cuprinzându-ne în întregime, "Raţiunile" poruncilor 
sunt sensurile lor, iar "modurile", moaalităţile de aplicare. 


393 | Corinteni 3, 12. 
394 leşirea 33, |. 
395Marcu 8, 39. 


14. Când Cuvântul lui Dumnezeu se face în noi clar şi 
luminos şi faţa lui străluceşte ca soarele, atunci şi hainele 
Lui se fac albe. lar acestea sunt cuvintele (raţiunile) Sfintei 
Scripturi a Evangheliilor, care se fac străvezii şi clare 
nemaiavând nimic acoperit. Ba apar lângă El şi Moise şi llie, 
adică raţiunile (înțelesurile) mai duhovniceşti ale Legii şi ale 
Proorocilor. 


15. Precum va veni Fiul Omului, cum s-a scris, cu îngerii 
Săi întru slava Tatălui, aşa după fiecare înaintare în virtute 
se schimbă la faţă pentru cei vrednici Cuvântului lui 
Dumnezeu, venind cu îngerii Săi întru slava Tatălui. lar 
raţiunile mai duhovniceşti din Lege şi Prooroci, pe care le 
închipuiesc Moise şi llie, arătându-se cu Domnul la 
Schimbarea la faţă a Lui, se dezvăluie proporţional cu slava 
de care se împărtăşesc aceştia, descoperind atâta înţeles cât 
pot cuprinde cei vrednici.396 


396 La Origen pe măsură ce creşte Dumnezeu-Cuvântul în suflet dispar 
celelalte înțelesuri. De aceea pentru Origen pe Tabor Moise şi Ilie (Legea şi 
Proorocii) se absorb în Hristos (Levit. hom. 6 , 2 ; Matei Co. 12, 43). Dimpotrivă 
pentru Maxim apariția Logosului e însoţită de logoi. Tocmai apariţia slavei lui 
Dumnezeu face lumea să apară în toată claritatea şi distincţia ei (Balthasar, op. 
cit., 45). 


16. Cel iniţiat întrucâtva în învăţătura despre Monadă 
(unitate), a cunoscut în orice caz şi raţiunile Providenţei şi 
ale Judecăţii, care apar împreună cu aceea. De aceea celor 
ce |i se arată li se şi pare că este bine să facă trei colibe, cum 
a propus Petru, adică să-şi zidească cele trei deprinderi, prin 
care se dobândeşte mântuirea: a virtuţii, a cunoştinţei şi a 
cunoştinţei de Dumnezeu (a teologiei). 


Prima are lipsă de bărbăţia şi cumpătarea cu fapta, al 
căror fericit chip a fost lie; a doua de dreptatea 
contemplaţiei naturale, pe care a arătat-o prin sine marele 
Moise; iar a treia de desăvârşirea neştirbită a înţelepciunii, 
pe care a arătat-o Domnul. lar colibe au fost numite acestea 
pentru faptul că sunt şi alte locaşuri mai bune şi mai 
strălucite decât ele, care vor primi în viitor pe cei 
vrednici.397 


17. Cel ce se află pe treapta făptuirii se zice că petrece ca 
un străin în trup, ca unul ce şi-a tăiat prin virtute afecțiunea 
sufletului faţă de trup şi a smuls din sine înşelăciunea celor 
materiale. Cel ce se află pe treapta cunoaşterii se zice că 


locuieşte ca un străin chiar şi în virtute, ca unul ce priveşte 
încă adevărul în oglinzi şi ghicituri. Căci încă nu i s-au arătat 
chipurile de sine stătătoare ale bunătăţilor, aşa cum sunt, ca 
să se bucure de ele faţă către faţă.398 Fiindcă orice sfânt 
călătoreşte având în faţă icoana bunătăţilor, care-l cheamă 
spre viitor. El strigă: «Străin şi călător sunt pe acest pământ 
ca toţi părinţii mei».399 


397 Ave m aici următoarele scheme paralele, luate în parte de la Evagrie: 
Hristos Monadă Teologie Desăvârsire Înțelepciune 

Moise Providență Gnoză 

Contemplarea naturii Dreptate 

Ilie Judecată Virtute Făptuire 

Bărbăție şi cumpătare 


Urcuşul duhovnicesc se face de la treapta reprezentată prin termenii din urmă 
prin treapta reprezentată de termenii mijlocii spre cea reprezentată de cei dintâi. 
Virtuţii sau făptuirii î i corespunde judecata, ca disciplinare aspră a omului din 
partea lui Dumnezeu, spre a-l ridica la înțelegerea Providenţei, sau la 
contemplarea rațiunilor pozitive ale lui Dumnezeu din natură şi apoi la 
desăvârşire sau cunoaşterea lui Dumnezeu, ca izvor unitar al varietății lucrurilor. 


398 Chiar cunoştinţa gnosticului este o cunoştinţă în 
oglinzi şi ghicituri faţă de cunoştinţa veacului viitor. 
Chipurile de sine stătătoare sunt realităţile spirituale 
neacoperite de învelişurile simbolurilor. Ma i ales sunt 
persoanele Sf. Treimi. lar cel ce are numai icoana şi petrece 
sub regimul ei e ca un străin ce se grăbeşte spre realitate. 
Chiar virtutea e ceva provizoriu şi ne dă doar asigurarea că 
Hristos e ascuns în noi, că incă nu s-a arătat în form ă 
descoperită. 


399 Psalmi 38, 17. 


18. Cel ce se roagă nu trebuie să se oprească vreodată din 
urcuşul spre înălţime, care duce la Dumnezeu. Căci precum 
ca un urcuş din putere spre putere trebuie înţeleasă 


înaintarea în lucrarea virtuţilor şi ca un şi mai mare urcuş din 
slavă în slavă sporirea în cunoştinţele duhovniceşti ale 
contemplaţiei şi trecerea de la litera Sfintei şi dumnezeeştei 
Scripturi la duhul ei, tot aşa trebuie să facă şi cel ce a ajuns 
în locul rugăciunilor: să-şi ridice mintea de la cele omeneşti 
şi cugetul sufletului spre cele mai dumnezeieşti; ca mintea 
să poată urma Celui ce a străbătut cerurile, lui lisus Fiul lui 
Dumnezeu, Celui ce este pretutindenea şi toate le străbate 
din grijă pentru noi, ca şi noi, urmându-l Lui, să străbatem 
toate cele de după EI şi să ajungem la El. Şi vom izbândi în 
aceasta, de-L vom înţelege nu după puţinătatea pe care a 
arătat-o  coborându-Se pentru noi, ci după măreţia 
nemărginirii Sale fireşti.+00 


400 Aici apar mai întâi iarăşi cele trei trepte, din care ultima aici e numită a 
rugăciunii: a) făptuitorul, b) cunoscătorul şi c) rugătorul, care e mai aproape de 
Dumnezeu . Primul trebuie să înainteze din virtute în virtute (virtutea e numită 
aici putere). Al doilea, din cunoştinţă în cunoştinţă, la o tot mai duhovnicească şi 
mai adâncă înțelegere a rațiunilor divine din natură şi Scriptură. Al treilea, care 
s-a ridicat peste cele de la mijloc, direct la cele dumnezeieşti, să înainteze spre 
cele ce sunt tot mai dumnezeieşti. Energiile dumnezeieşti coborâte la noi sunt 
infinite, dar ele se întind în sus până în sânul fiinţei divine pe o scară infinită. 
Căci ființa divină este "de infinite ori infinit" mai presus de energiile Sale infinite 
(Capit. theol. 1, 49). 


Energiile acestea, acomodate treptelor noastre de înțelegere şi de cuprindere 
şi necesităților creerii şi guvernării unor făpturi finite, sunt Sofia sau Dumnezeu 


coborât lângă lume. In cuprinsul ei se face urcuşul etern al oamenilor şi al 
îngerilor. In acest sens spune Sf. Grigorie de Nisa în "Viaţa lui Moise" că pe de o 
parte omul "stă" în urcuşul lui (se opreşte), adică nu mai cade de unde este, dar 
pe de alta înaintează etern. Această înaintare necontenită e descrisă şi în cap. 
19. 


19. Bine este să ne îndeletnicim pururea cu Dumnezeu şi 
să-L căutăm pe El, precum ni s-a poruncit. Căci chiar dacă în 
viaţa de faţă nu putem ajunge, prin această căutare, la 
capătul adâncului lui Dumnezeu, poate totuşi, apropiindu-ne 
puţin de acest adânc, ajungem să contemplăm lucruri tot 
mai sfinte din cele sfinte şi tot mai duhovniceşti din cele 
duhovniceşti. Aceasta o arată prin închipuire Arhiereul, care 


intră de la cele Sfinte, care sunt mai sfinte decât curtea, la 
Sfintele Sfintelor, care sunt mai sfinte ca Sfintele. 


20. Orice cuvânt al lui Dumnezeu nu e vorbă multă, nici 
vorbărie, ci e unul, alcătuit din diferite vederi (contemplaţii), 
fiecare fiind o parte a cuvântului. De aceea cel ce grăieşte 
pentru adevăr, chiar de-ar putea vorbi aşa încât să nu lase 
nimic afară din ceea ce vrea să spună, n-a spus decât un 
singur cuvânt al lui Dumnezeu?%01 


401 Orice cuvânt sau orice rațiune a lui Dumnezeu concentrează în sine o 
multiplicitate de înțelesuri, care pot fi expuse în multe cuvinte omeneşti. E o 
pildă despre felul cu m în Dumnezeu - Cuvântul sunt concentrate şi pot fi 
contemplate unitar toate rațiunile lucrurilor. Cu cât cineva s-a deprins să 
cunoască în form ă separată mai multe înțelesuri, cu atât va fi mai în măsură să 
le constate mai repede și mai deplin într-un cuvânt sau într-o rațiune 
cuprinzătoare. Astfel se arată importanța strădaniei omeneşti de-a cunoaşte în 
viața de aici rațiunile cât mai multor lucruri şi evenimente, pentru a fi în stare să 
le vad ă în mo d unitar în Dumnezeu - Cuvântul şi în viața externă. Acestea 
alcătuiesc Sofia, de care cap. următor (21) spune că poate locui şi în noi tot aşa 
de deplin ca şi în Dumnezeu - Cuvântul dar în noi prin har, iar în El după fiinţă. 


21. În Hristos, care este Dumnezeu şi Cuvântul Tatălui, 
«locuieşte, după fiinţă, toată plinătatea dumnezeirii».*92 lar 
în noi locuieşte plinătatea dumnezeirii după har, atunci 
când adunăm în noi toată virtutea şi înţelepciunea, 
nemailipsindu-ne în nici un chip, după cât e cu putinţă 
omului, nimic din imitarea adevărată a modelului. Căci nu 
este lucru necuvenit ca prin strădania noastră să locuiască şi 
în noi plinătatea dumnezeirii, alcătuită din diferite vederi 
(contemplaţii) duhovniceşti. 


22. Precum cuvântul nostru, pornind după fire din minte, 
este vestitorul (îngerul) mişcărilor ascunse ale minţii, la fel 
Cuvântul lui Dumnezeu, care cunoaşte după fiinţă pe Tatăl - 
aşa cum cunoaşte Cuvântul Mintea care L-a născut -, pe care 
nu-L poate cunoaşte nici una dintre făpturi fără de EI, 
descoperă pe Tatăl pe care L-a cunoscut, ca Cel ce este 


cuvântul Lui după fire; de aceea i se zice «înger -vestitor-al 
marelui sfat»+93, 


23. Marele sfat al lui Dumnezeu şi Tatăl este taina ce-a 
tăcută şi neştiută a iconomiei pe care, împlinind-o prin 
întrupare Fiul cel Unul Născut a descoperit-o, făcându-Se 
înger al marelui sfat dinainte de veci al lui Dumnezeu şi 
Tatăl. Tot aşa se face înger al marelui sfat dinainte de veci al 
lui Dumnezeu şi Tatăl cel ce cunoaşte raţiunea (înţelesul) 
tainei şi se înalţă fără de sfârşit prin faptă şi rațiune peste 
toate atât de mult, până ce ajunge la Cel ce s-a coborât atât 
de mult. 


402 Coloseni 2, 9. 


403 Is. 9, 5. Prin cuvânt ( 6iiădhi ) se poate înțelege şi rațiunea (rațiunea 
noastră sau cea divină). Mintea e mai adâncă decât raţiunea, iar rațiunea e 
autorevelarea minţii. Deci între minte ca cunoaştere intuitivă şi rațiune ca 
cunoaştere discursivă nu e o opoziţie, ci ultima porneşte şi se întoarce la prima. 


24. Dacă Cuvântul lui Dumnezeu s-a coborât pentru noi 
din iconomie până la cele mai de jos părţi ale pământului şi 
s-a înălţat mai presus de toate cerurile,+0% El care este după 
fire cu totul nemişcat, înfăptuind cu anticipație în Sine ca 
om, după iconomie, cele ce vor fi, cel ce iubeşte cunoştinţa 
să se gândească cu bucurie tainică ce minunat va fi sfârşitul 
făgăduit celor ce-L iubesc pe Domnul. 


25. Dacă pentru aceea s-a făcut Fiu al Omului şi Om, 
Dumnezeu Cuvântul, Fiul lui Dumnezeu şi Tatăl, ca să facă 
dumnezei şi fii ai lui Dumnezeu pe oameni, să credem că 
vom ajunge acolo unde este acum însuşi Hristos, capul 
întregului trup,+95 care s-a făcut pentru noi înainte mergător 
la Tatăl,+96 prin ceea ce este ca noi. Căci în adunarea 
dumnezeilor, adică a celor ce se mântuiesc, va sta 
Dumnezeu în mijloc,*% împărțind răsplăţile fericirii de acolo, 
nemaifiind nici o distanţă între El şi cei vrednici. 


26. Cel ce împlineşte încă poftele pătimaşe ale trupului 
locuieşte, ca un închinător şi făcător de idoli, în pământul 
chaldeilor. Dar când a început să deosebească puţin lucrurile 
şi să dobândească astfel simţirea modurilor de purtare la 
care-l îndatorează firea, a părăsit pământul chaldeilor şi a 
venit în Haranul Mesopotamiei, adică la starea dintre virtute 
şi păcat, care încă nu s-a curăţit de înşelăciunea simţirii. 
Căci aceasta este Haran. În sfârşit, când se ridică şi peste 
această înţelegere măsurată a binelui, la care a ajuns prin 
simţire, se grăbeşte spre pământul cel bun, adică spre starea 
cea slobodă de tot păcatul şi neştiinţa, pe care nemincinosul 
Dumnezeu arată şi făgăduieşte că o va da ca pe o cunună a 
virtuţii celor ce-L iubesc pe El. 


404Efeseni 4, 9-10. 
405 Coloseni 1, 18. 
406Evrei 6, 20. 


407Psalmi 81, 1. 


27. Dacă Cuvântul lui Dumnezeu «s-a răstignit pentru noi 
din neputinţă şi s-a ridicat din puterea lui Dumnezeu».498 
vădit este că o face şi o pătimeşte aceasta pentru noi 
pururea, ca Unul ce se face tuturor toate, ca pe toţi să-i 
mântuiască. Deci bine le spune dumnezeiescul Apostol 
corintenilor, care se află întru neputinţă, că nu a socotit de 
bine să ştie nimic, decât pe lisus Hristos, şi pe Acesta 
răstignit;*0% iar efesenilor, care sunt desăvârşiţi că: 


«Dumnezeu ne-a ridicat şi ne-a aşezat pe noi împreună cu 
dânsul în cele cereşti, întru Hristos lisus».*10 El spune prin 
acestea că Cuvântul lui Dumnezeu se face fiecăruia, după 
măsura puterii lui. Astfel se răstigneşte în cei care încep 
viaţa de evlavie prin fapte, pironind prin frica de Dumnezeu 
lucrările pătimaşe ale lor; şi învie şi se înalţă la ceruri în cei 
ce au dezbrăcat întreg omul vechi, care se strică prin poftele 
amăgitoare, şi au îmbrăcat pe întreg cel nou, pe cel ce se 
zideşte prin duhul după chipul lui Dumnezeu,*11 şi s-au 
apropiat de Părintele harului din ei: 


«mai presus de toată începătoria, stăpânia, puterea şi 
domnia, şi de tot numele ce se numeşte, fie în veacul acesta, 
fie în cel viitor». 412 Căci toate cele de după Dumnezeu, 
lucruri, nume şi demnități vor fi sub cel ce va ajunge prin 
har în Dumnezeu.113 

408 II Corinteni 13, 4. 

409 I Corinteni 2, 2. 

410Efeseni 2, 6. 

411Efeseni 4, 22-24 ; Coloseni 3, 9-10. 
412Efeseni 1, 21. 


413 De la cap, 10 (suta de faţă) pană la 47 (cu unele excepții) şi de la 57 până 
la 100 (iarăşi cu unele excepții), Sf. Maxirn pune în lumină caracterul hristologic 
al misticii sale. To t urcuşul duhovnicesc al omului, de la treapta cea mai de jo s 


a virtuţii până la vederea lui Dumnezeu, se efectuează în Hristos. Propriu zis 
Hristos îşi face din nou cu fiecare credincios drumul Său sau fiecare credincios 
repetă drumul Lui împreunat cu EI, în omorârea omului vechi al patimilor, act 
care numai începe la Botez. Hristos însuşi participă la durerile simţite de 
credinciosul care se dezbracă de ființa sa veche, precum El este cel ce din 
ascunsul inimii î i dă puterea acestei mistificări. Când omul cel nou iese la iveală 
cu chipul luminat, Hristos însuşi învie în el. Contemplarea rațiunilor din lume e 
contemplarea veşmintelor Lui. În veacurile viitoare în Hristos vo m înainta 
fiecare, ajungând prin har până unde a ajuns umanitatea Lui prin unirea cea 
ipostatică (nu până unde este firea dumnezeiască însăşi, adică până la 
transformarea în ea). Prin întrupare Fiul lui Dumnezeu ne-a întins scara de raze 
dumnezeieşti a Sofiei până în firea noastră, ca aceasta să urce apoi pe treptele 
ei până la El. 


28. Precum înainte de venirea văzută şi în trup, Cuvântul 
lui Dumnezeu venea spiritual la Patriarhi şi la Prooroci, 
preînchipuind tainele venirii Lui, tot aşa şi după această 
sosire, vine nu numai în cei ce sunt încă prunci, nutrindu-i 
duhovniceşte şi ducându-i spre viaţa desăvârşirii cea după 
Dumnezeu, ci şi în cei desăvârşiţi desemnându-le de mai- 
nainte, în chip ascuns, forma venirii lui viitoare ca într-o 
icoană. 


29. Precum cuvintele Legii şi ale Proorocilor, fiind 
înaintemergătoarele venirii Lui în trup, călăuzeau sufletele 
la Hristos, la fel şi Cuvântul lui Dumnezeu cel întrupat, 
ridicat întru slavă, s-a făcut însuşi înaintemergătorul venirii 
Sale duhovniceşti, călăuzind sufletele prin propriile Sale 
cuvinte, spre primirea luminoasei Sale venire dumnezeieşti. 
Această venire o înfăptuieşte El pururea, preschimbând prin 
virtuţi pe cei vrednici din trup în duh, dar o va înfăptui şi la 
sfârşitul veacului, descoperind în chip vădit cele ce erau mai 
înainte ascunse tuturor.*14 


30. Câtă vreme eu sunt nedesăvârşit şi nesupus, 
neascultând de Dumnezeu prin lucrarea poruncilor şi 
nedesăvârşindu-mă în cugetare prin cunoştinţă, îmi apare şi 
Hristos ca om nedesăvârşit şi nesupus din pricina mea. Căci 
necrescând împreună cu El după duh, îl micşorez şi-L 


ciuntesc şi pe El, ca unul ce sunt trup al lui Hristos şi 
mădular din parte.415 


31. «Răsare soarele şi apune soarele», zice Scriptura.+16 
Deci şi Cuvântul, când e socotit sus, când jos, după vrednicia 
şi după raţiunea şi modul de comportare al celor ce cultivă 
virtutea şi se străduiesc după cunoştinţa dumnezeiască. 
Fericit însă cel ce ţine, ca lisus Navi,+17 neapus în sine 
Soarele dreptăţii în cursul întregii zile a vieţii de acum, 
nehotărnicit de seara păcatului şi a neştiinţei, ca să poată 
zdrobi şi fugări după lege pe dracii cei vicleni, care se ridică 
împotriva lui. 


414 Venirea lui Hristos în fiecare suflet e nu numai o repetare a întrupării Sale 
istorice şi a patimilor şi învierii Sale, ci şi o anticipare a venirii celei de-a doua, 
transformând pe cei ce vo r din trup în duh, prin virtuţi, adică începând de aici 
îndumnezeirea lor. La fel îşi anticipează Hristos prima venire în trup prin 
vizitarea "inteligibilă" a Patriarhilor şi Proorocilor, pregătindu-i şi pe aceia pentru 
înțelegerea întrupării Sale. Astfel întreaga istorie este într-o desfăşurare spre 
ridicarea ei în Sofia dumnezeiască, având în sânul ei ca factor dinamic, dar 
transcendent totuşi, nu imanent ei, pe însuşi Dumnezeu - Cuvântul, care o duce 
şi o atrage spre țintă. 


415 | Corinteni 11, 27. 
416Ecclesiastul 1, 5. 


417 lisus Navi 10, 12. 


32. Înălţându-se în noi Cuvântul lui Dumnezeu prin 
făptuire şi contemplaţie «atrage la Sine»+18 toate gândurile 
şi raţiunile noastre; şi sfinţeşte însăşi mădularele trupului şi 
simţirile prin virtute şi cunoştinţă, punându-le sub jugul 
Lui.419 Deci văzătorul celor dumnezeieşti să urce cu 
sârguinţă, urmând Cuvântului, până va ajunge la locul unde 
este El. Căci acolo îi atrage, cum zice Ecclesiastul - 


«şi spre locul Său atrage»-,120 pe cei ce-l urmează Lui, ca 
marelui Arhiereu, care-i duce în Sfânta Sfintelor, unde însuşi 
a intrat ca om, făcându-Se înaintemergător pentru noi.%21 


33. Cel ce cultivă în chip evlavios filosofiat22 şi luptă 
împotriva puterilor nevăzute să se roage să rămână în el 
puterea naturală de discemământ123 (care are o lumină 
măsurată) şi harul luminător al Duhului. Căci cea dintâi 
călăuzeşte trupul spre virtute prin fapte; iar cel de al doilea 
luminează mintea pentru a alege mai presus de toate 
tovărăşia înţelepciunii,*2+ prin care «surpă întăriturile 
păcatului şi orice culme ridicată împotriva cunoaşterii lui 
Dumnezeu».25 Aceasta o arată prin rugăciune lisus Navi, 
care se roagă «să stea soarele deasupra Ghibeonului»126 
adică să-i fie păzită neapusă lumina cunoştinţei lui 
Dumnezeu pe muntele contemplaţiei mintale; şi «luna 
deasupra văii», adică să-i rămână puterea naturală de 
discernământ în neputinţa trupului, neabătută de la virtute. 


418 loan 12, 32. 


419 E ideea Sf. Marc u Ascetul din scrierea "Despre Botez", Filocalia 
românească, vol. 1. 


420 Ecclesiastul 1, 5. 

421 Evrei 6, 20. 

422 Filosofia e vieţuirea virtuoasă. 
423 E dreapta socoteală. 


424 Înţelepciunea lui Solomon 8, 2. E vorba de convieţuirea conjugală între 
minte (greceşte idă ri de genul masculin) şi înțelepciune. 


425 II Corinteni 18, 4. 


426 lisus Navi 10,12. 


34. Ghibeon este mintea înaltă; iar valea este trupul care 
s-a smerit prin mortificare.427 Soarele este Cuvântul care 
luminează mintea, îi  hărăzeşte puterea vederilor 
(contemplării) şi o izbăveşte de toată neştiinţa. lar luna este 
legea firii, care înduplecă trupul să se supună după lege 
duhului, spre a primi jugul poruncilor. Căci luna e simbolul 


firii, fiindcă e schimbăcioasă. Dar în sfinţi ea rămâne 
neschimbăcioasă, pentru deprinderea lor neclintită în virtute 
(pentru habitul neschimbăcios al virtuţii). 


35. Domnul nu trebuie căutat în afară de cei ce-l caută; ci 
în ei înşişi trebuie să-L caute cei ce-L caută, prin credinţa 
arătată în fapte. Căci s-a zis: «Aproape de tine este 
Cuvântul, în gura ta şi în inima ta; adică Cuvântul 
credinţei».28 lar Cuvântul căutat este Hristos însuşi. 


427 Mintea se înalță, când se smereşte trupul şi vice-versa. 


428 Roman i 10, 8. 


36. Când cugetăm la înălţimea nesfârşită a lui Dumnezeu, 
să nu ne pierdem nădejdea în iubirea de oameni a Lui, ca şi 
când n-ar ajunge până la noi din pricina înălţimii; iar când 
ne gândim la adâncul nesfârşit al căderii noastre din pricina 
păcatului, să nu ne pierdem credinţa în învierea virtuţii 
noastre omorâte. Căci amândouă sunt cu putinţă la 
Dumnezeu: şi să coboare ca să lumineze mintea noastră prin 
cunoştinţă, şi să învie iarăşi virtutea în noi ca să ne înalțe 
împreună cu Sine, prin faptele dreptăţii. «Să nu zici, spune 
Scriptura, în inima ta: Cine se va sui la cer? Ca să coboare 
adică pe Hristos, Sau: Cine se va cobori în adânc? Ca să 
ridice adică pe Hristos din morţi».129 După alt înţeles, 
«adâncul» însemnează aici toate cele de după Dumnezeu, în 
care Cuvântul lui Dumnezeu coboară întreg tuturor, prin 
Providenţă, ca viaţa ce străbate prin toate cele ce simt 
moarte.430 Căci moarte sunt toate cele ce viețuiesc numai 
prin împărtăşirea de viaţă. lar «cerul» înseamnă aici 
ascunsul natural al lui Dumnezeu, datorită căruia nu poate fi 
cuprins de nimic şi de nimeni. lar dacă cineva ar mai spune 
că «cerul» este cunoştinţa despre Dumnezeu (teologia), iar 
«adâncul» taina iconomiei nu va greşi după părerea mea. 
Căci amândouă sunt cu anevoie de pătruns pentru cei ce 


încearcă să le cerceteze prin demonstraţii; mai bine zis, sunt 
cu totul de nepătruns, când sunt cercetate fără credinţă.131 


429 Roman i 10, 6-7. 


430 Sau "morți", aceste rânduri fiind un comentar la cuvintele din Roman i 10, 
6-7. 


431 Sunt două infinități: cea pozitivă a lui Dumnezeu şi cea negativă a noastră, 
sau infinitatea Vieţii şi infinitatea nimicniciei noastre, când vre m să stăm prin 
noi înşine, adică în păcat. "Abisul infinităţii noastre în nimic e una cu moartea. 
Toate făpturile prin ele însele sunt moarte. Numa i prin Cuvântul lui Dumnezeu, 
Cel ce le susține prin Providență, trăiesc. Sunt vii numai întrucât participă la 
viața lui Dumnezeu; dar aceasta Înseamnă în acelaşi timp că prin ele sunt 
moarte. Origen privise participarea ca semn al morții intrinsece. Aceasta o 
făcuse şi Grigorie de Nisa. Da r aceştia priviseră moartea numai din punct de 
vedere moral: ca slăbiciune adusă de păcat Sf. Maxim însă identifică însăşi 
"viața participată" cu viața moartă (Balthasar, op. cit., 40). Cuvântul este astfel 
nu numai recreatorul vieţii supranaturale, prin opera de mântuire, ci şi 
susținătorul celei naturale, prin Providenţă. Fără El nu e şi nu continuă nimic în 
Univers. El e cauza şi motorul tuturor. 


37. În cel ce se află pe treapta făptuirii, Cuvântul, 
îngroşându-se prin chipurile (modalităţile) virtuţii, se face 
trup; în cel contemplativ însă, subţiindu-se prin cugetările 
duhovniceşti, se face precum era la început, Dumnezeu- 
Cuvântul.432 


432 Origen vorbeşte de-o îngroşare a spiritului prin păcat (lo. Co. 13, 21). Dup 
ă el, Logosul distruge cugetările mai groase şi mai materiale din suflet (lo. Co. 2 
„, 7). Da r nu foloseşte termenul de îngroşare pentru existenţa Logosului în lume. 
Formula o întrebuințează de abia Grigorie de Nazianz (Or. în Epiph, PG. 36, 313 
B). Sf. Maxim o comentează în Ambigua (PG. 91, 1285C, 1288 A). "ingroşarea" 
se face prin asemănări şi chipuri, prin "cartea" lucrurilor din natură şi în sfârşit 
prin întrupare, pentru ca noi, cei "groşi cu înțelegerea", să-L putem cuprinde şi 
să ne putem urca la contemplarea spirituală a Lui. In cap. acesta se face prima 
aplicare "iconomică" a ideii de "ingroşare' şi "subţiere". Logosul se "ingroaşe" în 
opera omului, în făptuirea săvârşită prin trup, şi se subţiază în opera lui 
Dumnezeu, în cunoştinţă. 


Evagrie spusese şi el de contemplația naturală că e un corp spiritual al gnozei 
(Cent. 2, 5), sau "ultima haină" (Cent. 3, 8), pe care dezbrăcând-o apoi mintea, 
dup ă ce-a dezbrăcat haina cea groasă a făptuirii, se înfăţişează goală înaintea 
lui Dumnezeu . Ba Evagrie numeşte virtutea şi gnoza trupuri ale minţii (Cent. 2, 
18). Paralela exactă la Maxim este însă sentința: "Trupul Domnului sunt 


virtuțile... sângele lui Hristos contemplarea naturii... inima lui Hristos 
cunoaşterea lui Dumnezeu" (Sent. ad. frates; P G. 90, 377 C D. (Balthasar, op. 
cit., p. 34-35). Oare nu din asemenea idei - care se află şi la gândlitorii păgâni din 
antichitate - s-au dezvoltat teoriile fantastice ale teosofilor despre diferitele 
corpuri ale ființelor, pe care însă, spre deosebire de aceia, le concep atât de 
materialist? 


38. Cel ce înfăţişează învăţătura morală a Cuvântului prin 
pilde şi cuvinte mai îngroşate, potrivit cu înţelegerea 
ascultătorilor, face Cuvântul trup. lar cel ce expune Teologia 
mistică (cunoştinţa tainică despre Dumnezeu) prin vederi 
înalte face iarăşi Cuvântul duh. 


39. Cel ce vrea să cunoască pe Dumnezeu în mod 
afirmativ din afirmări face Cuvântul trup, neputând să 
cunoască pe Dumnezeu drept cauză din altă parte decât din 
cele văzute şi pipăite. lar cel ce vrea să-L cunoască în mod 
negativ prin negaţii face Cuvântul duh, cunoscând cum se 
cuvine pe Cel supra-necunoscut, ca pe Cel ce era la început 
Dumnezeu şi era la Dumnezeu, dar nu din ceva din cele ce 
pot fi cunoscute.133 


40. Cel ce a învăţat să sape, prin fapte şi contemplaţie, 
fântânile virtuţii şi ale cunoştinţei din sine, asemenea 
Patriarhilor, va afla înlăuntru pe Hristos, izvorul Vieţii,434 din 
care ne îndeamnă înţelepciunea să bem, zicând: «Bea apă 
din vasele tale şi din izvorul fântânilor» 435 Făcând aceasta, 
vom afla înlăuntrul nostru comorile ei. 


41. Cei ce trăiesc dobitoceşte, numai pentru simţuri, se 
primejduiesc pe ei, făcând Cuvântul trup, ca unii ce 
abuzează de făpturile lui Dumnezeu spre a sluji patimilor, şi 
nu pătrund înţelesul înţelepciunii care se arată în toate, 
pentru a cunoaşte şi a slăvi pe Dumnezeu din făpturile Lui, 
şi a înţelege de unde, ca ce şi spre ce scop am fost făcuţi şi 
în ce direcţie avem să ne lăsăm călăuziţi de cele văzute. Ci 


umblând în veacul acesta în întuneric, pipăie cu amândouă 
mâinile numai neştiinţa când e vorba de Dumnezeu. 


433 Ca şi Dionisie Areopagitul, Sf. Maxim consideră teologia negativă 
superioară celei pozitive. Teologia pozitivă î | cunoaşte pe Dumnezeu ca simplă 
cauză din făptuiri. Teologia negativă cunoaşte mai mult din El (mai 
“substanțial“), pentru că nu-l cunoaşte din făpturi, din cele ce pot f i propriu zis 
prin descoperirea Lui nemijlocită. De aici se vede că Sf. Maxim nu înțelege prin 
teologia negativă o teologie intelectuală, paralelă cu cea afirmativă, ci o trăire 
mistică a lui Dumnezeu ce nu poate f i cuprinsă în conceptele şi termenii 
împrumutaţi din lumea creată. 


434 E înlăuntru nostru de la Botez, dar nu ţinând de ființa noastră. cf. Marc u 
Ascetul, scrierea "Despre Botez", Filocalia, vol. 1. 


435 Proverbe 5, 15. 


42. Cei ce se ţin numai de litera Sfintei Scripturi şi 
coboară demnitatea sufletului robind-o slujirii trupeşti a legii 
îşi fac loru-şi, în chip vrednic de ocară, Cuvântul trup, 
socotind că Dumnezeu se mulţumeşte cu jertfe de animale. 
Curăţindu-se pe din afară, toată grija lor le este pentru trup. 
Dar de frumuseţea sufletului nu au grijă, ci o lasă să fie 
întinată de petele păcatului, deşi pentru suflet a fost adusă 
la existenţă toată ordinea celor văzute şi pentru el s-a dat 
tot cuvântul dumnezeiesc şi Legea. 


43. Sfânta Evanghelie zice că Domnul «a fost pus spre 
căderea şi ridicarea multora».+36 Prin urmare să băgăm de 
seamă de nu cumva e pus spre căderea celor ce privesc 
creaţia văzută numai cu simţurile şi se ţin numai de litera 
Sfintei Scripturi, ca unii ce nu pot străbate spre duhul cel 
nou al harului, pentru nebunia lor; şi spre ridicarea celor ce 
privesc duhovniceşte făpturile lui Dumnezeu şi ascultă 
duhovniceşte cuvintele Lui şi se îngrijesc prin purtările 
cuviincioase numai de chipul dumnezeiesc al sufletului. 


44. Cuvântul că Domnul «a fost pus spre căderea şi spre 
ridicarea multora în Israel», înţeles numai în sens bun, 
înseamnă că e pus spre căderea patimilor şi gândurilor rele 


din fiecare credincios şi spre ridicarea virtuţilor şi a tot 
gândul iubitor de Dumnezeu. 


436 Luca 2, 34. 


45. Cel ce socoteşte pe Domnul ziditor numai al celor ce 
sunt supuse naşterii şi stricăciunii îl ia în chip greşit drept un 
grădinar, asemenea Mariei Magdalena. De aceea spre folosul 
aceluia se fereşte Domnul de atingerea lui, întrucât pentru el 
încă nu s-a putut sui la Tatăl. Astfel zice: 


«Nu mă atinge».137 Căci ştie că cel ce se apropie de El cu 
o asemenea prejudecată coborâtă se vatămă.138 


46. Cei ce de frica iudeilor şed într-un foişor din Galileia 
cu uşile încuiate, adică cei ce, de frica duhurilor răutăţii, 
petrec în regiunea descoperirilor pe înălţimea vederilor 
(contemplaţiilor) dumnezeieşti, încuind pentru siguranţă 
simţurile ca pe nişte uşi, primesc în chip neînțeles pe 
Cuvântul lui Dumnezeu, care vine la ei şi li se arată fără 
lucrarea simţurilor. lar venind El, le dăruieşte starea de 
nepătimire, spunându-le «pace vouă», şi împărțirile Duhului 
Sfânt suflând asupra lor; de asemenea le dă «putere» asupra 
duhurilor rele şi le arată simbolurile tainelor Sale.439 


437 loan 20, 17. 


438 Încă pentru Origen singurul rost al "coborârii" Cuvântului în lume este 
"înălțarea" Lui din lume. Credinciosul deci trebuie să fac ă totul sau să nu rețină 
pe Dumnezeu-Cuvântul jo s în lume, ci să-l înlesnească în duhul său propriu 
înălțarea la cer. Orice credincios trebuie să înțeleagă pe Hristos tot mai mult 
după duh, nu după trup, chiar spre folosul lui, ca să nu se mulțumească cu 
aceasta, ci să se ridice la o înțelegere mai înaltă a Sa. E vorba de cel ce se află 
încă pe treapta făptuirii, care nu î | are încă descoperit pe Domnu | pentru a 
tinde spre depăşirea acestei faze. Domnu | cel coborât în lume este Domnu | 
ascuns în porunci. Cel ce se află încă în faza exclusivă a împlinirii poruncilor î | 
ține pe Domnu I coborât şi slava Lui acoperită de trupul faptelor ascetico-morale 
(Cap. theol. II, 94). 


439 E o tâlcuire duhovnicească a lui loan 20, 19-23. Galileea e regiunea 
descoperirilor mistice. Sf Grigorie de Nazianz tâlcuise sala cinei de taină ca loc 


al gnozei (Or. 41 în Pent; PG. 36, 444, A. B.). Acu m foişorul din regiunea 
descoperirilor este, ca înălțime a vederilor mistice, locul unirii cu Dumnezeu- 
Cuvântul acolo Domnu | dă sufletelor pacea nepătimirii, le împarte prin insuflare 
puterile Duhului şi le arată coasta Sa de unde a curs sânge şi ap ă -simbolurile 
Euharistiei. Înălțimea contemplaţiei nu e desfăcută de taina Euharistiei, ci abia 
acolo îşi actualizează ea toată putere. Arătarea tainică a Domnului în suflet se 
produce atunci când sufletul şi-a încetat orice activitate naturală a lui. Aceast a 
e o idee fundamental ă a teologiei mistice . 440 lo. 8, 21. Ideea din cap. 45. 


47. Pentru cei care cercetează după trup învăţătura 
despre Dumnezeu, Domnul nu se suie la Tatăl; dar pentru cei 
care o cercetează după duh, prin vederi (contemplaţii) 
înalte, se suie la Tatăl. Să nu ţinem aşadar pentru totdeauna 
jos pe Cel ce a coborât jos pentru iubirea de oameni; ci să ne 
suim sus la Tatăl împreună cu El, părăsind pământul şi cele 
ale pământului, ca să nu ne spună şi nouă, ceea ce s-a spus 
iudeilor care au rămas neîndreptaţi: «Mă duc unde voi nu 
puteţi veni».*%0 Căci fără Cuvântul, e cu neputinţă a ajunge 
la Tatăl Cuvântului. 


48. Pământul chaldeilor este viaţa pătimaşă în care se 
făuresc şi se cinstesc idolii păcatelor. lar Mesopotamia (ţara 
dintre râuri) este vieţuirea ce se mişcă între cele potrivnice. 
Pământul făgăduinţei este starea umplută de tot binele, de 
toate virtuțile. Prin urmare tot cel ce nu are grijă de această 
deprindere, asemenea vechiului Israel, e târât iarăşi în robia 
patimilor, lipsindu-se de slobozenia primită. 


49. De însemnat că de nici unul dintre sfinţi nu se spune 
să fi coborât de bunăvoie în Babilon. Căci nu e îngăduit, nici 
nu ţine de judecata înţeleaptă ca să aleagă cei ce iubesc pe 
Dumnezeu cele rele în locul celor bune. lar dacă unii dintre 
ei au fost duşi acolo cu sila dimpreună cu poporul, prin 
aceştia înţelegem pe cei ce nu de voia lor, ci din nevoie, 
pentru mântuirea celor ce au lipsă de povâăţuire, părăsesc 
rostul mai înalt al cunoştinţei şi coboară la învăţătura despre 
patimi. Pentru acest motiv şi marele Apostol socotea că e 
mai de folos să fie în trup, adică să se ocupe cu învăţătura 


morală, deşi tot dorul lui era să se desfacă de învăţătura 
morală şi să fie cu Hristos,*%1 prin  contemplaţia 
supralumească şi simplă a minţii. 


50. Precum fericitul David liniştea pe Saul cel chinuit de 
duhul rău, cântându-i din chitară,%2 la fel tot cuvântul 
duhovnicesc,  îndulcit prin vederile  (contemplaţiile) 
cunoştinţei, odihneşte mintea muncită, slobozind-o de 
conştiinţa rea, care o chinuieşte. 


51. Bălai cu ochi frumoşi este, ca şi marele David,44%3 cel în 
care cunoştinţa luminoasă se însoţeşte cu strălucirea vieţii 
după Dumnezeu. lar acestea sunt făptuirea şi 
contemplaţia.*%+ Cea dintâi străluceşte prin chipurile 
virtuţilor; a doua luminează prin cugetările dumnezeieşti. 


52. Domnia lui Saul este chipul slujirii trupeşti a legii, pe 
care Domnul a desfiinţat-o, ca pe una ce n-a desăvârşit 
nimic. «Căci legea, zice, n-a desăvârşit nimic».*%” lar domnia 
marelui David este preînchipuirea slujirii evanghelice; căci 
ea cuprinde în chip desăvârşit toate voile din inima lui 
Dumnezeu.476 


53. Saul este legea naturală, care a primit la început de la 
Domnul să stăpânească peste fire. Dar când a călcat porunca 
prin neascultare, cruţând pe Agag, regele lui Amalec, adică 
trupul, şi a alunecat în patimi,*7 a fost scos din domnie, ca 
să ia David pe Israel, adică legea duhului, care naşte 
pacea1%8 ce zideşte lui Dumnezeu templul măreț al 
contemplaţiei. 


441Filipeni 1, 23. Se arată importanţa misiunii printre cei mai de jos. 442 I Regi 
I6, 23. 


443 Ibidem 16, 12. 

444 Treapta mai înaltă păstrează şi pe cea mai de jos . 445Evrei, 7, 19. 
4461 Regi I6, |. 

447 | Regi 15, 8-9. 


448 Adică pe Solomon. 


54. Samuel se tălmăceşte «ascultare de Dumnezeu». Deci 
până ce preoţeşte în noi Cuvântul prin ascultare, chiar de va 
cruța Saul pe Agag,+%9 adică cugetul trupesc, îl va ucide pe 
acesta cu toată râvna Cuvântului preot, şi va ruşina cu 
mustrări mintea iubitoare de păcat, ca pe una ce a călcat 
drepturile lui Dumnezeu.450 


55. Când mintea, semeţindu-se, încetează să întrebe, prin 
cuvenita cercetare, pe Cuvântul dătător de învăţătură, care 
a uns-o împotriva patimilor, despre cele ce trebuie să facă şi 
să nu facă, cade în chip sigur sub puterea patimilor din 
pricina  neştiinţei. Acestea,  despărţind-o treptat de 
Dumnezeu, o fac să se întoarcă în vreme de strâmtoare spre 
draci şi să-şi îndumnezeiască pântecele, vrând să primească 
de la acestea mângâiere în necazuri. Să te încredinţeze 
despre aceasta Saul, care neluând în toate pe Samuel ca 
sfetnic, este dus cu sila la slujirea idolilor şi întreabă de sfat 
pe vrăjitoarea ventrilogă, ca pe un Dumnezeu.%l 


449 Ar putea fi şi rațiunea ( &uiădfi) . 450 | Regi 15, 17. 
451 | Regi 28, 7 urm. 
56. Cel ce se roagă să primească pâinea cea spre fiinţă nu 
o primeşte desigur întreagă, cum e pâinea însăşi, ci precum 


o poate el primi. Căci Pâinea vieţii se dă pe sine tuturor celor 
ce o cer, pentru iubirea de oameni, dar nu la fel tuturor, ci 


celor ce au săvârşit mari fapte ale dreptăţii, mai mult, iar 
celor mai mici în acestea mai puţin. Fiecăruia după cât poate 
primi cu vrednicia minţii.+52 


57. Domnul, în parte e absent, în parte e de faţă. E absent 
pentru privirea faţă către faţă; e de faţă pentru privirea în 
oglindă şi ghicitură 453 


58. Domnul e de faţă prin virtuţi în cel ce se află pe 
treapta făptuirii; iar de cel ce nu preţuieşte întru nimic 
virtutea e departe. Şi iarăşi în cel ce se află pe treapta 
contemplaţiei e de faţă prin cunoştinţa adevărată a 
lucrurilor; dar de cel ce e lipsit de aceasta în vreo privinţă e 
departe. 


59. E departe de trup cel ce s-a mutat de la aptitudinea 
făptuirii la cea a cunoaşterii, fiind răpit de cugetările mai 
înalte ca în nori, în văzduhul străveziu al vederii tainice (al 
contemplaţiei mistice), în care va putea fi cu Domnul 
totdeauna. Şi e departe de Domnul cel ce nu poate încă privi 
(contempla) înțelesurile cu mintea curată, fără lucrările 
simţurilor, atât cât e omului cu putinţă, şi nu poate cuprinde 
fără ghicituri raţiunea simplă a Domnului. 


60. Cuvântul lui Dumnezeu se numeşte trup nu numai 
fiindcă S-a întrupat, ci şi fiindcă Dumnezeu-Cuvântul cel 
simplu; care era la început la Dumnezeu şi Tatăl şi avea în 
Sine limpezi şi dezvăluite modelele tuturor, necuprinzând 
asemănări şi ghicituri, nici istorii alegorice, când vine la 
oameni, care nu pot să se apropie cu mintea dezbrăcată?5+ 
de cele inteligibile dezbrăcate, desfăcându-se de cele 
obişnuite lor, se face trup, îmbrăcându-se şi multiplicându- 
se în varietatea istorisirilor, ghiciturilor, asemănărilor şi 
cuvintelor întunecoase. Căci la prima întâlnire mintea 
noastră nu sesizează Cuvântul dezvăluit, ci Cuvântul 
întrupat, adică în felurimea cuvintelor, fiind Cuvânt prin fire, 


dar trup la vedere. Aşa încât celor mulţi li se pare că văd un 
trup şi nu Cuvântul, deşi după adevăr este Cuvântul. Fiindcă 
înţelesul Scripturii nu este acela care li se pare celor mulţi, ci 
altul decât acela care li se pare. Căci Cuvântul se face trup 
prin fiecare din cuvintele scrise. 


452 E o kenoză a darurilor, a energiilor divine, dup ă capacitatea celor ce le 
primesc. 


453 Pân a ce Parusia mistică nu trece în cea eshatologică, ea rămâne în parte 
absentă. 


454 Minte goală, inteligibile goale. 


61. Începutul uceniciei oamenilor în evlavie e legat de 
trup. Căci la prima apropiere de cinstirea lui Dumnezeu 
vorbim după literă nu după duh. Dar înaintând pe încetul în 
duh şi  răzuind grosimea cuvintelor prin vederile 
(contemplaţiile) mai subţiri, ajungem în chip curat în Hristos 
cel curat, pe cât e cu putinţă oamenilor. Atunci putem zice 
ca Apostolul: «Deşi am cunoscut pe Hristos după trup, dar 
acum nu-L mai cunoaştem».*5 Aceasta datorită apropierii 
simple a minţii de Cuvântul, prin înlăturarea 
acoperămintelor de pe El. Astfel am înaintat de la 
cunoaşterea Cuvântului după trup, la slava Lui, ca a Unuia 
Născut din Tatăl. 


62. Cel ce îşi trăieşte viaţa în Hristos s-a ridicat deasupra 
dreptăţii legii şi a firii. Arătând aceasta, dumnezeiescul 
Apostol zice: «Căci în Hristos lisus nu mai este nici tăiere 
împrejur,56 nici netăiere împrejur». Prin tăierea împrejur a 
arătat dreptatea legală; iar prin netăierea împrejur a arătat 
dreptatea naturală. 


455 II Corinteni 5, 16. 


456 Galateni 6, 15. 


63. Unii se renasc din apă şi din duh;%57 alţii primesc 
botezul în Duh Sfânt şi foc. Dar aceste patru, adică: apa, 
duhul, focul şi Duhul Sfânt, sunt unul şi acelaşi Duh al lui 
Dumnezeu. Căci unora Duhul Sfânt le este apă, întrucât îi 
spală de întinăciunile din afară ale trupului; altora numai 
duh, întrucât lucrează în ei bunurile virtuţii; altora iarăşi foc, 
întrucât le curăţă petele dinlăuntru, din adâncul sufletului; 
şi în sfârşit altora, ca marelui Daniil, le este Duh Sfânt, 
întrucât le dăruieşte înţelepciune şi cunoştinţă. Căci după 
deosebirea lucrărilor din subiecte, primeşte unul şi acelaşi 
Duh diferite numiri.458 


64. Legea a rânduit Sâmbăta: «ca să se odihnească boul 
tău de jug şi sluga ta».%59 Amândoi aceştia arată prin 
ghicituri trupul. Căci trupul este vita de jug a minţii 
lucrătoare,+60 fiind nevoit să poarte de silă povara virtuţilor 
prin fapte. Tot el este şi sluga minţii contemplative, întrucât 
slujeşte în chip raţional poruncilor minţii, care a ajuns la 
cunoştinţă, ca unul ce s-a pătruns şi el de rațiune prin 
contemplaţiile minţii. Sâmbăta este sfârşitul amândurora, 
hărăzind fiecăruia odihna cuvenită de bunurile cărora le 
slujesc prin făptuire şi contemplaţie. 


457 Matei 3, 14; lo. 3, 5. 


458 Aici urcuşul duhovnicesc are patru trepte, corespunzând la patru lucrări 
ale Duhului Sfânt care toate sunt date potenţiale la botez. E o largă viziune a 
efectelor Botezului. De fapt harurile celorlalte taine trebuie să se încopcieze 
cumva de harul Botezului, sau mai bine zis de unul sau altul din laturile acestui 
har, ducându-l mai departe. Cele patru trepte sunt: a) curățirea de patimi, b) 
dobândirea virtuților, c) înlăturarea ultimelor rădăcini ale patimilor din suflet (a 
gândurilor) şi d) dobândirea înţelepciunii şi a cunoştinţei. În împărţirea tripartită 
primele două constituie pe de altă parte faz a practică. 


459 leşirea 23, 12. 
460 A minţii aflătoare în faza practică sau activă. 


65. Cel ce lucrează virtutea cu cuvenita cunoştinţă are ca 
bou de jug trupul, pe care îl mână la împlinirea datoriilor cu 


raţiunea, iar ca slugă modul de înfăptuire a virtuţii, pe care îl 
cumpără cu judecăţile dreptei socoteli, care ţin loc de bani. 
lar Sâmbăta este starea de pace şi de nepătimire întru 
virtute a sufletului şi a trupului, sau deprinderea 
neschimbăcioasă.%61 


66. Cuvântul lui Dumnezeu le este celor a căror grijă se 
învârteşte mai mult în jurul virtuţilor trupeşti paie şi fân, 
nutrind partea pătimitoare (pasională) a sufletului lor spre 
lucrarea virtuţilor. Dar celor ce s-au ridicat prin contemplaţie 
adevărată la înţelegerea celor duhovniceşti le este pâine 
care le nutreşte partea mintală a sufletului spre desăvârşirea 
după chipul lui Dumnezeu.162 De aceea vedem pe Patriarhi 
hrănindu-se la drum pe ei cu pâine iar vitele cu nutreţ.163 lar 
levitul din Judecători zice bătrânului, care l-a primit ca 
oaspete: «Avem şi noi pâini şi vitele noastre paie şi nu avem 
trebuinţă de nici una din slugile tale».164 


461 Sf. Maxim descrie în cap. 64-65 modul în care facultățile interioare ale 
omului se împărtăşesc de Sâmbătă (de odihna) minţii şi cu m trupul, din animal 
neraţional, devine - prin educaţie - slujitor rațional (&dăseli) . În cap, 65 locul 
trupului î | ia modul ( 6rhuiddh) , adică acea cale practică personală spre 
împlinirea unei virtuţi, care la Maxim e paralela practică a logosului teoretic al 
unui lucru (Quest ad. Thalas. 90, 321 B) (Balthasar, op. cit., 144). Odihna 
trupului şi a sufletului după strădania de a împlini virtutea nu e o ieşire din 
starea de virtute, ci dimpotrivă o consolidare statornică în ea. Odihna înseamnă 
numai că omul nu mai trebuie să se încordeze atât de mult pentru împlinirea 
virtuții, căci ea i-a devenit deprindere. Această deprindere, ridicată peste 
agitaţie şi încordare, e tocmai starea de nepătimire, care aşadar nu e o stare de 
neutralitate, de nepăsare, ci un a de neclintire în virtute. Nepătimirea, ca 
încheiere a fazei active din urcuşul duhovnicesc, e tocmai Sabatul de la capătul 
activității practice. 


462 Desăvârşirea deiformă. 
463 Facerea 24, 32. 
464 Judecători 19, 19. Se continuă asemănarea din cap. 64-65 , a celor ce 


lucrează virtuțile trupeşti cu vița de rug cărora Logosul li se face o hrană 
inferioară, pe măsura lor. 


67. Cuvântul lui Dumnezeu se numeşte şi este şi «rouă» şi 
«apă» şi «izvor» şi «râu»,*65 precum s-a scris, fiind şi 
făcându-se acestea după puterea ce se află în cei ce-L 
primesc. Unora le este rouă, întrucât le stinge fierbinţeala şi 
lucrarea patimilor, care le încinge trupul de din afară. Celor 
ce sunt scuturaţi în adânc de frigurile veninului răutăţii le 
este apă, nu numai întrucât nimiceşte printr-o însuşire 
contrară ceea ce este opus, ci şi întrucât le dăruieşte putere 
de viaţă pentru o existenţă fericită. lar izvor le este celor ce 
au în ei ca o ţâşnire necontenită deprinderea contemplaţiei 
întrucât le dăruieşte înţelepciune. În sfârşit râu le este celor 
ce varsă ca un râu învăţătura cucernică, dreaptă şi 
mântuitoare, întrucât adapă din belşug oameni, dobitoace, 
fiare şi plante. Şi o face aceasta ca oamenii să se 
îndumnezeiască, înălțându-se prin înțelesurile celor grăite; 
cei îndobitociţi de patimi să-şi primească din nou puterea 
raţiunii naturale, redobândindu-şi omenia prin arătarea 
sârguincioasă a chipurilor virtuţii; cei însălbăticiţi prin 
deprinderile şi faptele lor ticăloase să se înmoaie prin 
îndemnurile dulci şi line şi să revină la blândeţea firii; iar cei 
deveniți nesimţitori faţă de cele bune, asemenea plantelor, 
subţiindu-se prin străbaterea cuvântului în adâncime, să 
dobândească simţirea spre aducere de roade, iar puterea 
cuvântului să le fie ca o sevă care-i nutreşte. 


465 Deuteronom 32, 2; Ecclesiastul 1, 5; 15, 3; 24, 41-43. 


68. Cuvântul lui Dumnezeu este cale celor ce străbat bine 
şi în chip susţinut drumul virtuţii prin fapte şi nu se abatnici 
la dreapta prin slavă deşartă, nici la stânga prin aplecarea 
spre patimi, ci-şi îndreaptă paşii spre Dumnezeu. Acest lucru 
nepăzindu-l până la sfârşit Asa, regele din luda, se zice că la 
bătrâneţe suferea de picioare, fiindcă slăbise în păşirea pe 
drumul lui Dumnezeu.166 


69. Cuvântul lui Dumnezeu se zice uşă, fiindcă introduce 
la cunoştinţă pe cei ce-au străbătut bine toată calea 
virtuţilor pe drumul cel fără de prihană al faptelor şi fiindcă 
le arată ca o lumină comorile mult strălucitoare ale 
înţelepciunii. Căci unul şi acelaşi este şi cale şi uşă şi cheie 
şi împărăție: Cale, ca cel ce călăuzeşte; cheie, ca cel ce 
deschide şi se deschide celor vrednici de cele dumnezeieşti; 
uşă, ca cel ce duce înlăuntru; împărăție, ca cel ce e 
moştenit, şi se dă prin împărtăşire tuturor.467 


70. Domnul se zice: lumină, viaţă, înviere şi adevăr. 
Lumină, ca cel ce dă strălucire sufletelor, alungă întunericul 
neştiinţei, luminează mintea spre înţelegerea lucrurilor 
tainice şi arată tainele care nu pot fi văzute decât de cei 
curaţi cu inima; viaţă, ca cel ce dă sufletelor ce iubesc pe 
Domnul puterea de a se mişca spre cele dumnezeieşti; 
înviere, ca cel ce ridică mintea din alipirea moartă de cele 
materiale, curăţind-o de toată stricăciunea şi amorţirea; 
adevăr, ca cel ce dăruieşte celor vrednici deprinderea 
neschimbăcioasă a celor bune. 


466 III Regi, 15, 23. 


467 Cale e în special celor de pe treapta făptuirii, uşă şi cheie celor ce trec pe 
treapta cunoaşterii, iar împărăție celor îndumnezeiţi. 


71. Cuvântul lui Dumnezeu şi al Tatălui se află tainic în 
fiecare dintre poruncile Sale; iar Dumnezeu şi Tatăl se află 
întreg nedespărţit în întreg Cuvântul Său în chip firesc. Cel 
ce primeşte prin urmare porunca dumnezeiască şi o 
împlineşte primeşte pe Cuvântul lui Dumnezeu aflător în ea. 
lar cel ce a primit pe Cuvântul prin porunci a primit totodată 
prin El pe Tatăl care se află în EI în chip firesc, şi pe Duhul 
Sfânt, care se află în EI în chip firesc. Căci a zis: 


«Amin zic vouă, cel ce primeşte pe Cel ce-l voi trimite pe 
Mine mă primeşte; iar cel ce mă primeşte pe Mine, primeşte 


pe Cel ce m-a trimis pe Mine».*68 Aşadar cel ce a primit o 
poruncă şi a împlinit-o pe ea a primit tainic pe Sfânta 
Treime.69 


72. Slăveşte pe Dumnezeu în sine nu cel ce-L laudă pe 
Dumnezeu în cuvinte, ci cel ce rabdă, de dragul lui 
Dumnezeu, pentru virtute, pătimiri, dureri şi osteneli. Acesta 
e slăvit la rândul său de Dumnezeu cu slava aflătoare în 
Dumnezeu, primind prin împărtăşire harul nepătimirii ca o 
încoronare a virtuţii.70 Căci tot cel ce slăveşte pe 
Dumnezeu în sine prin pătimiri pentru virtute în decursul 
făptuirii, se slăveşte şi el în Dumnezeu, primind lumina celor 
dumnezeieşti într-o contemplaţie liberă de patimă. Căci zice 
Domnul venind la patima Sa: 


«Acum s-a preamărit Fiul Omului şi Dumnezeu S-a 
preamărit întru El. lar dacă Dumnezeu S-a preamărit întru El 
şi Dumnezeu îl va preamări pe El întru Sine. Şi îndată îl va 
preamări pe El».*71 De aici se vede limpede că pătimirilor 
pentru virtute le urmează darurile dumnezeieşti.+72 


468 loan 13, 20. 


469 Învățătura că Domnu | este ascuns în porunci, luată de la Marc u Ascetul, 
devine prin dezvoltare o tem ă fundamentală în sistemul Sf. Maxim . (La Marcu 
Ascetul în legea duhovnicească cap. 190, Filocalia românească, vol. |, ed. |. p. 
249 ; la Sf. Maxim în Quaest. et dubia 90, 833 ; Ambigua PG. 91, 1172). 


470 Nepătimirea e deprinderea neclintită în virtute; aceasta nu poate veni 
decât la capătul străduințelor de purificare de patimi şi de dobândire a virtuților. 
Da r atunci se dă ca har, nu ca un simplu rezultat al eforturilor omeneşti. 


471 loan 13, 31. 


472 O nouă precizare a treptei active şi a celei contemplative. Activul prin 
pătimirile sale pentru virtute, slăveşte pe Dumnezeu făcându-se pe sine mic şi 
încordându-şi toate puterile numai în slujba poruncilor lui Dumnezeu. Da r ca 
răsplată primeşte cunoştinţa, lumina, îndumnezeirea, prin care e slăvit de 
Dumnezeu . Acu m Dumnezeu lucrează în acela slava Sa, mărindu-l în faţa 
tuturor. 


73. Până ce vedem pe Cuvântul lui Dumnezeu întrupat în 
litera Sfintei Scripturi, în chip felurit prin ghicituri, încă n-am 
văzut spiritual pe Tatăl Cel netrupesc, simplu, unul şi singur, 
cum se află în Fiul Cel netrupesc, simplu, unul şi singur, 
după cuvântul: «Cel ce mă vede pe Mine vede pe Tatăl»;473 
sau «Eu sunt întru Tatăl şi Tatăl întru Mine».*7% 


E nevoie aşadar de multă ştiinţă ca, înlăturând mai întâi 
cu grijă vălurile literelor care acoperă Cuvântul, să putem 
privi cu mintea dezvăluită*/5 pe Cuvântul însuşi, stând de 
Sine şi arătând în Sine limpede pe Tatăl, atâta cât e cu 
putinţă oamenilor. De aceea e de trebuinţă ca cel ce caută 
cu evlavie pe Dumnezeu să nu fie reţinut de nici o literă, ca 
nu cumva să primească în locul lui Dumnezeu cele din jurul 
lui Dumnezeu, adică să îmbrăţişeze în chip greşit, fără să-şi 
dea seama în locul Cuvântului literele Scripturii. Căci 
Cuvântul scapă minţii, care crede că prin văluri a prins pe 
Cuvântul cel netrupesc, aşa cum Egipteanca n-a apucat pe 
losif, ci veşmintele lui;476 sau aşa cum cei de demult, 
rămânând numai la podoaba celor văzute, n-au băgat de 
seamă că slujesc făptuirii şi nu Făcătorului.+77 


473 loan 14, 9. 

474 loan 14, 10. 

475 Cu mintea goală. 
476Facerea 39, 12. Roman i |, 25. 
477 III Regi 19, 12. 

74. Cuvântul Sfintei Scripturi după ce s-a dezbrăcat 
treptat de adaosurile trupeşti aşezate asupra lui, prin ieşirea 
la iveală a înţelesurilor lui mai înalte, se arată minţii mai 
străvăzătoare ca aflându-se într-o adiere subţire.+78 E vorba 


adică de acea minte care, părăsind total lucrările ei fireşti, e 
în stare să primească numai simţirea acelei simplităţi care-L 


anunţă întrucâtva pe Cuvântul, aşa cum marele llie s-a 
învrednicit în peştera din Horeb de această vedere. Horeb se 
tălmăceşte noutate şi indică deprinderea virtuţilor în duhul 
cel nou. lar peştera este ascunzişul înţelepciunii în minte, în 
care ajungând cineva va simţi tainic cunoştinţa cea mai 
presus de simţire, în care se zice că se află Dumnezeu. Deci 
tot cel ce caută cu adevărat pe Dumnezeu, ca marele Ilie, nu 
va fi numai în Horeb, adică în deprinderea virtuţilor, ca cel 
de pe treapta făptuirii, ci şi în peştera din Horeb, adică în 
ascunzişul înţelepciunii, aflătoare numai în deprinderea 
virtuţilor, ca un contemplativ. 


478 Aşa cum se dezbracă mintea de diferite haine sau trupuri, pentru a deveni 
goală, aşa se dezbracă şi Logosul dumnezeiesc pentru mintea goală. “Simţirea 
mai presus de simţire a cunoştinței" nu e un sentiment în sensul psihologic 
modern al cuvântului, ci un act de simţire, de sesizare a unei prezenţe simple 


spirituale. Incă Origen vorbise de "simţirea nesensibilă" (ăecccoe 1 dă e 


PARA A AR e NO E CN SV E E E SOROS ERE OI a 0 RE 4 


A dătd66Bă ri 6&iuin) ; Cant. hom. 11; PG. 44, 1001 B), iar Diado h o dezvoltă 
original, în sensul că sufletul părăseşte cele cinci simţuri externe când se 
actualizează simţul spiritual cel unic şi mistic al minţii. Peştera e ascunzişul 
cunoştinței tainice, dar ea se află numaidecât pe muntele Horeb, adică pe 
culmea deprinderii între virtute. Cel ce-a ajuns la cunoştinţă, nu trebuie să 
părăsească virtutea. 


75. Când mintea se va scutura de multele păreri despre 
lucruri ce s-au aşezat asupra ei, i se va descoperi limpede 
Cuvântul  adevărului,*79 dându-i temeiurile cunoştinţei 
adevărate şi depărtând prejudecățile ei de mai-nainte, ca pe 
nişte solzi de pe puterile văzătoare, cum s-a întâmplat cu 
dumnezeiescul şi marele Apostol Pavel. Căci părerile care se 
nasc din atenţia îndreptată numai la litera Scripturii şi 
socotinţele pătimaşe ce se ivesc din privirea celor văzute 
numai cu simţurile sunt cu adevărat solzi aşezaţi pe puterea 
străvăzătoare a sufletului, care împiedică străbaterea la 
Cuvântul neştirbit al adevărului.480 


76. Dumnezeiescul Apostol Pavel zice că are numai din 
parte cunoştinţa Cuvântului.*81 lar marele Evanghelist loan 


zice că a văzut slava Lui: «Am văzut, zice, slava Lui, slavă ca 
a Unuia Născut din Tatăl, plin de har şi de adevăr».182 
Sfântul Pavel a spus că are numai din parte cunoştinţa 
Cuvântului ca Dumnezeu. Căci se cunoaşte numai într-o 
măsură oarecare din lucrări. Deoarece cunoaşterea Lui după 
fiinţă şi ipostas nu e cu putinţă în nici un fel nimănui, fiind la 
fel de inaccesibilă tuturor îngerilor şi oamenilor. Sfântul loan 
însă, care a cunoscut raţiunea întrupării Cuvântului în chip 
desăvârşit, atât cât e cu putinţă oamenilor, a spus că a văzut 
slava Cuvântului ca trup, adică a văzut raţiunea sau scopul 
pentru care Dumnezeu s-a făcut om, plin de har şi de 
adevăr. Căci nu întrucât e Dumnezeu după fiinţă şi de o 
fiinţă cu Dumnezeu Tatăl a fost dăruit cu har Unul Născut, ci 
întrucât s-a făcut după iconomie prin fire om şi de o fiinţă cu 
noi, a fost dăruit cu har pentru noi care avem trebuinţă de 
har; şi din plinirea Lui primim necontenit, la orice înaintare a 
noastră, harul pe măsura noastră. Prin urmare cel ce păzeşte 
în sine nepătat cuvântul (raţiunea) Cuvântului lui 
Dumnezeu care s-a întrupat pentru noi, va primi slava plină 
de har şi de adevăr a Celui ce S-a slăvit şi S-a sfinţit pe Sine 
pentru noi ca om în timpul petrecerii Lui între noi. «Căci 
când se va arăta Acela, zice, asemenea Lui vom fi».483 


479 Sau rațiunea adevărului. 


480 Numa i mintea curățită de solzi sau dezbrăcată de văluri vede adevărul 
sau pe Logosul dezvăluit de văluri. Vălurile de pe minte devin văluri ce acoperă 
adevărul. Interesantă sugestie pentru interpretarea categoriilor kantiene sau de 
orice fel, care prelucrează "lucrul în sine", realitatea goală, aducându-ne-o la 
cunoştinţă numai disimulată de văluri, sau categorii. 


481 | Corinteni 13, 9. 


482 loan 1, 14. 


483 | loan 3, 2. 


77. Până când sufletul trece din putere în putere şi din 
slavă în slavă, adică înaintează din virtute în virtute mai 
mare şi urcă din cunoştinţă în cunoştinţă mai înaltă, nu 
încetează de a fi departe de patria sa, precum s-a spus: «De 
mult nemerniceşte sufletul meu».18% Căci lungă este 
distanţa şi mare e mulţimea cunoştinţelor pe care trebuie să 
le străbată «până ce va ajunge la locul cortului minunat, 
până la casa lui Dumnezeu, în glas de bucurie şi de 
mărturisire şi în sunet de sărbătoare».*85 El adaugă la 
cuvintele pline de înţeles alte cuvinte pline de înţeles în 
înaintarea sa în contemplaţiile dumnezeieşti, sporind 
totodată în veselia minţii pentru cele văzute, adică în 
bucuria şi mulţumirea corespunzătoare.486 Căci toţi cei ce 
au primit Duhul harului le sărbătoresc acestea, strigând în 
inimile lor: «Avva Părinte ».487 


484Psalmi 119, 6. 
485Psalmi 41, 5. 


z O va 


486 Dup ă ce în cap. 76 s-a făcut deosebirea între plinirea (deŢnhueă ) harului şi 
adevărului aflătoare în lisus ca om şi între dumnezeirea Lui fiinţială, această 
pliromă fiind una cu lucrurile dumnezeieşti destinate lumii create (Sofia) şi după 
ce a spus că noi din această pliromă aşezată în firea lui omenească primim 
treptat la orice înaintare spirituală, în acest cap. arată cât de lungă este distanța 
până la casa noastră cea adevărată, sau până la casa lui Dumnezeu, pe care 
trebuie să o parcurgem prin această înaintare. Energiile divine coborâte la noi, 
deşi infinite din prima clipă ce începem să le primim, se întind pe o distanță 
infinită până la fiinţa divină, care este "de infinite ori infinit" deasupra lor. Lume 
a Sofiei este un câm p infinit, deschis progresului etern de sofianizarea creaturii, 
adică de îndumnezeire, sau de creştere a energiilor divine în ea, devenită 
subiect după har al lor. 


78. «Locul cortului minunat» este deprinderea nepătimaşă 
şi neştirbită a virtuţilor. Cuvântul lui Dumnezeu, coborându- 
se în această deprindere, împodobeşte sufletul ca pe un 
cort, cu feluritele frumuseți ale virtuţilor. lar «casa lui 
Dumnezeu» este cunoştinţa alcătuită din multe şi felurite 


vederi - contemplaţii. Dumnezeu, sălăşluindu-se prin ea în 
suflet, îl umple de belşugul înţelepciunii. «Glasul de 
bucurie» este săltarea sufletului pentru bogăţia virtuţilor. lar 
«glasul de mărturisire» este mulţumirea pentru participarea 
plină de slavă la ospăţul înţelepciunii. În sfârşit «sunetul» 
este  doxologia tainică şi neîntreruptă, alcătuită din 
amestecarea amândurora, a bucuriei şi a mărturisirii.488 


79. Cel ce a luptat vitejeşte cu patimile trupului şi a 
războit cu tărie duhurile necurate şi a alungat din ţinutul 
sufletului său gândurile lor să se roage să i se dea inimă 
curată şi să i se înnoiască duh drept întru cele dinlăuntru,489 
adică să fie golit cu desăvârşire de gândurile întinate şi să 
fie umplut prin har de gândurile dumnezeieşti, ca să devină 
astfel în chip spiritual o lume a lui Dumnezeu, strălucită şi 
mare, alcătuită din vederi - contemplaţii-morale, naturale şi 
teologice.190 


487 Galateni 4, 6. 


488 Pe de o parte progresul în împărtăşirea de înțelepciunea dumnezeiască 
(Sofia) este nesfârşit, dar pe de alta, când omul a părăsit tot ce e creat şi deci 
schimbăcios şi nestatornic, nemaiavând în sine decât energiile necreate divine şi 
deci neclintirea în virtute şi în conştiinţă, a ajuns acasă. 


489 Psalmi 50, 12. 


490 Inima curată e un dar de mai sus, care întrece orice efort omenesc. 
Sufletul a fost considerat încă de Philo şi Origen ca lume duhovnicească 
(Balthasar, op. cit., 91). Inima aceasta devine o lume tot mai mare pe măsură ce 
primeşte în ea tot mai mult din lumea rațiunilor şi energiilor divine (Sofia). 


80. Cel ce şi-a făcut inima curată cunoaşte nu numai 
raţiunile celor inferioare şi de după Dumnezeu, ci priveşte 
întru câtva şi în Dumnezeu însuşi, după ce a trecut peste 
toate; iar acesta este capătul cel mai de pe urmă al 
bunătăţilor. În această inimă venind Dumnezeu, binevoieşte 
să-şi sape în ea prin duh trăsăturile proprii, ca în nişte table 
ale lui Moise. Şi aceasta în măsura în care acea inimă a 


sporit prin făptuire şi contemplaţie, după cuvântul ce 
porunceşte tainic: «Sporeşte ! »%91 


81. Inimă curată poate se numeşte aceea care nu mai are 
în nici un fel nici o mişcare naturală spre nimic. În aceasta 
venind Domnul, pentru simplitatea ei desăvârşită, îşi înscrie 
legile Sale ca într-o tăbliță bine netezită. 


82. Inimă curată este aceea care îşi înfăţişează memoria 
sa lui Dumnezeu cu totul fără formă şi fără chip, gata să se 
lase însemnată numai de întipăririle Lui, prin care 
obişnuieşte să se facă arătat.492 


491 Facerea 35, 14. 


492 Ideea lui Evagrie că mintea sau inima trebuie să devină fără formă, dacă 
vrea să contemple pe Dumnezeu, e completată în cap. 80-82 de ideea că 
Dumnezeu îşi înscrie în ea trăsăturile, semnele, formele Sale. 


Oyda'h la Maxim înseamnă ş i modelul originar, ideea lucrului în Logos (cap. 2, 
60). Privirea acestor 6ydd 6 echivalează cu privirea lumii în Dumnezeu. Tot 6ydad' 
A se numeşte modelul cortului văzut de Moise pe Sinai, pe când idolii iudeilor se 
numesc ă6666dd€ , contramodele. De aici urmează că cel ce contemplă pe 
Dumnezeu e modelat după modelul originar al ființei sale, mintea lui fiind 
ridicată însă peste toate formele finite. E o modelare necontenită prin care fiinţa 
omului e adusă tot mai aproape de modelul său, intrând totodată în legătură tot 
mai strânsă cu modelele tuturor lucrurilor. - Interesant e că inima curată e 
considerată aici inima care şi-a oprit orice mişcare naturală, ca mişcare ce, prin 
însuşi faptul că e finită, nu poate sesiza pe Dumnezeu, ci se opreşte la lucrurile 
mărginite. Chiar când vrea să viseze prin vreunul din ele pe Dumnezeu, o face 
într-o form ă imperfectă, nedemnă de Dumnezeu . 


83. Mintea lui Hristos, pe care o primesc Sfinţii, după 
cuvântul: «lar noi avem mintea lui Hristos»,493 nu vine în noi 
ca să ne lipsească de puterea noastră mintală, nici ca să 
întregească mintea noastră, ci ca să lumineze, prin calitatea 
ei, puterea minţii noastre şi să o ducă la aceeaşi lucrare cu a 
Lui. Căci mintea lui Hristos eu zic că o are cel ce cugetă ca El 
şi prin toate îl cugetă pe E1.494 


84. Trup al lui Hristos ni se zice că suntem, după cuvântul: 
«lar noi suntem trupul lui Hristos şi mădulare în parte»,+% 
nu fiindcă ne-am lipsi de trupurile noastre şi ne-am face 
trupul Lui, nici fiindcă Acela s-ar preschimba în noi după 
ipostas, sau s-ar tăia în mădulare, ci fiindcă lepădăm 
stricăciunea păcatului, după asemănarea trupului Domnului. 
Căci precum Hristos era după fire om fără de păcat, având 
trup şi suflet, aşa şi noi, cei ce-am crezut în El şi ne-am 
îmbrăcat în EI în duh, putem fi prin voia liberă fără de păcat 
în El. 


493 | Corinteni 2, 16. 


494 Sălăşluirea lui Hristos în noi nu are ca efect o absorbire a spiritului creat în 
Logosul divin, ci o activitate divină şi supranaturală a facultății naturale, ce ca 
facultate rămâne naturală. Cu m zice Sf. Maxirn în altă parte: "Căci niciodată 
harul nu distruge puterea naturii. Dimpotrivă: el face natura slăbită prin abuzul 
nenatural iarăşi capabilă de afectivitatea ei naturală" (Quaest. ad. Thalas., 59; 
PG. 90, 6084). 


495 | Corinteni 12, 27. 


85. În Scriptură sunt veacuri temporale, apoi de acelea 
care cuprind sfârşitul altor veacuri, după cuvântul: «Ci acum 
la sfârşitul veacurilor» şi următoarele.1% şi iarăşi alte 
veacuri, slobode de natura temporală, după veacul din 
timpul de faţă, care e la sfârşitul veacurilor, potrivit 
cuvântului: «Ca să se arate în veacurile ce vor veni bogăţia 
Lui covârşitoare» şi cele următoare.4%7 Mai aflăm în Scriptură 
şi mulţime de veacuri trecute, prezente şi viitoare. lar unele 
veacuri sunt veacuri ale veacurilor; apoi e veacul veacului, 
timpuri veşnice şi neamuri legate de veacuri. Nu vom spune 
acum ce vrea să indice Scriptura prin veacuri temporale, ce 
prin timpuri şi neamuri veşnice, care sunt simplu veacurile şi 
care veacurile veacurilor, ce este veacul şi ce veacul 
veacului. Căci dacă am face-o aceasta, am lungi mult peste 
intenţie cuvântul nostru. De aceea vom lăsa celor iubitori de 


învăţătură să cerceteze acestea şi ne vom întoarce la scopul 
pentru care am scris acestea. 


86. Ştim că, după Scriptură, este ceva mai presus de 
veacuri. Că este aceasta, a spus-o Scriptura. Dar ce este 
aceasta nu a arătat. Se zice adică în ea: «Domnul 
împărăţeşte în veac şi după aceea».1%8 Deci este ceva mai 
presus de veacuri: împărăţia adevărată a lui Dumnezeu. Căci 
nu e îngăduit a spune că împărăţia lui Dumnezeu a început, 
sau că ea cade sub veacuri şi timpuri. lar aceasta credem că 
este moştenirea celor ce se mântuiesc, lăcaşul şi locul lor, 
precum ne învaţă cuvântul cel adevărat; ea e ţinta celor ce 
sunt mişcaţi de dorinţă spre ultimul lucru dorit şi la care 
ajungând, primesc încetarea oricărei mişcări, întrucât nu mai 
este vreun timp sau vreun veac pe care trebuie să-l străbată. 
Căci ei au ajuns după toate la Dumnezeu, care este înainte 
de toate veacurile şi la care nu poate ajunge firea 
veacurilor.199 


496Evr. 9, 26. 
497Efeseni 2, 7. 
498 leşirea 15, 18. 


499 Împărăţia lui Dumnezeu e mai presus de mişcarea de devenire a celor 
create. Cei ce ajun g în ea se odihnesc de orice mişcare. La ea nu ajunge nimeni 
prin mişcarea naturală a spiritului, ci vine ca un dar al lui Dumnezeu, ca o 
încoronare a acestor eforturi, dar când ele au încetat. Ea e ultimul lucru dorit 
spre care tindem şi acesta e un nou motiv pentru care, ajunşi la ea, ne odihnim 
de orice mişcare temporală. 


87. Câtă vreme este cineva în viaţa aceasta, chiar de ar fi 
desăvârşit după starea de aici şi în fapte şi în contemplaţie, 
are numai în parte cunoştinţa, proorocia şi arvuna Duhului, 
dar nu plinătatea însăşi. Dar când va ajunge, după isprăvirea 
veacurilor, la sfârşitul desăvârşit, când se va arăta celor 
vrednici faţă către faţă însuşi Adevărul de sine stătător, nu 
va mai avea numai o parte din plinătate, ci va primi prin 


împărtăşire însăşi plinătatea harului. «Căci vom ajunge toţi, 
zice Apostolul (adică cei mântuiţi) la starea bărbatului 
desăvârşit, la măsura plinătăţii lui Hristos»50% în care sunt 
«ascunse comorile ştiinţii şi ale înţelepciunii».>01 Arătându- 
se aceasta, ceea ce e din parte va înceta. 


500 Efeseni 4, 13. 
501 | Corinteni 13, 10; Coloseni 2, 3. 


88. Întreabă unii cum va fi starea celor ce se învrednicesc 
de desăvârşire în împărăţia lui Dumnezeu? Va fi una de 
înaintare şi de strămutare, sau de identitate nemişcată? 
Apoi cum trebuie să înţelegem că vor fi trupurile şi sufletele? 
La acestea ar putea răspunde cineva, dându-şi cu părerea, 
că precum în viaţa trupească rostul mâncării este îndoit, 
unul pentru creştere, iar altul pentru susţinerea celor ce se 
hrănesc (căci până ajungem la desăvârşirea staturii trupeşti, 
ne hrănim în vederea creşterii, iar după ce trupul se opreşte 
din sporirea în mărime, nu se mai nutreşte pentru creştere, 
ci pentru susţinere), aşa şi în privinţa sufletului, rostul 
nutririi este îndoit. Căci se nutreşte înaintând în virtuţi şi 
contemplaţii, până când, străbătând toate lucrurile, ajunge 
la măsura plinătăţii lui Hristos. Ajungând însă la aceasta, se 
opreşte din înaintarea în creştere şi sporire prin cele ce sunt 
la mijloc, nutrindu-se nemijlocit cu ceea ce e mai presus de 
înţelegere şi de aceea poate mai presus de creştere. De aici 
înainte, primind un soi de hrană nestricăcioasă spre 
păstrarea  desăvârşirii deiforme ce i-a fost dăruită şi 
împărtăşindu-se de dulceaţa nesfârşită a acelei hrane, prin 
care primeşte puterea de a fi veşnic la fel de fericit, devine 
Dumnezeu prin  împărtăşire de harul dumnezeiesc, 
odihnindu-se de toate lucrările minţii şi ale simţirii şi 
deodată cu aceasta dând odihnă şi tuturor lucrărilor naturale 
ale trupului, care se îndumnezeieşte şi el împreună cu 
sufletul, prin împărtăşirea de îndumnezeire pe potriva lui. 
Aşa încât nu se mai vede decât Dumnezeu atât prin suflet 


cât şi prin trup, însuşirile naturale fiind biruite prin 
covârşirea slavei.502 


502 Este viaţa eternă statică sau dinamică? Aceasta era marea întrebare a lui 
Origen şi Grigorie de Nisa. Origen rămăsese la un dualism nesatisfăcător al stării 
şi al mişcării, întrucât mişcarea o socotea legată de lumea finită, iar starea nu o 
socotea ca o mişcare împlinită, ci numai ca o oprire ce implica pericolul 
plictiselii. Sf. Grigorie a introdus cu îndrăzneală ideea mişcării veşnice, împlinite 
şi fericite, care depăşea contradicția dintre stare şi mişcare, ba chiar realiza o 
identitate (Vita Mozsis, PG. 44, 406), Sf. Maxim caută de asemenea o împăcare, 
dar deosebind mai categoric ca Sf. Grigorie mişcarea din lumea finită de 
elementul de mişcare ce intră în starea din viaţa eternă. 


În sensul acestei sinteze vorbeşte el de "mobilitatea nemişcată" sau 
"nemişcarea mobilă" (Quaest. ad Thalas, PG. 90, 7694), sau cu m spune în cap. 
acesta de o gustare necontenită a bunurilor spirituale, însă nu în vederea 
creşterii, ci a conservării desăvârşirii dobândite. 

În cap. 25 se spunea că atunci nu va mai fi nici o "distanţă spațială" între 
Dumnezeu şi cei vrednici. Propriu zis distanță spațială nu e nici când, dacă 
Dumnezeu e pretutindenea de față. Prin aceasta se spune că nu va mai f i nimic 
la mijloc între vederea noastră şi Dumnezeu . Pentru că toate se îndumnezeiesc 
sau se sofianizează, adică tot ce e creat în toate se copleşeşte de atributele 
dumnezeieşti. Toate se îmbracă în dumnezeiesc, ca într-o lumină de soare, şi 
deci dumnezeiescul e văzut întâi şi prin străveziul Lui făpturile revenite la EI şi în 
El. Ele după ființă rămân făpturi, nu devin înseşi izvoare ale atributelor divine şi 
aceasta exclude orice panteism. Da r toate trăiesc în concret prin atributele lui 
Dumnezeu şi în Dumnezeu, însă cu conştiinţa lor de făpturi deosebite fiinţial de 
Dumnezeu . Astfel dacă în viaţa de aici vede m întâi făpturile şi abia prin ele cu 
mare greu pe Dumnezeu, atunci vo m vede a întâi pe Dumnezeu şi în lumina Lui 
străvezie toate făpturile într-un mo d cu mult mai clar şi mai deplin şi mai adânc 
de cu m le vede m în obiectivitatea pământească. Aflându-se făpturile în 
Dumnezeu, aceasta nu Înseamnă că ele nu mai sporesc să se îndumnezeiască în 
EI. Căci nu se află în fiinţa Lui, ci în mediul sofianic al energiilor Lui, mai infinit ca 
un ocean. Desigur Dumnezeu ca subiect e în întreg acest mediu şi cine se află în 
el e în "fața" lui Dumnezeu, Da r interiorul subiectului divin e deosebit de mediul 
acesta al manifestărilor Lui. În interiorul acelui mediu încă sunt trepte şi pe ele 
lumile îngereşti şi categoriile drepţilor. lar lisus Hristos îi cuprinde şi îi străbate 
pe toţi. Deci pe de o parte nu e nici o distanţă între Dumnezeu şi fiecare drept, 
dar pe de alta fiecare are o "cale atât de lungă" pe care să înainteze în 
Dumnezeu. Da r întrucât această sporire în îndumnezeire nu e o creştere a 
facultăților naturale, căci acestea toate s-au oprit din creştere după ce s-au 
desăvârşit, ci o sporire prin pătimirea lucrării divine, e jus t să se spună pe de 
altă parte că făpturile în viața viitoare "stau". 


89. Întreabă unii dintre cei iubitori de învăţătură: în ce va 
consta deosebirea dintre locaşurile şi făgăduinţele veşnice? 
Se vor deosebi după aşezarea locală, sau după calitatea şi 
cantitatea duhovnicească proprie fiecărui locaş? Unora li se 
pare adevărată prima părere, altora cea de-a doua. Dar cel 
ce a cunoscut că «Împărăţia lui Dumnezeu este înlăuntrul 
vostru»5%3 şi că «la Tatăl multe locaşuri sunt»,504 socoteşte 
mai adevărată părerea a doua.595 


90. Întreabă unii: care este deosebirea între împărăţia lui 
Dumnezeu şi împărăţia cerurilor? Se deosebesc în 
substanţă, sau numai în idee? Către aceştia trebuie spus că 
se deosebesc, dar nu în substanţă. Căci amândouă sunt una 
după substanţă. Deci se deosebesc pentru cugetare. Căci 
împărăţia cerurilor este posesiunea cunoştinţei curate a 
lucrurilor după raţiunile lor din Dumnezeu, iar împărăţia lui 
Dumnezeu este împărtăşirea prin har de bunătăţile pe care 
le are Dumnezeu prin fire. Cea dintâi e la sfârşitul lumii 
create, iar cea de-a doua, deosebită de prima în idee, după 
sfârşitul lumii.506 


503 loan 14, 2. 
504 Luca 17, 21. 


505 Deci diferitele locaşuri din cer nu se deosebesc spațial, ci exprimă 
progresul sufletului dintr-o sferă într-alta. Sf. Grigorie de Nisa socoteşte că 
sufletele se deosebesc numai după gradul de înălțime al virtuţii. Sf. Maxim 
înlătură şi el distanța spațială (cap .II, 25). Ce înseamnă însă calitate şi 
cantitate? Evagrie socoteşte rugăciunea celui activ cantitate, iar a celui 
contemplativ calitate (Despre rugăciune, Filocalia românească vol. |, ed. 1, p. 75). 
"Cantitatea" sufletului este deci gradul de virtute practică, "calitatea" este 
cunoştinţa dobândită. Sf. Grigorie de Nazianz explică "locaşurile cele multe" ca 
grade de virtute dobândite şi cere să nu rămână nimeni într-unul, ci să treacă 
prin toate (Or. 14, 5; PG. 35, 86B). 


506 E problema raportului între Logos (sau Dumnezeu ) şi Sofia, dezbătută mai 
târziu.. În Logos se află deodată energiile divine şi lumea, ca ansamblu de idei 
eterne ale lucrurilor (Sofia). Dup ă Sf. Maxim ele nu sunt despărțite ca două 
realități substanţiale, dar totuşi pentru cugetare nu se confundă. De aceea, 
contemplarea ideilor lumii în Dumnezeu, oricât ar f i de desăvârşită, nu e tot un 


a cu participarea la energiile lui Dumnezeu însuşi. Astfel socotea Origen; pentru 
el nu era deosebire între cele dou ă împărăţii, ceea ce ducea uşor la absorbirea 
lumii în ființa lui Dumnezeu . 


91. Cuvântul: «S-a apropiat împărăţia cerurilor» nu 
însemnează, pe cât socotesc, o scurtare a timpului. «Căci nu 
vine în chip văzut, nici nu vor spune: iat-o aici, sau iat-o 
acolo». Ci ea este afecțiunea lăuntrică a celor vrednici faţă 
de ea. Căci «împărăţia lui Dumnezeu, zice, înlăuntrul vostru 
este».507 


92. Împărăţia lui Dumnezeu şi Tatăl este în potenţă în toţi 
cei ce cred; iar în lucrare, în cei ce au lepădat din dispoziţia 
lor toată viaţa după fire a sufletului şi a trupului şi au 
dobândit numai pe cea a duhului, încât pot zice: «Nu mai 
trăiesc eu, ci Hristos trăieşte în mine» (Gal. 2, 20). 


93. Unii spun că împărăţia cerurilor este petrecerea celor 
vrednici în cer; alţii starea asemenea cu îngerii a celor 
mântuiţi; iar alţii însuşi chipul frumuseţii dumnezeieşti; pe 
care-l au aceia care poartă icoana Celui ceresc”0%8.După cât 
mi se pare, toate trei părerile consună cu adevărul. Căci 
harul viitor se dă tuturor, după măsura dreptăţii lor calitative 
şi cantitative.509 


507Luca 17, 21. 
508 | Corinteni 15, 49. 
509Vezi cap. 89. 


94. Până ce străbate cineva bărbăteşte prin luptele 
dumnezeieşti ale filosofiei lucrătoare, ţine în sine Cuvântul, 
care a venit în lume de la Tatăl, prin porunci. Dar după cea 
lăsat în urmă luptele cu fapta împotriva patimilor, 
dovedindu-se biruitor al patimilor şi al dracilor, şi a trecut la 
filosofia cunoaşterii prin contemplaţie, îngăduie Cuvântului, 
în chip tainic, să părăsească iarăşi lumea şi să meargă la 


Tatăl. De aceea zice Domnul ucenicilor: «Voi m-aţi iubit pe 
Mine şi aţi crezut că de la Dumnezeu am ieşit. Eu de la Tatăl 
am ieşit şi am venit în lume; iarăşi las lumea şi mă duc la 
Tatăl».>10 Lume numeşte, poate, lucrarea ostenitoare a 
virtuţilor cu fapta. lar Tată, starea minţii cea mai presus de 
lume şi slobodă de tot cugetul pământesc, de la care 
Cuvântul lui Dumnezeu vine în noi, punând capăt luptei 
împotriva patimilor şi a dracilor.?11 


95. Cel ce a putut omori prin fapte mădularele cele de pe 
pământs1? şi birui prin Cuvântul din porunci513 lumea 
patimilor în el nu va mai avea nici un necaz, o dată cea 
părăsit lumea şi se află în Hristos, care a biruit lumea 
patimilor şi dăruieşte toată pacea. Căci cel ce n-a lepădat 
împătimirea după cele materiale va avea pururea necaz, 
schimbându-şi înclinările voii, deodată cu cele ce se 
schimbă prin firea lor. Dar cel ce a ajuns în Hristos nu se va 
mai resimţi în nici un fel de schimbarea şi stricarea celor 
materiale. De aceea zice Domnul: «Acestea le-am grăit vouă, 
ca în Mine pace să aveţi. În lume necazuri veţi avea; dar 
îndrăzniţi, Eu am biruit lumea».51+ Cu alte cuvinte: în Mine, 
Cuvântul virtuţii, aveţi pace, izbăviţi fiind de vârtejul şi de 
tulburarea produsă de patimi şi de lucrurile materiale; dar în 
lume, adică în împătimirea după cele materiale, aveţi 
necazuri, pentru schimbarea şi stricarea neîncetată a lor. 
Căci necazuri au amândoi: atât cel ce săvârşeşte virtutea, 
pentru osteneala şi durerea împreunată cu ea, cât şi cel ce 
iubeşte lumea, pentru nedobândirea statornică a celor 
materiale. Dar cel dintâi are necazuri mântuitoare; iar cel de 
al doilea necazuri stricătoare şi pierzătoare. Amândurora le 
este Domnul uşurare: celui dintâi, pentru că-l odihneşte în 
Sine de ostenelile virtuţii, ridicându-l la contemplaţie prin 
nepătimire; celui de-al doilea, pentru că-i smulge 
împătimirea după cele stricăcioase, prin pocăință. 


510 loan I6, 27. 


511 Ne ridică de pe treapta primă, a făptuirii, pe a doua, a cunoştinţei. 512 
Coloseni 3, 5. 


513 Logosul din porunci sau virtuți e totodată rațiunea din porunci sau din 
virtuți, prin care omoar ă raționalitatea patimilor sau eliberează rațiunea din 


x 


robia patimilor, făcând-o ferm ă în obiectivitatea ei, prin care poate cunoaşte 
adevărul. 


514 loan 16, 33. 


96. Scrisoarea din titlul vinei Mântuitorului L-a arătat pe 
Cel răstignit ca împărat şi Domn al filosofiei practice, 
naturale şi teologice.?15 Căci zice că s-a scris în latineşte, 
elineşte şi evreieşte. Prin latineşte înţeleg filosofia practică, 
deoarece împărăţia romanilor a fost rânduită, după Daniel, 
să fie cea mai bărbătească dintre toate împărăţiile de pe 
pământ; iar propriu înţelepciunii practice, mai mult decât 
orice, este bărbăţia. Prin elineşte, contemplaţia naturală, 
deoarece neamul elinilor s-a ocupat, mai mult ca ceilalţi 
oameni, cu filosofia naturală. lar prin evreieşte, cunoştinţa 
tainică despre Dumnezeu, deoarece acest popor a fost 
închinat în chip vădit lui Dumnezeu, pentru părinţii lui. 


97. Trebuie să fim nu numai omorâtorii patimilor trupeşti, 
ci şi pierzătorii gândurilor pătimaşe din suflet, după Sfântul 
care zice: «în dimineţi am ucis pe toţi păcătoşii pământului, 
ca să pierd din cetatea Domnului pe toţi cei ce săvârşesc 
fărădelegea»,516 adică patimile trupului şi gândurile 
nelegiuite ale sufletului. 


515 Cele trei trepte ale urcuşului duhovnicesc fapte, contemplarea naturii şi 
cunoaşterea tainică a lui Dumnezeu . 


516Psalmi 100, 8. 


98. Cel ce păzeşte calea virtuţilor, nevătămată, cu evlavie 
şi dreaptă cunoştinţă, fără aplecarea într-o parte sau într- 
alta, îşi va da seama de venirea la el a lui Dumnezeu, prin 
nepătimire. «Cânta-voi şi voi înţelege în calea cea fără 
prihană de unde vei veni la mine».17 Cântarea arată 


făptuirea virtuoasă; iar înţelegerea cunoştinţa care se 
adaugă la virtute, prin care simte venirea lui Dumnezeu, cel 
ce aşteaptă pe Domnul, priveghind prin virtuţi. 


99. Începătorul în evlavie nu trebuie să fie dus la 
împlinirea poruncilor numai de bunătate, ci trebuie să fie şi 
războit adeseori cu asprime, ca să-şi amintească dreptăţile 
dumnezeieşti; pentru ca nu numai să iubească cu dor cele 
dumnezeieşti, ci să se şi reţină cu frică de la păcat: «Cânta- 
voi, zice, mila şi judecata Ta, Doamne» (Ps. 100, 1). El 
trebuie să cânte lui Dumnezeu cu dragoste, desfătându-se, 
dar să deschidă gura spre cântare cu frică. 


100. Cel ce şi-a adaptat trupul sufletului, prin virtute şi 
cunoştinţă, s-a făcut chitară a lui Dumnezeu şi flaut şi 
biserică. Chitară, fiindcă păzeşte bine armonia virtuţilor; 
flaut, pentru că primeşte prin vederile (contemplaţiile) 
dumnezeieşti insuflarea Duhului; biserică, deoarece, pentru 
curăţenia minţii, s-a făcut locaş al Cuvântului.518 


517 Psalmi 100, 1. 


518 larăşi cele trei trepte ale urcuşului. 


Ale celui dintre sfinţi, Părintele 
nostru 


Maxim Marturisitorul 


Întrebări, nedumeriri şi 
răspunsuri519 


Întrebarea 1 
Care sunt virtuțile sufletului şi care ale trupului? 
Răspuns 


Virtuţile sufletului sunt acestea: iubirea, smerenia, 
blândeţea, îndelunga răbdare, îngăduinţa, nepomenirea 
răului, nemânierea, neînfurierea, nezavistia, nejudecarea; 
necăutarea la slăvi, milostenia, neprihănirea, neiubirea de 
argint, compătimirea, lipsa de trufie, lipsa de mânarie, 
străpungerea inimii. lar virtuțile trupului sunt: culcarea pe 
jos, privegherea, postul, înfrânarea, sărăcia, neîmprăştierea. 


întrebarea 2 


Ce înseamnă ce s-a zis de Apostol: "Cânt cu duhul, dar 
cânt şi cu mintea"7520 


Răspuns 


Cântă cineva cu duhul când rosteşte numai cu limba cele 
cântate. Şi cântă cu mintea, când, cunoscând înţelesul celor 
cântate, se veseleşte în contemplarea lor. 


519 Mign e PG. 90, 785-856 , cu titlul latinesc prescurtat "Quaestiones 
etDubia" 2. | Corinteni 14, 15. 


520Psalmi 50, 7. 
întrebarea 3 


Ce înseamnă: «în fărădelegi m-am zămislit şi în păcate m- 
a născut maica mea»?521 


Răspuns 


Scopul de mai înainte al lui Dumnezeu a fost să nu ne 
naştem prin legătura nunţii din stricăciune. Dar călcarea 
poruncii a adus nunta, fiindcă a greşit Adam, adică a 
nesocotit legea dată lui de Dumnezeu. Deci toţi cei ce se 
nasc din Adam «se zămislesc în fărădelegi», căzând sub 
osânda protopărintelui. lar «În păcate m-a născut maica 
mea» însemnează că Eva, maica cea dintâi, a noastră a 
tuturor, a născut în păcat, ca una ce s-a aprins spre plăcere. 
De aceea şi noi căzând sub osânda maicii, zicem că ne 
naştem în păcate. 


întrebarea 4 


Ce însemnează cuvântul spus de Apostol: «Să fiu anatema 
de la Hristos pentru rudeniile mele»?522 


Răspuns 


Aş dori, zice, să fiu predat de Hristos diavolului, ca să fiu 
chinuit şi să sufăr pentru lsrael pedepsele pe care le 
datorează el din pricina necredinţei în Dumnezeu, numai ca 
să se mântuiască, aşa cum şi Domnul s-a dat pe Sine şi s-a 
făcut pentru noi blestem.523 

521Romani 9, 3. 
522 Galateni 2, 10; 3, 13. 


523 Matei 10, 29. Zece asari erau un dinar. Deci asarul era un bănuț foarte 
mărunt. lar asarul avea şi el 10 bănuți. 


Întrebarea 5 

În câte feluri păcătuieşte omul? 

Răspuns 

Socotesc că în patru feluri păcătuieşte omul: prin răpire, 
prin amăgire, prin neştiinţă şi prin aplecare (dispoziţie) 
sufletească. Primele trei feluri aduc pe om uşor la 
recunoaşterea păcatului şi la pocăință. Dar cel ce 
păcătuieşte din aplecare sufletească şi nu vine la pocăință 


nici în urma experienţei, nici cu trecerea vremii, va avea 
parte de chinuri în chip sigur. 


Întrebarea 6 

Ce vrea să spună Domnul în Evanghelie prin cuvintele: 
«Două păsări se vând pe un asariu»? 52% 

Răspuns 


Zic unii că asarul cuprinde zece bănuţi. lar prin zece se 
arată litera Il. Dar această literă e începutul numelui 


Domnului lisus Hristos. Deci prin numele Domnului se 
răscumpără noul şi vechiul popor; şi omul dinlăuntru şi cel 
din afară. 


Întrebarea 7 

Ce înseamnă cuvântul spus de Ilie şi repetat de Elisei: 
«Unde este Dumnezeu Afu»?525 

Răspuns 


Se tălmăceşte în trei feluri: Unde este Dumnezeul Tatălui 
meu? Sau: Unde este Dumnezeul mai marelui meu? Sau: 
Unde este Dumnezeul celui ce s-a ascuns? 


524 IV Regi 2 , I4. 


525 Nota lui Combefis, Migne PG, 90, 792 , dă ca exemplu de folosire tropică a 
mădularelor omeneşti "Cântarea Cântărilor". 


Întrebarea 8 
De câte feluri sunt alegoriile şi ce sunt tropii? 
Răspuns 


Alegoria se foloseşte de lucruri neînsufleţite, ca munţi, 
dealuri, pomi şi celelalte. Tropii de mădularele noastre, cum 
sunt capul, ochii şi celelalte. Căci tropul înseamnă 
schimbare (dâldl66â6).526 


Întrebarea 9 


Ce înseamnă cuvântul din Psalmi: «şezând cleveteai pe 


fratele tău şi unelteai sminteală contra fiului maicii tale.?» 
527 


Răspuns 


Cel ce bârfeşte activitatea celui de aceeaşi credinţă şi 
stăruie în defăimarea lui pe drept cuvânt e socotit clevetitor 
al fratelui său; iar cel ce ponegreşte, purtat de pizmă, pe cel 
împodobit cu înţelepciune, şi sminteşte pe toţi, cu adevărat 
unelteşte sminteală contra fiului maicii sale. 


Întrebarea 10 


Fiindcă în cap. 100 al Sf. Diadoh e scris că unii vor fi 
judecaţi în veacul viitor prin foc şi aşa se vor curâţi, te rog 
să-mi descoperi înţelesul acestor cuvinte. 


Răspuns 


Cei ce au dobândit iubirea desăvârşită faţă de Dumnezeu 
şi şi-au înălţat în văzduh aripile sufletului prin virtuţi se 
răpesc în nori şi la judecată nu vin, cum zice Apostolul. lar 
cei ce nu au câştigat cu totul desăvârşirea, ci au păcate şi 
isprăvi bune laolaltă, vin la locul de judecată şi acolo, fiind 
arşi oarecum prin cercetarea faptelor bune şi rele, dacă se va 
îngreuna cumpăna celor bune se vor izbăvi de munci. 


526Psalmi 49, 20. 
527Matei 16, 23. 


întrebarea 11 


Despre diferite dreptăţi. 
Răspuns 


Înţelepţii în cele dumnezeieşti zic că sunt trei dreptăţi: 
omenească, îngerească şi dumnezeiască. Cea omenească zic 
că este împărţirea egală şi cinstită a lucrurilor văzute ale 
lumii; cea îngerească împărtăşirea îmbelşugată a cunoştinţei 
dumnezeieşti; iar cea dumnezeiască spun că stă în a suferi 
pentru cei păcătoşi. 


Întrebarea 12 

Pentru ce Domnul, certându-l pe Petru, i-a zis: 
«Satano»? 528 

Răspuns 


Domnul nu l-a numit pe Petru Satana în înţeles injurios. 
Toate cele de care s-a lipsit Domnul ni s-au făcut nouă 
pricină de bunuri pozitive: astfel moartea Lui ni s-a făcut 
nouă viaţă; ocara Lui ni s-a făcut nouă slavă. Aceasta 
neştiind-o Apostolul Petru, când a spus Domnul că va pătimi, 
a socotit, potrivit cu firea lucrurilor, că e cu neputinţă să 
moară viaţa, sau să fie necinstită Slava cea atât de mare. 
Domnul, înlăturând această judecată şi vrând să arate că nu 
trebuie căutată o ordine a firii în cele mai presus de fire, a 
hotărât să pricinuiască bunuri pozitive prin cele contrare lor: 
prin moarte viaţă, prin ocară slavă. Deci cel ce se opune 
acestei judecăţi, îi zice: «Mergi înapoia mea» în loc de: 
«Urmează hotărârii mele şi nu păşi înainte, luându-te după 
ordinea lucrurilor». Căci numele de Satana se tălmăceşte: 
cel ce se opune. Deci Domnul nu l-a rostit în mod injurios, ci 
oarecum a zis: tu, cel ce te opui intenţiei mele! 


528 Libr. de opific. hom. cap. 21 urm. 
Întrebarea 13 


Fiindcă celor ce nu înţeleg înălţimea cugetării lui Grigorie 
al Nyssei529 li se pare că admite în multe locuri restaurarea 
(apocatastaza), te rog spune-mi ce ştii despre ea? 


Răspuns 


Biserica cunoaşte trei restaurări (apocatastaze). Una e a 
fiecăruia în parte, pe temeiul virtuţii; prin aceasta se 
restaurează fiecare ins care a împlinit în sine raţiunea 
virtuţii. A doua e aceea a firii întregi la înviere; e restaurarea 
în nestricăciune şi nemurire. lar a treia, de care vorbeşte mai 
mult în tratatele sale Grigorie al Nyssei, este restaurarea 
puterilor sufleteşti, căzute prin păcat, în starea în care au 
fost create. Căci precum toate îşi vor primi prin învierea 
trupului la vremea sperată nestricăciunea, aşa trebuie să 
lepede şi puterile pervertite ale sufletului, în cursul 
prelungirii veacurilor, amintirile păcatului sălăşluite în el, şi, 
străbătând (sufletul) toate veacurile şi neaflând odihnă, să 
vină la Dumnezeu, Cel ce nu are sfârşit. Şi astfel prin 
recunoaşterea bunurilor, nu prin împărtăşirea de ele, să 
reprimească (sufletul) puterile sale şi să fie restaurat şi să se 
arate că Făcătorul nu e cauza răului.530 


529 Combefis declară că e greu de înțeles acest text, în orice caz din acest 
text nu se poate deduce la o apocatastasă a celor ce nu se pocăiesc pe pământ 
şi cu atât mai puţin la a duhurilor rele. 


530 Matei 5, 22. 
întrebarea 14 


Pentru care pricină, fiind multe injuriile cele grele, Domnul 
hotărăşte în Evanghelii că cel ce zice fratelui său: 


«Nebune» e vinovat gheenei, iar cel ce-i zice «Raca» e 
supus judecăţii?531 


Răspuns 


Numele «nebun» spun tălmăcitorii că se dă celui smintit şi 
fără de minte; iar cel de «raca» în limba evreiască înseamnă 
«netrebnic». Deci fiindcă numele de «nebun» s-a dat celui 
necredincios, după cuvântul: «Zis-a cel nebun în inima sa: 
nu este Dumnezeu»532 sau după cuvântul lui Moise: 
«Poporul acesta e nebun şi nu înţelept»,533 cel ce zice 
fratelui său de aceeaşi credinţă, necredincios şi închinător la 
idoli, sau eretic, îi zice «nebun» şi se face vinovat pe drept 
cuvânt de gheenă. Dar cel ce îi zice «raca», adică 
«netrebnice şi necurate», ponegreşte viaţa fratelui său şi e 
supus pe dreptate unei pedepse mai uşoare. 


întrebarea 15 


Cum trebuie înţeles cuvântul din Simbol: «S-a întrupat de 
la Duhul Sfânt şi din Maria Fecioara»? 


Răspuns 


Zic unii dintre sfinţi că din Duhul Sfânt şi-a luat sufletul ca 
din sămânță bărbătească, iar trupul şi l-a format din sângele 
feciorelnic. 


531 Psalmi 13, 1. 
532 Deuteronomul 32, 6. 


533 Efeseni 1,12. 


întrebarea 16 


Pe cine arată Apostolul, zicând către Efeseni: «Pe cei ce au 
nădăjduit mai înainte în Hristos»? 534 


Răspuns 


Pe oricare dintre sfinţii dinainte de Domnul, care, 
nevoindu-se întru virtute, chiar dacă n-a cunoscut tot 
misterul iconomiei, ci a fost mişcat în parte de fire, a 
nădăjduit şi a aşteptat că Domnul, care a făcut firea, o va şi 
reface, o dată coruptă. lrod se tălmăceşte: de piele. Deci 
trebuie să ne scârbim de gândurile trupeşti. 


întrebarea 17 


Ce însemnează cuvântul Apostolului că «Trupul şi sângele 
nu pot moşteni împărăţia lui Dumnezeu»?535 


Răspuns 


Trupul este pofta, iar sângele mânia. Cu dreptate deci cel 
ce nu se curăţeşte de acestea, nu poate moşteni împărăţia 
lui Dumnezeu. 


Întrebarea 18 
Ce este diapsalmul? 
Răspuns 


Socotesc că trecerea de la o cugetare la alta, sau de la un 
fel de învăţătură la alta. 


534 | Corinteni 15, 50. 


535 Facerea 4, 23 urm. 
Întrebarea 19 
Ce tâlc are istoria lui Lameh ?536 
Răspuns 


Zic unii dintre învățații în cele dumnezeieşti că în vremea 
lui Lameh, fiind tulburare şi neorânduială, cel puternic 
stăpânea asupra celui slab. Deci acest Lameh, întâlnind un 
bărbat cu soţie, l-a ucis şi i-a luat femeia. Întâlnind iarăşi un 
frate cu o soră, l-a ucis şi pe acela şi a luat pe sora lui. Pe cel 
dintâi l-a numit «bărbat»; pe al doilea «tânăr». Acestea după 
istorie. Dar după înţelesul mai adânc, Lameh înseamnă 
lucrarea păcatului. Deci aceasta a ucis în noi pe bărbat, sau 
legea naturală537 şi pe tânăr, sau legea duhovnicească şi a 
luat de la ele litera,538 ca amestecându-se cu ea 
semănătorul răului să facă să nască păcatul. De aceea 
«răzbunarea pentru Lameh va fi de şaptezeci de ori câte 
şapte» prin ceea ce se înţelege că vor fi iertate pedepsele ce 
vin de pe urma consimţirii şi săvârşirii păcatului. Pentru 
aceea când Petru întreabă: «De câte ori voi ierta fratelui meu 
de-mi va greşi; până la şapte ori?» Domnul îi răspunde: «Nu 
numai până la şapte ori, ci până la şapte zeci de ori câte 
şapte».539 Adică celui ce ţi se pocăieşte să-i ierţi, nu numai 
cele mici săvârşite prin consimţirea cugetului, ci şi faptele. 


Întrebarea 20 
Despre diferitele voiri ale lui Dumnezeu. 


Răspuns 


Trei voiri trebuie să înţelegem la Dumnezeu: cea după 
plăcere (bunăvoință), cea după iconomie şi cea după 
îngăduinţă. Cea după plăcere o arată cele petrecute cu 
Avraam, când i-a zis Dumnezeu: «leşi din pământul tău».5%0 
Cea după iconomie o arată cele aduse asupra lui losif, 
pentru a face cu putinţă cele ce au venit după aceea. lar cea 
după îngăduinţă o arată cele întâmplate cu lov. 


536 În greceşte legea e de genul masculin. 


537 În greceşte e diavnoia (înţelesul), dar sensul e acesta de literă, în acord cu 
concepția Sf. Maxim . 


538 Matei 18, 21-22. 


539 Facerea 12, 1. 
întrebarea 21 


Ce vrea să arate psalmistul, zicând de vrăjmaşi: «Cei ce 
năvălesc de jur împrejur»? 541 


Răspuns 


«De jur împrejur» înseamnă înainte, îndărăt, la dreapta şi 
la stânga. Deci dracii dau năvală asupra noastră de dinainte, 
când ne vrăjesc prin înfăţişările materiei; de dinapoi, când 
stârnesc amintirea păcatului, prin gândurile ce le-am avut 
mai demult; de la stânga când tulbură sufletul prin patimile 
trupeşti şi neînfrânate; şi de la dreapta, când dau năvală 
asupra sufletului prin mândrie şi slavă deşartă. 


Întrebarea 22 


Ce înseamnă: «Luaţi psalmul şi daţi timpanul; harfa cea 
dulce cu chitara?» 542 


Răspuns 


Luaţi învăţătura dumnezeiască şi daţi făptuirea virtuoasă 
prin mortificarea trupului. lar «harfa cea dulce cu chitara» 
este duhul şi sufletul, precum timpanul este trupul.543 deci 
bateţi trupul. 


543 Is. 42, 8; Matei 12, 20. 
540 Psalmi 3, 6. 


541 Psalmi 80, 3. 


542 În trad. Patr. Nicodi m se spune "bateţi timpanul", 
Întrebarea 23 


Ce înseamnă: «Trestia zdrobită nu o va frânge şi inul ce 
fumegă nu-l va stinge»? 544 


Răspuns 


Cel ce urmează pilda Domnului şi se poartă cu milă nu-l 
face nici pe cel zdrobit de păcat să se frângă de tot şi nu-l 
stinge nici pe cel ce are raţiunea plină de fumul slavei 
deşarte pentru niscai virtuţi, ci-l lasă în râvna lui, până vine 
la lumina cunoştinţei. Căci aceasta înseamnă, socotesc, a 
creşte împreună cu sămânţa cea bună şi neghina, adică a 
odrăsli împreună cu virtuțile şi patima de a plăcea oamenilor 
şi de-a fi slăvit de ei. De aceea plugarul sufletelor nu 
porunceşte să fie smulsă aceasta, până nu se prind statornic 
rădăcinile virtuţilor, ca nu cumva, vrând cineva să o smulgă 
pe aceasta, să smulgă împreună cu ea şi râvna virtuţilor. 


Întrebarea 24 


Ce înseamnă: «De te loveşte cineva peste obrazul drept 
întoarce-i şi pe celălalt»? 3% 


Răspuns 


Când dracii te ispitesc, prin gândurile ce ţi le aduc, la 
obrazul drept, făcându-te să te mândreşti pentru faptele 
cele de-a dreapta, întoarce celălalt obraz, adică scoate la 
vedere faptele de-a stânga săvârşite de noi.546 


544 Matei 5, 29. 


545 Sf. Părinți numesc mândria şi încântarea ascunsă de pe urma virtuților, 
păcate de-a dreapta. 


546 loan 5, 22. 
întrebarea 25 


Cum trebuie să înţelegem în mod cucernic cuvântul 
Evangheliei: «Tatăl nu va judeca pe nimeni, ci toată judecata 
a dat-o Fiului»? 347 Şi de ce zice în alt loc «Eu nu voi judeca 


pe nimeni, ci cuvântul pe care l-am grăit, acela îl va judeca» 
548 


Răspuns 


Ca Dumnezeu, nici Tatăl, nici Fiul nu va judeca pe nimeni. 
Căci nici omul nu se face judecător al celor necuvântătoare, 
ci al oamenilor. Deci Tatăl a dat toată judecata Fiului, nu 
întrucât Fiul este Dumnezeu, ci întrucât s-a făcut om. lar 
acesta va judeca pe toţi, comparând vieţuirea sa ca omcua 
noastră. lar «cuvântul Lui care va judeca» este învăţătura pe 
care a arătat-o prin fapte, după cum s-a scris: «Cele ce a 
început lisus să le facă şi să le înveţe».549 


547 loan 8,15; 12, 48. 


548 Fapte 1, 1. Dumnezeu în calitate de ființă superioară nu judecă pe om, ca 
ființă inferioară, aşa cu m nici omul nu judecă animalele. Pentru că a judeca 
înseamnă a te lua pe tine ca măsură. Da r Dumnezeu nu se poate lua ca măsură 
pentru om. 


549 Matei 12, 31; Luc a 12, 10. 
Întrebarea 26 


Ce înseamnă hula împotriva Duhului şi cum: «Tot păcatul 
se va ierta oamenilor, dar celor ce vor huli nu li se va ierta 
nici în veacul acesta, nici în cel viitor»? 550 


Răspuns 


Întrebarea cu privire la hula împotriva Duhului Sfânt îşi 
are dezlegarea aceasta: Domnul făcând multe vindecări, 
iudeii puneau lucrările Duhului în socoteala stăpânitorului 
dracilor. lar cuvântul că nici aici, nici în veacul viitor nu vor 
avea iertare cei ce hulesc, trebuie înţeles precum urmează: 
Zic unii dintre cei ce au cercetat acestea prin Duhul, că sunt 
patru feluri de iertare a păcatelor: două aici şi două în 
veacul viitor. Fiindcă memoria nu e în stare să-şi amintească 
greşelile timpului întreg, ca omul să se pocăiască aici pentru 
ele, Stăpânul firii, în iubirea Sa de oameni, a rânduit, cum s- 
a zis, şi pentru noi cei ce nu ne pocăim două moduri de 
pocăință în veacul viitor. Astfel, când unul păcătuieşte aici 
cu indiferenţă, dar apoi face bine tot cu indiferenţă, fie 
mişcat de milă sau simpatie faţă de aproapele, fie de alte 
motive filantropice, faptele lui vor fi cântărite în veacul viitor 
la vremea judecății şi, văzându-se înclinarea lui spre cele din 
urmă, va dobândi iertare. Acesta este un mod. lar al doilea e 
următorul: Când vreunul e vinovat de păcate, dar auzind 
cuvântul Domnului: «Nu judecaţi ca să nu fiţi judecaţi»551 se 
teme şi nu judecă pe nimeni când cercetează cele făptuite, 
nu va fi judecat, ca unul ce a păzit porunca. Căci nu uită de 
făgăduinţa dată prin porunca Sa Cel atotnemincinos. 


lar celelalte două moduri se referă la iertarea de aici, când 
cineva, aflându-se în păcate, e lăsat de Providenţă cu bun 
rost în neajunsuri, în nevoi, în boli. Căci fără să ştie acela, 
Dumnezeu îl curăţeşte prin unele ca acestea. Şi dacă acela, 
încercat în felul acesta, mulţumeşte, ia plată pentru 
mulţumire. lar de nu mulţumeşte pentru certările de pe 
urma păcatelor sale, de păcate se curăţeşte, dar încasează 
pedeapsa pentru nemulţumire. Pe urmă, pentru tot ce 
păcătuieşte cineva faţă de oameni i se dau prilejuri de 
iertare, cum a arătat cuvântul. Căci păcătuind cineva faţă de 
un om, dar făcând bine altui om, aceeaşi fire faţă de care a 
păcătuit îl şi apără.552 Dar hula faţă de Duhul, sau 
necredinţa, nefiind iertată pentru nici o altă pricină, fără 


numai dacă se face cel ce a păcătuit credincios, pe drept 
cuvânt nu va fi iertat cel ce-şi încheie viaţa în necredinţă, 
pentru păcatul necredinţei. 


550 Matei 7, 1. 


551 Un alt loc din Sf Maxim, care arată concepția lui despre unitatea concretă 
a firii omeneşti. 


552 Proverbe 25, 21. 
întrebarea 27 


Ce însemnează ghicitura din Proverbe: «De flămânzeşte 
duşmanul tău, dă-i de mâncare; de însetează, adapă-l. Căci 
făcând aceasta, îngrămădeşti cărbuni aprinşi pe capul lui»? 
553 


Răspuns 


Duşmanul sufletului este trupul nostru, care ne războieşte 
mereu prin răscoala patimilor din el. Când deci cugetul 
trupesc apăsat de conştiinţă flămânzeşte, adică se doreşte 
după mântuire, sau  însetează după cunoştinţa 
dumnezeiască, trebuie să-l hrănim prin înfrânare şi osteneli 
şi să-l adăpăm prin meditarea la cuvintele dumnezeieşti. Aşa 
se îngrămădesc peste capul lui, adică peste minte, cărbuni 
aprinşi, sau gânduri dumnezeieşti şi duhovniceşti. 


întrebarea 28 


Ce însemnează cuvântul din Psalmul 101: «Făcutu-m-am 
asemenea pelicanului singuratic»? 354 


Răspuns 


Pelicanul acesta este o pasăre. lar şarpele duşmăneşte 
mult puii lui. Deci el ce face? Îşi aşează la înălţime cuibul lui, 
îngrădindu-l din toate părţile din pricina şarpelui. Ce face 
atunci vicleanul şarpe? Cercetează de unde suflă vântul şi 
din partea aceea îşi trimite veninul său de-i ucide. Deci vine 
pelicanul şi vede că au murit puii lui. Atunci priveşte la nor 
şi zboară la înălţime, întinzându-şi aripile. Acolo îşi găureşte 
cu ciocul coastele şi prin nor picură în ei din sângele său şi 
se trezesc. 


Prin pelican se înţelege Domnul, iar puii lui sunt Adam şi 
Eva, firea noastră. Cuibul lui este paradisul. lar şarpele 
diavolul cel răzvrătit. Deci şarpele, începătorul răului le-a 
insuflat prin neascultare protopărinţilor veninul său şi 
aceştia s-au făcut morţi prin păcat. Dar Domnul şi 
Dumnezeul nostru s-a înălţat, pentru iubirea Sa de oameni, 
pe cinstita cruce şi din coasta sa strâăpunsă ne-a dăruit viaţa 
prin norul Duhului Sfânt. 


553 Psalmi 101, 7. 
554 Psalmi 103, 17. 


Întrebarea 29 
Ce înseamnă: «Acolo păsările îşi vor face cuiburi»?55> 
Răspuns 


Păsările sunt sau sufletele, sau diferitele virtuţii. 


Întrebarea 30 
Ce înseamnă: «Locuinţa cocostârcului e deasupra lor»? 556 


Răspuns 


Cocostârcul este o pasăre ce vieţuieşte în atâta 
neprihănire, că atunci când are să se împreune plânge 
patruzeci de zile, iar după aceea alte patruzeci. lar cuibul şi- 
| aşează în arbori, unde nu e umbrit de nimic, ci are aer 
curat. Prin aceasta se indică neprihănirea. Căci aceasta e 
deasupra tuturor virtuţilor. Ea stă departe şi de cele ce cad 
sub simţuri nefiind umbrită de nimic din cele vremelnice. 


Căci numărul patruzeci cuprinde desăvârşirea fiecăruia 
din cele patru elemente (ale naturii). 


555 Psalmi 103, 18. 
556 Deuteronomul 5, 9. 


întrebarea 31 


Ce înseamnă: «Voi pedepsi păcatele părinţilor în copii, 
până la al treilea şi al patrulea neam, în cei ce mă urăsc»?557 


Răspuns 


Primul neam socotesc că este sămânţa răului, adică atacul 
(sau momeala). Al doilea e pofta. Al treilea deprinderea 
(habitudinea) răului, adică  consimţirea. Al patrulea, 
lucrarea, adică fapta. Deci se pedepseşte până la al treilea şi 
al patrulea neam. Căci atacul şi pofta sunt nevinovate, întru 
cât răul n-a răzbit până la capăt. 


întrebarea 32 


Cum trebuie să înţelegem în mod cucernic răzgândirea lui 
Dumnezeu în Scriptură? 


Răspuns 


Zic cei ce au învăţat cum trebuie să cugete în mod 
cucernic cele dumnezeieşti, că e cu neputinţă ca Dumnezeu 


să fie Ziditor prin fire, dacă nu e şi Proniator al celor zidite. 
Dacă-i aşa, e neapărat de lipsă ca Dumnezeu, odată ce este 
în chip firesc Proniatorul omenirii, să dispună de multe 
metode de mântuire a firii providenţiate de El. Căci omul 
fiind o vieţuitoare nestatornică şi schimbându-se uşor cu 
vremile şi moravurile lor, e nevoie ca şi Providența 
dumnezeiască, măcar că rămâne aceeaşi, să se schimbe 
după dispoziţiile noastre, născocind, din cele ce se potrivesc 
în chip firesc, metoda cea mai corespunzătoare cu relele 
răsărite în fire. Şi precum în medicină, fiind multe bolile de 
tratat, iar trupul căzând în diferite boli, medicul trebuie să 
schimbe şi el metodele mai rele cu altele mai bune, aşa şi la 
Dumnezeu are loc o trecere de la o metodă a Providenţei la 
alta, iar această schimbare se numeşte de obicei în Scriptură 
răzgândire (&l6â&Yeleâ). 
557 Amo s 1, 9. 
Întrebarea 33 


Ce înseamnă: «Pentru cele trei păcate ale Tirului, ba chiar 
pentru patru nu mă voi întoarce»?558 


Răspuns 


Cele patru păcate ale Tirului, la care cugetă cuvântul 
proorocesc, socotesc că sunt acestea: atacul, pofta, 
deprinderea (habitudinea) răului şi săvârşirea. Pe cel dintâi 
şi al doilea, adică atacul şi pofta, le rabdă Dumnezeu, 
întrucât răul nu a ajuns la împlinire. Dar asupra celui de al 
treilea şi al patrulea păcat, adică asupra deprinderii şi 
lucrării, sau consimţirii şi faptei, Scriptura pe drept cuvânt 
îşi rosteşte ameninţarea. 


558 E o interesantă precizare această asemănare a Duhului cu Vocea. Ea stă în 
armonie cu asemănarea Lui cu Viaţa. (în tâlcuirea la Tatăl nostru). Dac ă Fiul 
reprezintă în dumnezeire ceva analog cu complexul de sensuri al lumii, fiind un 
fel de sens al tuturor sensurilor, al tuturor rațiunilor, deci mai mult decât ele, 


Duhul e ceva analog cu aspectul de viaţă al lumii, care, deşi unit cu ordinea 
sensurilor, nu se poate identifica cu aceasta. Viaţa are diferite trepte pe plan 
creat şi toate trebuie să stea într-o legătură deosebită cu Duhul (viaţa 
sufletească naturală, chiar cea biologică, iar în sus, prin energii necreate, cea 
duhovnicească). De aceea harul e adus într-o legătură specială cu Duhu | Sfânt. 
Da rpe de altă parte viaţa în har fiind şi o viață de revelare a rațiunilor divine, el 
ne pune în legătură şi cu Hristos. Peste tot lumea energiilor divine (a Sofiei), 
fiind pe de o parte o lume a rațiunilor divine, dar pe de alta a harului dinamic şi 
moderator, lumea aceea este o lume a lui Hristos, dar şi a Duhului Sfânt. Poate 
acest raport între rațiune şi viață explică de ce la început Hristos e adus în 
conştiinţa lumii de Duhul, iar apoi Hristos face să se reveleze Duhul, dar abia 
revelarea Duhului ne deschide ochii deplin pentru a-L vede a pe Hristos ca 
Dumnezeu . Adică întâi o viaţă neştiută de noi (neexperimentată) scoate la 
iveală rațiunea, aceasta apoi atrage atenţia asupra vieții, ca pe urm ă viața 
izbucnind cu toată puterea printr-un nou val să pună în lumină toată 
profunzimea  rațiunilor lucrurilor şi ale lui Dumnezeu . ( A se vedea şi 
paralelismul Duhului cu femeia în conceperea sufletului omenesc al lui Hristos). - 
Duhul ca Viaţă are un caracter deosebit de rațiune, dar amândouă sunt deodată, 
din adâncul care se revelează simultan sub aceste două aspecte nedespărțite, 
dar neconfundate. "Prin mijlocirea" înseamnă doar că trebuie să cugeți întâi la 
sens ca în legătură cu el să descoperi viața. Sensul şi viata sunt deodată şi la un 
loc, dar cugetarea chiar privind la viaţă, priveşte întâi sensul ei. 


întrebarea 34 


De ce nu se poate zice Tatăl Duhului, sau Hristosul 
Duhului, cum se poate zice, când e vorba de Tatăl sau Fiul, 
Duhul lui Dumnezeu, sau Duhul lui Hristos? 


Răspuns 


Precum Mintea (idOh) este cauza Cuvântului, aşa e şi a 
Duhului, dar prin mijlocirea Cuvântului. Şi precum nu se 
poate zice de Cuvânt că e al Vocii, aşa nici de Fiul că e al 


Duhului. 559 


Întrebarea 35 


Ce înseamnă cuvântul spus de Domnul; «Dacă ochiul sau 
mâna ta te sminteşte, scoate-le pe ele şi le aruncă de la 


tine»? 560 
Răspuns 


Ceea ce spune parabola în chip întunecos se poate 
înţelege şi despre prieteni, care ne sunt ca nişte ochi, şi 
despre rudenii, care ne sunt ca nişte mâini, şi de slugi, care 
ne slujesc ca nişte picioare. Scriptura porunceşte să-i 
scoatem pe aceştia toţi, dacă ne smintesc şi ne vatămă 
sufletul. Dar porunca poate fi înţeleasă şi altfel, într-un sens 
mai înalt. De ai o cunoştinţă contemplativă, ca pe un ochi, 
dar te face să te mândreşti, scoate-o de la tine. De ai şi o 
făptuire cuviincioasă, dar ţi se face pricină de îngâmfare, 
scoate-o şi pe ea. De asemenea de ai o destoinicie într-o 
slujbă, - iar aceasta e piciorul, - dar te face să te fuduleşti, 
desparte-te de ea. Căci îţi e mai de folos să fii fără aceste 
părute virtuţi, decât să mergi prin îngâmfare şi mândrie la 
pierzarea totală. 


559 Matei 5, 29. 
560 Avacu m 3, 11. 


Întrebarea 36 


Ce înseamnă: «Înălţatu-s-a soarele şi luna s-a oprit în 
rânduiala ei»? 561 


Răspuns 


Când se înalţă în noi Soarele dreptăţii prin faptele cele 
bune şi prin cunoştinţa adevărată, atunci se opreşte luna în 
rânduiala ei; adică firea noastră, care e supusă schimbării şi 
nestatorniciei primeşte o rânduială fixă şi stabilă. 


întrebarea 37 


Ce înseamnă cuvântul scris în Epistola sobornicească a lui 
Petru: «Ca să fie judecaţi după oameni cu trupul şi să 
trăiască după Dumnezeu cu duhul»? 562 


Răspuns 


Acestea s-au spus despre cei din vremea potopului. lar 
aceştia erau într-o totală necunoştinţă a lui Dumnezeu şi 
vieţuiau în fapte rele. Deci câte au păcătuit oamenilor li s-au 
iertat pentru războaiele, necazurile şi diferitele strâmtorări 
ce au venit asupra lor în fiecare zi. Dar păcatele din 
necunoştinţa Lui nu li s-au iertat, pentru ca păcatul 
necredinţei să li se ierte pentru credinţa în El celor ce vor 
crede, atunci când se va cobori în locul iadului din iubirea de 
oameni, şi aşa să trăiască cu duhul, judecaţi fiind cu trupul, 
cum s-a zis, pentru greşelile faţă de oameni. 


561 Petru 4, 6. 
562 1 Regi 16, 16. 


întrebarea 38 


Ce simbolizează David care cântă şi îmblânzeşte duhul 
rău al lui Saul? 563 


Răspuns 


Tot cel ce, asemenea fericitului David, paşte oile, adică 
puterea raţională a sufletului, şi ucide iuţimea şi pofta, ca 
acela leul şi ursul, folosindu-se de cuvântul învăţăturii într-o 
contemplaţie înaltă, îndulceşte pe ascultător şi domoleşte 
patimile răutăţii din el. 


întrebarea 39 


Scriptura spune limpede ca Avraam a dat zeciuială lui 
Melchisedec. Pe de altă parte Avraam zice că n-a luat nimic 
din pradă, nici măcar o curea de încălţăminte. Dar atunci de 
unde i-a dat zeciuiala aceluia? Căci nici el n-a adus cu sine 
la război nimic, pornind pe neaşteptate.564 


Răspuns 


Fiindcă dumnezeiasca Scriptură zice că Melchisedec a fost 
preot, pe dreptate se va crede că Avraam, ca unul ce se afla 
în ceata mirenilor, i-a dat preotului zeciuială. lar că a şi avut 
de unde să-i dea se înţelege uşor. Căci împărații care au 
năvălit asupra Sodomei nu luaseră numai cele ale Sodomei 
ci aveau cu ei şi prăzile altor ţinuturi. Acestea toate luându- 
le Avraam, după ce i-a bătut, unele le-a întors Sodomei, iar 
celelalte le-a ţinut sieşi şi din ele a dat zeciuială lui 
Melchisedec. 


563 Facerea 14, 20 urm. 
564 E vorba probabil de prescurile de la proscomidie şi de mai multe potire, 


când sunt mulţi credincioşi de împărtăşit. Niciodată pâinele şi potirele acestea 
nu sunt în număr egal. Combefis, PG. 90, 819 nota f. 


Întrebarea 40 


De ce preoţii Legii nu erau împiedicaţi să aibă soţii, iar 
preoţii lui Hristos sunt împiedicaţi, după cum e obiceiul? 


Răspuns 


Fiindcă se crede că preoţia Evangheliei e după rânduiala 
lui Melhisedec şi nu după a lui Aaron. lar de Melchisedec nu 
s-a scris să fi avut soţie. Deci în chip necesar nici episcopii 
ce preoţesc după rânduiala lui Melchisedec nu-şi iau femei. 


întrebarea 41 


De ce, la punerea înainte a cinstitului Trup şi Sânge al 
Domnului, e obiceiul în biserică ca pâinile şi potirele să fie 
puse în număr neegal? 565 


Răspuns 


Toate cele săvârşite în biserică au o rațiune mai presus de 
fire. Biserica pune înainte pâinile şi potirele, fiindcă ele sunt 
prin excelenţă simboluri şi chipuri ale fiinţei dumnezeieşti. 
lar aceasta e necompusă, pe când toată zidirea e compusă. 
Căci numai Sfânta Treime, cum s-a zis, e simplă şi 
necompusă. De aceea pune Biserica pâinile şi potirele în 
număr neegal, închipuind prin acestea Dumnezeirea. 


565 Efeseni 3, 10. 
Întrebarea 42 


Unii întreabă în ce înţeles se spune că Puterilor cereşti le- 
a fost ascunsă taina întrupării Domnului, 556 după ce aflăm 
că proorocirile despre Domnul s-au făcut prin îngeri, că 
zămislirea Lui e binevestită Fecioarei de Gavriil şi păstorii 
sunt învăţaţi prin îngeri? 


Răspuns 


Nu încape îndoială că îngerii au ştiut despre întruparea 
viitoare a Domnului pentru mântuirea oamenilor. Ceea ce le- 
a rămas lor ascuns a fost modul necuprins al zămislirii 
Domnului, cum, fiind întreg în Tatăl şi întreg în toate şi toate 
umplându-le, era întreg în pântecele Fecioarei. 


Întrebarea 43 
Ce înseamnă Garizim şi Bal? 567 
Răspuns 


Garizim se tălmăceşte prin tăiere-împrejur. lar Bal prin 
amestecătură. Deci în amestecătura blestemată de neamuri 
îşi aşează altarul Domnului nostru lisus Hristos. 


566 lisus Navi 8, 33. 


567 Textul din Mign e (Combefis) trimite la ler.7, 18. 568 1 Regi 21, 7; 22, 18. 


Întrebarea 44 


Ce înseamnă Havones,568 Cana, Galileia, Doec,5*9 Ermon? 
570 


Răspuns 


Havones se tălmăceşte prin ferestre, Cana prin agonisire. 
Galileia înseamnă descoperire. Doec Sirianul este gândul 
îngâmfat. lar Ermon se tălmăceşte prin alungarea fiarelor. 
Unii spun că de acolo izvorăşte lordanul. Prin acestea se 
indică harul Sfântului Botez. 


Întrebarea 45 


Ce înseamnă cuvântul din Psalmi: «Opriţi-vă şi cunoaşteţi 
că eu sunt Dumnezeu»?571 


Răspuns 


Sunt şase opriri, pe care însuşindu-ni-le putem cunoaşte 
pe Dumnezeu. Prima e de la săvârşirea păcatului; a doua de 
la hrana care ne aprinde; a treia de la amestecul cu cei ce 
viețuiesc fără strajă; a patra de la îndeletnicirea care ne 
depărtează de la viaţa cea după Dumnezeu; a cincea de la 
avuţia cea vrednică de osândă, care trage mintea spre 
multe; a şasea înseamnă a nu mai avea peste tot o voie 
proprie. Aceasta este lepădarea şi ascultarea cea adevărată 
şi după Dumnezeu. 


Întrebarea 46 
Pe cine închipuieşte leftae şi fata lui?572 
Răspuns 


leftae închipuieşte persoana Domnului. lar fata lui trupul 
preacurat al Aceluia.573 Căci precum leftae era născut dintr- 
o desfrânată şi a fost alungat dintre ai lui, iar ieşind a luptat 
şi a biruit pe duşmani, făgăduind lui Dumnezeu să aducă 
drept jertfă pe primul din familia sa, care-l va întâmpina la 
întoarcere, la fel şi Domnul, născându-Se după trup din firea 
noastră cea desfrânată, în chip nepăcătos, prin aceea că s-a 
făcut semănătorul propriului Său trup, alungat fiind de cei 
ce socoteau a fi iudei şi biruind în războiul cel pentru noi, a 
adus trupul Său propriu lui Dumnezeu şi Tatăl Lui. Fiindcă 
leftae se tălmăceşte «deschizătură a lui Dumnezeu». 


569Deuteronomul 3, 8; 4, 48. 


570Psalmi 45, 10. 
571Judecători 11, 1. 
572Reamintim că GUN c trupul în greceşte e feminin. 


573Mt 11, 11; Luca 7, 28. 
întrebarea 47 


Cum să înţelegem cuvântul din Evanghelie: «Mai mare ca 
loan între cei născuţi nu se va ridica, dar cine e mai mic în 
împărăţia cerurilor e mai mare ca el»? 57% 


Răspuns 


Cel ce se va smeri pe sine mai mult ca loan, căci aceasta 
înseamnă «mai mic», acela e mai mare ca loan. Sau altfel: 
fiindcă se credea că loan a dobândit prin contemplaţie toată 
cunoştinţa îngăduită aici, cunoştinţa cea mai mică şi cea 
mai de pe urmă în viaţa viitoare e mai mare decât cea de 
aici. Sau: teologul cel mai înalt e mai mic decât cel mai de 
pe urmă dintre îngeri. Sau: cel ce stă pe treapta cea mai de 
pe urmă în vieţuirea evanghelică e mai mare ca cel mai 
înălţat în treapta legii. 


Întrebarea 48 


Ce înseamnă cuvântul din Proverbe: «Cel ce pune mână 
peste mână, nu va fi fără vină»? 575 


Răspuns 


Cel ce amestecă fapta rea cu fapta virtuoasă nu va fi fără 
vină. 


574AProv. 16, 3. 


575Prov. 23, 16. 
întrebarea 49 


Ce înseamnă: «De şapte ori va cădea dreptul şi se va 
ridica»? 576 


Răspuns 


Dreptul este aici Domnul nostru lisus Hristos, singurul cu 
adevărat drept. Căci de El se zice că şi cade şi se şi ridică în 
noi, ca unul ce a primit toate cele ale noastre. lar firea 
noastră a căzut de şapte ori. Prima cădere s-a produs prin 
greşeala protopărintelui; a doua prin uciderea de om a lui 
Cain, care a introdus prima dată uciderea; a treia în vremea 
generaţiei lui Noe, asupra căreia n-a mai rămas Duhul lui 
Dumnezeu, deoarece oamenii erau numai trupuri; a patra pe 
vremea zidirii turnului; a cincea pe vremea generaţiei lui 
Avraam, din care singur acesta a plăcut lui Dumnezeu; a 
şasea pe vremea lui Moise, a cărui generaţie sporise atât de 
mult în necredinţă, încât a fost trimis el de la Dumnezeu 
spre tămăduirea acestei necredinţe; a şaptea pe vremea 
generaţiei Proorocilor, care a întrecut generaţiile de mai 
înainte în măsura răutăţii. Deci fiindcă, precum s-a zis, firea 
noastră a căzut de şapte ori, Domnul, mişcat de iubirea de 
oameni, a ridicat-o, unind-o cu Sine după ipostas. 


întrebarea 50 


Ce înseamnă cuvântul Evangheliei: «Spală faţa ta şi capul 
tău îl unge»? 377 


Răspuns 


Faţa noastră este viaţa, arătând, ca şi vederea, cum 
suntem după omul dinlăuntru. Aceasta porunceşte Scriptura 
să o spălăm, adică să ne curăâţim viaţa de toată pata 
păcatului. lar capul este mintea noastră, pe care Scriptura 
porunceşte să o ungem, adică să o facem să strălucească de 
cunoştinţa dumnezeiască. 


576Matei 6, 17. 
577Luca 17, 2. 


întrebarea 51 


Ce înseamnă cuvântul: «Mai de folos i-ar fi fost aceluia săi 
se lege o piatră de moară de grumaz şi să fie aruncat în 
mare, decât să smintească pe unul din cei mici»?578 


Răspuns 


«Mici» socotesc că numeşte pe cei simpli la cugetare, care 
din pricina micimii minţii nu pot să deosebească judecâţile 
Providenţei. Deci dacă cineva sminteşte pe unii ca aceştia, 
mai de folos i-ar fi fost să facă parte din ceata păgânilor, 
care, asemenea asinului legat la piatra de moară, se ţin 
numai în ogaşa mişcării lumii, şi să se arunce în mare, adică 
într-o viaţă plină de confuzie. Aceasta o întăreşte şi 
Apostolul Petru zicând: «Mai bine era pentru ei să nu fi 
cunoscut calea dreptăţii, decât cunoscând-o să se întoarcă 
spre cele dinapoi»579 


578 II Petru 2, 21. 


579 Ecclesiastul 11, 30. 


Întrebarea 52 


Pe cine închipuieşte Cain şi Abel? 


Răspuns 


Cain închipuieşte cugetul trupesc, iar Abel plânsul sau 
pocăinţa. 


Întrebarea 53 


Ce înseamnă: «Să nu fericeşti pe bărbat înainte de 
moartea lui»? 580 


Răspuns 


Chiar pentru înţelegerea celor mulţi e limpede că, din 
pricina nesiguranţei şi a nestatorniciei voii omeneşti, nu 
trebuie să fericeşti pe cineva, până ce trecând prin toată 
virtutea, nu-şi va încheia viaţa cu sfârşitul cel neîndoielnic. 
lar în înţelesul mai înalt, cel ce-a început, prin pocăință şi 
nevoinţă, să umilească cugetul pământesc ce trăieşte în el şi 
să-l slăbească, încă nu trebuie fericit până ce nu se va 
mortifica prin asceza unor osteneli încordate şi nu va primi 
sfârşitul. Numai acesta e fericit ca unul ce a murit împreună 
cu Hristos prin nelucrarea păcatelor, şi a înviat împreună cu 
El pentru înălţimea virtuţilor. Aceasta o spune şi psalmistul, 
zicând: «Fericiţi cei nepătaţi, adică cei curaţi de păcat, care 
umblă în legea Domnului»,”81 adică păşesc înainte prin 
faptele bune. 


Întrebarea 54 


Ce înseamnă cuvântul: «Când vă vor izgoni pe voi din 
cetatea aceasta, fugiţi în alta»?582 


Răspuns 


Cetățile au rostul să păzească şi să asigure lucrurile de 
preţ. Deci în înţeles alegoric cetatea este nevoinţa 
constătătoare din diferite virtuţi, ca de pildă: înfrânarea de 
la vin, reținerea de la mâncăruri care sunt spre pază şi 
siguranţă. Deci când ne izgonesc dracii din una din acestea, 
strecurând în noi înfumurarea şi slava deşartă pentru o 
astfel de nevoinţă, e bine să dăm înapoi dintr-o asemenea 
silinţă ce ni se pare osârduitoare, ca să nu cădem în 
mândrie, şi să fugim la altă virtute, slobodă de slava deşartă, 
până va veni la noi puterea nepătimirii. Sau, în alt înţeles, 
cetăţi numeşte sufletele omeneşti. 


Căci la acestea fiind trimişi Apostolii de Mântuitorul, când 
sunt alungaţi de la cele nevrednice, trec la sufletele altora, 
care s-au făcut în stare să primească învăţătura lor. Şi aceste 
cetăţi ale lui Israel nu le vor isprăvi de cercetat, fie că în 
unele sunt primiţi, fie că de altele sunt alungaţi, până nu va 
sosi Fiul omului, împlinind toate la venirea Lui cea întru 
slavă. 


580Psalmi 118, 1. 
581Matei 10, 27. 
58215. 28, 17. 


Întrebarea 55 


Cum se înţelege că va pune «mila Sa la cântar», cum se 
zice la dumnezeiescul Isaia?583 şi că nu se dă nici un bine 
fără judecată, chiar dacă lucrătorilor din vie aşa li separe? 


Răspuns 


Dacă se cântăreşte mila lui Dumnezeu, se şi circumscrie 
desigur. Deci aşa trebuie să înţelegem acest loc, că precum 
având putere să vedem, să auzim şi să respirăm, aceasta nu 
ne face să luăm în noi tot aerul, lumina, glasul, căci atunci 


nu ar mai rămânea de ce să se împărtăşească şi altul, tot aşa 
mila lui Dumnezeu dă fiecăruia, după calitatea dispoziţiilor, 
atât iertarea cât şi harul. De pildă s-a căit cineva în chip 
desăvârşit, e şi iertat în chip desăvârşit; tot aşa şi cu cel ce 
iubeşte. 


583 | Esdra 7, 14. 


întrebarea 56 


Ce înseamnă ceea ce se spune la Ezdra: «înfricoşează-i pe 
ei cu legea Domnului»? 58% 


Răspuns 


«Înfricoşează-i pe ei» s-a zis în loc de: scutură-i, nu 
făgăduindu-le cele bune, ci ameninţându-i cu cele 
înfricoşate. Căci metoda aceasta, bună pentru slugi, se 
potriveşte iudeilor. 


întrebarea 57 


Ce înseamnă: «Armă în fricile nopţii, odihnă în ostenelile 
zilei»? 


Răspuns 


«Noapte» a numit atacurile (momelile) ascunse şi viclene 
ale vrăjmaşului. lar «zi» ispitele făţişe. Deci cel ce a 
dobândit destoinicia (deprinderea, habitudinea) cunoştinţei 
dumnezeieşti şi nu mai ignoră nici unul din gândurile 
vrăjmaşului, nu se teme de vreunul din atacurile ascunse ale 
lui. Căci frica nu este nimic altceva decât un rău aşteptat. lar 
ostenelile îndurate pentru ispitele făţişe le socoteşte odihnă, 
pentru experienţa câştigată din lupta cu ele şi pentru 


nădejdea cununei fericite a nestricăciunii, ce va fi obţinută 
după biruirea lor. 


584 Dup ă ce ne-am deprins de a discerne stările sufleteşti, scoatem la iveală 
patima cu urâciunea ei. Da r prin aceasta ea moare. 


Întrebarea 58 


Ce înseamnă cuvântul spus în Psalmul 75: «Gândul 
omului se va mărturisi ţie şi rămăşiţa gândului său îţi va fi 
Ţie sărbătoare»? 


Răspuns 


«Sărbătoarea» este a celor ce se veselesc. lar 
«mărturisirea» a celor supuşi cercetării. Cea din urmă e 
însoţită de întristare; cea dintâi de bucurie. Deci aceasta o 
spune, ca punându-se în cumpănă ceea ce e trecător şi 
nedesăvârşit în gândul bun cu ceea ce e statornic şi 
desăvârşit, partea din urmă e mai grea. Astfel partea întâi se 
supune cercetării; partea a doua se face pricină de bucurie. 


Întrebarea 59 
Care este etimologia gastrimargiei (lăcomia pântecului)? 
Răspuns 


Nu s-a găsit nimenea nici dintre grămătici (filologi), nici 
dintre oratori să pomenească de aceasta. Dar Aristotel în 
scrierea «Despre animale» pomeneşte de un animal, numit 
margos, care se naşte din putreziciunea ce se află între 
pământ şi apă. Acesta, din clipa în care se naşte, nu mai 
încetează să mănânce la pământ, până ce nu găureşte 
pământul şi iese la suprafaţă. lar după ce iese, moare în trei 
zile. După alte trei zile vine un nor de ploaie şi plouă 


deasupra lui şi-l readuce la viaţă, dar acuma nu mai 
mănâncă într-una. De aici socotesc că au pornit vechii 
filosofi când au numit pe cei ce mănâncă mult gastrimargi. 
Dar cel ce ştie să privească cu evlavie la lucruri poate să 
înţeleagă cele spuse şi într-un sens duhovnicesc. Astfel toată 
patima obişnuieşte să se nască din putreziciune. lar după ce 
se naşte nu încetează să mănânce inima care i-a dat fiinţă, 
până nu iese, prin deprinderea întru cunoştinţă, la arătare. 
lar ieşind, moare în cele trei facultăţi ale sufletului.585 Apoi 
harul Duhului, arătându-se prin norul învăţăturii, aduce 
şiroaie de cunoştinţă şi o reînviorează. Dar nu la viaţa 
pătimaşă de mai înainte, ci la una virtuoasă şi plăcută lui 
Durnnezeu.586 


Întrebarea 60 


Ce înţeles are parabola din Evanghelie despre lucrătorii 
din vie şi ce înseamnă neegalitatea aceea?587 


Răspuns 


Judecata lui Dumnezeu nu se face ţinând seama de timp 
şi de trup, deoarece sufletul, fiind netemporal şi netrupesc, 
nu creşte şi nu sfârşeşte deodată cu timpul, iar mişcările şi 
înclinările lui nu se nasc în chip temporal. De pildă adeseori 
unul are în viaţa călugărească şaptezeci de ani, iar altul o 
singură zi. Pe de altă parte scopul călugăriei este să desfacă 
sufletul de împătimirea şi înlănţuirea de cele materiale şi să- 
| întoarcă spre Dumnezeu. Deci punem cazul că cel dintâi, 
având şaptezeci de ani, a murit neîngrijindu-se deloc de o 
astfel de nepătimire, iar cel de-al doilea, având numai o zi şi- 
a desfăcut tot cugetul pătimaş de la cele pământeşti. La 
răsplătirea ce se va face la judecată, cel din urmă va lua 
plata după vrednicie, ca unul ce-a dus ţinta făgăduinţei sale 


la împlinire; cel dintâi însă o va lua în dar şi numai pentru că 
a răbdat osteneala nevoinţei. 


585 Spiritualizează energia din ea. 586Matei 20, 1. 
587Efeseni 1, 10. 


întrebarea 61 


De ce s-a pogorât Duhul tocmai după zece zile de la 
înălţarea Domnului? 


Răspuns 


Zic unii dintre învățații în cele dumnezeieşti că deoarece, 
după Dionisie Areopagitul, Puterile îngereşti sunt rânduite în 
nouă cete, înălțându-se Domnul după omenitate (căci după 
dumnezeire toate le umple), fiecărei cete i-a dăruit o zi, de 
la prima până la ultima. Căci aveau lipsă şi ele de venirea 
Domnului la ele, fiindcă «În EI, zice Apostolul, s-au reunit 
toate, nu numai cele de pe pământ, ci şi cele din cer».588 
După aceea s-a arătat lui Dumnezeu şi Tatăl şi apoi s-a 
coborât Duhul. 


Dar lucrul acesta poate fi înţeles şi altfel: Cuvântul lui 
Dumnezeu, ascuns în cele zece porunci ale Sale, se face 
corp în noi, coborându-se cu noi în activitatea noastră 
morală, pe urmă iarăşi ne ridică prin cunoştinţă, înălţându- 
ne pană ne urcăm la cea mai înaltă dintre toate poruncile, 
care zice: «Domnul Dumnezeul tău Domnul Unul este».589 
Când deci mintea noastră s-a desfăcut de toate, mai bine zis 
a părăsit toate şi a ajuns la Dumnezeu însuşi, atunci 
primeşte limbile de foc, devenind Dumnezeu după har.5%0 


întrebarea 62 


Ce înseamnă: «Du-ţi rar piciorul spre prietenul tău, ca nu 
cumva, săturându-se de tine, să te urască».591 


Răspuns 


Prietenul este aici trupul nostru, pentru unirea şi 
dragostea naturală ce-o avem faţă de el. Deci Scriptura te 
îndeamnă să nu te încarci prea mult cu grija de trup, ci să te 
îngrijeşti de el numai atâta cât să poată merge pe urmele 
sufletului. lar aceasta rar, ca nu cumva, îngrijindu-te prea 
mult de odihna lui, să se arate în tine cele ale vrăjmaşilor şi 
ale celor ce te urăsc. 


588 Deut. 6, 4. 


589 Întreg urcuşul de-a lungul celor trei trepte (făptuire, cunoastere şi vedere 
descoperită a lui Dumnezeu) e susținut de Hristos sălăşluit în noi, care urcă 
împreună cu noi, fâcându-ni-se tot mai descoperit. 


590 Prov. 25, 17. 


591 Deuteronomul 21, 4-6. 
Întrebarea 63 


Ce închipuieşte junca din lege, junghiată la vale, în cazul 
unui omor al cărui autor n-a fost descoperit?592 


Răspuns 


Prin acestea se închipuieşte gândul duhovnicesc al 
Scripturii că nu numai pentru greşelile vădite trebuie să ne 
temem, ca unii ce vom avea să suferim pedepse pentru ele, 
ci şi pentru cele săvârşite de noi în chip neştiut, dând mereu 
junca, adică trupul nostru5%3 să fie junghiat în valea 
înfrânării şi a nevoinţei. De aceea se părăsea junca încă 
vie,?94 ca să învăţăm că nu trebuie să omorâm trupul, ci 
numai să junghiem şi să îmblânzim plăcerile răsculate. 


Întrebarea 64 


Ce închipuieşte slăbănogul coborât de patru inşi prin 
acoperiş? Oare se putea descoperi casa, cum spune istoria? 
595 


Răspuns 


După istorie cu siguranţă s-a descoperit casa, căci 
vizitatorii acelor locuri zic că acoperişurile caselor, făcute 
din piatră poroasă, sunt foarte uşoare, încât cel ce vrea să le 
descopere, o poate face aceasta uşor şi repede. Dar după 
înţelesul mai înalt, slăbănogul este orice minte ce boleşte în 
păcate şi nu poate vedea pe Cuvântul (Rațiunea supremă) 
prin contemplaţia naturală, care e uşa. Deci înlăturând prin 
credinţă acoperişul gros al literii legii, e coborâtă prin cei 
patru de la înălţimea deşartă spre Cuvântul care s-a smerit 
pe Sine (chenoza) şi primeşte prin credinţă şi făptuire 
putinţa de-a umbla. 


592 Trupul în greceşte e feminin, 6URE . 


593 În Sf Scriptură junca nu rămâne vie, e junghiată, dar Sf Maxim a înţeles 
prin verbul neurokopeiin o lovire şi o slăbire a juncii, nu o junghiere a ei. 


594 Luc a 5, 19. 
595 IV Regi 2, 25. 


Întrebarea 65 


De ce Elisei Proorocul s-a rugat şi au ieşit urşi şi au sfâşiat 
42 din copiii ce râdeau de el? 5% 


Răspuns 


Zic unii că copiii aceştia nu sunt lIsraeliţi, ci din alte 
neamuri; şi nu sunt copii după vârstă, ci după minte. Deci 
aceştia auzind de Prooroc că făcea multe semne, n-au 
crezut, ci au râs de el. Dar erau şi unii care nu s-au 
împărtăşit de părerea lor deşartă. Deci ca să nu fie vătămaţi 


aceştia şi blasfemia să se urce la cer, le-a venit în ajutor 
Dumnezeu. 


lar după înţelesul duhovnicesc, orice minte care e, ca şi 
Elisei, pleşuvă, adică curată de cugetări pământeşti, e luată 
adeseori în râs, în urcuşul cunoştinţei ei, de gândurile 
orientate spre lucrurile ce cad sub simţuri şi spre materie şi 
formă. Căci numărul patruzeci înseamnă lucrurile ce cad sub 
simţuri,>97 la care adăugându-se materia şi forma, se naşte 
numărul patruzeci şi doi. Deci mintea e luată în râs de 
asemenea gânduri, care vor să o facă să simtă virtutea ca pe 
o povară. Aceste gânduri le omoară mintea prin rugăciune şi 
prin urşi, adică prin plăcere şi poftă. Căci aceste pasiuni 
întrebuințate întors,598 adică spre bine, ucid gândurile 
batjocoritoare. 


596 Patru închipuieşte cele patru elemente, care dup ă cei vechi alcătuiesc 
natura Deci patruzeci e natura constituită. 


Întrebarea 66 


Cum trebuie să înţelegem neştiinţa Fiului despre sfârşitul 
lumii? 599 


Răspuns 


Există două feluri de neştiinţă: una vrednică de ocară, alta 
nevinovată. Cea dintâi atârnă de noi, a doua nu atârnă de 
noi. Cea vrednică de ocară şi atârnătoare de noi este 
neştiinţa cu privire la virtute şi evlavie. Cea nevinovată şi 
neatârnătoare de noi e neştiinţa cu privire la toate acele 
lucruri, câte, vrând să le cunoaştem, nu le cunoaştem: de 
pildă cu privire la lucrurile ce se petrec departe, sau la cele 
ce se vor întâmpla în viitor. Dar dacă sfinţii Prooroci au 
cunoscut prin har cele de departe şi neatârnătoare de noi, 
cum nu le-ar fi ştiut cu atât mai vârtos pe toate Fiul lui 
Dumnezeu, iar prin El şi omenitatea Lui, nu prin fire, ci prin 


unirea cu Cuvântul? Căci precum fierul ars în foc are toate 
însuşirile focului pentru că luminează şi arde, şi totuşi prin 
fire nu e foc, ci fier, la fel şi omenitatea Domnului, întrucât 
era unită cu Cuvântul, le ştia toate şi aceste însuşiri 
dumnezeieşti le arată în sine, dar ca fire omenească luată de 
sine, adică neunită, se zice că nu le ştia. 


597 Energia lor e transferată pe plan spiritual. 598 Marc u 13, 32. 
599 lov. 11, 11. 


întrebarea 67 


Cum închipuieşte îmbrăcămintea (schima) monahală şi 
mai ales tunderea părului? 


Răspuns 


Precum capul e în fruntea tuturor mădularelor din trup, tot 
aşa mintea deţine rolul de cap în suflet. Deci aceasta trebuie 
tunsă de toate cugetările lumeşti. Colovionul, care acoperă 
tot trupul şi lasă goale numai mâinile, înseamnă că trebuie 
să îmbrăcăm filosofia morală, care înlătură lucrările ce 
săvârşesc păcatul, şi că aceasta trebuie să acopere şi 
puterea şi lucrarea. Căci puterea stăpânirii celui rău este, 
cum zice lov,6% sub buricul pântecelui; iar sufletele, după 
fericitul David, sunt pline de batjocurile dracilor.501 Şi aceste 
batjocuri sunt lucrările curviei. lar analavul, fiindcă are pe el 
crucea şi înainte şi înapoi înseamnă că trebuie, cum zice 
Apostolul, să ne răstignim nu numai noi lumii, ci şi lumea 
nouă.602 Aceasta pentru ca, fugind noi de lume, să nu mai 
avem nici o piedică şi să nu mai fim reţinuţi de plăcerea faţă 
de ea, amăgiţi de suprafaţa ei, dar nici să nu mai fim 
urmăriţi de ea dinapoi, prin încercările fără de voie, şi aşa să 
slăbim din încordarea credinţei. Ci să rămânem nesimţitori şi 
morţi atât faţă de patimile cele de voie, cât şi faţă de cele 


fără de voie.69%3 Culionul închipuie harul lui Dumnezeu, care 
păzeşte şi acoperă mintea noastră. Căci cel ce s-a tuns de 


cugetările lumii, primeşte coiful mântuirii.5%4% lar sandalele 
au acest înţeles: părţi din trup, la fel cum întreg trupul se 
foloseşte de o rămăşiţă de piele, trebuie să se folosească 
sufletul de trup, iar pe acesta să-l omoare faţă de patimi. 
Periboleul (pallium, haina de deasupra), fiind în patru 
colţuri, cum e lumea din patru elemente, arată că trebuie să 
ne îmbrăcăm în contemplaţia naturală, încât să nu mai 
privim cele ce se văd de dragul simţirii şi al patimilor, ci prin 
raţiunea ce se află în ele să ne înălţăm spre Ziditorul lor. 
Faptul că mâna stângă rămâne descoperită6% arată că 
faptele bune trebuie să lumineze din noi, după cuvântul 
Mântuitorului, aşa ca să vadă oamenii faptele noastre cele 
bune şi să slăvească pe Tatăl nostru cel din ceruri. lar 
veşmintele trebuie să fie negre, ca să arate că trebuie să fim 
nearătoşi  (nevăzuţi) pentru lume, ca unii ce avem 
petrecerea în cer. Dacă cineva mai socoteşte că haina de 
deasupra (pallium) prin cele patru colţuri mai închipuieşte şi 
cele patru virtuţi generale, nu va greşi. 


600 Psalmi 37, 8. 
601 Galateni 6, 14. 


602 Patimile cele de voie sunt cele care ne atrag spre plăceri, cele fără de voie 
sunt suferințele de care vrem să fugim . Deci să nu ne pese nici de plăcere, nici 
de durere, nici de cele din faţă, nici de cele din spate. 603Efeseni 6, 17. 


604 Combefis se întreabă de nu e greşeală de text, fiind vorba de mâna 
dreaptă. 


605 


606 Di n explicaţia ce urmează se pare că aşa ar trebui să se traducă "eăB 6u 
diloeă6 6 6d6". Asa traduce ş i Combefis. 


întrebarea 68 


Răspuns 


Preotul spune Bisericii «pace» de pe înălţimea scaunului 
(catedrei), imitând pe Domnul de pe scaun (catedră), care, 
înălțându-se, l-a lăsat şi l-a dat pacea Sa. lar poporul 
răspunzând: «şi cu duhul tău»,696 vrea să spună: «Ne-ai dat 
nouă pace, Doamne, şi bună înţelegere între noi. Dă-ne şi 
pacea care este unirea nedespărţită cu Tine, ca împăcaţi cu 
Duhul Tău, pe care l-ai pus în noi la începutul creaţiei, să 
ajungem nedespărţiţi de dragostea Ta». 


întrebarea 69 


Dacă morţii învie în întregime, de ce nu învie în întregime 
trupurile noastre? De ce credem apoi că prin Botez, ele se 
prefac? 


Răspuns 


Întrebarea 70 
Răspuns 


Dacă vrei o tâlcuire mistică a Scripturii, aceasta trebuie să 
se înţeleagă aşa: «Lăudaţi pe Domnul în glas de 
trâmbiţă»$%7 înseamnă: prin pomenirea învierii, care va fi 
anunţată prin trâmbiţă, precum s-a scris. «Lăudaţi-L pe El în 
psaltire şi chitară», adică prin limba noastră şi prin gură, 
lovindu-le cu duhul ca cu un plectru (pană), «Lăudaţi-L în 
tobă şi alăută», adică în trup şi suflet, de la care, ca de lao 
alăută, străbat cererile la Dumnezeu. «Lăudaţi-L în strune şi 
în organe», adică în inimă şi în toate măruntaiele şi în toate 
fibrele dinlăuntru, pe care le-a numit organe. 


«Lăudaţi-L pe El în chimvale bine răsunătoare», adică prin 
buze, prin care se împletesc melodiile armonioase ale 
psalmodierii. 


607 Psalmi 150, 3-5. 
întrebarea 71 


În unele manuscrise ale Apostolului se spune: «Toţi vom 
adormi, dar nu toţi ne vom schimba»; în altele: «Nu toţi vom 
adormi, dar toţi ne vom schimba».6%8 Te rog, arată-mi, care 
versiune trebuie primită şi ce înseamnă cele scrise? 


Răspuns 


Socotesc că nu se abate cineva de la gândul Apostolului, 
dacă primeşte cu evlavie amândouă versiunile, pentru că şi 
manuscrisele vechi le cuprind pe amândouă. Pe cea dintâi: 
«Toţi vom adormi, dar nu toţi ne vom schimba», trebuie să o 
înţelegem în sensul că toţi vom avea de suportat adormirea 
prin moarte, dar nu toţi ne vom preschimba primind slava şi 
îndrăznirea. Aceasta o arată acelaşi Apostol în alt loc şi mai 
limpede, zicând: 


«Numai să ne aflăm îmbrăcaţi şi nu dezbrăcaţi».50% lar pe 
cea de-a doua: «Nu toţi vom adormi, dar toţi ne vom 
schimba», trebuie să o înţelegem în sensul că nu toţi vom 
adormi cu adormirea pentru un timp oarecare, ca să avem 
lipsă de mormânt şi de risipirea prin stricăciune, ci cei de 
atunci vor suporta o moarte scurtă, neavând lipsă de 
adormirea pentru un timp oarecare, deoarece îndată se va 
produce învierea. Dar toţi se vor schimba, adică se vor 
îmbrăca întru nestricăciune. 


Întrebarea 72 


Luca spune în Fapte despre Pavel că «se grăbea, de i-ar fi 
cu putinţă să facă ziua Cincizecimii la lerusalim». Dar atunci 


cum face Pavel îngenuncheri, ceea ce e oprit de canoane? 
610 


Răspuns 


Nu despre Cincizecimea însăşi, în care s-a pogorât Duhul, 
vorbeşte, ci fiindcă toate cele cincizeci de zile se numesc 
zile ale Cincizecimii, Pavel se grăbea să facă la lerusalim 
prima zi de după Paşti. Deci e limpede că şi-a plecat 
ghenunchiul în vremea postului. 


608 1 Corinteni [5, 51. 
609 | Corinteni 5, 3. 


610 Fapte 20, 16, 36. Canoanele Bisericii opreau îngenuncherile între Paşti şi 
Rusalii, fiind timp de bucurie pentru Invierea Domnului. 


întrebarea 73 


Ce înseamnă cuvintele: «Cel ce zideşte pe temelia aceasta 
aur, sau argint, sau pietre preţioase, lemne, iarbă, trestie, 
focul le va cerca? Deci cel al cărui lucru, pe care l-a zidit, va 
rămânea, plată va lua, iar cel al cărui lucru va arde, se va 
păgubi. El însă se va mântui, dar aşa ca prin foc». 611 


Răspuns 


Temelia este credinţa lui Hristos. Aurul zidit de cineva în 
ea este cunoştinţa tainică despre Dumnezeu (mistagogia 
teologică); argintul viaţa străluminată de virtuţi; pietrele 
preţioase cugetările evlavioase; lemnele împătimirea de cele 
ce cad sub simţiri; iarba o zideşte cel ce se hrăneşte cu 
nesocotinţa; trestia cel ce lucrează stricăciunea. Deci pe cei 
care au fapte bune ziua cunoştinţei îi arată că în foc, adică 
în duh s-a făcut descoperirea lor. În ce-i priveşte însă pe cei 


păcătoşi, lucrurile lor se ard prin judecata din cunoştinţă, 
care arde conştiinţa; ea desfiinţează păcatele şi mântuieşte 
pe om, dar îl păgubeşte de virtuțile pe care nu le-a lucrat în 
timpul de mai înainte. Dar şi în veacul viitor lucrurile 
păcatului se topesc în neexistenţă, firea reprimind înapoi 
puterile sale prin foc şi prin judecată. 612 


611 | Corinteni 3, 13-15. 


A 


612 Aici nu se învaţă că păcătoşii se vor "mântui" în sensul că pedepsele lor 
odată vo r înceta, ci că ei nu vo r pieri ca lucrurile lor, ci vo r fi "păstraţi", "dar în 
focul veşnic". Sf. Maxirn e de acord cu Sf. loan Gură de Aur, Hom. 9 în | Cor. 3, 
unde spune: "Ceea ce spune aceasta este: Nu se va pierde şi el ca lucrurile care 
se topesc în nimic, ci va rămânea în foc". Vezi şi locuri de la alţi Părinţi în acelaşi 
sens, în nota lui Combefis, PG. 90, 847. 


Întrebarea 74 


Ce înseamnă ceea ce spune David cântând: «Dă slugii Tale 
puterea Ta şi mântuieşte pe fiul slujnicei Tale».613 


Răspuns 


Fiindcă suntem după fire slugi ale lui Dumnezeu şi fii ai 
slujnicii Sale înţelepciunea, se roagă să ni se dea nouă întâi 
puterea, adică stăpânirea asupra patimilor. Pe urmă, prin 
aceasta vine mântuirea. 


întrebarea 75 


În cărţile Regilor scrie că Dumnezeu a mişcat pe David să 
numere poporul. Dar în Paralipomene se zice aceasta de 


diavolul. Cum se poate arăta acordul Scripturii cu ea însăşi? 
614 


Răspuns 


Apostolul numeşte pe diavolul dumnezeu al veacului 
acesta. Aşa trebuie înţeles cuvântul din Regi. Sau şi altfel: 
fiindcă afară de Providența lui Dumnezeu nu se întâmplă 
nimic, ci toate se întâmplă fie din bunăvoința, fie din 
îngăduinţa Lui, cuvântul din Regi că «Dumnezeu a mişcat», 
trebuie înţeles că «Dumnezeu a îngăduit», iar cel din 
Paralipomene că diavolul a lucrat, el a fost cauza. Pe urmă 
cad cei şaptezeci de mii, care se aflau cu Avesalom şi 
sufereau de patima închipuirii de sine şi a mândriei. În 
înţeles mai înalt aceasta înseamnă că David e orice om care 
a născut, nu din aplecare (dispoziţie) lăuntrică, ci din uitare 
de sine, un gând de mândrie, dar pe urmă se căieşte şi se 
roagă lui Dumnezeu. lar făcând aşa, mor gândurile privitoare 
la cele vremelnice şi trecătoare. Căci numărul şaptezeci 
înseamnă mişcarea temporală, pentru cercul înşeptit ce se 
repetă. De aceea e mai bine a fi prigonit de vrăjmaşii draci, 
decât a suporta foamea neauzirii cuvântului lui Dumnezeu. 


613 Psalmi 85, 16. 


614 II Regi 24, 1; | Paralipomena 21, 1. 
Întrebarea 76 


Ce înseamnă cuvântul de la Apostolul: «O, de s-ar şi tăia 
încaltea»? 615 


Răspuns 
Acesta s-a zis în loc de: Vor plânge şi se vor lovi, ajunşi la 


pocăință pentru păcatele pe care le-au săvârşit tulburând pe 
credincioşi. 


Întrebarea 77 


De ce li se interzice Moabiţilor şi Amoniţilor să intre în 
templul Domnului, până la al treilea şi al patrulea şi al 
zecelea neam; şi până în veac? 616 


Răspuns 


Moabit se tălmăceşte intestinul tatălui (Îi6lhdt), iar Amonit 
tatăl maicii. Prin acestea se spune că cel ce ia pildă de 
răutate de la altul a descoperit intestinul tatălui; iar cel ce 
naşte păcatul din sine este tatăl maicii, adică al păcatului 
său propriu. Deci aceştia nu vor intra în casa Domnului până 
la al treilea şi al patrulea şi al zecelea neam; şi până în veac. 
Adică cel ce nu s-a apropiat de Dumnezeu prin dobândirea 
deprinderii binelui şi prin făptuirea lui (căci acestea sunt al 
treilea şi al patrulea neam al virtuţilor), apoi prin numele şi 
prin credinţa Domnului lisus şi prin cele zece porunci ale 
Legii, nu va intra, prin renaşterea viitoare din veacul cel 
netrecător, în casa lui Dumnezeu, adică în cetatea cerească 
în care e locuinţa tuturor celor ce se veselesc. 617 


615 Galateni 5, 12. 
616Deuteronomul 23,3; lEzdra 13, |. 


617Psalmi 86, 7. 
întrebarea 78 


Din ce pricină cel ce era numai în parte lepros era în faţa 
Legii necurat, iar cel lepros în întregime era curat?618 


Răspuns 


Cel lepros în vreo parte are moartă partea în care e lepra. 
Căci retrăgându-se sângele ce întreţine viaţa, se goleşte 
locul. Şi când prin atingerea preotului se adânceşte locul 
leprei, îl spurcă pe cel lepros. Tot aşa şi cel lepros în vreo 
parte a sufletului, golindu-i-se sufletul, adică adâncindu-se 


prin retragerea puterii vitale a virtuţii, se face necurat. Dar 
cel lepros în întregime e drept că are culoarea leprei, însă 
sângele vieţii avându-l împrăştiat prin tot trupul, îl are 
semănat şi la suprafaţă. Aceasta înseamnă că cel ce a ajuns 
la ultimul capăt al răutăţii, dar pe urmă s-a căit, 
redobândeşte puterea vitală a virtuţii. Numai conştiinţa o 
are colorată de urmele cugetărilor dinainte (6âă dnd6vhâeă 
dhdecil6ei). Căci nu poate să nu cugete la cele ce le-a făcut, 
ca şi când nu le-ar fi făcut. De aceea îl declară Legea pe unul 
ca acesta curat. 


618Leviticul 13, 1, 12. 
întrebarea 79 


Ce înseamnă cele cinci feluri de jertfe aduse după 
rânduiala Legii: oaia, boul, capra, turtureaua şi porumbelul? 


Răspuns 


După unul din înţelesuri, berbecul, ca unul ce e căpetenie, 
închipuieşte puterea raţională; taurul iuţimea; iar capra 
pofta. Turtureaua, la rândul ei, închipuieşte neprihănirea, iar 
porumbul sfinţenia. Dacă însă trebuie să luăm seama şi la 
însuşirile naturale ale fiecărui animal şi să le căutăm 
înţelesul potrivit, cei pricepuţi în astfel de lucruri spun că 
oaia aduce trei lucruri stăpânului: lâna, laptele şi mielul. lar 
pupila ochiului ei se întoarce după soare şi în fiecare zi dă 
afară 365 de bobiţe. La fel oiţa raţională, care este omul, 
dacă vrea să se aducă jertfă Stăpânului, trebuie să-i dea ca 
lână făptuirea morală, ca lapte contemplaţia naturală (căci 
aceasta hrăneşte mintea), iar ca miel învăţăcelul pe care îl 
naşte prin învăţătură, silindu-se să-l facă întru totul ca pe 
sine şi să-l aducă desăvârşit lui Dumnezeu. Dar şi pupila 
ochiului unuia ca acesta se întoarce după soare, adică 
mintea lui se îndreaptă după Soarele dreptăţii, care 
călăuzeşte toate ale noastre prin cârmuirea providenţială a 


lucrurilor; căci în necazuri şi în zile bune el îi mulţumeşte 
Aceluia pentru Providența care le călăuzeşte bine pe toate. 
Unul ca acesta leapădă în fiecare zi 365 de bobiţe, adică 
aruncă de fiecare dată cele stricăcioase şi de prisos, supuse 
timpului şi prefacerii. 


Cât despre bou, se spune că el are inima în trei colţuri şi 
rinichii cu cinci ieşituri; mai are apoi trei stomacuri. Ziua el 
are ochii luminoşi, iar noaptea în chipul focului. O treime din 
zi şi o treime din noapte el rumegă (diYil&d6âi), căutând 
spre Răsărit. Nara lui dreaptă dă un miros bun (l6ăăcâcie 
SUu6-=+d'). lar sângele lui omoară animalele domestice, afară 
de câine. Deci şi noi, luând ca nişte boi jugul lui Hristos, să 
ne tăiem inima de piatră şi dezrădăcinând spinii patimilor, 
să ne lărgim pământul inimii spre primirea cuvântului 
dumnezeiesc. Să avem apoi inima în trei colţuri, adică să 
avem în inimă sănătoasa învăţătură despre Treime, ca 
precum inima comunică în chip firesc viaţa ei trupului, aşa şi 
credinţa în Dumnezeu să susţină mădularele sufletului. De 
asemenea să avem rinichii cu cinci ieşituri, adică partea 
noastră poftitoare să nu fie întoarsă spre patimi, ci prin cele 
cinci simţuri să privim zidirea numai în vederea doririi şi 
iubirii Ziditorului. Să avem apoi trei stomacuri. Stomacul 
primeşte cel dintâi bucatele şi prin lucrarea de digestie 
alege şi trimite fiecărui mădular ceea ce e potrivit cu el, iar 
restul îl predă burţii. Aşa se cuvine ca şi noi, conduşi fiind de 
contemplaţia activă, naturală şi teologică şi împărțind 
tuturor mădularelor sufletului cele potrivite, să purtăm grijă 
şi de cel mai de jos, adică de trup sau de burtă. lar a răsufla 
o treime din zi şi noapte, privind spre Răsărit, înseamnă a 
privi spre întreita Providenţă a lui Dumnezeu, spre cea care 
susţine, întoarce şi ceartă, şi a-l mulţumi atât în noaptea 
încercărilor, cât şi în ziua propăşirii. Să avem şi ochii 
noaptea în chipul focului, iar ziua luminoşi, adică puterea 
noastră contemplativă capabilă să primească în ziua 
virtuţilor razele cunoştinţei de la Soarele Dreptăţii, iar în 


noaptea încercărilor şi ispitelor ce vin una după alta pe urma 
virtuţilor, în stare să înţeleagă sensul părăsirilor. Să avem şi 
nara dreaptă binemirositoare. Căci partea dreaptă a omului 
este sufletul, dat fiind că avem două părţi, sufletul şi trupul. 
Deci cel ce pentru virtuțile sufletului a îmbrăţişat harul 
Duhului Sfânt devine pentru ceilalţi binemirositor. lar 
sângele acestuia are o putere ce omoară animale domestice; 
adică iuţimea abătută din drumul ei ucide pe oamenii ce-o 
practică şi hrăneşte pe dracii ce latră împotriva noastră. 


Capra are o fire ce urcă uşor munţii, sare prăpăstiile şi se 
încântă de melodiile muzicale. Cornul ei drept, oriunde s-ar 
sufla în el, dă senzaţia unui cutremur. Apoi dă afară din ea în 
fiecare zi două sute de boabe. Deci şi sufletul nostru trebuie 
să sară cu îndrăzneală prăpăstiile ispitelor şi încercărilor, să 
urce munţii proorocilor şi ajungând la înălţimea cunoştinţei 
să se îndulcească cu ea. Şi nu numai să se îndulcească, ci 
prin clopoţelul ei (ădiâedi), adică prin raţiunea făptuitoare, 
să comunice şi celor ce-i aud învăţătura această dulceaţă. 
lar cornul ei drept înseamnă că cel ce închină lui Dumnezeu 
contemplaţia sufletului prin rugăciune, făcându-se 
binemirositor ascultătorilor, scutură obişnuinţa patimilor 
trupeşti din aceştia. Unul ca acesta leapădă totdeauna 
rătăcirea în jurul celor ce cad sub simţuri. Căci simţurile 
împletindu-se cu cele sensibile Lipseşte sfârşitul. 


Ale celui dintre sfinţi, Părintele 
nostru 


Maxim Marturisitorul 


Scurtă tâlcuire a rugăciunii Tatălui 
nostru catre un iubitor de 


H ristos 19 


Am primit pe însuşi de Dumnezeu păzitul meu stăpân,620 
venit la mine prin preacinstita lui scrisoare, pe cel ce este 
totdeauna de faţă şi nu poate fi niciodată departe cu duhul. 
Căci nu dispreţuieşte să fie împreună cu slugile sale, pentru 
bogăţia virtuţii imitată în chip dumnezeiesc, odată ce însuşi 
Dumnezeu a dat-o pe aceasta ca mijloc de întâlnire chiar şi 
cu el. De aceea, minunându-mă de mărimea coborării lui, 
temerea mea faţă de El am amestecat-o cu afecţiune, şi din 
amândouă, adică din temere şi afecţiune, am dat fiinţă 
iubirii, constătătoare din respect şi din dorinţa de apropiere. 
Căci am voit ca temerea să nu se desfacă de afecţiune şi să 
devină ură, nici afecțiunea dispreţ, ceea ce se întâmplă când 
nu are unită cu ea temerea care cumpătează. Am voit mai 
degrabă ca iubirea să se arate lege afectuoasă ce e sădită 
înlăuntru şi tinde să se apropie de tot ce este înrudit după 
fire, înlocuind ura prin afecţiune şi depărtând disprețul prin 
respect. Pe această temere ştiind-o fericitul David, ca intrând 
mai mult decât toate în alcătuirea iubirii de Dumnezeu, zice: 
«Frica Domnului este curată şi ea rămâne în veacul 
veacului».621 El ştia însă că aceasta este altă temere decât 
cea care se naşte din frica de pedeapsă pentru relele 
săvârşite. Căci aceasta se depărtează, încetând cu totul 
când vine iubirea, cum arată undeva în cuvintele sale 


marele Evanghelist loan, zicând: «lubirea scoate afară 
frica».622 Dar cealaltă e o însuşire caracteristică firească a 
desăvârşitei iubirii. Ea păstrează prin sfiala ei în sfinţi pentru 
veci nestricată legea şi chipul iubirii faţă de Dumnezeu şi 
întreolaltă. 


619 PG. 90, 871-910; Filocalia greacă, ed. II, vol. 1, 317-327. 


620 Se vede că această scriere a fost adresată unei personalități pentru care 
Sf. Maxim avea un mare respect în multe epistole adresantul era numit stăpân. 
Probabil era egumen, episcop sau dregător civil. (De pildă ep. 40 către 
egumenul Talasie, PG . 91, 633). 


621Psalmi 18, 10. 
622l0an 4, 18. 


Împreunând deci, precum am spus, şi eu temerea de 
stăpânul meu, cu afecțiunea faţă de el, păstrez în această 
alcătuire legea iubirii. Prin respect ea mă împiedică să scriu, 
ca să nu se ivească disprețul; prin afecţiune, însă, mă sileşte 
să scriu ca să nu pară ură desăvârşitul refuz de a scrie. Deci 
ascultând de poruncă scriu, dar nu câte gândesc, «căci 
gândurile omului sunt şovăielnice», după Scriptură,623 ci 
câte vrea Dumnezeu şi câte dăruieşte prin harul Său pentru 
a produce vreun oarecare folos. 


«Sfatul Domnului, zice David, rămâne în veac; gândurile 
inimii lui, din neam în neam».624 Prin «sfat» a înţeles, poate, 
sfatul lui Dumnezeu şi Tatăl, cu privire la coborârea 
(chenoza) negrăită a Fiului cel Unul-Născut în vederea 
îndumnezeirii firii noastre, sfat care îmbrăţişează marginea 
tuturor veacurilor.625 


623ințelept. 9, 14. 
624 Psalmi 32, 11. 
625 Toate veacurile (eonii) sunt purtate de dinamica lui lisus cel care a coborât 


în ele, îngroşându-Se pe măsura îngroşării lor şi înălțându-Se împreună cu 
înălțarea lor. lisus e în lume prin rațiunile ei, prin Providență, prin Legea veche, 


încă înainte de a veni în trup pentru a se face pârga îndumnezeirii firii omeneşti. 
lar după aceea conduce şi de sus, dar şi din sânul istoriei, procesul de 
îndumnezeire a firii omeneşti, ba acest proces durează pentru oameni şi pentru 
îngeri chiar şi după sfârşitul acestei lumi, în veci. Deci nu e veac care să rămână 
pe dinafara acestei misiuni. 


lar prin «gândurile inimii Lui», raţiunile Providenţei şi ale 
Judecăţii, după care cârmuieşte în chip înţelept viaţa noastră 
de aici şi cea viitoare, ca a unor generaţii diferite, dând 
fiecăreia modul cuvenit de lucrare.626 Deci dacă lucrul 
sfatului dumnezeiesc constă în îndumnezeirea firii noastre, 
iar scopul gândurilor dumnezeieşti este să desăvârşească 
până la capăt cele ce le cerem în viaţa noastră, e de folos să 
cunoaştem şi să împlinim înţelesul Rugăciunii Domnului, şi 
deci să-l şi descriem.627 Căci la această rugăciune s-a gândit 
şi stăpânul meu, mişcat de Dumnezeu, când a scris către 
mine, sluga sa. Deci trebuind să o fac acum temă a 
cuvintelor mele, rog pe Domnul, învățătorul acestei 
rugăciuni, să-mi deschidă mintea spre înţelegerea tainelor 
din ea şi să-mi dea cuvânt potrivit spre tălmăcirea celor ce le 
voi înţelege. Fiindcă ea înfăţişează tot scopul ascuns în chip 
tainic în cele spuse mai înainte, sau mai bine zis vestit 
limpede celor puternici la minte. Cuvântul rugăciunii 
cuprinde cererea tuturor acelora cărora ni s-a făcut 
pricinuitor însuşi Cuvântul lui Dumnezeu smerindu-Se. El ne 
învaţă să ne silim a ne însuşi acele bunuri, pe care ni le 
poate procura numai Dumnezeu şi Tatăl prin Fiul, care 
mijloceşte în chip natural şi prin Duhul Sfânt. Căci mijlocitor 
între Dumnezeu şi oameni este, după dumnezeiescul 
Apostol, Domnul lisus,628 care a arătat oamenilor prin trupul 
său pe Tatăl cel necunoscut, iar Tatălui i-a adus pe oameni în 
Sine, împăcaţi prin Duhul. 


626 Raţiunile Providenţei se împletesc şi se alternează necontenit cu cele ale 
Judecății. Dumnezeu îndemnând pe oameni spre cele bune atât prin inspiraţii şi 
daruri pozitive, cât şi prin încercări şi pedepse. Aceste rațiuni dinamice (idei- 


forță) ce lucrează în sânul istoriei î i dau acestuia un sens unitar. Da r istoria nu e 
uniformă, pentru că nici rațiunile acestea nu rămân mereu aceleaşi, ci fiecare 
generație e călăuzită după alte rațiuni, dându-i-se alte misiuni, alte moduri de 
lucrare. De remarcat e că şi de viața viitoare spune Sf. Maxim că va f i călăuzită 
după rațiunile Providenței. 


627 Cele ce le cerem în viaţa noastră sunt cele cuprinse în rugăciunea Tatăl 
nostru. lar scopul gândurilor lui Dumnezeu e să împlinească acestea până la 
capăt. Deci se cuvine să fie lămurite lucrurile ce le cerem în rugăciunea Tatăl 
nostru pentru a şti ce urmăreşte Dumnezeu prin gândurile Sale. 


628 1 Timotei 2, 5. 


Pentru aceştia, făcându-Se om în chip neschimbat, se face 
pricinuitorul şi învățătorul unor taine nouă şi multe, încât 
mulţimea şi mărimea lor nu a putut-o cuprinde raţiunea în 
vreo măsură oarecare. Dintre ele a dăruit oamenilor, cu 
dărnicia Sa, care întrece toate, şapte la număr, mai generale 
decât celelalte. Deci scopul rugăciunii este, cum am zis, să 
îmbrăţişeze tainic tocmai înţelesul acestora, adică: 1. 
Învățătura despre Dumnezeu (teologia) 2. Înfierea prin har, 
3. egalitatea în cinste cu îngerii, 4. Împărtăşirea de viaţă 
veşnică, 5. restaurarea firii ca să încline spre ea însăşi în 
chip nepătimaş, 6. desfiinţarea legii păcatului şi 7. surparea 
celui rău, care ne stăpâneşte prin înşelăciune. Să cercetăm 
aşadar adevărul celor spuse. 


Teologie ne învaţă Cuvântul lui Dumnezeu prin faptul că 
se întrupează, arătând în Sine pe Tatăl şi pe Duhul Sfânt. 
Fiindcă întreg Tatăl şi întreg Duhul Sfânt erau fiinţial şi 
desăvârşit în Fiul şi după ce s-a întrupat, fără ca ei să se 
întrupeze, ci Unul binevoind, iar celălalt împreună lucrând 
cu Fiul, care însuşi şi-a lucrat întruparea. Căci Cuvântul a 
rămas mintal şi viu629 şi neîncăput de nimeni altul după 
fiinţă; decât numai de Tatăl şi de Duhul Sfânt, şi atunci când 
şi-a făcut, prin iubirea de oameni, unirea după ipostas cu 
trupul. 


629 Sf. Părinţi aseamănă pe Tatăl cu mintea, pe Fiul cu rațiunea (sau cuvântul), 
iar pe Duhul cu viata. Deci Cuvântul întrupându-se a rămas unit cu Mintea (Tatăl) 


şi cu Viaţa (Duhul Sfânt) adică mintal şi viu. 


Înfierea ne-o hărăzeşte, dăruindu-ne după har naşterea 
cea mai presus de fire, de sus, prin Duh. Pe aceasta o 
păzeşte şi o păstrează, împreună cu Dumnezeu, libera 
voinţă a celor ce s-au născut, cultivând cu dragoste 
adevărată harul dăruit şi sporind prin împlinirea 
sârguincioasă a poruncilor frumuseţea dăruită prin har şi 
înaintând prin golirea de patimi atâta în dumnezeire, cât S-a 
golit pe Sine Cuvântul lui Dumnezeu de slava majestăţii 
Sale, pentru mântuirea noastră, făcându-Se cu adevărat om. 


Egali în cinste cu îngerii i-a făcut pe oameni, întâi fiindcă 
«a împăcat prin sângele crucii Sale cele din cer şi cele de pe 
pământ»630 şi a surpat puterile vrăjmaşe care umpleau locul 
dintre cer şi pământ,631 arătând că, în privinţa împărțirii 
darurilor dumnezeieşti, ceata Puterilor cereşti şi pământeşti 
e una, firea omenească vestind întru veselie slava lui 
Dumnezeu împreună cu Puterile de sus prin una şi aceeaşi 
voinţă. Apoi fiindcă, după împlinirea lucrării Sale pentru noi, 
s-a înălţat la cer cu trupul primit, unind prin Sine cerul cu 
pământul. Prin aceasta a unit cele sensibile cu cele 
inteligibile şi a arătat firea cea creată ca una de la o 
extremitate la alta a părţilor ei, unificată în ea însăşi prin 
virtute şi prin cunoaşterea primei Cauze. Astfel, prin toate 
câte a săvârşit tainic a arătat, cred, că raţiunea este legătura 
de unire între cele despărțite; iar lipsa raţiunii însemnează 
dezbinarea celor unite.632 Prin aceasta ne-a îndemnat să 
învăţăm să ne însuşim raţiunea prin făptuire, ca să ne unim 
nu numai cu îngerii prin virtute, ci şi cu Dumnezeu prin 
cunoştinţă, negând toate cele ce sunt.633 


Părtaşi de viaţă dumnezeiască ne face, dându-Se pe Sine 
de mâncare, cum numai El ştie şi cei ce au primit de la Elo 
astfel de simţire mintală, încât prin gustarea acestei mâncări 
să cunoască prin cunoştinţă adevărată că «bun este 


Domnul».634% Prin aceasta, pe cei ce mănâncă îi umple de o 
calitate dumnezeiască ce-i îndumnezeieşte, ca Unul ce este 
în chip vădit şi se numeşte «Pâine a vieţii şi a puterii». 


630 Coloseni 1, 20. 
631 Adică ne împiedicau să ne înălțăm la Dumnezeu . 


632 Cuvântul "logos" poate avea aici trei sensuri: rațiune, cuvânt şi sens, 
Rațiunea sau Cuvântul dumnezeiesc în toate aceste trei sensuri, logosul este 
legătura de unire a celor despărțite. Patima, care dezuneşte, este lipsa de 
rațiune; la fel egoismul, care nu înțelege să se subordoneze unei rațiuni majore, 
ce încadrează pe toți. Raţiunile din lucruri şi din oameni tind după o rațiune mai 
înaltă, care e mai cuprinzătoare. O rațiune particulară care nu vrea să se 
subordoneze uneia mai generale nu mai e rațiune. In acest sens rațiunea uneşte 
lucrurile sau raţiunile lucrurilor despărțite. lar Rațiunea supremă, care e în vârful 
piramidei tuturor rațiunilor, spre care tind toate rațiunile, este Dumnezeu- 
Cuvântul. El le uneşte pe toate. Da r şi cuvântul omului către om e o trăsătură 
de unire între ei. Având acest rost, se înțelege că adevăratul cuvânt e o expresie 
a rațiunii unificatoare, a unei rațiuni care se ridică de la rațiunea individualistă la 
rațiunea superioară ce se arcuieşte peste rațiunile particulare ale celor doi. 
Astfel cuvântul nu mai e rațional, nu mai e din rațiune. Logos mai înseamnă însă 
şi sens. Un lucru particular are sens numai dacă face parte dintr-un ansamblu. 
Individualul, dacă ar sta cu totul de sine, ar însemna un non-sens. Sensul uneşte 
lucrurile. 


633 E o învățătură statornică a Sf. Părinți că numai prin făptuire, prin practică, 
dobândim adevărata rațiune (şi totodată apare în conştiinţa noastră Hristos cel 
ascuns în noi de la Botez). Unirea cu îngerii prin virtute arată că virtutea rămâne 
un bu n permanent în cel ce se ridică mai presus de treapta făptuirii, la 
contemplaţie. De remarcat e că dobândirea adevăratei rațiuni e necesară şi 
pentru cunoaşterea mistică a lui Dumnezeu prin gnoza apofatică. Ca să fii în 
stare să negi toate lui Dumnezeu, pentru a urca la cunoaşterea Lui, trebuie să te 
fi pătruns întâi prin rațiune de mărginirea şi de relativitatea lor. 


634 Expresia "simţirea minţii" (sensibilitatea spiritului) am întâlnit-o şi la 
Diadoh (Cap. 36, Filocalia vol. 1). 


Firea o readună în ea însăşi, nu numai întrucât, făcându- 
Se om, şi-a păstrat voia nepătimaşă şi nerăzvrătită împotriva 
firii (neclintindu-se din temelia ei cea după fire, nici măcar 
împotriva celor ce L-au răstignit; dimpotrivă, alegând mai 
bucuros moartea pentru ei decât viaţa, cum arată şi 
caracterul voluntar al patimii, sporit prin dragostea de 
oameni a Celui ce a pătimit), ci şi întrucât a desfiinţat 


duşmănia, pironind pe cruce zapisul păcatului, pentru care 
avea firea războiul neîmpăcat cu ea însăşi. Prin aceasta a 
chemat pe cei de departe şi pe cei de aproape, adică pe cei 
de sub lege şi pe cei din afara legii şi «surpând peretele din 
mijloc al despărţiturii, adică desfiinţând legea poruncilor cu 
învăţăturile ei, a zidit pe cei doi într-un singur om nou, 
făcând pace şi împăcându-ne»535 prin Sine cu Tatăl536 şi 
întreolaltă, ca pe unii care nu mai avem o voie ce se 
împotriveşte raţiunii firii, ci, precum în privinţa firii, tot aşa şi 
în privinţa voii, rămânem neschimbăcioşi. lar firea a făcut-o 
din nou curată de legea păcatului, neîngăduind ca 
întruparea Sa cea pentru noi să fie anticipată de plăcere. 
Pentru că zămislirea Lui s-a făcut în chip minunat, fără de 
sămânță, iar naşterea, mai presus de fire, fără stricăciune; 
căci Dumnezeu, născându-Se din Maică, îi strângea prin 
naştere legăturile fecioriei mai mult decât firea. Şi a slobozit 
de sub domnia legii toată firea în cei ce voiesc să imite 
moartea Lui de bunăvoie, prin omorârea din simţire a 
mădularelor celor de pe pământ.637 Căci taina mântuirii se 
lucrează numai în cei ce vor, nu şi în cei ce rămân sub 
stăpânirea care-i robeşte. 


În sfârşit surparea tiraniei celui rău, care ne stăpânea prin 
înşelăciune, o face întinzând trupul biruit în Adam ca armă 
împotriva lui şi biruindu-l. Prin aceasta a arătat trupul, 
înghiţit mai înainte de moarte, înghițind pe înghiţitoarea 
moarte şi stricând viaţa aceleia (a morţii) prin moartea 
firească. Trupul Lui s-a făcut Vicleanului otravă, ca pe toţi 
câţi izbutise să-i înghită câtă vreme i-a stăpânit prin moarte, 
să-i verse afară. lar neamului omenesc acelaşi trup îi 
dăruieşte viaţă, împingând ca pe o frământătură toată firea 
spre învierea vieţii. Căci mai ales pentru aceasta Cuvântul, 
fiind Dumnezeu, se face om (cu adevărat străin lucru la 
auzire! ) şi primeşte de bunăvoie moartea trupului. 


635 Coloseni 2, 14. 


636Efeseni 2, 14-15. 
637 Coloseni 3, 5. 


Deci cererea tuturor acestora, cum am zis, vom afla că se 
cuprinde în cuvântul Rugăciunii. 


Căci el spune «Tată», pomeneşte «Numele» Tatălui şi 
«împărăţia» Lui. lar pe cel ce se roagă, îl arată ca fiind «fiu» 
după har al acestui «Tată». El vrea ca cei din cer şi cei de pe 
pământ să ajungă la o singură voinţă. 


Porunceşte apoi să se ceară «pâinea cea spre fiinţă» şi 
cere oamenilor să se împace, unind firea cu ea însăşi prin 
porunca de a ierta şi de a i se ierta, ca să nu mai fie tăiată 
prin deosebirea dintre voințe. Învață apoi pe oameni să se 
roage, să nu cadă în ispită, ca lege a păcatului, şi să fie 
izbăviţi de cel viclean. Şi se cădea ca însuşi Pricinuitorul şi 
Dătătorul acestor bunuri să fie şi învăţător al lor, ca să dea 
cele spuse în această rugăciune ca reguli de viaţă ucenicilor 
care cred în El şi imită vieţuirea Lui în trup. Prin ele a arătat 
«comorile ascunse ale înţelepciunii şi ale cunoştinţei», 
aflătoare cu adevărat în E1,638 trezind dorinţa celor ce se 
roagă spre dobândirea lor. 


638 Coloseni 2, 5. 


Scriptura a numit, cred, această învăţătură «rugăciune», 
deoarece cuprinde cererea darurilor date oamenilor de 
Dumnezeu prin har. Căci de Dumnezeu insuflaţii noştrii 
Părinţi au spus hotărât că rugăciunea este cererea acelora 
ce le-a dăruit Dumnezeu, în chip cuvenit cu El însuşi, 
oamenilor, precum votul este făgăduinţa sau promisiunea 
acelora pe care oamenii, slujind cu adevărat lui Dumnezeu, | 
le aduc Lui. Ei au adus ca mărturie în sprijinul acestui cuvânt 
al lor Scriptura. De pildă: 


«Făgăduiţi şi daţi Domnului Dumnezeului nostru».639 Sau: 


«Câte am făgăduit, voi da Domnului, Mântuitorului 
meu».640 Acestea se spun despre vot. lar despre rugăciune 
următoarele: «şi s-a rugat Ana, zicând: Doamne Adonai, 
Dumnezeule al Puterilor, dacă auzind vei auzi pe roaba ta, 
dăruieşte-mi mie un rod al pântecelui».641 Sau: «S-a rugat 
Ezechia, regele ludei, şi Isaia, fiul lui Amos, proorocul, către 
Domnul».642 Sau: «lar când vă rugaţi, ziceţi Tatăl nostru cel 
din ceruri...» cuvinte spuse de Domnul ucenicilor. Astfel 
votul este păzirea poruncilor, întărită prin voia celui ce a dat 
votul; iar rugăciunea, cererea pe care o face cel ce păzeşte 
bunurile poruncilor, ca să se prefacă el însuşi în bunurile 
acelea. Sau mai bine, votul este lupta pentru virtute, pe care 
aducând-o cineva lui Dumnezeu, Acela o primeşte cu multă 
plăcere, iar rugăciunea este cununa virtuţii, pe care 
Dumnezeu o dăruieşte cu bucurie. 


Deci fiindcă s-a arătat că rugăciunea este cererea 
bunurilor procurate de Cuvântul cel întrupat, luându-L pe El 
însuşi ca învăţător al cuvintelor rugăciunii Sale, ne vom 
îngădui să pornim la tâlcuirea lor, dezvăluind cu grijă, atât 
pe cât se poate, înţelesul fiecărui cuvânt, ştiind că însuşi 
Cuvântul obişnuieşte să hărăzească, în chip folositor, putere 
înţelegerii celui ce grăieşte. 


639 Psalmi 15, 11. 
640 Ilona 2, 10. 


641 | Regi 1, 10. Origen în tâlcuirea la Tatăl nostru se ocupă de asemenea de 
această deosebire între rugăciune (did6l6=Ţ ) şi vot (I6+Ţ), făcând aceeaşi 
deosebire şi folosind chiar această pildă a Anei. (G. Baraz, Origene, De la priere, 
Paris, Gabalda, 1931, p.33). Totuşi Sfântul Maxim în rândurile ce urmează ajunge 
la formulări mai adânci. Origen spune doar simplu că votul e un dar, iar 
rugăciunea e o cerere. Peste tot tâlcuirea Sf. Maxim e mai adâncă decât a lui 
Origen, luând proporții de sistem, cu toată scurtimea ei. 


642Paralipomena 32, 30. 


«Tatăl nostru, care eşti în ceruri, sfinţească-se Numele 
Tău, vie împărăţia Ta». 


Domnul învaţă în aceste cuvinte pe cei ce se roagă, că se 
cuvine să înceapă odată cu învăţătura despre Dumnezeu. El 
dă aici o învăţătură tainică despre modul existenţei Cauzei 
făcătoare a lucrurilor, El însuşi fiind, după fiinţă, Cauza 
lucrurilor. Prin cuvintele rugăciunii e arătat «Tatăl», 
«Numele» Tatălui şi «împărăţia» Tatălui, ca să învăţăm de la 
început să chemăm şi să venerăm Treimea cea una. Căci 
«Numele» lui Dumnezeu şi Tatăl care subzistă fiinţial, este 
însuşi Fiul cel Unul născut; iar «împărăţia» lui Dumnezeu şi 
Tatăl, care de asemenea subzistă fiinţial, este Duhul Sfânt. 
Fiindcă ceea ce Matei numeşte aici împărăție, în altă parte, 
un alt Evanghelist a numit Duh Sfânt, zicând: «Vie Duhul 
Tău cel Sfânt şi să ne curăţească pe noi».6%3 Căci Tatăl nu 
are Numele ca pe ceva dobândit, iar împărăţia nu o cugetăm 
ca o demnitate care i se adaugă. Pentru că El nu a început 
să fie, ca să fi început să fie şi Tată sau împărat. Elnu a 
început nici să existe, nici să existe ca Tată sau ca împărat. 
lar dacă, fiind din veci, este şi Tată şi împărat din veci, atunci 
şi Fiul şi Duhul Sfânt există împreună cu Tatăl, fiinţial, din 
veci, fiind în chip natural din El şi în El, mai presus de cauză 
şi de rațiune, nu ivite, din pricina cauzei; după El. Căci 
relaţia arată deodată cu ea şi pe cele ce le leagă prin relaţie, 
neîngăduind să fie privite acestea una după alta. 


643 Grigorie de Nisa spune că acest loc se află la Luc a (Cuv. 3 la Tatăl Nostru), 
dar la Luca 1.1, 2 se află aceleaşi cuvinte ca şi la Matei. Sf. Maxim a urmat aici lui 
Grigorie de Nisa. 


Începând deci această rugăciune, suntem îndemnați să 
venerăm Treimea de o fiinţă şi mai presus de fiinţă, ca una 
ce este cauza facerii noastre. Pe lângă aceasta suntem 
învăţaţi să vestim şi harul înfierii ce ni s-a dat nouă, fiind 
învredniciţi să numim pe Cel ce ne este Făcător după fire, 
Tată după har. lar aceasta ne obligă ca, cinstind numele 


Născătorului nostru după har, să ne silim să întipărim în 
viaţa noastră trăsăturile Celui ce ne-a născut, adică să-l 
sfinţim numele pe pământ, să ne asemănăm Lui ca Unui 
Tată, să ne arătăm fii prin fapte şi să preamărim pe Fiul 
natural al Tatălui, Pricinuitorul acestei înfieri, prin tot ce 
gândim şi facem. 


Şi sfinţim Numele Tatălui nostru cel după har, care este în 
ceruri, omorând pofta pământească şi curăţindu-ne de 
patimile aducătoare de stricăciune. Căci sfinţirea constă în 
desăvârşita oprire şi omorâre a poftei din simţire. Ajunşi la 
această stare se domolesc lătrăturile necuviincioase ale 
iuţimii, nemaiexistând pofta care să o stârnească şi să o 
înduplece să lupte pentru plăcerile ei, o dată ce a fost 
omorâtă prin starea de sfinţenie a raţiunii. Căci iuţimea fiind 
avocatul poftei, încetează să se înfurie când pofta e 
omorâtă. 


lar după lepădarea iuţimii şi a poftei, cu drept cuvânt 
vine, cum zice rugăciunea, stăpânirea împărăției lui 
Dumnezeu şi Tatăl, în cei ce se învrednicesc să spună după 
desfacerea de acelea: «vie împărăţia Ta», adică Duhul Sfânt. 
«Peste cine, zice, mă voi odihni, dacă nu peste cel bun şi 
smerit, care tremură de cuvintele Mele?».6%4 De aici este 
vădit că împărăţia lui Dumnezeu şi Tatăl este a celor smeriţi 
şi blânzi. «Fericiţi, zice, cei blânzi, că aceia vor moşteni 
pământul».645 Se înţelege că nu pământul acesta, care 
deţine, după fire, locul de mijloc al lumii, l-a făgăduit 
Dumnezeu moştenire celor ce-L iubesc pe El. Căci spune: 
«Când vor învia din morţi, nu se vor însura şi nu se vor 
mărita, ci vor fi ca îngerii din ceruri».0%6 Sau: «Veniţi 
binecuvântaţii Părintelui Meu şi moşteniţi împărăţia cea 
gătită vouă de la întemeierea lumii».547 


6441s. 66, 2. 
645 Matei 5, 4. 


646Matei 22, 30. 
647Matei 25, 24. 


lar în altă parte, zice altuia, care a lucrat cu tragere de 
inimă: «Intră întru bucuria Domnului tău».5%8 lar după EI, 
dumnezeiescul Apostol zice «Va suna din trâmbiţă şi cei 
morţi în Hristos se vor scula cei dintâi întru nestricăciune. 
Apoi noi cei vii, care vom fi rămas, vom fi răpiți deodată în 
nori, întru întâmpinarea Domnului în văzduh şi aşa vom fi 
totdeauna cu Domnul».6%9 Acestea fiind făgăduite celor ce-L 
iubesc pe Domnul, cine va putea spune, dacă priveşte la 
cuvântul Scripturii şi dacă e mişcat de rațiune şi doreşte să 
fie slujitor al raţiunii, că cerul şi împărăţia gătită de la 
întemeierea lumii, apoi bucuria Domnului cea ascunsă în 
taină şi petrecerea şi locuirea neîncetată şi cu totul 
nedespărţită a celor vrednici cu Domnul, e tot una cu 
«pământul»? Deci «pământ» socotesc că numeşte 
deprinderea şi puterea întărită şi cu desăvârşire neclintită a 
neschimbatei statornicii a celor blânzi în bine. Căci aceasta 
este totdeauna cu Domnul şi are o bucurie neîncetată, ca 
una ce a primit împărăţia gătită de la început şi s-a 
învrednicit de fixitatea650 şi de rânduiala cea din cer. Ea e 
statornicită în raţiunea virtuţii, ca într-un oarecare pământ 
aşezat la mijlocul întregii lumi. În temeiul acestei raţiuni, cel 
blând stând la mijloc între numele bun şi faima rea, rămâne 
fără patimă, fără să se umfle de laude (înălțându-se sau 
umplându-se de slavă deşartă) şi fără să se întristeze de 
ocări. Căci desfăcându-şi dorinţa de la lucrurile de care e 
liberă raţiunea după fire, nu simte când îl supără momelile 
lor, ca unul ce s-a liniştit de orice agitaţie în legătură cu ele 
şi şi-a îndreptat toată puterea sufletului spre slobozenia 
dumnezeiască, nemaiurmărind nici un interes. Această 
slobozenie dorind Domnul să o împărtăşească ucenicilor Săi, 
zice: «Luaţi jugul Meu peste voi şi învăţaţi de la Mine că sunt 
blând şi smerit cu inima şi veţi afla odihnă sufletelor 


voastre».651  Odihnă numeşte stăpânirea împărăției 
dumnezeieşti, care e ca o domnie ce slobozeşte pe cei 
vrednici de toată robia. 


648Matei 25, 21. 
649 Corinteni [5, 52. 


ZA Z12V 


651Matei 11, 29. 


lar dacă dă stăpânirea netrecătoare a împărăției celor 
smeriţi şi blânzi, cine va fi atât de neiubitor şi de nedoritor al 
bunurilor dumnezeieşti, ca să nu dorească la culme 
smerenia şi blândeţea, spre a primi pecetea împărăției 
dumnezeieşti, cât e cu putinţă omului, purtând în duhul lui, 
prin har, forma neştirbită a Celui ce este în mod firesc, după 
fiinţă, marele împărat Hristos? 


În acest om, zice marele Apostol, «nu este bărbat şi 
femeie»,652 adică mânie şi poftă. Căci mânia alungă silnic 
raţiunea şi scoate afară din legea firii cugetarea. lar pofta 
face mai iubite decât Cauza şi Fiinţa cea unică şi singură de 
dorit şi nepătimitoare, cele de după ea şi de aceea socoteşte 
mai de cinste trupul decât duhul. De asemenea face mai 
atrăgătoare posesiunea celor văzute decât slava şi 
strălucirea celor inteligibile, trăgând mintea prin lucrarea 
plăcerii simţuale de la privirea dumnezeiască şi înrudită a 
celor spirituale. În acest om nu mai e decât raţiunea, care s-a 
dezbrăcat, prin abundența virtuţii, chiar şi de iubirea şi de 
afecțiunea cea mai nepătimaşă, dar totuşi naturală faţă de 
trup. Căci duhul a biruit cu desăvârşire firea şi a convins 
mintea să se odihnească până şi de la filosofia activităţii 
morale, când se întâlneşte cu raţiunea cea mai presus de 
fiinţă, printr-o contemplaţie simplă şi neîmpărţită.653 Pentru 
că dacă omul a izbutit să ajungă la această stare în care 
poate tăia şi lepăda uşor cele ce curg în timp, nu este 


nimerit ca, o dată ce s-a dovedit slobod de cele sensibile şi a 
trecut peste ele, să se împovăreze iarăşi cu chipul făpturii 
morale ca cu un cojoc. 


652 Galateni 3, 28. 


653 Cel blând şi numai el se ridică pe treapta cea mai înaltă a contemplării 
simple, nediscursive a Raţiunii divine. Di n aceasta vede m că pentru Sf. Maxim 
rațiunea nu se distinge net de minte, fie că nu înseamnă numaidecât cugetare 
discursivă, fie că discursivitatea trece firesc în contemplația simplă şi unitară, 
sau viceversa. In acest sens "o m rațional" nu e om necontemplativ, ci un om 
lipsit de mânie şi poftă. Rațiunea nu se opune mintii, sau contemplaţției, ci 
patimilor. O precizare: pe treapta făptuirii morale omul poartă încă în el o 
afecțiune trupească în limitele naturii, dar pe cea gnostică duhul a covârşit-o 
prin aceasta. 


Aceasta o arată mai limpede marele Ilie, indicând această 
taină prin cele ce le-a săvârşit în chip simbolic. Acesta când 
a fost răpit a dat cojocul, adică starea (sau lucrarea) de 
mortificare a trupului, în care era fixată măreţia frumuseţii 
sale morale, lui Elisei, ca ajutor al duhului împotriva a toată 
puterea vrăjmaşă şi ca unealtă de lovire a firii nestatornice şi 
cugetătoare, al cărei chip era lordanul, ca să nu fie 
împiedicat ucenicul să treacă spre ţara sfântă, înecându-se 
în pofta tulbure şi lunecoasă după cele materiale.654 


654 Atât la Evagrie cât şi la Sf. Maxim întâlnim adeseori ideea unor haine sau 
corpuri ce trebuiesc pe rând dezbrăcate pentru a ajunge omul la "mintea goală". 
Prima haină care trebuie dezbrăcată e cea a patimilor. Cel ce se dezbracă de ea 
trebuie să se îmbrace în haina virtuţilor; pe o treaptă mai înaltă trebuie 
dezbrăcată şi aceasta, pentru a se îmbrăca haina vederilor contemplației 
naturale, ca în sfârşit să fie dezbrăcată şi aceasta şi mintea să rămână "goală", 
ca să se întâlnească cu Rațiunea goală, cu Dumnezeu descoperit. (în acest sens 
se vorbeşte şi de dezbrăcarea omului vechi). Cel ce, asemenea lui Ilie, a trecut 
chiar şi peste afecțiunea naturală față de cele sensibile, trebuie să desbrace şi 
lucrarea de mortificare a trupului, adică grija de asceză, ca pe un cojoc. Dar 
această grijă trebuie să o îmbrace ucenicul, adică cel ce a rămas pe o treaptă 
mai jos. Aceasta nu înseamnă că cei ce dezbracă grija ascezei poate să zburde 
de acum cu trupul, ci că în el starea de mortificare a devenit ceva ce se menține 
de la sine, fără o grijă specială. Grija ascetică de trup l-ar împiedica acu m de la 
contemplație. Mortificarea e un ajutor al duhului împotriva puterii vrăjmaşe, 
adică prin ea se accentuează aspectul de du h al firii noastre. 655 Dumnezeu e 
simplu după fire, dar noi ne putem dezbina de fire prin voinţă făcându-ne 


compuşi. Deci tot prin voinţă putem ieşi iarăşi din compoziţie, unificându-ne 
voința cu firea. 


El însă a plecat slobod spre Dumnezeu, neoprit de nici 
unul din lucruri, prin vreo afecţiune faţă de ele, simplu prin 
dorinţă şi necompus prin voinţă, spre cel simplu prin fire,655 
făcându-şi călătoria prin virtuțile generale ce se îmboldesc 
una pe alta şi se ridică împreună ca nişte cai de foc. Căci ştia 
că ucenicul lui Hristos trebuie să lepede dispoziţiile neegale, 
a căror deosebire îi vădeşte alterarea şi nestatornicia, dacă 
patima poftei provoacă revărsarea sângelui în jurul inimii, iar 
mânia pusă în mişcare fierberea sângelui. Deci cel ce a ajuns 
să trăiască, să se mişte şi să fie în Hristos, s-a eliberat de 
apariţia năprasnică a dispoziţiilor neegale, nemaipurtând în 
el, ca pe un bărbat şi femeie, afecțiunile opuse ale acestor 
patimi, prin care raţiunea e robită, fiind denaturată de 
schimbările lor nestatornice.656 Căci în raţiunea nerobită de 
aceste afecţiuni el are zugrăvită măreţia chipului 
dumnezeiesc, care înduplecă sufletul să se prefacă prin 
hotărârea liberă a voii sale spre a deveni după asemănarea 
dumnezeiască şi să se facă lăcaş atotstrălucit al marei 
împărăţii care subsistă fiinţial cu Dumnezeu şi Tatăl tuturor, 
adică al Duhului Sfânt,657 lăcaş care primeşte, dacă se poate 
spune, puterea cunoştinţei firii dumnezeieşti, atât cât e cu 
putinţă. În această stare, naşterea celor rele încetează şi a 
celor bune ia fiinţă, sufletul păzind în sine, întocmai ca 
Dumnezeu, prin harul chemării Sale, neatins ipostasul 
bunurilor dăruite. În acest suflet Hristos se naşte pururea de 
bunăvoie în chip mistic,658 făcându-Se corp prin cei mântuiţi 
şi făcând sufletul ce-L naşte maica fecioară»659 întrucât 
acesta nu mai are, ca să spun pe scurt, prin vreo afecţiune, 
ca pe un bărbat şi femeie, semnele firii aflătoare sub 
stricăciune şi facere.660 


656 Din toate acestea se vede caracterul moral al rațiunii, după sfântul Maxim 
„ Rațiunea e mai mult ceea ce se opune patimilor, rezistând poftei şi mâniei. 
Numa i aşa nu se denaturează, nu se alterează. 


657 Marea împărăție a Duhului e lumea Sofiei, sau a energiilor divine, care 
umplând întreagă pe fiecare, pe măsura puterii fiecăruia, cu m aceeaşi lumină îi 
umple pe toți, î i uneşte pe toți. Da r viața Duhului nu se dă pe o cale străină de 
rațiunea insului, deci nu e despărțită de Rațiunea (Logosul) divină, căreia i se 
deschide rațiunea individuală. 


658 Naşterea lui Hristos este aici apariţia Lui în viaţa conştientă a celui ce s-a 
purificat, fapt numit alteori învierea lui Hristos din mormântul firii, în care s-a 
îngropat la Botez şi de unde lucrează în chip acoperit la purificarea omului. 


659 Sufletul în greceşte e de genul feminin. 


fa av (rr za 


660 Sf. Maxim face deosebire între facere (ălilosri ) şi naştere ( ăliicosn) . 
Facerea e orice început natural de existenţă, care e urmat în mo d necesar de 
stricăciune. Naşterea. când e naturală, e un mo d special al facerii. Da r când nu 
e naturală, ca în cazul lui Hristos, nu se mai subsumează în facere, deşi a luat 
naşterea, n-a primit stricăciunea sau facerea urmată totdeauna de stricăciune. 
Sufletul care L-a născut a devenit fecioară, a scăpat de asemenea de acel fel de 
naştere care duce la stricăciune. 


Să nu se mire nimeni că am pomenit stricăciunea înainte 
de facere. Căci privind fără patimă, cu dreaptă judecată, 
firea celor ce apar şi pier, va afla limpede că orice facere 
începe din stricăciune şi sfârşeşte în stricăciune. 


Dar patimile ce caracterizează cele supuse facerii şi 
stricăciunii, cum am spus, nu le are Hristos sau vieţuirea şi 
raţiunea lui Hristos sau după Hristos. Căci s-a spus: «în 
Hristos lisus nu este bărbat şi femeie»,661 iar prin aceasta se 
indică semnele şi patimile firii, care e supusă stricăciunii şi 
facerii. Într-o asemenea vieţuire nu mai este decât raţiunea 
deiformă îmbibată de cunoştinţa dumnezeiască,662 şi 
mişcarea unitară a voii, care nu alege decât virtutea. 


661 Galateni 3, 28. 


662 Atributul deiform precizează în chip satisfăcător sensul raţiunii, la Sf. 
Maxim . Nu e rațiunea opusă contemplației, ci rațiunea opusă stricăciunii 
patimilor, dar îmbibată de cunoştinţa intuitivă, tainică a lui Dumnezeu . 


«Nici elin si iudeu. Prin acestea se indică deosebirea 
învățăturilor despre Dumnezeu, sau mai adevărat vorbind 
opoziţia dintre ele. Cea dintâi învăţătură susţine nebuneşte 


nişte principii, împărțind unicul principiu în lucrări şi puteri 
potrivnice; ea născoceşte slujirea la mulţi zei, care se 
dezbină în ea însăşi, împreună cu mulţimea celor ce se 
închină, şi se face de râs prin marea varietate a slujirii. 
Cealaltă învăţătură susţine, e drept, un singur principiu, dar 
îngust şi nedesăvârşit şi aproape inconsistent, fiind lipsit de 
rațiune şi de viaţă.663 


663 Adică de Logos şi de Duhu | Sfânt. 


De aceea cade într-un rău tot aşa de mare ca şi învăţătura 
de mai înainte, anume în latura opusă a aceleia, în ateism, 
mărginind la o singură persoană principiul unic şi socotindu- 
| ca subzistând fără Cuvânt şi Duh, sau străbătut de 
Cuvântul şi de Duhul ca de nişte simple calităţi. Acesta nu-şi 
dă seama că ce Dumnezeu mai poate fi acela, care e lipsit de 
acestea? Sau cum se va împărtăşi Dumnezeu de acestea, ca 
de nişte accidente, asemenea fiinţelor raţionale supuse 
facerii? Nici una dintre aceste două învățături nu este, cum 
am spus, în Hristos. În El este numai învăţătura evlaviei 
adevărate şi legea neclintită a cunoaşterii tainice a lui 
Dumnezeu (a teologiei mistice), care respinge deşirarea 
dumnezeirii, ca prima învăţătură şi nu primeşte 
comprimarea dumnezeirii, ca cea de a doua. Aceasta, ca să 
nu dezbine dumnezeirea prin înmulţirea fiinţei, căci aceasta 
este greşeala elinească, nici s-o facă pătimitoare prin 
reducerea la un singur ipostas, socotind-o lipsită de Cuvânt 
şi Duh, sau îmbibată de Cuvânt şi Duh ca de nişte simple 
calităţi, căci aceasta este greşeala iudaică, după care 
dumnezeirea nu este: Minte, Cuvânt şi Duh. Învățătura cea 
întru Hristos ne învaţă pe noi, cei chemaţi de har prin 
credinţă la cunoştinţa adevărului, să cunoaştem o unică fire 
şi putere a dumnezeirii, adică un unic Dumnezeu, 
contemplat în Tatăl, Fiul şi Duhul Sfânt, subzistând fiinţial ca 
o singură Minte necauzată, născătoare a singurului Cuvânt 
fără început, subsistent după fiinţă, şi izvor al singurei Vieţi 


eterne ce subzistă fiinţial ca Duh Sfânt. Ne învaţă să 
cunoaştem Treimea în unime şi unimea în Treime. Nu numai 
pe una în alta, căci nu este Treimea în unime ca un accident 
în fiinţă, sau întors unimea în Treime, căci este fără calităţi. 
Nici ca pe altceva şi altceva, căci nu se deosebeşte prin 
eterogenitatea firii unimea de Treime, fiind o fire unică şi 
simplă. Nici pe una înaintea alteia, căci nu se deosebeşte 
printr-o putere mai mică Treimea de unime, sau unimea de 
Treime. Nu se deosebeşte unitatea de Treime nici ca ceea ce- 
i comun şi general părţilor subordonate, ca să fie 
contemplată numai prin cugetare, căci această unitate este 
o fiinţă existând de sine în sens propriu şi o putere cu 
adevărat puternică prin ea însăşi. Nu este nici una prin alta; 
căci nu este la mijloc vreo relaţie ca între efect şi cauză, 
acolo unde e totul unul şi acelaşi şi fără nici o relaţie. Dar nu 
este nici una din alta; căci nu provine Treimea din unitate, 
fiind nefăcută şi explicându-se prin sine însăşi. Ci aceeaşi se 
zice şi se cugetă cu adevărat unitate şi Treime.Este unitate 
prin raţiunea fiinţei, Treime prin modul existenţei. Aceeaşi 
este întreagă unitate, neîmpărţită de ipostase; şi aceeaşi 
întreagă Treime, neconfundată prin unitate. Ca să nu se 
introducă prin împărţire mulţime de zei, sau să se înlăture 
prin confuzie orice Dumnezeu. Învățătura lui Hristos 
străluceşte prin ocolirea amândurora. 


lar prin învăţătura lui Hristos înţeleg noua propovăduire a 
adevărului, în care «nu este bărbat şi femeie», adică 
semnele şi patimile firii celei supuse stricăciunii şi naşterii; 
«nici elin şi iudeu, adică învăţăturile potrivnice despre 
dumnezeire. În ea nu este «nici tăiere împrejur şi netăiere 
împrejur», adică slujirile corespunzătoare ale acestora, căci 
cea dintâi necinsteşte firea văzută de dragul simbolurilor 
legii şi ocărăşte pe Creatorul însuşi, socotindu-l Făcător al 
unor lucruri rele; iar cea de a doua îndumnezeieşte firea de 
dragul patimilor şi ridică făptura împotriva Creatorului, 
sfârşind amândouă în acelaşi râu, în batjocorirea lui 


Dumnezeu. Nu este «nici barbar şi scit», adică despărţirea şi 
ridicarea firii împotriva ei însăşi, prin voinţă, dezbinare prin 
care s-a înrădăcinat în oameni legea stricăcioasă şi 
potrivnică firii, a uciderii întreolaltă. «Nici rob sau slobod», 
adică împărţirea aceleiaşi firi împotriva voii, care face fără 
cinste ceea ce este după fire de aceeaşi cinste, având ca 
lege ajutătoare, ce tiranizează demnitatea chipului, bunul 
plac al stâpânitorilor.664 


664 Dac ă despărţirea în "barbar şi scit" se referă la "distanţarea" diavstasi" şi 
răzvrătirea voluntară a firii față de ea însăşi, prin certurile dintre oameni, 
împărțirea în "rob şi slobod" e o orânduire care se impune de cele mai adeseori 
împotriva voii celor mulți, prin voinţa despotică a unei minorităţi, sau a unui 
singur om. Ea "tiranizează" demnitatea chipului dumnezeiesc la om, în a cărui 
componenţă intră ca o trăsătură esențială libertatea. 


«Ci toate şi întru toate este Hristos», care zugrăveşte în 
duh forma (&UR5ă661) împărăției fără de început prin cele 
mai presus de fire şi de lege. Această formă, precum s-a 
arătat mai înainte, e caracterizată prin smerenia şi 
blândeţea inimii, a căror unire desăvârşeşte pe omul zidit 
după Hristos. Căci oricine e smerit este desigur şi blând, şi 
oricine e blând este desigur şi smerit; smerit, ca unul ce se 
ştie pe sine avându-şi existenţa ca dar; blând ca unul ce 
înţelege întrebuinţarea ce trebuie să o facă de puterile 
dăruite lui după fire, făcându-le să slujească raţiunii spre 
naşterea virtuţii şi refuzând cu totul să pună lucrarea lor la 
dispoziţia simţirii. De aceea el este cu mintea într-o 
neîntreruptă mişcare spre Dumnezeu, iar cu simţirea rămâne 
nemişcat, nemaivrând să simtă nicidecum nimic din cele ce 
supără cu adevărat trupul şi nelăsând să se întipărească în 
suflet nici o umbră de întristare, ca să nu se clatine 
dispoziţia pricinuitoare de bucurie din el.665 Căci nu 
socoteşte ca o lipsă de plăcere durerea cea după simţiri. 
Fiindcă el cunoaşte o singură plăcere: unirea sufletului cu 
Cuvântul, a cărei lipsă este un chin fără de sfârşit, care se 
întinde în chip firesc peste toate veacurile. De aceea, lăsând 


trupul şi toate ale trupului, se duce întins spre convieţuirea 
cu Dumnezeu,666 gândindu-se la singura pagubă pe care ar 
putea-o avea, chiar dacă ar stăpâni toate bunurile 
pământului: nedobândirea aşteptatei îndumnezeiri după 
har. 


să ne curăţim deci pe noi înşine de toată întinăciunea 
trupului şi a duhului, ca să sfinţim numele dumnezeiesc. lar 
aceasta o facem stingând pofta, devenită în chip 
necuviincios desfrânată din pricina patimilor, şi legând 
iuţimea, înfuriată în chip dezordonat de plăceri, cu raţiunea, 
ca să primim împărăţia lui Dumnezeu şi Tatăl, care vine la 
noi prin blândeţe. 


665 E o stare de "nesimţire" voluntară pentru toate durerile ce vi n asupra 
trupului. Aceasta nu e o nesimţire generală, căci în vreme ce nu simte durerea 
trupului, sufletul e plin de simţirea unor bucurii spirituale (“simţirea mintală sau 
spirituală"). Da r este şi o "'nesimţire" pe plan sufletesc, la care trebuie să ajungă 
cel ce caută desăvârşirea: calmul față de laude şi de ocări. Lipsa acestuia 
denotă o sensibilitate egoistă, o preocupare de sine, o stare morală inferioară, 
care poate ajunge până la o susceptibilitate morbidă. 

666 In greceşte e 666âBuderi , convieţuire conjugală, între suflet ca soţie (fiind 
de genul feminin) şi Cuvântul lui Dumnezeu . 


lar acum să potrivim cuvântul următor al rugăciunii, ca 
cele de mai înainte, zicând: 


«Facă-se voia Ta, precum în cer, aşa şi pe pământ». 


Cel ce aduce lui Dumnezeu închinare în chip tainic, numai 
prin facultatea raţiunii, despărțită de poftă şi de iuţime, 
împlineşte pe pământ voia lui Dumnezeu, cum o fac în cer 
cetele îngerilor. Acela prin toate s-a făcut împreună slujitor şi 
împreună vieţuitor cu îngerii, precum zice marele Apostol: 
«lar petrecerea noastră este în ceruri».667 Căci în îngeri nu 
se află pofta ce slăbeşte vigoarea minţii prin plăcere, nici 
iuţimea ce se înfurie şi latră la cei înrudiţi fără cuviinţă, ci 
numai raţiunea care duce în chip firesc spre prima rațiune 


pe cei raţionali.668 Numai de aceasta se bucură Dumnezeu şi 
numai pe ea o cere de la noi robii săi. Aceasta o arată, 
zicând către marele David: «Căci ce este Mie în cer şi ce am 
voit de la tine pe pământ?»669 Nimic nu are Dumnezeu în 
cer, care să | se aducă de sfinţii îngeri, decât slujirea 
raţională. Pe aceasta cerând-o şi de la noi, ne-a învăţat să 
zicem când ne rugăm: «Facă-se voia Ta, precum în cer aşa şi 
pe pământ». 


Prin urmare să ne mişte şi pe noi raţiunea noastră spre 
căutarea lui Dumnezeu; puterea poftei spre dorirea Lui; iar 
iuţimea să lupte pentru păstrarea Lui.670 Mai bine zis, 
mintea să se întindă întreagă spre Dumnezeu, întărită de 
iuţime ca de un tonic şi aprinsă de dorul poftirii dusă la 
culme. Imitând astfel pe îngerii din cer, ne vom afla slujind 
lui Dumnezeu prin toate, înfăţişând pe pământ aceeaşi 
vieţuire ca şi îngerii, neavând mintea mişcată spre nimic din 
cele de după Dumnezeu, întocmai ca aceia. 


667 Filipeni 3, 20. 


668 O dovadă despre încrederea Sf. Maxim în rațiune, 
care e activă şi în îngeri. Rațiunea e vigoare. Poft a şi mânia 
slăbesc această vigoare, slăbind în acelaşi timp vigoarea 
firii. _ Deci tăria şi  incoruptibilitatea firii înseamnă 
predominarea raţiunii în ea. larăşi notăm că raţiunea nu se 
opune contemplaţiei, deci nici contemplaţia raţiunii, ci 
aceste două sunt aproape un tot. Rațiunea se opune poftei şi 
mâniei, având un caracter moral, ca atare o rațiune fermă e 
împletită cu o voinţă tare. 


669 Psalmi 67, 25. 


670 De unde înainte vorbea de o tăiere a poftei şi mâniei, acu m vorbeşte de o 
punere a lor în slujba lui Dumnezeu . Propriu zis aceasta e învățătura justă. Prin 
asceză, energia biologică din poftă şi mânie se preface într-o energie spirituală, 
producându-se un transfer ascendent sau o sublimare, precum prin căderea în 
păcat s-a produs un transfer descendent de pe planul spiritual pe cel biologic. 


Altfel de unde ar f i apărut energia din patimi sau din afecte? Prezentarea unirii 
sufletului cu Hristos ca o căsnicie însoţită de plăcere arată acelaşi transfer. 
Desigur aceea e o plăcere deplin armonizată cu rațiunea şi cu libertatea voinței, 
nu ca plăcerea anarhică a simţurilor, care nesocoteşte rațiunea şi voința, sau le 
târăşte cu ele, robind pe om. 


Vieţuind astfel în urma votului ce-L dăm, vom primi, ca pe 
o «pâine spre fiinţă» şi spre viaţă, pentru hrana sufletelor 
noastre şi pentru păstrarea şi buna folosire a celor dăruite 
nouă, pe Cuvântul care a zis: «Eu sunt pâinea care s-a 
coborât din cer şi dă viaţă lumii».671 Căci El ni se face toate, 
pe măsura noastră a celor ce suntem nutriţi prin virtute şi 
înţelepciune, şi se face corp, precum singur ştie, prin fiecare 
din cei ce ne mântuim, în chip felurit, câtă vreme suntem 
încă în acest veac, după înţelesul cuvântului rugăciunii, care 
zice: 


«Pâinea noastră cea spre fiinţă dă-ne-o nouă astăzi». Prin 
«astăzi» socotesc că se indică veacul acesta. Cel ce ar voi să 
redea mai dezvăluit acest loc al rugăciunii ar putea zice: 
«Pâinea noastră pe care ne-ai gătit-o la început spre 
nemurirea firii, dă-ne-o nouă astăzi, cât ne aflăm încă în 
viaţa aceasta muritoare, ca să biruiască moartea păcatului 
hrănirea cu pâinea vieţii şi a cunoştinţei, de care călcarea 
poruncii dumnezeieşti nu l-a lăsat pe primul om să se facă 
părtaş; căci dacă ar fi mâncat să se sature din această 
mâncare, nu ar fi fost cuprins de moartea păcatului». 


671 loan 6, 33. 


Dar cel ce se roagă să primească această pâine spre fiinţă 
desigur nu o primeşte întreagă, precum este pâinea însăşi, ci 
cât poate el să primească. Pâinea vieţii se dă pe Sine tuturor 
celor ce o cer, ca iubire de oameni, dar nu în acelaşi fel 
tuturor. Ci celor care au făcut lucruri mari mai mult, iar celor 
mai puţini în fapte mai puţin, fiecăruia cât poate primi 
vrednicia minţii lui.672 


Spre acest înţeles al cuvintelor de faţă ne-a adus 
Mântuitorul însuşi, poruncind apriat învăţăceilor să nu-şi 
facă grijă câtuşi de puţin de hrana ce cade sub simţuri. Căci 
zice: «Nu vă grijiţi în sufletul vostru ce veţi mânca şi veţi 
bea, nici pentru trupul vostru, cu ce vă veţi îmbrăca. Că 
toate acestea le caută neamurile lumii. Ci căutaţi mai întâi 
împărăţia lui Dumnezeu şi dreptatea Lui, şi toate acestea se 
vor adăuga vouă».673 Cum ne-ar îndemna deci să cerem cele 
de care a poruncit mai înainte să nu ne îngrijim? Este vădit 
că nu ne-a îndemnat să cerem prin rugăciune cele de care 
ne-a rânduit prin poruncă să nu ne îngrijim. Căci prin 
rugăciune se poate cere numai ceea ce putem căuta în 
temeiul poruncii. Aşadar ceea ce nu ni s-a îngăduit să 
căutăm prin poruncă desigur că nu e îngăduit să cerem nici 
prin rugăciune. lar dacă Mântuitorul a poruncit să căutăm 
numai împărăţia lui Dumnezeu şi dreptatea, cu drept cuvânt 
a rânduit ca aceasta să o ceară şi prin rugăciune cei ce se 
doresc după darurile dumnezeieşti. Prin aceasta, asigurând 
darul celor cerute în chip firesc prin rugăciune, a unit voia 
celor ce cer cu voia Celui ce oferă darul, făcând prin această 
unire afectuoasă cele două voințe una şi aceeaşi. 


672 E o "coborâre" (chenoză) tainică a darurilor dumnezeieşti, care se 
potenţializează până la nivelul fiecăruia, ca fiecare pe măsură ce sporeşte la 
capacitatea de primire, în desfăşurarea puterilor lui spirituale, să ia mai mult din 
comoara darurilor ascunse în ea însăşi, dar la dispoziția noastră. In această 
iconomie universală a lui Dumnezeu se cuprinde şi întruparea istorică a Fiului lui 
Dumnezeu, ca şi întruparea în fiecare om, crescând apoi şi manifestându-Se 
potrivit cu darurile naturale şi cu împrejurările de viață ale fiecăruia. Procesul 
acestei actualizări necontenite a energiilor necreate divine durează chiar şi în 
viața eternă, Sofia nu e decât această form ă infinit nuanțată a energiilor divine 
"coborâte" la nivelul făpturilor, pentru a se înălța deodată cu ele. Un nesfârşit 
dinamism străbate această lume a energiilor divine, ce coboară la nivelul 
fiecărei făpturi pentru a urca apoi cu fiecare. E o uriaşă plasă coborâtă în 
cuprinsul întregului ocean al lumii create ca să ne ridice pe cei ce vrem să ne 
prindem de ea, dar care continuă să ne ridice şi după ce ne-a urcat în văzduhul 
vieții eterne. "Pâinea" e întreagă lângă sau în fiecare. Da r unul vede sau 
foloseşte din ea numai o firimitură mică, altul un a mai mare şi aşa mai departe; 
jar din nesfârşita ei dulceaţă sesizează fiecare cât e în stare. 


673 Matei 6, 25, 31. 


lar dacă ni se porunceşte să cerem prin rugăciune şi 
pâinea cea de toate zilele, prin care se întreţine viaţa 
noastră de aici, să nu trecem hotarele rugăciunii, privind în 
chip lacom înainte la multe perioade de ani şi să uităm astfel 
că suntem muritori şi avem o viaţă care trece ca umbra. Ci 
să cerem prin rugăciune, fără îngrijorare, doar pâinea 
trebuincioasă zilei. Să arătâm astfel că facem, prin 
înţelepciunea cea după Hristos, din viaţa noastră o 
meditaţie (o pregătire) în vederea morţii, armonizându-ne 
dispoziţia voinţei cu firea şi despărţind sufletul de grija celor 
trupeşti, mai înainte de a veni moartea. Aceasta, pentru ca 
să nu se lipească de cele stricăcioase, întorcând spre 
materie dorinţa lui cea după fire,674 şi să se deprindă cu 
lăcomia, care ne lipseşte de abundența bunurilor 
dumnezeieşti. 


674 Ideea de transfer a energiei spirituale pe plan biologic şi viceversa. 


Să fugim aşadar cu toată puterea de iubirea celor 
materiale şi să ştergem afecțiunea faţă de ele, ca pe un praf 


de pe ochii noştri mintali. Să ne mulţumim numai cu cele ce 
susţin, dar nu şi cu cele ce îndulcesc viaţa noastră de aici. Şi 
numai pentru ele să ne rugăm, cum am învăţat, lui 
Dumnezeu, ca să ne putem păzi sufletul nerobit şi nimic din 
cele văzute să nu-l reţină de dragul trupului. Să ne arătăm 
mâncând pentru a trăi, nu trăind pentru a mânca. Căci 
primul lucru este propriu firii raţionale; al doilea celei 
neraţionale. Să fim păzitori întocmai ai rugăciunii, arătându- 
ne prin fapte că îmbrăţişăm cu hotărâre o unică şi singură 
viaţă, pe cea în Duh, şi în vederea dobândirii ei o folosim pe 
cea de faţă. De dragul aceleia să încuviinţăm folosirea 
acesteia, atâta cât să nu renunţăm de a o susţine pe aceasta 
numai cu pâine şi de-a păzi vigoarea ei naturală atâta cât să 
nu ne fie spre stricăciune. Să nu urmărim să trăim (pur şi 
simplu), ci să trăim lui Dumnezeu, făcând din trup un înger 
(vestitor) al sufletului, străbătut de rațiune prin virtuţi,675 iar 
din suflet un vestitor al lui Dumnezeu prin fixarea în cele 
bune. lar această pâine să o mărginim în chip firesc la o 
singură zi, ruşinea de dătătorul rugăciunii oprindu-ne să 
întindem cererea pentru ea la oa doua zi. 


zav 


675 Trup îmbibat de rațiune sau raţionalizat ( &lsdăsdslid' i cu m spune aici, 
sau &dăedcli , cu m spune undeva în cap. theol.) e trupul prin care se lucrează 
virtuțile. Căci trupul fiind o unealtă de lucru, rațiunea arătată prin el e o rațiune 
orientată spre fapte. Da r faptele conforme rațiunii sunt exclusiv faptele virtuții. 
"Trupul raţionalizat" e o paralelă la "trupul înduhovnicit". 


Armonizând astfel în chip real starea noastră lăuntrică cu 
sensul rugăciunii, vom putea să ne apropiem şi de celelalte 
cuvinte ale ei, zicând: 


«Şi ne iartă nouă greşelile noastre, precum şi noi iertâăm 
greşiţilor noştri». 


Aşadar după primul înţeles al cuvântului de mai înainte, 
trebuie să se ceară prin rugăciune pâinea nestricăcioasă a 
înţelepciunii în veacul acesta, al cărui simbol este «astăzi», 


pâine de care ne-a despărţit la început încălcarea poruncii. 
Dar cel ce vrea să facă aceasta nu trebuie să cunoască decât 
unica plăcere a dobândirii celor dumnezeieşti, al căror 
dătător este, după fire, Dumnezeu, iar păzitor, după voinţă, 
hotărârea liberă a celui ce le-a primit; şi nu trebuie să se 
teamă decât de o singură durere: de pierderea acestor 
daruri, fapt care se produce prin sfatul diavolului şi prin 
lucrarea însăşi a celui ce, obosit de moleşeala voinţei, nu 
păzeşte darul cel de preţ prin dispoziţia voinţei. El nu 
trebuie deci să aibă voinţa înclinată spre nimic din cele 
văzute şi prin urmare să nu se lase abătut de nici una din 
întâmplările dureroase ce-i vin asupra trupului. Cel ce face 
aşa cu adevărat iartă fără patimă celor ce i-au păcătuit lui. 
Căci bunul spre care se străduieşte dorinţa lui nu poate să i-l 
răpească nimeni, fiind socotit după fire cu neputinţă de 
răpit. 


Acela se înfăţişează pe sine lui Dumnezeu pildă de virtute 
- dacă e îngăduit să spunem aşa - cerând Celui ce nu poate 
fi imitat să-l imite pe el, zicând: «şi ne iartă nouă greşelile 
noastre, precum şi noi iertâăm greşiţilor noştri». El roagă 
adică pe Dumnezeu ca precum a fost el oamenilor, aşa să-i 
fie şi lui Dumnezeu. Deci dacă, precum a iertat el greşelile 
celor ce i-au păcătuit lui, vrea să i se ierte şi lui din partea lui 
Dumnezeu, e vădit că precum Dumnezeu iartă fără patimă 
pe cei ce-i iartă, la fel şi el iartă celor ce i-au greşit, 
arătându-se fără patimă faţă de cele ce i s-au întâmplat. El 
nu îngăduie nici unei amintiri supărătoare să se întipărească 
în minte,676 ca să nu fie dovedit că sfâşie firea prin 
înclinarea (dispoziţia) voii, dezbinându-se de vreun om, om 
fiind şi el. Unindu-se astfel înclinarea voii cu raţiunea firii, se 
înfăptuieşte împăcarea lui Dumnezeu cu firea. Căci altfel nu 
e cu putinţă firii dezbinate în ea însăşi prin înclinarea voii, să 
primească pogorârea 


dumnezeiască şi negrăită.677 Poate de aceea vrea 
Dumnezeu să se înfăptuiască mai întâi împăcările între noi; 
nu ca să înveţe de la noi să se împace cu cei ce l-au greşit şi 
să ierte pedeapsa multelor şi înfricoşatelor fărădelegi, ci ca 
să ne curețe pe noi de patimi şi să se arate că dispoziţia 
celor iertaţi conlucră bucuros cu harul. Este vădit că 
înclinarea voii unindu-se cu raţiunea firii, alegerea liberă a 
celor ce au ajuns la această stare nu va mai fi potrivnică lui 
Dumnezeu. Căci nu se poate cugeta nimic contrar raţiunii 
firii, care este atât lege naturală, cât şi lege dumnezeiască, 
atunci când raţiunea a câştigat mişcarea voii ca să lucreze 
potrivit cu ea. Şi dacă nu este nimic contrar în raţiunea firii, 
cu drept cuvânt înclinarea voii mişcându-se în armonie cu 
raţiunea firii, va avea în toate lucrarea sa de armonie cu 
Dumnezeu. lar lucrarea aceasta înseamnă o dispoziţie 
activă, străbătută de harul Celui bun prin fire, spre 
săvârşirea virtuţii.678 


676 Să-i modeleze mintea: 66dd66că € 6d' i id6ri . E o structurare a minţii şi 
teoretică şi afectivă, o structurare existenţială. Acelaşi termen de tupouisgai e 
folosit de Sf. Părinţi şi pentru necontenita modelare a minților omeneşti şi 
îngereşti de lumina dumnezeiască. 


677 Este o idee frecventă la Sf. Maxim că voința poate înclina spre ceea ce-i 
potrivnic firii, ceea ce aduce o dezbinare atât în firea aflătoare în individ, cât şi în 
firea general uman ă prin dezbinarea dintre indivizi. Firea are o rațiune. Când 
voința se uneşte cu ea, e o voinţă rațională, altfel e iraţională. Rațiunea firii e 
rațiunea generală a ei, căreia trebuie să i se subordoneze rațiunile particulare 
ale diferitelor tendințe şi mădulare ale firii. Voința păcătoasă de obicei se uneşte 
cu rațiunea particulară a unei tendinţe, nesocotind rațiunea generală a firii, ceea 
ce periclitează unitatea şi sănătatea firii, primejduind-o prin anarhia pe care o 
încurajează. Firea prin sine tinde spre unitate. Ceea ce o sfâşie e înclinarea rea 
sau particulară a voinţei. Da r lucrul vrednic de remarcat este că o fire dezbinată 
nu se poate, după Sf. Maxim, uni nici cu Dumnezeu. Într-o astfel de fire e război 
şi unde e război nu se poate realiza nici un fel de unire, de dragoste. Toate cele 
cuprinse în vârtejul războiului sunt stăpânite de ură, de afirmare a particularității 
lor, nu de tendința după unirea cu altceva. 


678 Harul dumnezeiesc se sălăşluieşte în ascunsul firii noastre, dar el aşteaptă 
ca voia noastră să se unească cu el. Numa i unindu-se voia cu el, ne preface 
toată viaţa. Propriu zis ceea ce câştigă voia din împreunarea cu harul, din 
întrepătrunderea ei cu harul ( 6c +Un66 6 dlddeuelic ) este tocmai dorința ei de 


a se armoniza cu raţiunea firii. 679 Psalmi 43, 24. ldeea că moartea progresează 
în noi în fiecare zi, că ființa noastră poartă în sine moartea din clipa în care se 
naşte, a formulat-o Heidegger în definiția ce a dat-o ființei uman e ca "Sein zu m 
Tode". Adevărul acesta ca fapt permanent de conştiinţă structurează într-un fel 
caracteristic întreaga existență a omului. Cel ce caută să acopere transparența 
acestei evidențe se refugiază în platitudinea unei vieţi de obşte, fugin d de ei 
înşişi. Cei ce primesc însă acest adevăr, trăiesc propria lor identitate într-un stil 
de sobră hotărâre. Anticiparea prin voință a acestui sfârşit inevitabil la care va 
ajunge firea, o găsim de asemenea la Heidegger, care a spus că ființa uman ă se 
caracterizează prin faptul de a fi mereu lansată înaintea ei, "je vor Sich sein", în 
ceea ce se arată în primul rând preocuparea de moarte. 


Deci în această dispoziţie se află cel ce se roagă cerând 
pâinea cunoştinţei. Dar în aceeaşi dispoziţie se va afla şi cel 
ce, silit de fire, cere numai pâinea zilnică, dar iartă greşelile 
celor ce i-au greşit, ca unul ce cunoaşte că după fire este 
muritor. Acesta, aşteptând în fiecare zi, ca unul ce nu e sigur 
de cele viitoare, ceea ce ţine de fire (să moară), o ia înaintea 
firii prin dispoziţia voinţei, făcându-se de bunăvoie mort faţă 
de lume, după cuvântul care zice: 


«Pentru Tine, Doamne, murim în fiecare zi; pentru Tine ne- 
am socotit ca oile de junghiere».679 De aceea se împacă cu 
toţi, ca să nu ducă cu sine vreun semn al răutăţii veacului de 
acum, când se va muta la viaţa fără bătrâneţe, şi să ia de la 
Judecătorul şi Mântuitorul tuturor răsplata egală a celor ce 
le-a făcut aici. 


Deci le este spre folosul amândurora dispoziţia curată faţă 
de cei ce i-au supărat, pentru toate motivele. 


Dar mai ales pentru înţelesul cuvintelor, care au mai 
rămas şi care sunt: 


«Şi nu ne duce pe noi în ispită, ci ne mântuieşte de cel 
rău». 


Scriptura arată prin acestea că cel ce nu iartă desăvârşit 
celor ce i-au greşit şi nu-şi înfăţişează lui Dumnezeu inima 
curată de orice supărare, strălucind de lumina împăcării cu 
aproapele, nu va dobândi darul celor cerute, şi va fi predat 
ispitei şi celui rău, după o dreaptă judecată, ca să înveţe că 
numai aşa se curăţeşte de păcate, dacă scoate din el 
supărările împotriva altora. «lIspită» numeşte aici legea 
păcatului, pe care n-a avut-o primul om când a venit la 
existenţă; iar «cel rău» este diavolul, care a amestecat în 
firea oamenilor această lege şi a convins pe om, prin 
amăgire, să-şi mute dorinţa sufletului de la ceea ce este 
îngăduit la ceea ce este oprit, şi să se abată spre călcarea 
poruncii dumnezeieşti, al cărei efect a fost pierderea 
nestricăciunii dăruite lui după har. 


Sau iarăşi «ispită» numeşte aici consimţirea de bunăvoie 
a sufletului cu patimile trupului; iar «cel rău» e modul în 
care dispoziţia pătimaşă se preface în faptă. Judecătorul cel 
drept nu va izbăvi de nici una din acestea pe cel ce nu iartă 
greşelile celor ce i-au greşit, chiar dacă cere aceasta cu 
vorba prin rugăciune. Ba chiar îngăduie ca acesta să fie 
întinat de legea păcatului şi părăseşte pe cel învârtoşat şi 
aspru la inimă, ca să fie luat în stăpânire de cel rău, ca unul 
ce a ales mai bine patimile de necinste, al căror semănător 
este diavolul, decât firea, al cărei Făcător este Dumnezeu. 
Nu-l împiedică să consimtă de bunăvoie cu patimile trupului, 
nici nu-l izbăveşte de chipul în care dispoziţia împătimită de 
ele se preface în faptă, deoarece acela, socotind de mai mică 
însemnătate firea decât patimile inconsistente, a ignorat, în 
ardoarea pentru ele, raţiunea firii. Căci dacă s-ar fi lăsat 
mişcat de ea, ar fi cunoscut ce este legea firii şi ce este 
tirania patimilor, care nu s-a născut din fire, ci s-a adăugat 
prin libera alegere a voii. Ar fi ştiut că pe cea dintâi să o 
cultive, păstrând-o prin lucrările fireşti, iar pe cea de a doua 
să o alunge departe de dispoziţia voii şi să păzească firea 
prin rațiune, ca să stăruie în ea însăşi, curată şi neîntinată, 


fără ură şi dezbinare. Astfel ar fi făcut din dispoziţia voii 
iarăşi o tovarăşă a firii, ca să nu aducă din altă parte nimic 
ce nu oferă raţiunea firii.230 Prin aceasta ar fi alungat orice 
ură şi orice distanţă faţă de cel înrudit după fire, ca rostind 
această rugăciune să fie auzit şi să primească har îndoit de 
la Dumnezeu, pentru harul simplu, adică iertarea greşelilor 
de mai înainte şi apărarea şi izbăvirea de cele viitoare, 
nefiind lăsat să ajungă în ispită şi să fie robit de cel rău, 
pentru un singur lucru şi anume pentru faptul de a fi iertat 
din toată inima celor apropiaţi. 


Drept aceea şi noi, ca să înfăţişez din nou pe scurt 
înţelesul celor spuse, dacă vrem să fim izbăviţi de cel rău şi 
să nu fim duşi în ispită, să credem lui Dumnezeu şi să iertăm 
greşelile celor ce ne-au greşit nouă. «Căci de nu veţi ierta, 
zice, oamenilor păcatele lor, nici Tatăl vostru cel din ceruri 
nu va ierta vouă».681 Făcând aceasta, nu numai că vom lua 
iertarea greşelilor, ci vom birui şi legea păcatului, nefiind 
părăsiţi ca să ajungem în ispita lui; iar pe şarpele cel 
viclean, născătorul legii păcatului, de care ne rugăm să fim 
mântuiţi, îl vom călca în picioare. Căci însuşi Hristos, care a 
biruit lumea, ne este nouă conducător în această luptă şi ne 
înarmează cu legile poruncilor. El este cel ce prin lepădarea 
legiuită a patimilor leagă firea cu ea însăşi prin iubire şi 
mişcă dorinţa noastră nesăturată spre El însuşi, care este 
pâinea vieţii, a înţelepciunii, a cunoştinţei şi a dreptăţii. El 
ne va face, prin împlinirea voii Tatălui, împreună slujitori cu 
îngerii, pe noi cei ce prin purtarea noastră în viaţă ne-am 
arătat vrednici imitatori ai bine plăcutei vieţuiri cereşti. Şi de 
acolo iarăşi ne va ridica la cea mai înaltă treaptă a celor 
dumnezeieşti, la Părintele luminilor, şi ne va face părtaşi ai 
firii dumnezeieşti, prin împărtăşirea de Duhul după har, iar 
în temeiul acestui fapt vom fi fii ai lui Dumnezeu, purtând în 
chip neprihănit întreg pe însuşi pricinuitorul harului, pe Fiul 
după fire al Tatălui, întreg, fără mărginire, pe Cel de la care, 


prin care şi în care avem şi vom avea existenţa, mişcarea şi 
viaţa. 


680 Păcatul nu poate fi inspirat de fire. Firea nu poate da decât temeri şi 
inspiraţii bune. Păcatul vine ca un adaos (lds66eâăslie) , prin faptul că voinţa 
primeşte inspirații din altă parte, sau poate nu vrea să țină seama peste tot de 
rațiunea firii. 


681Matei 6, 14. 


Această taină a îndumnezeirii să ne fie ţinta spre care să 
privim în rugăciune, ca să cunoaştem ce am fost şi ce ne-a 
făcut pe noi coborârea (chenoza) prin trup a Celui Unuia- 
Născut, şi de unde şi unde ne-a ridicat prin puterea dreptei 
Sale de oameni iubitoare, pe noi cei ce ne aflam în locul cel 
mai de jos al lumii, la care ne coborâse povara păcatelor. ŞI 
aşa să iubim şi mai mult pe Cel ce ne-a gătit nouă, cu atâta 
înţelepciune, această mântuire. lar prin câte facem să 
arătăm rugăciunea împlinită şi să ne  dovedim 
propovăduitori ai lui Dumnezeu, ai Celui ce ne este cu 
adevărat Tată după har. Să nu ne arătăm mai degrabă, prin 
patimile de necinste, având tată al vieţii pe Vicleanul, care 
unelteşte pururea să se înstăpânească silnic peste fire şi să 
nu schimbăm din negrijă viaţa noastră cu moartea. Căci 
fiecare din cei doi (Dumnezeu adică şi diavolul) 
împărtăşeşte celor ce le urmează ceea ce are propriu: unul 
hărăzeşte celor ce-l iubesc viaţă veşnică; celălalt sădeşte în 
cei ce se apropie de el, prin strecurarea ispitelor de 
bunăvoie, moartea. 


Căci după Scriptură, chipul ispitelor e îndoit: unul e prin 
plăcere, altul prin durere. Cel dintâi e ales de bunăvoie, iar 
celălalt fără voie. Cel dintâi este născătorul păcatului şi de el 
ni s-a poruncit să ne ferim după învăţătura Domnului, care 
zice: «Şi nu ne duce pe noi în ispită»; sau: «Privegheaţi şi vă 
rugaţi, ca să nu intraţi în ispită».682 lar celălalt este 
pedepsitorul păcatului, chinuind prin dureri şi necazuri 
dispoziţia iubitoare de păcat. De va răbda cineva acest fel 


de ispită, mai ales acela care nu e pironit de rău, va auzi pe 
marele lacob strigând: «Gândiţi-vă la toată bucuria, fraţii 
mei, când veţi cădea în ispite felurite, că încercarea 
credinţei voastre lucrează răbdare, iar răbdarea dovedirea, 
iar dovedirea să-şi aibă lucrul desăvârşit».683 Dar amândouă 
ispitele, pe cea de voie şi pe cea fără de voie, le unelteşte cu 
vicleşug cel rău: pe cea dintâi, semănându-şi neghina şi 
aţâţând sufletul prin plăcerile trupului, ca să-l înduplece să- 
şi desfacă dorinţa de iubirea dumnezeiască; iar pe cea de a 
doua o doreşte şi o cere cu viclenie, voind să strice firea prin 
durere, ca să silească sufletul doborât de dureri să pună în 
mişcare gândurile de ocară împotriva Făcătorului. 


Dar cunoscând noi planurile vicleanului, să ne rugăm să 
nu ne vină ispita de bunăvoie, ca să nu ne desfacem dorinţa 
de iubirea de Dumnezeu; şi să răbdăm bărbăteşte pe cea 
fără de voie, venită cu îngăduinţa lui Dumnezeu, ca să ne 
arătăm punând mai presus decât firea pe Făcătorul firii. 


Deci fie ca toţi cei ce chemăm numele Domnului nostru 
lisus Hristos să ne izbăvim de dulceţile celui rău şi să ne 
slobozim de durerile viitoare, prin împărtăşirea de ipostasul 
bunurilor viitoare, care ni se va arăta în însuşi Hristos, 
Domnul nostru, Singurul slăvit, împreună cu Tatăl şi cu 
Duhul Sfânt, de toată făptura. Amin. 


Sfârşit şi lui Dumnezeu laudă. 


682 Matei 26, 41 . 
683 lacob |, 2: Romani 5, 41. 


